
Laiškas skaitytojams 


Brangus skaitytojau, 

Niekada nebūtumėm pagalvojusios, kad rašysim knygą tėvams apie bendravimo 
įgūdžius. Tėvų ir vaikų santykiai yra labai asmeniškas ir privatus dalykas. Mintis 
nurodyti, kaip elgtis esant tokiems artimiems santykiams, mums atrodė niekam 
tikusi. Savo pirmojoje knygoje „Laisvi tėvai — laisvi vaikai“ mes stengėmės nemokyri 
ir nepamokslauti. Mes norėjome papasakoti istoriją. Mus labai paveikė metus trukę 
vaikų psichologo dr. Haimo Ginotto seminarai. Buvome tikros, kad jeigu papasa- 
kosime, kaip nauji įgūdžiai pakeitė mūsų bendravimą su vaikais ir mus pačias, tai 
skaitytojai užsikrės mūsų entuziazmu ir tai juos įkvėps improvizuoti su savaisiais. 

Iš dalies taip ir nutiko. Daug tėvų rašė mums laiškus, su pasididžiavimu pasako- 
jo, ką jie pasiekė namuose, tiesiog perskaitę apie mūsų patirtį. Buvo ir kitokių laiškų, 
bet visus juos siejo bendras prašymas. Jie norėjo antrosios knygos - knygos, kurioje 
būtų „pamokų, „praktinių pratimų“, „gyvenimiškos patirties“, „naudingų puslapių, 
kuriuos būtų galima išsiplėšti“... Tokio pobūdžio medžiagos, kuri padėtų jiems mo- 
kytis „žingsnis po žingsnio“. 

Kurį laiką mes rimtai svarstėme šią idėją, bet dėl vidinio pasipriešinimo atsisakė- 
me šios minties. Be to, buvome pernelyg užimtos, visą dėmesį sutelkusios į paskaitų 
turą ir seminarus. 

Per kelerius metus apkeliavome beveik visą šalį, surengėme seminarų tėvams, 
mokytojams, mokyklų direktoriams, ligoninių personalui, paaugliams ir sociali- 
niams darbuotojams. Kur bekeliavome, žmonės dalijosi savo asmenine patirtimi 


apie naujus bendravimo įgūdžius, savo dvejonėmis, nusivylimais ir entuziazmu. Mes 


IO 


buvome jiems dėkingos už atvirumą ir labai daug iš jų visų išmokome. Mūsų segtu- 
vai tiesiog plyšo nuo naujų, įdomių duomenų. 

Tuo tarpu laiškai ir toliau plaukte plaukė, ir ne tik iš Jungtinių Amerikos Vals- 
tijų, bet ir iš Prancūzijos, Kanados, Izraelio, Naujosios Zelandijos, Filipinų, Indijos. 
Ponia Anagha Ganpulė iš Naujojo Delio parašė: 

„Yra tiek daug problemų, ir norėčiau gauti patarimą... Norėčiau sužinoti, kur ga- 
lėčiau rasti daugiau informacijos šia tema. Aš pasiduodu. Senieji būdai man netinka, 
o aš neturiu naujų įgūdžių. Prašau, padėkite man tai įveikti.“ 

Tai buvo laiškas, kuris paskatino parašyti knygą. 

Mes pradėjome svarstyti galimybę išleisti knygą, kuri atsakytų į klausimą „kaip“. 
Kuo daugiau apie tai kalbėjome, tuo labiau apsipratome su šia mintimi. Kodėl gi ne? 
Knyga su pratimais, kad tėvai ne tik sužinotų apie įgūdžius, bet ir jų išmoktų. 

Kodėl gi ne? Tai knyga, kuri suteiks tėvams progą patiems arba padedant drau- 
gams išbandyti įgūdžius, kurių išmoko. 

Kodėl gi ne knyga, kurioje būtų šimtai pavyzdžių, pvz., naudingų dialogų, kad 
tėvai galėtų pritaikyti šią naująją kalbą ir susikurti savo asmeninį bendravimo su 
vaikais stilių? 

Knygoje yra paveikslėlių, kurie iliustruoja šių įgūdžių taikymą praktiškai, kad 
tėvai vos žvilgtelėję viską prisimintų. 

Mes pateikėme asmeninę nuomonę. Papasakojome savo patirtį, atsakėme į daž- 
niausiai užduodamus klausimus, taip pat įtraukėme istorijas ir naujas įžvalgas, ku- 
riomis tėvai pasidalijo per mūsų seminarus, trukusius pastaruosius šešerius metus. 
Bet svarbiausias ir didžiausias mūsų tikslas — nuolatos ieškoti tokių metodų, kurie 
remtųsi ir tėvų, ir vaikų orumu bei žmogiškumu. 

Netikėtai mūsų pirminis nerimas dėl knygos rašymo išnyko. Juk reikalingos 
kiekvienos mokslinės ir kūrybinės srities įgūdžių knygos. Kodėl negalime parašyti 
knygos tėvams, kurie nori išmokti kalbėti taip, kad vaikai jų klausytų, ir tėvams, 
kurie nori išmokti klausyti, kad vaikai kalbėtų su jais? 

Apsisprendusios iškart pradėjome rašyti. Tikimės, kad dar prieš vaikams užau- 


gant vieną egzempliorių dovanų gaus ir ponia Ganpulė iš Naujojo Delio. 

Kaip skaityti šią knygą 


Gali pasirodyti įžūlu, kad nurodinėjame, kaip reikia skaityti šią knygą (turint ome- 
nyje, kad mes abi esame iš tų, kurios pradeda knygą nuo vidurio arba skaito nuo 
pabaigos). Kadangi tai mūsų knyga, norėtume pasidalyti mintimis, kaip ją reikėtų 
skaityti. Pirmiausiai pavartykite, žvilgrelėkite į paveikslėlius, o tada pradėkite nuo 
pirmojo skyriaus. Skaitydami atlikite pratimus, kuriuos rasite. Atsispirkite pagundai 
juos praleisti ir iškart eiti prie „naudingos informacijos“. Būtų gerai, jeigu turėtumė- 
te konkurencingai nusiteikusį draugą ir atliktumėte pratimus drauge. Mes tikimės, 
kad jūs ginčysitės ir diskutuosite dėl savo atsakymų. 

Taip pat tikimės, kad užsirašysite atsakymus ir pradėsite kaupti asmeninius užra- 
šus. Rašykite, kaip norite — tvarkingai arba sunkiai įskaitomai, taisykite, braukykite, 
bet rašykite. 

Knygą skaitykite lėtai. Mums prireikė daugiau nei dešimties metų tam, kad iš- 
moktume taikyti joje pateiktus įgūdžius. Nesakome, kad jums prireiks tiek daug 
laiko perskaityti, bet jeigu knygoje pateikti metodai jums atrodys priimtini, ir jūs 
norėsite šį tą pakeisti, tai pokyčiai visada lengviau pasiekiami žingsnelis po žingsne- 
lio nei iškart. Kai perskaitysite vieną skyrių, padėkite knygą į šalį ir savaitę skirkite 
užduotims atlikti. (Jūs turbūt galvosite: „Kai tiek daug turiu reikalų, mažiausiai gal- 
voju apie kažin kokias užduotis!“ Nepaisant to, iš patirties žinome, kad norint įtvir- 
tinti įgūdžius reikia iš pradžių juos išbandyti praktiškai bei pasižymėti rezultatus.) 

Galiausiai šis tas apie įvardžius. Mes stengėmės išvengti įvardžių — jis (ji), jam 
(jai), pats sau (pati sau), kad bet kuri situacija lengvai būtų pritaikoma bet kuriai 


lyčiai. 


Galbūt jūs pagalvosite, kodėl kai kurios šios knygos dalys skamba taip lyg būtų 
parašytos vieno žmogaus, nors autorės yra dvi. Taip nusprendėme, kai mus išvar- 
gino nuolatinės pastangos įvardyti, kur kurios patirtis. Skaitytojams bus skaityti 
lengviau, jei perskaitys „aš“, o ne „Aš, Adelė Faber..“ arba „Aš, Elainė Mazlish...“ 
Ir apie šios knygos vertę mudvi kalbame išvien. Mes abi matėme šių metodų naudą 
savo šeimoms bei tūkstančiams kitų šeimų. Mums labai malonu jais pasidalyti su 


jumis. 


„Viskas, kas mums yra duota - tai galimybės 


būti vienokiais arba kitokiais.“ 


JosE ORTEGA Y GaAsSsSET 


Padėti vaikams 
susidoroti su savo jausmais 


I DALIS 


Aš žinojau, kas yra nuostabi mama, kol neturėjau vaikų. Puikiai supratau, 
kodėl visiems kitiems kyla problemų su savais vaikais, kol pati nesusilaukiau 
trijų. 

Gyvenimas su vaikais gali būti pasiaukojantis. Kiekvieną rytą sau sakiau: 
„Šiandien bus kitaip.“ Ir kiekvienas rytas buvo prieš tai buvusios dienos va- 
riacija. „Jai tu davei daugiau nei man!“ „Ši avižų košė atrodo kaip vėmalai.“ 
„Jis man sudavė...“ „Aš jo net nepaliečiau!“ „Aš neisiu į savo kambarį, tu man 
nenurodinėsi!“ 

Galiausiai jie mane palaužė. Nors niekada nebūčiau nė sapnavusi, kad 
taip pasielgsiu, aš prisijungiau prie tėvų grupės. Grupės susitikimai vykda- 
vo vietiniame vaikų konsultacijų centre, o juos vesdavo jaunas psichologas 
dr. H. Ginottas. 

Vieno susitikimo tema buvo „vaikų jausmai“, ji suintrigavo ir dvi valandos 
pralėkė nepastebimai. Grįžus namo galvoje sukosi naujos mintys, o užrašų 


knygutėje jų buvo dar daugiau. 


Tiesioginis ryšys tarp to, kaip vaikai jaučiasi ir kaip elgiasi. 

Kai vaikai gerai jaučiasi, jie ir elgiasi gerai. 
Kaip mes jiems padedame gerai jaustis? 
Priimdami jų jausmus! 


Problema — tėvai dažniausiai nepriima savo vaikų jausmų, pavyzdžiui: 
„Iš tikrųjų tu taib nesijauti.“ 
„Tu taip kalbi tik todėl, kad esi pavargęs.“ 


„Nėra jokios priežasties taib nusiminti.“ 


Pastovus jausmų neigimas gali supainioti ir įsiutinti vaikus. Jie neišmoksta 


pažinti savo tikrųjų jausmų, pasitikėti jais. 


Po užsiėmimo prisiminiau, jog tuo metu galvojau: „Gal kiti tėvai taip ir el- 
giasi, bet aš ne.“ Tada pradėjau įsiklausyti, ką kalbu. Štai keli pokalbiai — tik 


vienos dienos pavyzdžiai. 


VAIKAS. Mama, aš pavargęs. 

AŠ. Tu negali būti pavargęs, juk tik ką nusnaudei. 
VAIKAS. (Garsiau.) Bet aš pavargęs! 

AŠ. Tu nepavargęs, o tik truputėlį mieguistas. Nagi, apsirenkime. 
VAIKAS. (Raudodamas.) Ne, aš pavargęs! 

VAIKAS. Mama, čia karšta. 

AŠ. Šalta, nenusivilk megztinio. 

VAIKAS. Ne, man karšta. 

AŠ. Aš pasakiau: „Nenusivilk megztinio!“ 
VAIKAS. Ne, man karšta. 

VAIKAS. Ta televizijos laida buvo nuobodi. 

AŠ. Ne, ji buvo labai įdomi. 

VAIKAS. Kvaila. 

AŠ. Labai pamokanti. 

VAIKAS.  Sumauta laida. 

Aš, Nekalbėk taip! 


PADĖTI VAIKAMS SUSIDOROTI SU SAVO JAUSMAIS 


Ar jūs matote, kas vyko? Visi pokalbiai ne tik virsdavo ginčais, aš dar nuo- 
lat skatinau vaikus nepasitikėti savo nuovoka, bet pasikliauti manąja. 

Vieną kartą aš supratau, ką dariau, ir nusprendžiau pasikeisti, bet nežino- 
jau kaip. Galiausiai man padėjo tai, kad iš tikrųjų pabandžiau įsivaizduoti 
save vaikų vietoje. Aš pasakiau sau: „Įsivaizduoju, kad aš vaikas, kuris buvo 
pavargęs, kuriam buvo karšta arba nuobodu. Ir labai norėjau, kad svarbiausias 
suaugusysis mano gyvenime žinotų, ką aš jaučiau...“ 

Per kitas savaites aš bandžiau įsivaizduoti tai, ką išgyveno mano vaikai. 
Pasikeitė mano kalba, aš ne tik taikiau naujus metodus, bet viską dariau na- 
tūraliai. Tikrai galvojau tai, ką sakiau: „Na, tu vis dar jautiesi pavargęs, nors 
ką tik buvai nusnūdęs“ Arba „Man šalta, nors tau čia ir karšta“ Arba „Aš 
suprantu, kad tau nelabai rūpėjo ta laida.“ Vis gi mes buvome du atskiri skir- 
tingai jaučiantys žmonės. Nė vienas iš mūsų nebuvo teisus arba neteisus, kie- 
kvienas jautėme savaip. 

Kurį laiką mano naujasis metodas labai padėjo, ginčų tarp manęs ir vaikų 
pastebimai sumažėjo. Vieną dieną mano dukra pareiškė: „Aš nekenčiu mo- 
čiutės.“ Taip ji kalbėjo apie mano mamą. Aš atšoviau: „Pasakei baisų dalyką. 
Tu žinai, kad nenorėjai to pasakyti, tikiuosi, daugiau niekada neišgirsiu tokių 
žodžių iš tavo lūpų.“ 

Štai ką sužinojau apie save: aš galiu būti labai supratinga dėl daugelio jaus- 
mų, kuriuos mano vaikai jaučia, bet tereikia vienam iš jų pasakyti tai, kas 
mane supykdo ir suerzina, ir aš tuoj pat grįžtu prie senų įpročių. 

Po to karto supratau, kad mano reakcija nebuvo tokia jau neįprasta. Ki- 
tame puslapyje rasite vaikų teiginių, į kuriuos tėvai automatiškai reaguoja 
neigimu. Prašau perskaityti kiekvieną teiginį ir užsirašyti, ką, jūsų manymu, 


tėvai pasakytų, jeigu neigtų savo vaikų jausmus. 


I. VAIKAS. Man nepatinka mažylis. 
TEVAS. (Neigia jausmą.) 

II. VAIKAS. Mano gimtadienio vakarėlis buvo nevykęs. (Po to, kai tu padarei 
viską, kad tai būtų nuostabi diena.) 
TĖVAS. (Neigia jausmą.) 


III. VAIKAS. Aš daugiau nebenešiosiu breketų, nes man skauda, ir man ne- 
svarbu, ką sako ortodontas! 
TĖVAS. (Neigia jausmą.) 


IV. VAIKAS. Aš pasipiktinęs! Tik todėl, kad porą minučių pavėlavau į kūno 
kultūros pamoką, mokytojas išmetė mane iš komandos. 
TĖVAS. (Neigia jausmą.) 


Ar parašėte maždaug taip? 

„Tai netiesa, aš žinau, kad širdyje tu iš tikrųjų myli mažylį.“ 

„Apie ką tu čia kalbi? Vakarėlis buvo nuostabus - ledai, gimtadienio tortas, 
balionai. Na ką gi, tai buvo paskutinis tau surengtas vakarėlis!“ 

„Negali būti, kad tavo breketai sukelia tokį skausmą. Po to, kai į juos in- 
vestavome tokią sumą pinigų, tu juos nešiosi, tau tai patinka ar ne!“ 

„Tu neturi jokios teisės pykti ant mokytojo, tai tavo kaltė, reikėjo pasiro- 
dyti laiku“ 

Kažkodėl dauguma iš mūsų tokius dalykus gana lengvai pasako, bet kaip 
vaikams jaustis juos girdint? Kad suprastumėte, ką reiškia, kai jūsų jausmų 


negerbia, pamėginkite atlikti šiuos pratimus. 


PADĖTI VAIKAMS SUSIDOROTI SU SAVO JAUSMAIS 


Įsivaizduokite, kad jūs esate darbe. Jūsų viršininkas paprašo, kad atliktumėte 
iki darbo dienos pabaigos papildomą užduotį. Jūs norėtumėte ją atlikti iškart, 
bet vis iškyla nenumatytų situacijų ir jūs visiškai pamirštate. Atmosfera tokia 
įkaitusi, kad jūs vos randate laiko papietauti. 

Kai su keliais bendradarbiais jau ruošiatės eiti namo, jūsų viršininkas pri- 
eina ir paprašo ataskaitos. Jūs greitai stengiatės paaiškinti, kokia neįprastai 
užimta šiandien buvote. 

Jis jus pertraukia ir garsiai, piktai rėkia: „Man neįdomūs pasiaiškinimai! 
Už ką, po velnių, tavo manymu, tau moku, už sėdėjimą visą dieną?“ Kai tik 
jūs prasižiojate kažką sakyti, jis taria: „Pasilaikyk sau.“ Ir nueina prie lifto. 

Jūsų bendradarbiai apsimeta nieko negirdėję. Jūs baigiate rinktis savo 
daiktus ir paliekate biurą. Pakeliui namo sutinkate draugą. Jūs vis dar tokia 
nusiminusi, kad jai ar jam papasakojate viską, kas nutiko. 

Jūsų draugas stengiasi „padėti“ aštuoniais skirtingais būdais. Skaitydami 
kiekvieną atsakymą įsiklausykite į savo pirminę reakciją ir užsirašykite ją. (Čia 
negali būti nei blogų, nei gerų reakcijų.) 


I. | Jausmų neigimas: „Nėra jokios priežasties taip nusiminti. Kvaila taip jaus- 
tis, tu veikiausiai tik pavargęs ir išpūti šį reikalą daugiau negu reikia. Juk 
negali būti taip blogai, kaip tau atrodo, nagi, nusišypsok. Tu atrodai taip 
gražiai, kai šypsaisi.“ 


Tavo reakcija 


I. Filosofinis atsakas: „Paklausyk, toks jau yra gyvenimas. Ne visada viskas 
būna taip, kaip norėtum, turi išmokti susidoroti su tokiais dalykais. Šia- 


me pasaulyje nėra nieko tobulo.“ 


Tavo reakcija 

II. Patarimas: „Žinai, ką turėtum daryti? Rytoj ryte nueiti tiesiai į savo vir- 
šininko kabinetą ir pasakyti: „Aš buvau neteisi“ Tada atsisėsk ir pabaik 
tą darbą, kurio nepadarei šiandien. Nesileisk valdoma netikėtų situacijų. 
Jeigu esi protinga ir nori išsaugoti savo darbo vietą, tai padarysi viską, 


kad nieko panašaus daugiau nenutiktų.“ 


Tavo reakcija 


IV. Klausimas: „Kokių tiksliai netikėtumų iškilo, kad tu pamiršai specialų 
savo viršininko paliepimą?“ 
„Ar tu nesuvokei, kad jis susierzins, jeigu tu to nepadarysi iškart?“ 
„Ar taip buvo nutikę anksčiau?“ 
„Kodėl tu nesekei jam iš paskos, kai jis išeidinėjo iš kabineto, ir nesi- 


stengei dar kartą visko paaiškinti?“ 


Tavo reakcija 


V. | Kitos šalies gynyba: „Aš suprantu tavo viršininko reakciją, jis turbūt jaučia 
siaubingą spaudimą. Tau pasisekė, kad jis nepraranda savitvardos daž- 


. < 
niau. 


Tavo reakcija 

VI. Gailestis: „Ak, vargšele. Tai siaubinga! Man taip tavęs gaila“ 


Tavo reakcija 


VII. Mėgėjiška psichoanalizė: „Ar tau niekada neatėjo į galvą, kad tikroji tavo 
nusiminimo priežastis yra ta, kad darbdavys simbolizuoja neklystantį au- 
toritetą tavo gyvenime? Kai buvai vaikas, turbūt nerimavai dėl to, kad 
nuvilsi savo tėvą, ir dabar, viršininkui išplūdus tave, sugrįžo ankstesnės 


atstūmimo baimės. Argi tai ne tiesa?“ 


Tavo reakcija 


VIII. Empatiškas atsakymas (mėginimas įsijausti į kito jausmus): „Žmogau, tai 
skamba kaip karti patirtis. Turėtų būti sunku atlaikyti tokį išpuolį kitų 


žmonių akivaizdoje, ypač patiriant didelį spaudimą.“ 


Tavo reakcija 


Tu ką tik pamatei savo reakcijas į gana tipiškus žmonių pokalbius. Dabar 


norėčiau su tavimi pasidalyti keliomis asmeninėmis reakcijomis. Kai esu nu- 

siminusi arba įsižeidusi, paskutinis dalykas, kurį norėčiau išgirsti, yra pata- 
rimas, filosofija, psichologija arba kito žmogaus požiūris. Tokios kalbos tik 
priverčia mane jaustis dar blogiau, negu prieš tai. Gailestis verčia mane jaustis 
apgailėtinai, klausimai sukelia gynybą, o labiausiai už viską siutina tai, kad aš 
neturiu jokios priežasties jausti to, ką jaučiu. Mano pagrindinė reakcija į šiuos 
teiginius: „Ak, pamiršk tai. Koks tikslas apie tai kalbėti?“ 

Bet užtenka kažkam iš tikrųjų išklausyti, pripažinti mano vidinius išgy- 
venimus ir leisti man daugiau papasakoti apie tai, kas kelia susirūpinimą, ir 
aš pasijuntu mažiau nusiminusi, ne tokia sutrikusi, pasirengusi susidoroti su 
savo jausmais ir problemomis. 

Galbūt net pasakyčiau: „Dažniausiai mano viršininkas būna teisus... Aš 
manau, kad turėjau padaryti tą ataskaitą iškart... Bet aš vis dar nesuprantu, 
kaip tai nutiko... Ką gi, rytoj ateisiu anksčiau ir pirmas dalykas, kurį pada- 
rysiu, tai parašysiu tą ataskaitą... Kai nunešiu ataskaitą į jo kabinerą, leisiu 
suprasti, kad man nemalonu, kai su manimi taip kalba... Taip par leisiu su- 
prasti, kad nuo šiol, jeigu jis norės mane kritikuoti, tai būčiau dėkinga, kad 
pasakytų man asmeniškai.“ 

Mūsų vaikai jaučia taip pat. Jie gali sau padėti, jeigu yra kas juos išklau- 
so ir įsijautę atsako. Empatijos neišmokstame natūraliai, tai nėra dalis mūsų 
gimtosios kalbos. Dauguma užaugome neigdami savo jausmus, taigi norėda- 
mi laisvai kalbėti turime mokytis ir praktikuotis. Keli būdai padėti vaikams 


susidoroti su savo jausmais. 


PADĖTI DĖL JAUSMŲ 
t. Įdėmiai klausyti. 
2. Pripažinti jų jausmus vartojant žodelius: „Ak, hmm, ką gi, na taip.“ 
3. Įvardyti jų jausmus. 


4. Išpildyti vaiko norus drauge fantazuojant. 


Kituose keliuose puslapiuose pamatysite kontrastą tarp šių metodų ir būdų, 


kuriais tėvai dažniausiai atsako susikrimtusiam vaikui. 


PADĖTI VAIKAMS SUSIDOROTI 


NEATIDUS KLAUSYMAS 


Aš girdžiu ta4€, 
tesk. 


| 

Toks tėvo požiūris gali atbaidyti vaiką. 


SU SAVO JAUSMAIS 

I. ĮDĖMIAI KLAUSYTI 


Taigi aš trenkiau jam 
atgal, tada jis sudavė 
Man vėl, ir net 

Daug lengviau išsakyti savo problemas tėvui, kuris iš tikrųjų klauso. 
Jam ner nereikia nieko atsakyti, vaikui dažnai užtenka tik 
užjaučiančios tylos. 


PADĖTI VAIKAMS SUSIDOROTI SU SAVO JAUSMAIS | 2$ 
VIETOJ KLAUSIMŲ IR PATARIMŲ 


Nepamečiau. | Na tai ko tu tikiesi, 
Jis buvo ant | Jeigu palieki 
savo dai bet kur. 


/ 


Vaikui sunku aiškiai ir konstruktyviai mąstyti, kai kažkas jį įtarinėja, 
kaltina ar patarinėja. 

II. ATSAKYTI: „AK..., MMM..., MAT KAIP...“ 


Net paprasti žodeliai (ak, mat kaip, ką gi) gali labai padėti. 
Jie atspindi rūpestingą požiūrį, suteikia vaikui galimybę įvertinti 
savo mintis ir jausmus bei galbūt priimti sprendimą pačiam. 


. | 

NENEIGTI JAUSMŲ 


Mano vėžliukas | Neverk, juk tai tik 
MYęs, NOTS Šyryt nenusimink vėžlį 2 , 


jis dar buvo gyvas. 


Keista. Kad ir kaip raginame vaiką vyti šalin blogus jausmus, 
vaikas tik dar labiau nusimena. 

III. ĮVARDYKITE JAUSMĄ 


Mano vėžliukas miręs, 
nors šįryt Jis dar 
buvo gyvas. 


Dažniausiai tėvai taip nereaguoja, nes baiminasi, jog įvardijus jausmus 
bus tik blogiau. Bet tiesa yra priešinga, vaikas nusiramina girdėdamas 
žodžius, kuriais apibūdinami jo jausmai. Kažkas pripažįsta jo vidinius 


išgyvenimus. 


PADĖTI VAIKAMS SUSIDOROTI SU SAVO JAUSMAIS 


VIETOJ PAAIŠKINIMŲ IR LOGIKOS 


Kai vaikai nori kažko, ko negali gauti, tėvai dažniausiai logiškai 
paaiškina kodėl. Kuo labiau stengiamės paaiškinti, 
tuo labiau vaikai prieštarauja. 

IV. IŠPILDYKITE VAIKO NORUS KARTU FANTAZUODAMI 


Norėčiau turėti stebuklingų 


alių ir "taip, kad atsirastų 


Kartais lengviau susitaikyti su realybe, kai žinai, kad 
kažkas supranta tavo norus. 


PADĖTI VAIKAMS SUSIDOROTI SU SAVO JAUSMAIS 


Pateikiame jums keturis pirmosios pagalbos būdus vaikams, esantiems streso 
būsenos: įdėmiai klausyti, pripažinti jausmus tam tikrais žodžiais, įvardyti 
juos, garantuoti, kad vaiko norai bus išpildyti drauge fantazuojant. 

Svarbiausia, kad visi žodžiai, kuriuos pasakome, atskleidžia mūsų požiūrį. 
Kai mūsų žodžiai yra kupini tikro išgyvenimo ir empatijos, jie tiesiogiai pa- 
siekia vaiko širdį. 

Iš šių keturių būdų, pavaizduotų paveikslėliuose, bene sunkiausias yra iš- 
klausyti vaikų emocinius išgyvenimus ir „pavadinti jausmus“. Reikia prakti- 
kos ir susikaupimo norint sugebėti ne tik išgirsti, ką vaikas sako, bet pažvelgti 
giliau, kad galėtum suprasti, ką jis ar ji gali jausti. Dar labai svarbu, kad mes 
suteiktume savo vaikams pakankamai platų žodyną jų vidiniams išgyveni- 
mams apibūdinti. Vaikai gali pabandyti sau padėti, tik turėdami pakankamai 
žodžių įvardyti tai, ką jie jaučia. 

Kitas pratimas sudarytas iš šešių teiginių, kuriuos vaikas gali pasakyti tė- 


vams. Prašau perskaityti kiekvieną teiginį ir suvokti: 


1. Vieną ar du žodžius, kurie apibūdintų, ką vaikas galėtų jausti. 
2. Ką pasakytumėte, norėdami parodyti, kad suprantate tą jausmą. 


PRIPAŽINTI JAUSMUS 


Žodis, Pavartokite žodį sakinyje, kuris 

apibūdinantis, parodytų, kad jūs suprantate 

ką ji ar jis jausmą. (Neklausinėkite ir 
Vaikas sako: galėtų jausti. nepatarinėkite.) 


PAVYZDYS 


„Autobuso vairuotojas Tau buvo gėda 


aprėkė mane ir visi (arba) Panašiu, kad tai turėjo 
juokėsi.“ Gėda būti gėding NA. 


1. „Norėčiau 
trenkti Maiklui 


į nosį!“ 

2. „Mokytoja pasakė, 
kad dėl silpno lietaus 
mes negalime iškylauti. 


Ji kvaila.“ 
3. „Marija pakvietė 


mane į savo vakarėlį, 


bet aš nežinau...“ 


4. „Nesuprantu, 
kodėl mokytojai 
apkrauna namų darbais 


savaitgalį.“ 


S. „Šiandien per krepši- 
nio treniruotę nė karto 
nepataikiau į krepšį.“ 
6. „Džeinė yra mano 
geriausia draugė ir ji 
išsikrausto.“ 


Ar pastebėjote, kiek daug minčių ir pastangų reikia norint, kad vaikas suprastų, 
jog jūs jaučiate, kokius jausmus jis ar ji išgyvena. Daugumai iš mūsų sunku 


tiesiog pasakyti: 


„Vaikeli, turbūt tu piktas.“ 

„Tai turėjo tave nuvilti.“ 

„Hmm. Atrodo, kad abejoji, ar eiti į tą vakarėlį.“ 
„Panašu, kad tave iš tikrųjų piktina visi namų darbai.“ 
„Ak, tu turėjai jaustis toks sugniuždytas!“ 


„Tau liūdna, kad išsikrausto brangi draugė.“ 


Panašūs teiginiai nuramina vaikus ir leidžia patiems susidoroti su savo pro- 
blemomis. (Tiesa, nesibaiminkite vartoti žodžių, kurie gali pasirodyti „per 
sudėtingi“. Lengviausias būdas išmokti vartoti naują žodį — tai išgirsti jį tam 
tikrame kontekste.) 


PADĖTI VAIKAMS SUSIDOROTI SU SAVO JAUSMAIS 


Jūs turbūt galvojate: „Na taip, aš galiu atsakyti vaikui, kad parodyčiau, jog 


daugmaž jį supratau. Bet ką sakyti toliau? Koks turėtų būti tęsinys? Ar dabar 


jau galiu patarinėti vaikui? 


Susilaikykite nuo patarimų. Suprantu, kaip vilioja galimybė išspręsti vaiko 


problemą nedelsiant. 


„Mama, aš pavargęs.“ 


„Atsigulk ir pailsėk.“ 


„Aš alkanas.“ 


„Suvalgyk ką nors.“ 


v . . € 
„Aš nenoriu valgyti. 


„Nevalgyk.“ 


Nepasiduokite pagundai „viską ištaisyti“ nedelsiant. Nepatarinėkite, o paro- 


dykite, kad suprantate vaiko jausmus. 


Vienas tėvas iš mūsų grupės papasakojo, kaip jo sūnus kartą parlėkė namo 


rėkdamas: „Norėčiau trenkti Maiklui į nosį!“ 


Tėvas pasakė, kad anksčiau su sūnumi jis būtų kalbėjęs štai taip: 


SŪNUS. 


TĖVAS. 


SUNUS. 


TĖVAS. 


SUNUS. 


TĖVAS. 


SUNUS. 


TĖVAS. 


SUŪNUS. 


Norėčiau trenkti Maiklui į nosį! 

Kodėl? Kas atsitiko? 

Jis įmetė mano užrašų knygelę į purvą! 

Vadinasi, tu pirmas kažką jam padarei? 

Ne! 

Ar tikrai? 

Prisiekiu, net nepaliečiau jo. 

Na, Maiklas yra tavo draugas. Tavimi dėtas aš pamirščiau šį įvykį, 
juk tu ir pats nesi tobulas. Kartais tu pirmas pradedi, o po to apkal- 
tini ką nors kitą, taip elgiesi ir su savo broliu. 


Ne, aš nepradedu. Jis pirmas pradeda... Ai, su tavimi neįmanoma 


kalbėti. 

Bet tėvas neseniai dalyvavo seminare, kuriame buvo mokoma padėti savo vai- 


kams susidoroti su jausmais, taigi tikrasis jų pokalbis buvo toks: 


SUNUS. 


TĖVAS. 


SŪNUS. 


TĖVAS. 


SUNUS. 


TĖVAS. 


SŪNUS. 


TĖVAS. 


SUŪNUS. 


TĖVAS. 


SUŪNUS. 


TĖVAS. 


SŪNUS. 


TĖVAS. 


SUŪNUS. 


TĖVAS. 


SUNUS. 


TĖVAS. 


SUNUS. 


Norėčiau trenkti Maiklui į nosį! 

Vaikeli, koks tu piktas! 

Norėčiau sumurkdyti jo riebų veidą! 

Tu labai ant jo pyksti! 

Žinai, ką tas peštukas padarė? Autobuso stotelėje jis pagriebė mano 
užrašų knygelę ir įmetė ją į purvą. Be jokios priežasties! 

Hmm! 

Kertu lažybų, kad jis pagalvojo, jog aš sudaužiau jo kvailą paukštį 
dailės kabinete. 

Taip manai. 

Aha, verkdamas jis visą laiką žiūrėjo į mane. 

Ak. 

Ber aš jo nesudaužiau. Tikrai! 

"Tu žinai, kad nesudaužei. 

Na aš nepadariau to specialiai! Aš nekaltas, kad ta kvailė Debė pa- 
stūmė mane ir aš atsitrenkiau į suolą. 

Taigi, Debė tave pastūmė. 

Aha. Nukrito daug daiktų, bet paukštis buvo vienintelis, kuris su- 
dužo. Aš nenorėjau jo sudaužyti, tas paukštis buvo neblogas. 

Tu iš tikrųjų nenorėjai jo sudaužyti. 

Nenorėjau, bet jis manimi netiki. 

Nemanai, kad jis būtų tavimi patikėjęs, jeigu būtum pasakęs tiesą? 
Nežinau... Bet kokiu atveju pasakysiu jam, patikės jis manimi ar ne. 
Ir manau, kad jis turėtų manęs atsiprašyti už tai, kad įmetė mano 


užrašų knygelę į purvą. 


Tėvas buvo apstulbęs. Vaikas jam papasakojo visą istoriją, nors jis net ne- 


klausinėjo. Jis nebandė patarinėti, bet vaikas pats priėmė sprendimą, atrodė 


neįtikėtina, kad jis galėjo padėti savo sūnui tik klausydamas ir pripažindamas 


jo jausmus. 


PADĖTI VAIKAMS SUSIDOROTI SU SAVO JAUSMAIS 


Vienas dalykas yra atlikti pratimą raštu ir perskaityti pavyzdinį dialogą, 
visai kas kita pritaikyti klausymo įgūdžius realioje situacijoje. Mūsų grupės 
tėvai pripažino, kad labai naudinga parepetuoti ir įgauti šiek tiek patirties 
prieš susiduriant su tikromis situacijomis namuose. 

Kitame puslapyje rasite pratimą, kurį galėsite išbandyti su draugu ar an- 
trąja puse. 

Pirmiausia nuspręskite, kuris iš jūsų bus vaikas ir kuris tėvas, o tada skai- 
tykite tik savo dalį. 


Vaiko situacija 
(skaitymas vaidmenimis) 


I. Gydytojas pasako, kad jūs esate kažkam alergiškas ir kiekvieną savaitę turite 
susileisti vaistų, kad taip dažnai nečiaudėtumėte. Kartais injekcijos skausmin- 
gos, o kartais jų nė nepajuntate. Šiandieninė injekcija buvo viena iš tų labai 
skausmingų. Taigi, išėjęs iš gydytojo kabineto, jūs norite, kad tėvai žinotų, 
kaip skaudėjo. 

Tėvai reaguos dviem skirtingais būdais. Pirmąjį kartą jūsų jausmai bus 
paneigiami, bet jūs ir toliau turite stengtis, kad tėvai suprastų, kaip jaučiatės. 
Kai pokalbis natūraliai pasibaigs, paklauskite savęs, ką iš tikrųjų jautėte, ir 
pasidalykite savo atsakymu su žmogumi, kuris padeda jums skaityti vaidme- 
nimis. 

Sceną pradėkite trindamas ranką ir sakydamas: 


„Gydytojas vos manęs nenužudė leisdamas vaistus!“ 


II. Situacija bus ta pati, tik šį kartą jūsų tėvai reaguos kitaip. Kai pokalbis pa- 
sibaigs, paklauskite savęs, ką iš tikrųjų jautėte, ir pasidalykite savo atsakymu. 
Sceną pradėkite sakydamas tą patį: 


„Gydytojas vos manęs nenužudė leisdamas vaistus!“ 


Po to, kai pakartosite sceną du kartus, galbūt norėsite apsikeisti vaidmeni- 


mis, kad galėtumėte suprasti tėvų požiūrį. 

Tėvo situacija 


(skaitymas vaidmenimis) 


I. Kiekvieną savaitę vedate vaiką suleisti antialerginių vaistų. Nors ir žinote 
savo berniuko baimes, gerai suprantate, kad skauda vos akimirką. Šiandien, 
išėjęs iš gydytojo kabineto, jūsų vaikas labai skundžiasi. 

Jūs pakartosite sceną du kartus, pirmą kartą stenkitės priversti vaiką liautis 
skųstis, neigdamas jo jausmus. Vartokite šiuos teiginius (jeigu norite, kelis 
galite sugalvoti ir pats). 

„Eik jau, juk negali taip skaudėti.“ 

„Tu keli daug triukšmo dėl nieko.“ 

„Tavo brolis niekada nesiskundžia, kai jam leidžia vaistus.“ 

„Elgiesi kaip vaikas.“ 

„Na, geriau priprask prie to, nes vaistus vis tiek teks leisti kiekvieną savaitę.“ 

Pasibaigus pokalbiui paklauskite savęs, ką iš tikrųjų jautėte, ir pasidalykite 
savo atsakymu su žmogumi, kuris padeda jums skaityti vaidmenimis. 


Sceną pradės jūsų vaikas. 


II. Scena ta pati, tik šį kartą jūs iš tikrųjų klausysite. 

Jūsų atsakymai parodys, kad jūs galite išklausyti ir priimti bet kokius vai- 
ko jausmus. Pavyzdžiui: 

„Tau tikrai skaudėjo!“ 

„Tai turėjo būti labai skausminga.“ 

„Mmm, kaip negerai!“ 

„Tai toks skausmas, kurio nelinkėtum net pikčiausiam priešui.“ 

„Nėra taip lengva kiekvieną savaitę ištverti šias injekcijas. Lažinuosi, kad 
džiaugsies, kai visa tai baigsis.“ 

Pokalbiui pasibaigus paklauskite savęs, ką jautėte šį kartą, ir pasidalykite 
savo atsakymu. 


Sceną vėl pradės jūsų vaikas. 


Po to, kai pakartosite sceną du kartus, galbūt norėsite apsikeisti vaidmeni- 


mis, kad galėtumėte suprasti vaiko požiūrį. 


PADĖTI VAIKAMS SUSIDOROTI SU SAVO jJAUSMAIS 


Ar nejautėte, kad darotės vis piktesnis, kai vaidinote vaiką, kurio jausmai 
paneigiami? Ar pradžioje buvote nusiminęs dėl injekcijos, o galiausiai viskas 
baigėsi tuo, kad supykote ant savo tėvų? 

Ar nejautėte, kad jus vis labiau erzina „neprotingas“ vaikas, kai vaidinote 
tėvą, kuris stengiasi paneigti vaiko nepasitenkinimą? 

Dažniausiai viskas taip ir vyksta, kai jausmai yra neigiami. Tėvai ir vaikai 
tampa vis labiau priešiški vieni kitiems. 

Tėti, ką pajautėte, kai pripažinote vaiko jausmus? Ar supratote, kad galite 
nuoširdžiai padėti? 

Vaike, ar jauteisi labiau gerbiamas, kai tavo jausmai buvo pripažįstami? 
Labiau mylimas savo tėvų? Ar buvo lengviau, kai kažkas suprato, kad tau 
skauda? Ar galėsi vėl tai ištverti kitą savaitę? 

Pripažindami vaiko jausmus, mes jam labai padedame. Padedame susi- 
taikyti su tikrove. Kai jis susitaiko su tikrove, gali sukaupti visas jėgas, kad 


įveiktų sunkumus. 


UŽDUOTIS 


1. Šią savaitę bent kartą pasikalbėkite su vaiku priimdamas jo arba jos jaus- 


mus. Būtinai užrašykite savo pokalbį. 


VAIKAS: 
TĖVAS: 
VAIKAS: 
TĖVAS: 
VAIKAS: 


TĖVAS: 
VAIKAS: 


2. Perskaitykite šio skyriaus antrąją dalį. Joje rasite komentarų, dažniausiai už- 


duodamų klausimų ir tėvų atsiliepimų apie naujų įgūdžių taikymą namuose. 

SANTRAUKA 


Padėti vaikams 
susitaikyti su savo jausmais 


Vaikams svarbu, kad jų jausmus 


priimtų ir gerbtų 
GALITE KLAUSYTI TYLIAI IR ĮDĖMIAI. 


PRIPAŽINTI JŲ JAUSMUS IŠTARDAMI: 


„Ak, hmm, ką gi, na taip.“ 


GALITE ĮVARDYTI JAUSMĄ. 


„Turbūt labai nusivylei!“ 


IŠPILDYKITE VAIKO NORUS FANTAZUODAMI. 


„Norėčiau tuoj pat tau prisirpinti bananą.“ 


Visi jausmai gali būti priimti. 


Kai kuriuos veiksmus reikia riboti. 


„Matau, kad labai pyksti ant savo brolio. 


Pasakyk jam ko nori žodžiais, o ne kumščiais.“ 


Pastaba. Gali būti naudinga šią ir kitas santraukas pasidėti strategiškai gerose vietose. 

II DALIS. 
PASTABOS, KLAUSIMAI IR TĖVŲ PASAKOJIMAI 


Tėvų klausimai 


1. Ar svarbu visada įsijausti į savo vaiko išgyvenimus? 


Ne. Dauguma pokalbių su vaikais susideda iš įprastų pasikeitimų frazė- 
mis. Vaikas pasako: „Mama, nusprendžiau eiti pas Deividą namo šiandien 
po pamokų.“ Visiškai nebūtina tėvui kartoti: „Taigi, tu nusprendei aplankyti 
draugą šią popietę.“ Pakaktų elementaraus sakinio: „Dėkui, kad perspėjai.“ 
Empacija reikalinga, kai vaikas nori, kad jūs suprastumėte, ką jis jaučia. Tei- 
giamų jausmų išraiška retai sukelia problemų. Vaikas didžiuodamasis sako: 
„Šiandien surinkau devyniasdešimt septynis procentus per matematikos tes- 
tą“ Visai nesunku entuziastingai jam atsakyti: „Devyniasdešimt septynis! 
Turėtum būti labai patenkintas!“ 

Įgūdžių reikia tik esant neigiamoms emocijoms. Tokiose situacijose tu- 
rime įveikti pagundą ignoruoti jausmus, neigti, moralizuoti ir t. t. Vienas iš 
tėvų sakė, kad pradėjęs berniuko liūdnus išgyvenimus lyginti su fiziniais su- 
žalojimais ėmė jautriau reaguoti į vaiko emocinius poreikius. Kažkokiu būdu 
pjautinės ar kirstinės žaizdos vaizdas padėjo suprasti, kad užgautiems vaiko 
jausmams reikia tokios pat skubios pagalbos, kaip ir nubrozdintam keliui. 


2. Kodėl negalima tiesiai šviesiai vaiko paklausti: „Kodėl taip jautiesi?“ 


Kai kurie vaikai gali jums pasakyti, kodėl jie bijo, pyksta ar yra nelaimin- 
gi. Tačiau daugumai klausimas „kodėl“ tik dar labiau pasunkina situaciją. 
Be pirminio streso, jie dar privalo analizuoti priežastis ir sugalvoti racionalų 
paaiškinimą. Labai dažnai vaikai patys nežino, kodėl taip jaučiasi, kartais jie 
nenori atsakyti, nes baiminasi, kad suaugusiesiems tokios priežastys nebus 
pakankamos. (Ir dėl žo tu verki?) 

„Nelaimingam paaugliui geriau pasakyti: „Matau, kad tu liūdi dėl kažko.“ 


Nereikia jo klausinėti: „Kas atsitiko, kodėl taip jautiesi?“ Daug lengviau kal- 

bėti su suaugusiuoju, kuris priima tavo jausmus ir neverčia pasiaiškinti dėl to, 


ką jauti. 


3. Ar turime leisti vaikams suprasti, kad pritariame jų jausmams? 


Vaikams nereikia, kad pritartume, jiems reikia, kad jausmus pripažintu- 
me. Akimirką gali būti malonu išgirsti: „Tu esi visiškai teisus.“ Bet tai kliudo 


vaikui pačiam apmąstyti kai kuriuos dalykus. 


Pavyzdys 
VAIKAS. Mokytoja atšaukia mūsų klasės vaidinimą. Ji bloga! 
TĖVAS. Po visų repeticijų? Sutinku su tavimi. Ji turėtų būti bloga, jeigu 
daro tokius dalykus. 
Diskusijos pabaiga. 


Atkreipkite dėmesį, kad vaikui daug lengviau kūrybingai mąstyti, kai jo jaus- 


mai yra pripažįstami. 


VAIKAS. Mano mokytoja pasakė, kad atšaukia klasės vaidinimą. Ji bloga. 

TĖVAS. Tu labai nusivylei, juk taip to laukei. 

VAIKAS. Aha. Ir tik todėl, kad keli vaikai kvailiojo per repeticiją. Tai jų 
kaltė. 

TĖVAS. (Tyliai klauso.) 

VAIKAS. Taip pat ji pyksta, kad niekas nemoka savo žodžių. 

TĖVAS. Mar kaip. 

VAIKAS. Ji pasakė, kad jeigu mes pasirempsime, tai galbūt duos mums dar 
vieną galimybę... Geriau dar pasikartosiu savo eilutes. Ar galė- 


tum stebėti mano repeticiją šįvakar? 


Išvada. Ber kokio amžiaus žmonėms sielvarto akimirką reikia ne pritarimo 


arba nepritarimo, jiems reikia, kad kas nors suprastų, ką jie išgyvena. 


4. Ar tikrai taip svarbu parodyti vaikui, kad tu supranti, kodėl neužtenka 
tiesiog pasakyti: „Aš suprantu, kaip tu jautiesi“? 


Kai jūs sakote, kad suprantate, kaip vaikas jaučiasi, dažniausiai jumis ne- 


patiki. Jis atsakys: „Ne, tu nesupranti.“ Bet jeigu jūs sukonkretinsite proble- 

mą, tai vaikas žinos, kad jūs iš tikrųjų suprantate. („Pirmą dieną mokykloje 


turėtų būti baisu — tiek naujų dalykų, prie kurių reikia priprasti.) 


5. Tarkime, aš bandau identifikuoti jausmą, ir paaiškėja, kad aš klystu. Kas 
tada? 


Nieko blogo. Vaikas greitai nukreips jus tinkama linkme. 


Pavyzdys 
VAIKAS. Tėti, mūsų testas buvo atidėtas kitai savaitei. 
TĖVAS. Tau turėjo gerokai palengvėti. 
VAIKAS. Ne, aš įsiutau! Kitą savaitę vėl turėsiu mokytis tą patį. 
TĖVAS. Suprantu, tu tikėjaisi kuo greičiau jį parašyti. 
VAIKAS. Taip! 


Pernelyg pasitikėtume savimi galvodami, kad bet kuris žmogus visada gali 
žinoti, ką jaučia kitas. Viskas, ką galime padaryti, tai stengtis suprasti vaikų 
jausmus. Mums ne visada pasiseks, bet mūsų pastangos dažniausiai yra įver- 


tinamos. 


6. Aš žinau, kad visi jausmai turi būti priimti, bet man sunku suprasti, kaip 


reaguoti, kai išgirstu savo vaiką sakant: „Tu bloga, aš nekenčiu tavęs.“ 


Jeigu žodžiai „Nekenčiu tavęs“ jus liūdina, tai turėtumėte leisti vaikui tai 
suprasti. „Man nepatinka tai, ką išgirdau. Jeigu dėl kažko pyksti ant manęs, 
pasakyk tai kitais žodžiais. Tada galbūt galėsiu tau padėti.“ 


7. Ar dar yra kitų būdų padėti nusiminusiam vaikui, nei parodyti, kad su- 
pranti jo jausmus? Mano vaikas labai nepakantus bet kokiam nusivyli- 
mui. Kartais pripažįstu jo jausmus ir sakau: „Turbūt esi labai nusivylęs.“ 


Gal tai ir padeda, bet dažnai man atrodo, kad jis nė negirdi manęs. 


Tėvai pasidalijo patirtimi, kad kartais, kai vaikas yra ypač nusiminęs, fizinė 
veikla padeda sumažinti skaudžius išgyvenimus. Girdėjome daug pasakojimų 
apie piktus vaikus, kurie nusiramina smūgiuodami pagalves, daužydami senas 


pirkinių dėžes, minkydami molį, riaumodami kaip liūtai, mėtydami daiktus. 

Tačiau veikla, kurią tėvams lengviausia stebėti ir kuri vaikui kelia didžiausią 


pasitenkinimą, yra atskleisti savo jausmus piešiant. Stai du pavydžiai. 


Kai grįžau namo iš seminaro, radau savo vaiką, gulintį ant žemės ir 
ištiktą pykčio priepuolio. Mano vyras tiesiog stovėjo ten ir pasibjaurėjęs 
stebėjo. Jis pasakė: „Na gi, vaikų specialiste, pažiūrėsime, kaip susidoro- 
si su tuo.“ Pajutau, kad turiu naudotis proga. Pažiūrėjau į Džošą, kuris 
vis dar spardėsi ir rėkė, paėmiau pieštuką ir bloknotą. Tada atsiklaupiau 
ant žemės ir padaviau jam pieštuką su bloknotu sakydama: „Štai, paro- 
dyk, koks esi piktas. Nupiešk, kaip jautiesi.“ 

Džošas nedelsdamas pašoko ir pradėjo piešti „piktus“ apskritimus. 
Tada parodė man ir pasakė: „Štai koks esu piktas!“ 

Aš atsakiau: „Tu iš tikrųjų esi piktas!“ Išplėšiau dar vieną popieriaus 
lapą iš bloknoto: „Parodyk daugiau.“ 

Jis įsiutęs terliojo lapą, o aš dar kartą pasakiau: „Berniuk, koks tu 
piktas!“ Pakartojome viską dar kartą. Kai padaviau jam ketvirtą po- 
pieriaus lapą, jis neabejotinai buvo ramesnis. Jis ilgai žiūrėjo į lapą, po 
to pasakė: „Dabar parodysiu savo džiaugsmingus jausmus.“ Nupiešė 
apskritimą su dviem akim ir šypsenėle. Tai buvo nepakartojama. Per 
porą minučių iš isteriko jis pavirto besišypsančiu vaiku ir tik todėl, kad 
leidau jam parodyti, kaip jis jautėsi. Po to mano vyras pasakė: „Ir toliau 


lankyk grupės užsiėmimus.“ 
Kita mama taip pat papasakojo savo patirtį. 


Kai praeitą savaitę išgirdau Džošo istoriją, pirmoji mintis buvo: 
„Kaip norėčiau rasti tokį patį būdą bendrauti su Todu.“ Todui taip pat 
treji, bet jis kenčia nuo cerebrinio paralyžiaus. Viskas, kas kitiems vai- 
kams paprasta, Todui sunku - stovėti nekrintant, išlaikyti pakeltą gal- 
vą. Jis padarė nuostabią pažangą, bet vis dar jautėsi šiek tiek nusivylęs. 
Kas kartą, kai jis bando ką nors padaryti ir jam nepavyksta, jis rėkia 
ištisas valandas. Pasaulyje nėra jokio būdo, kaip aš galėčiau jam padėti. 
Blogiausia, kad jis spardo mane ir bando įkąsti. Spėju, kad dėl visų sun- 
kumų jis kaltina mane. Ber aš turiu kažkaip jam padėti. Didžiąją laiko 
dalį jis pyksta ant manęs. 

Grįždama iš paskutinio susitikimo aš pagalvojau: „Kas būtų, jeigu 
sulaikyčiau Todą prieš prasidedant įsiūčio priepuoliui?“ Tą popietę jis 
žaidė su naująja dėlione, ji buvo labai paprasta, tik iš kelių didelių dalių. 
Jis nesugebėjo pritaikyti paskutinės dalies ir po kelių bandymų jo veide 
pradėjo šmėžuoti ta išraiška. Pagalvojau: „O ne, ir vėl prasideda!“ Aš 
pribėgau prie jo ir sušukau: „Palauk!.. Sustink!.. Nejudėk!.. Man reikia 
kai ką pasiimti!“ Jis pažiūrėjo išsigandęs. Paklaikusi tyrinėjau jo knygų 
lentynas, radau rožinę kreidelę ir lapą piešimo popieriaus. Atsisėdau 
ant grindų šalia jo ir pradėjau piešti ryškius zigzagus aukštyn ir žemyn, 


aukštyn ir žemyn, tada pasakiau: „Todai, ar toks piktas jautiesi?“ 


Jis pritarė ir ištraukęs man iš rankų kreidelę nupiešė ryškias starme- 
nas linijas. Tada pradėjo badyti popierių. Pakėliau lapą prieš šviesą ir 
pasakiau: „Iu esi toks piktas... Tu visiškai įsiutęs!“ Jis verkdamas pagrie- 
bė iš manęs lapą ir plėšė tol, kol iš jo liko tik skuteliai. Kai baigė, pažvel- 


gė į mane ir pasakė: „Myliu tave, mamyte.“ Jis tai ištarė pirmą kartą. 


Po to karto aš bandžiau vėl, bet ne visada pavykdavo. Turbūt turiu 
rasti kitų fizinės iškrovos būdų, pvz., kabantį maišą ar pan. Bet pradedu 
suvokti, jog svarbiausia yra tai, kad kol jis smūgiuoja, daužo ar piešia, 
aš stebėčiau jį, leisčiau suprasti, kad net patys pikčiausi jo jausmai yra 


suprantami ir priimami. 


8. Jeigu priimsiu visus savo vaiko jausmus, ar jis nepradės galvoti, kad aš 
sutinku su viskuo, ką jis daro? Nenoriu būti atlaidus tėvas. 


Mes taip pat būgštavome, kad viskas nevirstų atlaidumu. Bet pamažu su- 
pratome, kad esame atlaidžios tik jausmams, nes visi jausmai yra leidžiami. Pa- 
vyzdžiui: „Matau linksminiesi darydamas svieste kompozicijas savo šakute.“ 

Tačiau tai nereiškia, kad jūs turite leisti vaikui elgtis jums nepriimtinu 
būdu. Paimdamas sviestą nuo stalo galite leisti „jaunajam menininkui“ su- 
prasti, kad sviestas skirtas ne žaidimams. „Jeigu nori kurti, daryk kompozici- 
jas iš molio.“ 

„Kai priimame vaikų jausmus, jie sugeba geriau suvokti ribas, kurias jiems 


nustatome. 

9. Kodėl geriau nepatarinėti vaikams, kai jie turi problemų? 


Kai patariame vaikams arba pasakome sprendimą akimirksniu, atimame 
iš jų galimybę patiems spręsti problemą ir taip įgyti patirties. 

Kada reikia patarti? 

Platesnę diskusiją apie tai, kada ir kaip patarinėti, rasite 4 skyriaus II dalyje. 


10. Ar galima ką nors padaryti, jeigu jau po visko supranti, kad tavo at- 
sakymas nepadėjo vaikui? Vakar mano dukra grįžo iš mokyklos labai 
nusiminusi. Ji norėjo man papasakoti, kaip keli vaikai kabinėjosi prie jos 
žaidimų aikštelėje, o aš buvau pavargusi ir susimąsčiusi, taigi atstūmiau 
ją ir liepiau liautis verkti, tai ne pasaulio pabaiga. Ji atrodė labai nusi- 
minusi ir nuėjo į savo kambarį. Suprantu, kad susimoviau, bet ką dabar 


galiu padaryti? 


Kiekvieną kartą tėvai sako sau: „Šį kartą aš tikrai susimoviau. Kodėl ne- 
sugalvojau pasakyti...“ Gyvenimas su vaikais neturi ribų. Visada yra kita ga- 
limybė — po valandos, dienos, savaitės - pasakyti: „Aš galvojau apie tai, ką tu 
pasakojai anksčiau, apie tuos vaikus, kurie erzino tave žaidimų aikštelėje, ir 
supratau, kad tu buvai labai nusiminusi.“ 


Anksčiau ar vėliau užuojauta visada įvertinama. 


Perspėjimai 
I. Vaikams nepatinka, kai tėvai pakartoja jų žodžius. 
Pavyzdys 
VAIKAS. Man nebepatinka Deividas. 
TĖVAS. Tau nebepatinka Deividas. 
VAIKAS. (Susierzinęs.) Aš ką tik tą patį pasakiau. 
Vaikui būtų labiau patikę, jeigu atsakymas būtų šiek tiek kitoks, pvz.: 


„Deividas tave kažkuo nervina.“ 
ARBA 


„Atrodo, tu ant jo pyksti.“ 

II. Yra paauglių, kurie iš viso nenori kalbėti, kai yra nusiminę. Jiems pakan- 


ka, kad mama ar tėtis tiesiog yra šalia. 


Viena mama papasakojo, kaip užėjusi į svetainę pamatė savo dešimtmetę 
dukterį apsiašarojusią ir susmukusią ant sofos. Mama tiesiog atsisėdo šalia, 
apkabino ją, sumurmėjo: „Kažkas atsitiko“ Kelias minutes sėdėjo tyloje su 
savo dukra. Galiausiai dukra atsiduso ir pasakė: „Ačiū, mama, man jau ge- 
riau.“ Mama taip niekada ir nesužinojo, kas tąkart nutiko. Ji tik žinojo, kad 
jos rūpestingas buvimas šalia buvo naudingas, nes po valandos ji išgirdo du- 


krą kažką linksmai niūniuojant savo kambaryje. 


III. Kai kurie vaikai susierzina, kai išsako gilų jausmą, o tėvų atsakymas 


būna „teisingas“, bet šaltas. 


Viename iš mūsų seminarų paauglė papasakojo, kaip vieną popietę ji grį- 
žo namo įsiutusi, nes jos geriausia draugė išdavė labai asmenišką paslaptį. Ji 
papasakojo mamai, kas atsitiko, o pastaroji labai dalykiškai pakomentavo: 
„Tu pikta“ Mergaitė sakė, kad negalėjo susilaikyti sarkastiškai neatšovusi: 
„Tikrai?“ 

Mes paklausėme, koks mamos atsakymas jai būtų patikęs. Ji šiek tiek pa- 
mąstė ir atsakė: „Tai nebuvo patys žodžiai, esmė buvo kaip ji juos pasakė. 
Atrodė, kad ji kalba apie jausmus žmogaus, kuris jai visai nerūpi. Norėjau, 
jog ji parodytų, jog yra šalia, palaiko mane. Jeigu ji būtų pasakiusi: „Sinde, tu 
turėtum būti įtūžusi ant jos!“, tada būčiau pajutusi, kad ji suprato.“ 


IV. Taip pat nenaudinga, kai tėvai atsako intensyviau, negu vaikai jaučiasi. 


Pavyzdys 
PAAUGLYS. (Niurzgėdamas.) Laukiau Styvo kone pusvalandį, o kai jis pa- 
sirodė, sugalvojo kažkokią istoriją. Aš žinau, kad tai netiesa. 
MAMA. Tai neatleistina! Kaip jis galėjo taip su tavimi pasielgti? Jis ne- 
dėmesingas ir neatsakingas. Tu turbūt niekada nebenorėsi jo 


matyti. 


Veikiausiai paaugliui neateitų į galvą taip smarkiai reaguoti arba svarstyti to- 


kius drastiškus atsakomuosius veiksmus. Veikiausiai iš mamos jis norėjo tik 


45 


46 


KAIP KALBĖTI SU VAIKAIS, KAD JIE KLAUSYTŲ, IR KAIP KLAUSYTI, KAD VAIKAI KALBĖTŲ 


supratingo pritarimo ir „rankos paspaudimo“. Jam nereikėjo papildomos naš- 


tos susidoroti dar ir su mamos stipriomis emocijomis. 


v. Vaikams nepatinka, kai tėvai kartoja žodžius, kuriais jie patys save vadina. 


Kai vaikas pasako, kad jis yra kvailas, bjaurus ar storas, nereikia atsakyti 
tais pačiais žodžiais: „Ak, tai galvoji, kad esi kvailas; tu tikrai jautiesi bjaurus.“ 


Galime priimti jo skausmą nekartodami tų teiginių. 


Pavyzdys 

VAIKAS. Mokytoja sakė, kad mums turėtų užtekti penkiolikos minučių 
kas vakarą skirti matematikai. Užtrukau visą valandą. Aš esu 
kvailas. 


TĖVAS. Turėtų būti nesmagu, kai darbas užtrunka ilgiau, nei tu tikėjaisi. 


Pavyzdys 
VAIKAS. Atrodau siaubingai, kai šypsausi. Matyti tik mano breketai, aš 
bjaurus. 
TĖVAS. Tau tikrai nepatinka, kaip atrodai. Turbūt nepadėtų ir žinoji- 
mas, kad man malonu į tave žiūrėti — nesvarbu, ar tu su breketais 


ar be jų. 


**x*X* 


Viliamės, kad mūsų „perspėjimai“ jūsų neišgąsdino. Dabar jums turbūt aki- 
vaizdu, kad nagrinėti jausmus yra menas, o ne mokslas. Vis dar tikime (pa- 
siremdami ne vienerių metų stebėjimais), kad tėvai po kažkiek bandymų ir 
suklydimų gali įvaldyti šį meną. Po kiek laiko pajusite, kas jūsų vaikui pade- 
da, o kas ne. Praktika padės greitai išsiaiškinti, kas jūsų vaiką erzina ir kas nu- 
ramina, kas atitolina ir kas suartina, kas skaudina ir kas gydo. Tai priklauso 


nuo jūsų pačių jautrumo. 

Tėvų pasakojimai 


Kiekvieną grupę mokome tų pačių esminių principų. Vis dar nepaliaujame 
stebėtis tėvų originalumu ir situacijų įvairove. Kiekviena istorija pateikta iš 
esmės taip pat, kaip tėvai ją parašė. Pakeisti tik vaikų vardai, taip pat pastebė- 
site, kad ne visi tėvų atsakymai yra pavyzdiniai. Skirtumas yra tas, kad jie yra 
pasiryžę paprasčiausiai išklausyti ir palankiai viską priimti. 

Tėvai, kurie papasakojo pirmąsias dvi istorijas, negalėjo patikėti, kad jiems 
susilaikius nuo patarinėjimų vaikas pats ėmė ieškoti sprendimų. Mama pri- 


statė savo istoriją sakydama: „Paklausykite, kiek nedaug aš pasakiau!“ 


Aštuonmetis Nikas grįžta namo iš mokyklos ir pasako: „Norėčiau 
trenkti Džefriui.“ 

Aš. Tu tikrai pyksti ant Džefrio! 

NIKAS. Taip! Kiekvieną kartą, kai žaidžiame futbolą ir aš gaunu 
kamuolį, jis sako: „Duok jį man, Nikai, Aš geresnis už tave.“ Kurio tai 
nesupykdytų? 

Aš. Taip. 

NIKAS. Ber iš tikrųjų Džefris visai ne toks. Pirmoje klasėje jis buvo 
mielas, bet kai antroje klasėje atėjo Krisas, Džefris perėmė jo įprotį 
girtis. 

Aš. Mat kaip. 

NIKAS. Paskambinkime Džefriui ir pakvieskime jį į parką. 


*xXX* 


Mano sūnus yra pirmokas, jis nėra agresyvus ir dažniausiai nesivelia į 
jokias muštynes. Taigi aš buvau linkusi per daug jį saugoti, nes jis atro- 
dė labai pažeidžiamas. Pirmadienį jis grįžo iš mokyklos ir pasakė, kad 
berniukas iš jo klasės, kuris yra gerokai už jį didesnis, atsiuntė „atstovą 
pasakyti, kad rytoj jis bus sumuštas. Mano pirma reakcija buvo isteriš- 
ka — neleisti jo į mokyklą, išmokyti savigynos — padaryti viską, kad tik 
jis išvengtų skausmo ir baimės. 

Užuot parodžiusi savo nerimą, aš nusprendžiau atidžiai paklausyti 
ir tik numykiau: „Umm.“ Tada Daglas leidosi į nepertraukiamą mono- 


logą: „Aš perpratau kelias gynybos strategijas. Pirma, bandysiu jį atkal- 

bėti nuo kovos. Paaiškinsiu, kad geriau nesimušti, nes muštynės — tai 
necivilizuota. Jeigu tai nesuveiks, aš užsidėsiu akinius, bet (jis sustojo ir 
truputį pamąstė) jeigu jis yra peštukas, tai jo nesulaikys. O jis, matyt, 
toks ir yra, nes aš niekada nesu su juo kalbėjęs, o dabar jis nori mane 
sumušti. Jei ir tai nepadės, paprašysiu Kenio, kad man padėtų. Kenis 
toks stiprus, kad peštukas tik pažiūrės į jį ir išsigąs.“ 

Aš buvau šokiruota ir tepasakiau: „Oho.“ Jis pasakė: „Gerai. Viskas 
bus gerai... Turiu planų, kuriais pasinaudosiu.“ Ramus išėjo iš kamba- 
rio. Jis man padarė tokį įspūdį. Nė nenumaniau, kad jis gali taip drąsiai 
ir kūrybingai išspręsti savo problemas. Ir visa tai išaiškėjo todėl, kad aš 
tik klausiau ir netrukdžiau jam kalbėti. 

Bet aš visko taip nepalikau. Nieko nesakiau Daglui, bet tą pačią 
popietę paskambinau jo mokytojai ir ją perspėjau. Ji padėkojo, kad pra- 
nešiau, nes šiandieniniame pasaulyje tokių dalykų negalima nutylėti. 

Kitą dieną vos ištvėriau nepaklaususi jo, kas nutiko, bet jis pats pa- 
sakė: „Mamyte, spėk, peštukas taip ir nepasirodė šiandien.“ 


**xX* 


Kai kurie tėvai savo nuostabą išreikšdavo ramiai. Senieji „Nusiramink“ arba 
„Nustok!“, atrodė, tik dar labiau sujaudindavo vaikus. Keli pripažinimo žo- 
džiai dažniausiai nuramindavo ir dramatiškai pakeisdavo nuotaiką. Pirmasis 


pavyzdys 


Mano dukra Holė grįžo iš virtuvės. 

„Ponia G. iš tikrųjų šaukė ant manęs šiandien sporto salėje.“ 
Ak € 

„Ji rėkė ant manes.“ 


„Ji buvo tikrai įsiutusi.“ 


„Ji šaukė: „Taip kamuolio nearmuši. Juk čia tinklinis.“ Iš kur aš galiu 


žinoti? Ji niekada mums neaiškino, kaip reikia žaisti.“ 
„Tu supykai ant jos dėl to, kad ji rėkė.“ 
„Ji mane taip įsiutino. 
„Turėtum jaustis sugniuždyta, kai ant tavęs rėkia dėl menkniekio.“ 


„Ji neturėjo jokios teisės!“ 

„Tau atrodo, kad ji neturėjo ant tavęs rėkti.“ 

„Ne. Aš tokia supykusi ant jos, kad galėčiau įspirti... Norėčiau smaigs- 
tyti smeigtukus į jos lėlę ir priversti ją kentėti.“ 

„Pakabinti ją už nykščių.“ 

„Išvirti ją aliejuje.“ 

„Pamauti ją ant iešmo.“ 

Ties šia mintimi Holė nusišypsojo. Aš taip pat šyptelėjau. Ji pradėjo 
juoktis, taigi aš taip pat. Tada ji pasakė, kad ponia G. kvailai pasielgė, 
kad rėkė ant jos. „Dabar aš tikrai žinau, kaip žaisti tinklinį, kad ji būtų 
patenkinta.“ 

Paprastai aš būčiau pasakęs: „Veikiausiai tu padarei kažką negerai, kad 
mokytoja rėkė ant tavęs. Kitą kartą atidžiai klausyk, kai mokytoja aiškins, 
ir tada žinosi, ką reikia daryti.“ Ji turbūt būtų užtrenkusi duris ir įsiutusi 
išeitų į savo kambarį galvodama, koks nejautrus idiotas yra jos tėvas, visai 
kaip ir jos apgailėtina mokytoja. 


x*x*x* 


Veiksmo vieta — mano virtuvė. 

Buvau tik ką paguldžiusi kūdikį pogulio. Evanas visada grįžta iš 
darželio susijaudinęs, nes labai nori eiti į Čado namus žaisti. 

EVANAS. Labas, mama. Eikime dabar pas Čadą! 

MAMA. Nina (kūdikis) dabar miega, bet galėsime eiti vėliau. 

EVANAS. (Nusimena.) Aš noriu eiti dabar, juk sakei, kad galėsime. 

MAMA. O jeigu šoktum ant dviračio ir aš tave palydėčiau? 

EVANAS. Ne! Aš noriu, kad tu būtum su manimi. (Pradeda isteriškai 
verkti.) Aš noriu eiti dabar! (Jis paima piešinius, kuriuos ką tik parsinešė 
iš darželio, suglamžo juos ir įkiša į šiukšlių dėžę.) 

MAMA. (Šovus į galvą minčiai.) Vaikeli, tu esi įtūžęs! Tu toks piktas, 
kad išmetei savo piešinius. Turėtum būti tikrai nusiminęs. Tu taip lau- 
kei, kol galėsi pažaisti su Čadu, o Nina miega. Koks nusivylimas! 

EVANAS. Aha, aš tikrai norėjau eiti pas Čadą. (Nustoja verkti.) Ar 
galėčiau pažiūrėti televizorių, mamyte? 

MAMA. Žinoma. 

Situacija: tėtis rengiasi į žvejybą, o keturmetė Danielė nori vykti kartu. 

TĖTIS. Gerai, mieloji, tu gali keliauti drauge, bet prisimink, kad mes 
ilgą laiką stovėsime lauke, o šįryt lauke šalta. 

DANIELĖ. (Sumišimas perbėgo jos veidu ir labai dvejodama ji atsakė.) 
Aš persigalvojau. Noriu likti namuose. 

(Praėjus vos porai minučių po to, kai tėtis išvažiavo, prasidėjo ašaros.) 

DANIELĖ. Tėvelis paliko mane, nors žinojo, kad noriu važiuoti. 

MAMA. (Tuo metu susimąsčiusi ir visai nenusiteikusi taikstytis.) Da- 
niele, mes abi žinome, kad tu pati nusprendei likti namuose. Tavo aša- 
ros blaško mane ir aš visai nenoriu klausytis verksmo. Jeigu ruošiesi 
verkti, eik į savo kambarį. 

Raudodama ji nubėga į savo kambarį. 

Po kelių minučių mama nusprendžia išmėginti naują metodą. 

MAMA. (Nueina į Danielės kambarį ir atsisėda ant jos lovos.) Tu iš 
tikrųjų norėjai būti su tėčiu, ar ne? 

Danielė nustoja verkti ir linksi galvą. 

MAMA. Tu sutrikai, nes tėtis užsiminė, kad bus šalta. Tu negalėjai 
apsispręsti. 

Jos veide pasirodė palengvėjimas. Linksėdama ji nusišluostė ašaras. 

MAMA. Tau atrodė, kad neturi pakankamai laiko apsispręsti. 

DANIELĖ. Taip, neturėjau. 

Tada aš ją apkabinau. Ji pašoko ir nulėkė žaisti. 


**X* 


Kai žinai, kad vaikai vienu metu gali išgyventi du labai skirtingus jaus- 
mus, tai gali jiems padėti. 

Po to, kai gimė antras vaikas, aš nuolat kartojau Polui, kad jis myli 
savo mažąjį brolį. Polas kratydavo galvą: „Neeee! Neeee!“ 

Po to ėmiau sakyti: „Polai, man atrodo, kad tu jauti du skirtingus 
jausmus kūdikiui. Kartais tu būni patenkintas, kad turi brolį, į jį smagu 
žiūrėti, žaisti su juo. O kartais tau iš viso nepatinka, kad jis yra šalia, tu tik 
norėtum, kad jis pranyktų.“ Polui tai patinka. Dabar bent kartą per savai- 


tę jis man pasako: „Papasakok apie mano dvejopus jausmus, mamyte.“ 

Kai kuriems tėvams ypač praverčia įgūdžiai, kai vaikų nuotaikos kinta nuo 
baimės iki nevilties. Jie pajuto palengvėjimą supratę, kad nereikia perimti vai- 
kų neigiamų emocijų. Viena mama pasakė: „Kaip tik pradėjau suvokti, kokią 
nereikalingą naštą užsikraudavau norėdama užtikrinti, kad mano vaikai visą 
laiką jaustųsi laimingi. Kaip toli nuėjau, suvokiau tada, kai bandžiau lipnia 
juostele suklijuoti sulaužytą riestainį, ir tik tam, kad mano keturmetė dukra 
liautųsi verkusi. Taip pat suvokiau, kokią naštą užkraudavau vaikams. Tik 
pagalvokite! Jie ne tik nusimena dėl tikros problemos, bet dar labiau nuliūsra, 
nes mato kenčiant mane. Mano mama taip su manimi elgdavosi, ir aš pa- 
menu, kokia kalta jausdavausi — lyg aš būčiau kalta dėl to, kad nesu nuolat 
laiminga. Noriu, kad mano vaikai žinotų, kad jie gali jaustis labai nelaimingi 
ir jų motina dėl to tikrai nepalūš.“ 


*x**X* 


Mano sūnus Ronas grįžo nusiminęs ir visas purvinas. 

TĖVAS. Matau, kad tavo kelnės purvinos. 

RONAS. Aha. Man nesiseka žaisti futbolą. 

TĖVAS. Žaidimas buvo kietas. 

RONAS. Aha, negaliu žaisti. Aš per silpnas. Evanas Džeris pargriau- 
na mane. 

TĖVAS. Turėtum jaustis sugniuždytas, kai tave pargriauna. 

RONAS. Aha, norėčiau būti stipresnis. 

TĖVAS. Norėtum būti toks kaip Arnoldas Švarcnegeris... arba suge- 
bėti bėgti kaip Džimis Braunas. 

RONAS. Aha, tada galėčiau juos pargriauti. 

TĖVAS. Tu galėtum apibėgti visus puolėjus. 

RONAS. Aš galėčiau rasti daug spragų priešo komandoje. 

TĖVAS. Galėtum bėgti. 

RONAS. Taip pat galiu pasuoti, man gerai išeina trumpi perdavimai, 
bet nemoku ilgų perdavimų. 

TĖVAS. Tu gali bėgti ir pasuoti. 

RONAS. Aha, aš galiu žaisti geriau. 

TĖVAS. Tu pats jauti, kad galėtum žaisti geriau. 

RONAS. Kitą kartą aš žaisiu geriau. 

TĖVAS. Žinai, kad geriau žaisi. 

Paprastai aš būčiau sakęs Ronui: „Tu esi geras žaidėjas. Tai buvo tik 
vienas blogas žaidimas. Nesijaudink, kitą kartą pasirodysi geriau.“ Jis 
veikiausiai paniurtų ir išeitų į savo kambarį. 

Šioje grupėje aš padariau milžinišką atradimą. Kuo labiau stengiesi 
išsklaidyti vaiko liūdnus jausmus, tuo labiau jis jiems pasiduoda. Kuo 
paprasčiau priimi vaiko neigiamus jausmus, tuo lengviau vaikams juos 
paleisti. Galiu pasakyti, kad jeigu nori turėti laimingą šeimą, turi būti 
pasiruošęs priimti daug nepasitenkinimo apraiškų. 

Hansui tai buvo sudėtingas periodas. Jis turėjo mokytoją, kuri buvo 
labai reikli ir kurios jis nemėgo. Kai yra labai nepatenkintas savimi ir 
nelaimingas (dėl spaudimo mokykloje jis išsilieja ant mūsų namuose), 
jis vadina save „kvailu“, mano, kad niekas jo nemėgsta dėl to, kad yra 
kvailas. 

Vieną iš tokių vakarų mano vyras labai susirūpinęs pradėjo su juo 
pokalbį. 

FRENKAS. (Švelniai) Hansai, tu nesi kvailas. 

HANSAS. Aš esu per kvailas. Aš kvailių kvailys. 

FRENKAS. Bet Hansai, tu nesi kvailas. Tu esi vienas protingiausių 
aštuonmečių, kuriuos aš pažįstu. 

HANSAS. Ne nesu, aš kvailys. 

FRENKAS. (Vis dar švelniai.) Tu nesi kvailas. 

HANSAS. Aš esu per kvailas. 

Jis vis kartojo tą patį. Nenorėjau kištis ir negalėjau ištverti klausyda- 
masi, taigi išėjau iš kambario. Frenkas niekada nepraranda kantrybės. 
Hansas nuėjo miegoti vis kartodamas, kad yra kvailas, ir labai nusivylęs. 

Aš nuėjau pas jį. Tai buvo siaubinga diena. Jis didžiąją dalį popietės 
ir visą vakarą mane erzino, ir aš nemaniau, kad sugebėsiu su juo kalbė- 


tis. Bet jis labai nelaimingas gulėjo lovoje ir kartojo, koks yra kvailas ir 

kaip visi jo nekenčia. Aš net nenutuokiau, ką turiu pasakyti. Prisėdau 
ant lovos krašto visai išsekusi. Tada prisiminiau frazę, kuri dažnai nu- 
skambėdavo per susitikimus, ir beveik mechaniškai ištariau: „Tai yra 
nemalonūs jausmai.“ 

Hansas liovėsi kartojęs, kad yra kvailas ir minutėlę nutilo. Tada pa- 
sakė: „Aha.“ Tai paskatino mane tęsti. Tiesiog pradėjau pasakoti apie 
gražius ir ypatingus dalykus, kuriuos jis pasakė ar padarė per pastaruo- 
sius metus. Kurį laiką jis klausė, o tada pradėjo dalytis savo paties atsi- 
minimais. Jis pasakė: „Pameni, kai tu negalėjai rasti savo automobilio 
raktų, ieškojome visuose namuose, o aš pasiūliau paieškoti automobi- 
lyje. Ten juos ir radai“ Maždaug po dešimties minučių aš pabučiavau 
nakčiai berniuką, kuris susigrąžino tikėjimą savimi. 


**x* 


Kai kuriems tėvams labai patiko idėja, kad fantazuojant galima vaikams duoti 
tai, ko negalima suteikti realybėje. Dabar jie gali pasakyti: „Norėtum turėti...“ 


Jiems nebereikia ginčytis dėl to, kas buvo teisus ir kodėl. 


DEIVIDAS. (Dešimtmetis) Man reikia naujo teleskopo. 

TĖTIS. Naujo teleskopo? Kam? Dabartinis dar pakankamai geras. 

DEIVIDAS. (Su užsidegimu.) Tai vaikiškas teleskopas! 

TĖTIS. Jis visiškai atitinka tavo amžiaus berniuko poreikius. 

DEIVIDAS. Ne. Man reikia du šimtus kartų galingesnio teleskopo. 

TĖTIS. (Supratau, kad gresia didelis ginčas. Nusprendžiau pakreipti 
įvykius kita linkme.) Taigi tau tikrai patiktų du šimtus kartų galingesnis 
teleskopas. 

DEIVIDAS. Aha, nes tada galėčiau matyti kraterius. 

TĖTIS. Nori pamatyti juos iš labai arti. 

DEIVIDAS. Būtent! 

TĖTIS. Žinai, ko aš norėčiau? Norėčiau turėti pakankamai pinigų, 
kad galėčiau nupirkti tau tą teleskopą. Turėdamas omeny, kad tu do- 
miesi astronomija, norėčiau nupirkti tau keturis šimtus kartų galinges- 
nį teleskopą. 

DEIVIDAS. Šešis šimtus kartų galingesnį... 

TĖTIS. Aštuonis šimtus... 

DEIVIDAS. (Entuziastingai.) Tūkstantį kartų! 

EEE LS sb 

DEIVIDAS. (Susijaudinęs.) Žinau... Žinau, jeigu galėtum, nupirktum 
man „Mount Palomar“! 

Kai abu pradėjome juoktis, supratau, koks buvo skirtumas. Vienas 
iš būdų išpildyti norus fantazuojant — tai iš tiesų išsilaisvinti, būti ne- 
paprastu svajotoju. Nors Deividas žinojo, kad to nebus, jis įvertino tai, 
kad į jo troškimus žiūrėjau labai rimtai. 

x**X* 

Kartu su vyru nusivedėme Džeisoną ir jo jaunesniąją sesutę Leslę į Isto- 
rijos muziejų. Mums ten tikrai patiko, ir vaikai buvo nuostabūs. Tačiau 
prie išėjimo buvo suvenyrų parduotuvė. Mūsų keturmetis Džeisonas pa- 
šėlo dėl suvenyrų, daugumos daiktų kainos buvo per didelės, bet galiau- 
siai nupirkome jam nedidelį uolienų rinkinį. Tada jis pradėjo verkšlenti, 
nes užsimanė žaislinio dinozauro. Aš stengiausi paaiškinti, kad mes jau ir 
taip išleidome per daug pinigų. Tėtis liepė liautis skųstis ir džiaugtis tuo, 
ką jam nupirkome. Džeisonas pradėjo verkti. Mano vyras pasakė, kad 
Džeisonas elgiasi kaip vaikas. Džeisonas puolė ant žemės ir ėmė verkti 
dar garsiau. 

Visi žiūrėjo į mus. Man buvo taip gėda, kad norėjau prasmegti skradžiai 
žemę. Nežinau kodėl taip sugalvojau, bet išsiėmiau iš rankinės pieštuką ir 
popieriaus lapą. Pradėjau rašyti. Džeisonas paklausė, ką darau, aš atsakiau: 
„Rašau, kad Džeisonas norėtų turėti dinozaurą.“ Jis spoksojo į mane ir 
pasakė: „Ir prizmę taip pat. Aš parašiau: „Taip pat nori prizmės.“ 

Tada jis mane labai nustebino. Pribėgo prie sesutės, kuri stebėjo visą 
šią sceną, ir pasakė: „Lesle, pasakyk mamai, ko tu nori. Ji užrašys ir tavo 
norą. Ar patikėtumėte, kad taip viskas ir baigėsi. Namo grįžome labai 
taikiai. 

Šį būdą pritaikiau ne kartą. Žaislų parduotuvėje Džeisonas laksto ir 
baksnoja į visus žaislus, tada aš išsitraukiu pieštuką ir popieriaus skiautę 


ir sudarau jo „norų sąrašą. Taip patenkinu jo norus. Ir tai nereiškia, kad 

turiu nupirkti tuos daiktus, nebent, žinoma, tai ypatinga proga. Manau, 
kad Džeisonui patinka jo „norų sąrašas“ ne tik todėl, kad aš sužinau, ko jis 


nori, bet jis įsitikina, kad man svarbūs jo norai, nes juos užsirašau. 


**xX* 


Paskutinė istorija savaime iškalbinga. 

Ką tik ištvėriau vieną šiurpiausių įvykių savo gyvenime. Mano ketur- 
metė dukra Zuzana yra sirgusi laringitu, bet jis dar niekada nebuvo toks 
ūmus. Labai išsigandau — ji nebegalėjo kvėpuoti, pakito veido spalva. Ne- 
galėjau išsikviesti greitosios, tad turėjau skubiai nuvežti ją į ligoninės pri- 
imamąjį kartu su sūnumi Brajanu ir savo mama, kuri tuo metu pas mus 
viešėjo. 

Mano mama buvo apimta isterijos ir vis kartojo: „O Dieve! Ji negali 
kvėpuoti. Mes tikrai nespėsim! Ką tu padarei vaikui?“ 

Garsiau už savo mamą pasakiau: „Zuze, žinau, kad tau sunku kvėpuoti, 
žinau, kad tai baisu. Mes jau pakeliui į ligoninę, viskas bus gerai. Jeigu nori, 
gali atsigulti man ant kelių, kol važiuojame.“ Ir ji prigulė man ant kelių. 

Ligoninėje mus apsupo du gydytojai ir kelios slaugytojos. Mama vis dar 
kažką nerišliai kalbėjo ir kliedėjo, o Brajanas paklausė, ar Zuzė iš tikrųjų 
mirs, kaip sako močiutė. Aš neturėjau laiko atsakyti, nes gydytojas bandė 
mane išprašyti iš palatos, o aš žinojau, kad Zuzei reikia manęs. Jos akyse 
mačiau siaubingą baimę. 

Gydytojai suleido jai adrenalino. Aš paklausiau, ar skauda. Ji linktelėjo. 
Tada jie įkišo vamzdelį į gerklę, o aš pasakiau: „Žinau, kad tai skausminga, 
bet tai padės tau geriau jaustis.“ Jos kvėpavimas vis dar buvo sutrikęs, tad 
gydytojai skyrė deguonies palapinę. Tariau: „Turėtų būti keista gulėti toje 
palapinėje, bet tik taip geriau pasijausi“ Tada paėmiau jos ranką ir pasa- 
kiau: „Aš tavęs nepaliksiu, būsiu šalia, net kai tu miegosi, būsiu šalia tol, 
kol tau manęs reikės.“ 

Jos kvėpavimas palengvėjo, bet būklė vis dar buvo kritinė, taigi aš pra- 
leidau su ja dar septyniasdešimt dvi bemieges valandas. Ačiū Dievui, ji 


išsikapstė. 

Žinau, kad be seminarų parirties viskas būtų kitaip. Būčiau apimta pa- 
nikos. Kalbėdama su ja ir leisdama jai suprasti, kad suvokiu viską, ką jai 
tenka patirti, aš priverčiau ją atsipalaiduoti ir nesipriešinti gydymui, kurį 
jai suteikė. 


Tikrai jaučiau, kad padėjau išgelbėti Zuzės gyvybę. 


7) Patrauklus 
bendradarbiavimas 


I DALIS 


Vaikai veikiausiai jau suteikė jums begalę progų panaudoti įgytus klausymo 
sugebėjimus. Dažniausiai vaikai leidžia mums suprasti, — garsiai ir aiškiai, — 
kad kažkas jiems trukdo. Kiekvienas vakaras mano pačios namuose primena 
vakarą teatre. Pamestas žaislas, per trumpa šukuosena, dar nauji džinsai, bet 
jie jau nebetinka, pažangumo aptarimas, muštynės su broliu ar sese — gali 
sukelti tiek ašarų ir aistrų, kad pakaktų trijų dalių dramai. Mums niekada 
nepritrūksta medžiagos. 

Vienintelis skirtumas tas, kad teatre uždangai nusileidus žiūrovai gali eiti 
namo. Tėvai neturi tokios prabangos. Kažkokiu būdu mes turime susidoroti 
su visu skausmu, pykčiu, dideliais nusivylimais ir dar išsaugoti sveiką protą. 

Dabar jau žinome, kad senieji metodai neveikia. Visi mūsų paaiškinimai ir 
nuraminimai nepaguodžia vaikų ir mus išvargina. Tačiau nauji metodai taip 
pat gali sukelti keblumų. Nors suprantame, kad atsakymas įsijaučiant į vaiką 
daug labiau nuramina, bet jį duoti vis tiek nėra lengva. Daugumai iš mūsų ši 
kalba vis dar yra nauja ir keista. Tėvai man sakė: 

„Iš pradžių aš jaučiausi nepatogiai, lyg tai būčiau ne aš, lyg vaidinčiau tam 


"tikrą vaidmenį.“ 

„Aš jaučiausi nenuoširdi, bet kažką tikrai dariau gerai, nes mano sūnus, 
kuris niekada nepasakydavo daugiau negu „aga, nea ir ar turiu tai padaryti“, 
staiga pradėjo su manimi kalbėti.“ 

„Aš jaučiausi gerai, bet vaikai atrodė sunerimę, jie labai įtariai stebėjo 
mane.“ 

„Supratau, kad anksčiau niekada neišklausydavau savo vaikų. Aš palauk- 
davau, kol jie baigs kalbėti, kad galėčiau pasakyti, ką galvoju. Iš tikrųjų klau- 
syti yra sunkus darbas. Tu turi susikoncentruoti, jeigu neketini tiesiog duoti 
iš anksto išmoktą atsakymą.“ 

Vienas tėvas papasakojo: „Aš bandžiau tai, bet man nepavyko. Dukra nu- 
siminusi grįžo iš sekmadieninės tikybos pamokos. Vietoj mano nuolatinio 
klausimo „Kodėl toks surūgęs veidelis?“, aš pasakiau: „Eime, tu atrodai dėl 
kažko labai nusiminusi.“ Ji puolė į ašaras, nubėgo į savo kambarį ir užtrenkė 
duris.“ 

Net tada, kai atrodo, kai tai „neveikia“, tai iš tikrųjų „veikia“. Tą dieną 
Eimė išgirdo kitokį žodžių skambesį, tokį, kuris leido jai suprasti, kad kaž- 
kam rūpi jos jausmai. Aš raginau jį nepasiduoti. Tuo metu, kai Eimė žinos, 
kad gali tikėtis palankaus atsakymo iš savo tėčio, ji jaus, kad gali kalbėti apie 
tai, kas ją neramina. 

Turbūt labiausiai įsimintiną atsakymą aš išgirdau iš paauglio, kuris žino- 
jo, kad jo mama lanko mūsų seminarus. Berniukas grįžo iš mokyklos piktai 
niurzgėdamas: „Jie neturėjo jokios teisės nepriimti manęs į komandą tik to- 
dėl, kad neturėjau sportinių kelnių. Turėjau sėdėti ir stebėti visą žaidimą. Tai 
neteisinga!“ 

Susirūpinusi mama pasakė: „Iai turėjo labai tave nuliūdinti.“ 

Jis atkirto: „Ak tu, tu visada būni jų pusėje!“ 

Ji palietėjo petį. „Džimi, nemanau, kad tu išgirdai mane. Aš pasakiau, kad 
tu turbūt labai nusiminei.“ 

Jis sumirksėjo ir įsispoksojo į ją. Tada pasakė: „Tėčiui taip pat reikėtų lan- 


kyti tuos kursus!“ 

**x* 
Iki šiol didžiausią dėmesį mes skyrėme aiškinimuisi, kaip tėvai gali padėti 
vaikams susidoroti su savo neigiamais jausmais. Dabar norėtume susitelkti 
ties tuo, kaip padėti tėvams priimti jų pačių neigiamus jausmus. 

Vienas didžiausių tėvystės nusivylimų yra kasdienė kova norint priversti 
vaikus elgtis taip, kaip yra priimtina mums ir visuomenei. Tai gali būti varan- 
tis iš proto ir labai sunkus darbas. Dalį problemos sudaro poreikių konfliktas. 
Suaugusiojo poreikiai — tai tvarkinga išorė, tvarka, etiketas ir rutina. Vai- 
kams tai mažiausiai rūpi. Ar daugelis iš jų savo noru eitų maudytis, pasakytų 
„prašau“ arba „ačiū“ arba pasikeistų apatinius? Ar daugelis iš jų iš viso dėvėtų 
apatinius? Nemaža dalis tėviško entuziazmo panaudojama padedant vaikams 
prisitaikyti prie visuomenės normų. Kažkodėl kuo labiau mes stengiamės, tuo 
aktyviau jie priešinasi. 

Žinau, kad buvo akimirkų, kai mano pačios vaikai laikė mane „priešu“, 
nuolat liepiančiu jiems daryti tai, ko jie nenori, pavyzdžiui: „Nusiplauk ran- 
kas... Naudokis servetėle... Nerėkite taip garsiai... Pasikabinkite paltus... Ar 
padarei namų darbus?.. Ar tikrai išsivalei dantis?.. Grįžk ir nuleisk vandenį 
tualete... Apsirenk pižamą... Gulk į lovą... Eik miegoti.“ 

Taip part aš buvau ta, kuri neleido jiems daryti to, ką jie nori: „Nevalgyk 
rankomis... Nespardyk koja į stalą... Nedrabstyk purvo... Nešokinėk ant so- 
fos... Netampyk katino už uodegos... Nekaišiok pupų į nosį!“ 

Vaikų požiūris pasidarė toks: „Ką norėsiu, tą darysiu.“ Tuo tarpu mano 
požiūris: „Darysi tai, ką aš liepsiu.“ Ir kova prasidėdavo. Pasiekėme tokią ribą, 
kad man susukdavo vidurius kas kartą, kai tekdavo paprašyti vaiko padaryti 
menkiausią darbelį. 

Dabar kelias minutes pagalvokite, ko jūs reikalaujate vaikų padaryti arba 
nedaryti tipišką dieną. Tada surašykite savo kasdienius „reikia padaryti“ ir 


„nereikia padaryti“. 


t 

KIEKVIENĄ DIENĄ RŪPINUOSI, KAD MANO VAIKAI (AR VAIKAS) 
ATLIKTŲ ŠIUOS DALYKUS: 


Ryte Per pietus Vakare 


SIEKIU, KAD MANO VAIKAI (VAIKAS) NEDARYTŲ ŠIŲ DALYKŲ: 


Ryte Per pietus Vakare 


Nesvarbu, jūsų sąrašas ilgas ar trumpas, lūkesčiai realūs ar nerealūs, kiekvie- 
nas punktas šiame sąraše reiškia jūsų laiką, energiją, valią ir visa, kas reika- 
linga kovai. 


Ar yra koks nors sprendimas? 


PATRAUKLUS BENDRADARBIAVIMAS 


Iš pradžių aptarkime kelis metodus, kuriuos tėvai dažniausiai taiko norė- 
dami priversti vaikus bendradarbiauti. Skaitydami pavyzdį, kuris iliustruo- 
ja kiekvieną metodą, grįžkite į praeitį ir įsivaizduokite, kad jūs esate vaikas, 
klausantis tėvų. Tegu žodžiai įsiskverbia. Kaip jie priverčia jus jaustis? Kai 
sugalvosite atsakymą, parašykite jį. (Šį pratimą galite atlikti užrištomis aki- 


mis — paprašykite, kad draugas garsiai perskaitytų kiekvieną pavyzdį.) 


I. Priekaištavimas ir kaltinimas 


„Ant durų vėl purvinų tavo pirštų atspaudai! Kodėl nuolat išteplioji duris?.. 
Kas iš viso tau darosi? Ar gali kada nors ką nors padaryti tinkamai?.. Kiek 
kartų galiu tau kartoti, kad yra durų rankena? Didžiausias vargas su tavimi 
yra tas, kad tu niekada neklausai.“ 


Būdamas vaikas aš jausčiau 


II. Plūdimas 


„Šiandien atšalo, o tu dėvi ploną švarkelį! Negi gali būti toks kvailas? Ber- 
niuk, elgiesi tikrai kvailai.“ 

„Nagi, leisk man sutaisyti tavo dviratį. Juk tu žinai, kad nieko neišmanai 
apie mechaniką.“ 

„Pažiūrėk, kaip tu valgai! Tu pasibjaurėtinas.“ 

„Tik apsileidėlis gali gyventi tokiame apšnerkštame kambaryje. Tu gyveni 
kaip gyvulys.“ 


Būdamas vaikas aš jausčiau 


III. Grasinimai 


„Dar kartą paliesk tą lempą ir skelsiu tau antausį.“ 


GI 

„Jeigu tučtuojau neišspjausi gumos, pražiodysiu ir pati išimsiu.“ 
„Jeigu nebaigsi rengtis, kol suskaičiuosiu iki trijų, aš iškeliausiu be tavęs.“ 


Būdamas vaikas aš jausčiau 


IV. Įsakymai 


„Noriu, kad iškart susitvarkytum kambarį.“ 
„Padėk man įnešti ryšulius. Paskubėk!“ 
„Tu vis dar neišnešei šiukšlių? Padaryk tai dabar! Ko delsi? Judinkis!“ 


Būdamas vaikas aš jausčiau 


v. Pamokslavimas ir moralizavimas 


„Manai, kad gražu taip elgtis — griebti knygą man iš rankų? Matau, kad 
nesuvoki, kokios svarbios yra geros manieros. Tu turi suprasti, kad jeigu ti- 
kimės, kad žmonės su mumis mandagiai elgsis, tai privalome ir patys būti 
mandagūs su jais. Juk nenorėtum, kad kas nors griebtų iš tavęs, ar ne? Taigi 
neturėtum griebti ir iš kitų. Elgiamės su kitais taip, kaip norime, kad su mu- 
mis elgtųsi.“ 


Būdamas vaikas aš jausčiau 


VI. Įspėjimai 


„Būk budrus, apsideginsi.“ 
„Atsargiau, tave partrenks automobilis!“ 
„Nelipk ten! Nori nukristi?“ 


„Apsivilk megztinį, nes peršalsi.“ 

Būdamas vaikas aš jausčiau 


VII. Kankinio pareiškimai 


„Ar judu liausitės rėkti! Ką jūs stengiatės man padaryti... priversti blogai 
jaustis... sukelti man širdies smūgį?“ 

„Palauk, kol susilauksi savų vaikų. Tada suprasi, kas yra susierzinimas.“ 

„Ar matai šiuos žilus plaukus? Jie atsirado dėl tavo kaltės, tu varai mane 


į kapus.“ 


Būdamas vaikas aš jausčiau 


VIII. Palyginimai 


„Kodėl negalėtum būti toks, kaip tavo brolis? Jis visada pabaigia darbus 
anksčiau laiko.“ 

„Liza taip gražiai elgiasi prie stalo. Niekada nepamatytum jos valgančios 
rankomis.“ 

„Kodėl tu nesirengi taip kaip Garis? Jis visada tvarkingas — trumpi plau- 
kai, marškiniai sukišti į kelnes. Vienas malonumas į jį žiūrėti.“ 


Būdamas vaikas aš jausčiau 


IX. Sarkazmas 


„Žinojai, kad rytoj rašysite testą ir palikai knygą mokykloje? Gudrutis! Tai 
buvo nuostabi mintis.“ 
„Tu šiandien rengsies skraistę su taškučiais? Turėtum sulaukti begalės 


komplimentų.“ 

„Tai namų darbai? Na, galbūt tavo mokytoja sugeba skaityti kinų kalba. 
Aš ne.“ 


Būdamas vaikas aš jausčiau 


X. Pranašystės 


„Tu pamelavai apie savo pažangumą, ar ne? Ar žinai kuo būsi, kai užaugsi? 
Būsi žmogus, kuriuo niekas negalės pasitikėti.“ 

„Ir toliau būk savanaudis. Pamatysi, niekas niekada nenorės su tavimi žais- 
ti. Tu neturėsi draugų.“ 

„Tu nuolat skundiesi. Nė karto nesistengei sau padėti. Jau matau, koks būsi 
po dešimties metų — paskendęs tuose pačiuose rūpesčiuose ir vis dar besiskun- 
džiantis.“ 


Būdamas vaikas aš jausčiau 


Dabar, kai jūs jau žinote, kaip „vaikas“ jumyse reaguotų į šiuos bandymus 
užmegzti ryšius, jums turėtų būti įdomu, kokios buvo kitų, išbandžiusių šį 
pratimą, reakcijos. Be abejonės, skirtingi vaikai skirtingai reaguoja į tuos pa- 


čius žodžius. Stai keli pavyzdžiai. 


Priekaištavimas ir kaltinimas. „Durys yra daug svarbesnės už mane.“ „Pame- 
luosiu ir pasakysiu, kad tai ne mano darbas.“ „Fu koks aš“ „Aš traukiuosi.“ 
„Norėčiau ją kaip nors pavadinti.“ „Vis tiek sakai, kad niekada neklausau, 


taigi aš ir neklausysiu.“ 


Plūdimas. „Ji teisi, aš kvailas ir visai nieko nesuprantu apie mechaniką“ „Ar 
verta stengtis?“ „Aš jai parodysiu... Kitą kartą iš viso nesirengsiu švarko.“ „Ne- 


kenčiu jos.“ „Hm, štai ji ir vėl pradeda!“ 

Grasinimai. „Paliesiu lempą, kai ji nematys“ „Noriu verkti.“ „Man baisu“ 


„Palik mane ramybėje.“ 


Įsakymai. „Pamėgink mane priversti.“ „Aš persigandęs.“ „Nenoriu nė pajudė- 
ti. „Nekenčiu jo.“ „Ką bedaryčiau, vis tiek bus negerai“ „Kaip tu sugebėjai 
išsinerti iš šių bjaurių drabužių?“ 

Pamokslavimas ir moralizavimas. „Cha cha cha... Manai, kad kas nors tavęs 
klauso?“ „Aš kvailys.“ „Aš niekam tikęs.“ „Noriu pradingti labai toli“ „Nuo- 


bodu, nuobodu, nuobodu.“ 


Įspėjimai. „Pasaulis yra bauginantis ir pavojingas.“ „Kaip aš kada nors išsiver- 


siu pats vienas? Ką bedaryčiau, vis tiek bus blogai.“ 


Kankinio pareiškimai. „Jaučiuosi kaltas.“ „Man baisu. Tai dėl mano kaltės ji 


negaluoja.“ „Ar kam nors tai rūpi?“ 


Palyginimai. „Ji visus myli labiau negu mane.“ „Nekenčiu Lizos.“ „Jaučiuosi 


kaip nevykėlis.“ „Gario taip pat nekenčiu.“ 


Sarkazmas. „Man nepatinka, kai iš manęs šaiposi. Ji bjauri“ „Aš pažemintas 
ir sutrikęs.“ „Kam stengtis?“ „Aš jai dar atkeršysiu.“ „Ką bedaryčiau, aš nelai- 


mėsiu.“ „Aš verdu iš nepasitenkinimo.“ 


Pranašystės. „Ji teisi. Niekada niekam neprilygsiu“ „Manimi taip pat galima 
pasitikėti, aš įrodysiu, kad ji klysta.“ „Tai beviltiška. „Aš pasiduodu.“ „Aš 


pasmerktas.“ 


Jeigu būdami suaugę patiriame tokius jausmus tik skaitydami parašytus saki- 
nius, tai kaip vaikai turėtų jaustis? 

Ar yra alternatyvų? Ar yra būdų paskatinti vaikus bendradarbiauti neken- 
kiant jų savigarbai ir išvengiant didelio srauto neigiamų jausmų? Ar yra me- 
todų, kurie būtų lengvesni tėvams ir reikalautų mažiau pasiaukojimo? 

Norėtume papasakoti apie penkis įgūdžius. Ne visi įgūdžiai bus jums pri- 
imtini, kai kurie netiks jūsų vaikams. Nėra tokio būdo, kuris būtų amži- 
nai efektyvus. Šie penki įgūdžiai padeda sukurti pagarbos atmosferą, kurioje 


gimsta bendradarbiavimo dvasia. 

NORĖDAMI PASKATINTI BENDRADARBIAVIMĄ 
1. Papasakokite, ką matote, arba apibūdinkite problemą. 
2. Suteikite informacijos. 
3. Pasakykite tai žodžiu. 
4. Kalbėkite apie savo jausmus. 


5. Parašykite raštelį. 


I. APIBŪDINKITE 
Papasakokite, ką matote, arba apibūdinkite problemą 


Apibūdinkite 


Sunku padaryti tai, ką reikia padaryti, Daug lengviau susitelkti ties problema, 
kai žmonės nuolat tau kartoja, koks esi netikęs. kai ją tiesiog apibūdina. 


SVANIAVIaUVaVvuaNAa3g SATMAVIALVJ 

Vietoj 


T 
. kad išjungtum 
šviesą tualete! 


I. APIBŪDINKITE 
Tęsinys 


Kai suaugusieji išsako problemą, 
vaikai gali patys nuspręsti, kaip pasielgti. 


Apibūdinkite 

Vietoj 
Kas gėrė pieną (1 


II. SUTEIKITE INFORMACIJOS 


Suteikite informacijos 


E 4 


Informaciją priimti daug lengviau nei kaltinimus. 

II. SUTEIKITE INFORMACIJOS 
Tęsinys 


Suteikite informacijos 


Būtų labai gerai, 
Jeigu stalas jau 


a 


Kai vaikams suteikiame informacijos, 
dažniausiai jie patys nusprendžia, ką reikia padaryti. 

III. PASAKYKITE VIENU ŽODŽIU 
Pažiūrėkite, koks efektas, kai vartojame daug žodžių ir kai tą patį pasakome vienu žodžiu. 


Vietoj 
Vaikai, aš jums vis kartoju, kad apvivilktumėte pižamas, 
0 jūs tik kvasliojate. Prieš sėsdami prie 
televizoriaus pažadėjote persirengti, 


Pasakykite vienu žodžiu 


Šiuo atveju daugiau reiškia mažiau. 

III. PASAKYKITE VIENU ŽODŽIU 
Tęsinys 


Pasakykite vienu žodžiu 


Tik pažiūn ūrėk į save! | | 
Tų vėl išeini be briešbiečiu. Džeime, tavo PRIEŠPIEČIAI. 


Vietoj Pasakykite vienu žodžiu 
Prieš mums įsigyjant šunį tu 
A p 
trečią kartą per savaitę 
tati tai primena, 


Vaikams nepatinka klausyti pamokslų, moralų ir ilgų paaiškinimų. 
Kuo trumpesnis priminimas, tuo geriau. 


IV. KALBĖKITE APIE SAVO JAUSMUS 
Nekomentuokite vaiko charakterio ar asmenybės. 


Vietoj Kalbėkite apie savo jausmus 


Liaukis! Tu esi 


Kas tau d gL-/N 
| | | 
AN 


Z praviras duris 
su tinkleliu! 


Vaikai turi teisę žinoti tėvų jausmus. 
Apibūdindami jausmus galime būti savimi ir nesijausti pažeidžiami. 


SVWNIAVI aUVavuaGdaNaa SATMAVEALVd 


£Z 


IV. KALBĖKITE APIE SAVO JAUSMUS (Tgsinys) 


Atkreipkite dėmesį, kai tėvai yra paslaugūs, jie kalba tik apie savo jausmus. Jie vartoja žodžius: „Aš“ arba „Aš jaučiu...“ 


Kalbėkite apie savo jausmus 


Kalbėkite apie savo jausmus 
astu, kai man sako, ka turiu daryti. Man bati 


Bendrauti su kažkuo, kas rodo susierzinimą ar pyktį, įmanoma tol, kol jūsų nepuola. 


ŽŽ 

PARAŠYKITE RAŠTELĮ 
Kartais efektyviau žodžius parašyti, o ne pasakyti. 


Šį raštelį parašė tėvas, kuriam atsibodo valyti kriauklę nuo ilgų dukters plaukų. 

PARAŠYKITE RAŠTELĮ (Tęsinys) 


Šią dvipusę iškabą tėvai pasikabino ant miegamojo durų. 
Tada jie galėdavo bent valandą ilgiau pamiegoti sekmadienio rytais. 
Kai būdavo pasiruošę įsileisti vaikus, tiesiog apversdavo iškabą. 


vvvv 


45457 
Mama 1 
tėtis 


PATRAUKLUS BENDRADARBIAVIMAS 


PARAŠYKITE RAŠTELĮ (Tgsinys) 


Šis tėtis pavargo bartis ir galiausiai nusprendė parašyti raštelį. 


Mama paleido popierinį lėktuvėlį su jame užrašytais žodžiais savo 
sūnui ir jo draugui - iš jų nė vienas nemokėjo skaityti. Jie atbėgo pa- 
klausti, kas parašyta ant lėktuvėlio, o po to nubėgo tvarkyti žaislų. 


— Po to, kai pažaisite. 


M tyliu, MaMa. 


24 

Štai šie penki įgūdžiai skatina bendradarbiavimą ir nesukelia blogų jausmų. 
Jeigu jūsų vaikai šiuo metu mokykloje ar jau lovoje arba tyliai (tikras ste- 
buklas) žaidžia, tai turite puikią progą skirti kelias minutes praktinėms už- 


duotims. Galite patobulinti savo įgūdžius įsivaizduodami situacijas. 
I pratimas. Įeinate į savo miegamąjį ir pamatote, kad ką tik nusiprausęs vaikas 
numetė šlapią rankšluostį ant jūsų lovos. 


A. Parašykite tipišką teiginį, kurį pasakytumėt vaikui. Tą neveiksmingą 


sakinį. 


B. Pagalvokite, kaip pritaikyti įgūdžius ir paskatinti vaiko bendradarbia- 
vimą. 


1. Apibūdink (apibūdink, ką matai, arba apibūdink problemą): 


2. Suteik informacijos: 


3. Pasakyk vienu žodžiu: 


4. Kalbėk apie savo jausmus: 

5. Parašyk raštelį: 


„Jūs ką tik pritaikėte penkis skirtingus įgūdžius toje pačioje situacijoje. Dabar 
išsirinkite vieną įgūdį, kuris, jūsų manymu, būtų efektyviausias bendraujant 


su vaiku.“ 

II pratimas. A situacija. Jūs ruošiatės suvynioti paketą, bet niekaip nerandate 
žirklių. Jūsų vaikas turi savo žirklutes, bet nuolat paima jūsiškes ir jų negrą- 
žina. 


Neveiksmingas teiginys: 


Tinkamas atsakymas: 


Pritaikytas įgūdis: 


B situacija. Jūsų paauglys vis palieka savo sportbačius prie virtuvės durų. 


Neveiksmingas teiginys: 

Tinkamas atsakymas: 


Pritaikytas įgūdis: 


C situacija. Jūsų vaikas ką tik pakabino šlapią lietpaltį į spintą. 
Neveiksmingas teiginys: 


Tinkamas atsakymas: 


Pritaikytas įgūdis: 


D situacija. Pastebėjote, kad pastaruoju metu jūsų vaikas nebevalo dantų. 


Neveiksmingas teiginys: 


Tinkamas atsakymas: 

Pritaikytas įgūdis: 


Pamenu savo patirtį, kai pirmą kartą eksperimentavau. Buvau nusiteikusi 
entuziastingai. Grįžusi namo iš susitikimo užkliuvau už dukters pačiūžų ir 
švelniai jai pasakiau: „Pačiūžų vieta spintoje“ Maniau, kad esu nuostabi. Kai 
ji abejingai pažiūrėjo į mane ir toliau skaitė knygą, aš jai sudaviau. 

Tąkart išmokau dviejų dalykų: 

1. Svarbu būti nuoširdžiai. Apsimetinėjimas kantria, kai iš tikrųjų pyks- 
tu, gali man tik pakenkti. Tada nepavyksta bendrauti nuoširdžiai, būnu „per 
miela“, ir viskas baigiasi tuo, kad vėliau vis tiek išsilieju ant vaiko. Būtų buvę 
veiksmingiau, jeigu būčiau suriaumojusi: „Pačiūžų vieta spintoje!“ Po tokių 
žodžių mano dukra gal būtų pasijudinusi. 

2. Jei nepavyko pirmą kartą, dar nereiškia, kad turėčiau grįžti prie senųjų 
būdų. Dabar žinau, kad galiu pritaikyti daugiau nei vieną įgūdį. Galiu juos 
derinti, jeigu reikia, padidinti intensyvumą. Pavyzdžiui, dėl šlapio rankšluos- 
čio. Galėčiau ramiai užsiminti savo dukrai: „Nuo rankšluosčio sušlaps mano 
antklodė.“ 

Dar galėčiau pasakyti: „Šlapių rankšluosčių vieta vonioje.“ 

Jeigu ji užsisvajojusi, o aš tikrai noriu, kad mane išgirstų, tai galėčiau pa- 
kelti balsą: „Džile, rankšluostis!“ 

Tarkime, ji nė nekrusteli, ir mane apima pyktis. Aš galiu surikti dar gar- 
siau: „Džile, aš nenoriu miegoti šaltoje, šlapioje lovoje!“ 

Galbūt aš norėsiu patausoti savo balsą. Tada galiu užmesti raštelį ant jos 
dabar skaitomos knygos: „Šlapias rankšluostis ant mano lovos varo mane iš 
proto.“ 

Galiu net įsivaizduoti save pakankamai įsiutusią, kad pasakyčiau: „Man 
nepatinka, kai mane ignoruoja. Aš pakabinau tavo rankšluostį, bet dabar esu 
labai įsižeidusi mama!“ 


Yra daug būdų pasirinkti žinutę pagal nuotaiką. 

Turbūt norėtumėte pritaikyti šiuos įgūdžius savo namuose. Jeigu taip, tai 
užmeskite akį į „reikia padaryti“ ir „nereikia padaryti“ sąrašą. Galbūt kai ku- 
riuos dalykus iš „reikia padaryti“ sąrašo padaryti bus daug lengviau ir jums, 
ir jūsų vaikams pritaikius aprašytus įgūdžius. Gal pirmajame skyriuje aptarti 
įgūdžiai, kaip priimti neigiamus vaikų jausmus, taip pat palengvintų situaciją. 

Pamąstykite ir užrašykite įgūdžius, kuriuos norėtumėte pritaikyti šią sa- 


vaitę. 


PROBLEMA ĮGŪDŽIAI 


Kai kurie iš jūsų tikriausiai pagalvojo: „Ką daryti, jei mano vaikas vis tiek 
nereaguoja?“ Kitame skyriuje pateiksime dar daugiau pažangių būdų mūsų 
vaikų bendradarbiavimui skatinti. Kalbėsime apie problemų sprendimą ir al- 
ternatyvas bausmėms. Kitos savaitės užduotis padės jums įtvirtinti tai, ko 
šiandien išmokote. Tikimės, kad šio skyriaus idėjos palengvins dienas, kurios 


jūsų laukia. 

UŽDUOTIS 


I. Netikęs teiginys, kurio šią savaitę nesakysiu: 
(Kartais tai, ko nepasakome, gali būti taip pat naudinga, kaip tai, ką pa- 
sakome.) 


Situacija: 


Aš nesakysiu: 


II. Pora naujų įgūdžių, kuriuos pritaikysiu šią savaitę: 


1 situacija: 


Įgūdis: 

Vaiko reakcija: 
Mano reakcija: 
2 situacija: 
Įgūdis: 

Vaiko reakcija: 


Mano reakcija: 


III. Raštelis, kurį parašiau: 


IV. Perskaitykite 2 skyriaus antrąją dalį. 

SANTRAUKA 


Paskatinti vaiką 


bendradarbiauti 


APIBŪDINKITE, KĄ MATOTE, ARBA 


SUFORMULUOKITE PROBLEMĄ. 


„Ant lovos numestas šlapias rankšluostis.“ 


SUTEIKITE INFORMACIJOS. 


„Nuo rankšluosčio sušlaps mano antklodė.“ 


PASAKYKITE VIENU ŽODŽIU. 


„Rankšluostis!“ 


APIBŪDINKITE, KĄ JAUČIATE. 


„Aš nenoriu miegoti šlapioje lovoje.“ 


PARAŠYKITE RAŠTELĮ. 

(Virš rankšluosčių kabyklos.) 

Prašau pakabink mane, kad galėčiau išdžiūti. 
Ačiū 


"Tavo rankšluostis 

II DALIS. 
KOMENTARAI, KLAUSIMAI IR TĖVŲ PASAKOJIMAI 


Klausimai 
1. Ar vienodai svarbu, kaip ir ką sakome vaikui? 


Žinoma. Požiūris, slypintis jūsų žodžiuose, yra toks pats svarbus, kaip ir 
patys žodžiai. Vaikams patinka, kai jūsų žodžiai reiškia: „Iš esmės tu esi mie- 
las ir gabus žmogus. Kai tai suprasi, veikiausiai reaguosi atsakingai.“ 

Žlugdantis požiūris: „Iš esmės tu tik erzini visus ir nieko neišmanai. Tu 


nuolat ką nors iškreti ir dar kartą įrodei, kad esi niekam tikęs.“ 


2. Jeigu požiūris yra toks svarbus, tai kam rūpintis žodžiais? 


Tėvo žvilgsnis, kupinas pasibjaurėjimo, arba paniekinantis tonas gali la- 
bai įskaudinti. Bet dvigubai skaudžiau, jeigu vaikas dar ir apibūdinamas žo- 
džiais — „kvailas“, „nerūpestingas“, „neatsakingas“, „tu niekada neišmoksi“. 
Kažkokiu būdu žodžiai ilgam pasilieka vaiko atmintyje ir nuodija jo gyveni- 
mą. Blogiausia yra tai, kad vaikai kartais po kiek laiko prisimena tuos žodžius 


ir kaip ginklą nukreipia juos prieš save. 


3. Kodėl negalima pasakyti „prašau“, jeigu norime, kad vaikas kažką pada- 
rytų? 

Žinoma, nuolat prašome mažų paslaugų: „Prašau, paduok druskos; prašau, 
palaikyk duris.“ Tai įprastas būdas sušvelninti šiurkščius paliepimus: „Paduok 
druskos“ arba „Palaikyk duris.“ 

Mes sakome vaikui „prašau“ norėdami išmokyti tinkamų bendravimo 
normų. 

„Prašau“ geriausiai pasitarnauja tada, kai esame labiau atsipalaidavę. Kai 
būname iš tikrųjų nusiminę, švelnus „prašau“ gali sukelti problemų. Paanali- 


zuokime šį dialogą: 


MAMA. (Stengiasi būti maloni.) Prašau, nešokinėk ant sofos. 
VAIKAS. (Ir toliau šokinėja ant sofos.) 

MAMA. (Garsiau.) Prašau to nedaryti! 
VAIKAS. (Ve/ pašoka.) 
MAMA. (Staiga stipriai pliaukšteli vaikui.) Juk pasakiau „prašau“, ar ne? 


Kas atsitiko? Kodėl per kelias minutes mama nuo mandagumo pereina prie 
smurto? Faktas tas, kad kai jūs esate atvira, o jus ignoruoja, pyktis greitai 
paima viršų. Jūs pagalvojate: „Kaip vaikas gali manęs neklausyti, juk buvau 
tokia maloni? Aš jam parodysiu! Bum!“ 

Kai norite, kad vaikas iš karto paklustų, geriau kalbėti tvirtai, o ne pra- 
šyti. Garsiai ir ryžtingai sakote: „Sofa nėra skirta šokinėti!“ (Jeigu paauglys 
atkakliai daro tą patį, tai galima pakartoti dar rūsčiau: „Sofa nėra skirta šo- 


kinėti!!!“) 


4. Ar yra būdas paaiškinti, kodėl kartais mano vaikai reaguoja, kai paprašau 


ką nors padaryti, o kartais man nepavyksta jų paveikti? 


Grupės mokinių paklausėme, kodėl kartais jie neklauso savo tėvų. Štai ką 
jie atsakė: 

„Kai grįžtu namo iš mokyklos, aš esu pavargęs, ir jeigu mano mama papra- 
šo manęs ką nors padaryti, aš apsimetu, kad negirdžiu jos.“ 

„Kartais esu toks užsiėmęs žaisdamas ar žiūrėdamas televizorių, kad tikrai 
jos negirdžiu.“ 

„Kartais esu įsiutęs dėl ko nors, kas nutiko mokykloje, ir nenoriu daryti 
to, ką man liepia. 

Užduokite sau dar kelis klausimus, kai jaučiate, kad nesugebate jų paveikti: 

Ar mano pageidavimas yra protingas atsižvelgiant į vaiko amžių ir galimy- 
bes? (Ar aš tikiuosi, kad aštuonmetis tobulai išmano, kaip elgtis prie stalo?) 

Ar jam atrodo, kad mano prašymas neprotingas? („Kodėl mama verčia 
mane valytis užausius? Juk ten niekas nežiūri.“) 

Ar galėčiau suteikti galimybę pasirinkti, kada ir ką veikti, o ne reikalauti 
atlikti „tuoj par“? (Maudytis norėtum prieš savo televizijos laidą ar iškart po 
jos?) 

Ar galėčiau leisti pasirinkti, kaip atlikti? (Norėtum maudytis su savo lėle 


ar su laivu?) 

Ar namuose galima kai ką pakeisti, kad vaikui būtų patogiau? (Ar galima 
kabliukus pakabinti žemiau, kad jis neišmėtytų pakabų? Ar gali kelios papil- 
domos lentynos padėti vaikui palaikyti tvarką savo kambaryje?) 

Galiausiai, ar didžiąją laiko dalį, kai esu su vaiku, liepiu jam ką nors pada- 


ryti? Kaip leidžiu laiką, kai esame kartu? Ar noriu tiesiog pabūti kartu su juo? 


5. Turiu prisipažinti, kad pasakiau savo dukrai tai, ko geriau niekada ne- 
sakyti. Dabar stengiuosi tai pakeisti, o ji viską tik sunkina. Ką aš galiu 


padaryti? 


Vaikas, kurį nuolat kritikavo, gali būti ypač jautrus. Net ir švelnus posakis: 
„Tavo priešpiečiai“, gali būti suprastas kaip kaltinimas užmaršumu. Į tokį 
vaiką reikia žiūrėti atlaidžiai ir suprasti, kad reikės daug laiko, kol jis išmoks 
nebereaguoti į jūsų žodžius kaip į priekaištus. Šioje knygoje rasite ir būdų, 
kaip padėti paauglei palankiau save vertinti. Be to, bus ir pereinamasis lai- 
kotarpis, per kurį vaikai reaguoja įtariai arba net priešiškai į savo tėvų naujus 
metodus. 

Bet neleiskite dukters neigiamam požiūriui jums trukdyti. Visi įgūdžiai, 
apie kuriuos skaitėte, yra būdai, kaip parodyti pagarbą kitam asmeniui. Dau- 


guma žmonių galiausiai juos priima. 


6. Mano vaiką geriausiai veikia humoras. Jam labai patinka, kai aš juokin- 
gai paprašau ką nors padaryti. Ar tai gerai? 


Jeigu galite pasiekti savo vaiko mintis humoro pagalba, tai jūs turite dar 
daugiau galios! Nėra nieko geresnio nei truputėlis humoro, norint paskatinti 
savo vaiką veikti ir pakelti nuotaiką visuose namuose. Daugumos tėvų pro- 
blema yra ta, kad jų natūralus humoro jausmas užgęsta nuo kasdienio susier- 
zinimo bendraujant su vaikais. 

Vienas iš tėvų papasakojo, kad paveikti vaikus jis galėjo tik žaismingai 
pateikdamas užduotį, t. y. kalbėdamas keistu akcentu arba pakeisdamas bal- 
są. Vaikams labiausiai patiko „roboto“ balsas: „Tai-yra-RC3C. Kitas-žmo- 
gus-kuris—paims-ledukų-ir-nepripildys-indo—bus-išsiųstas—į-kosmosą. 
Prašau-imtis-atitinkamų-veiksmų.“ 

7. Kartais pastebiu, kad vis kartoju tą patį dalyką. Nepaisant to, kad taikau 
naujus įgūdžius, vis tiek skamba lyg neduočiau ramybės. Ar yra būdų to 
išvengti? 


Dažniausiai kartojame tą patį tada, kai vaikas apsimeta, kad mūsų negirdi. 
Kai jums norisi priminti vaikui apie kažką antrą arba trečią kartą, nedarykite 
to. Vietoj to, išsiaiškinkite, ar jis jus išgirdo. Pavyzdžiui: 

MAMA. Bili, mes išvažiuojame po penkių minučių. 

BILIS. (Nieko neatsako ir toliau skaito komiksą.) 

MAMA. Ar gali pakartoti tai, ką aš tau tik ką pasakiau? 

BILIS. Tu pasakei, kad mes išvažiuojame po penkių minučių. 


MAMA. Gerai, dabar, kai tu jau žinai, aš to nebekartosiu. 


8. Mano problema yra ta, kad kai aš paprašau pagalbos, mano sūnus atsako: 


„Žinoma, tėti, vėliau.“ Bet jis niekada to nepadaro. Kaip man elgtis? 
Štai pavyzdys, kaip tėvas susidorojo su šia problema: 


TĖTIS. Stivenai, jau dvi savaitės nepjauta veja. Norėčiau, kad tai padary- 
tum šiandien. 

SŪNUS. Žinoma, tėti, vėliau. 

TĖTIS. Būtų geriau, jeigu žinočiau, kada tu planuoji tai padaryti. 

SŪNUS. Kai tik baigsis ši laida. 

TĖTIS. Ir kada gi ji baigsis? 

SŪNUS. Maždaug po valandos. 

TĖTIS. Gerai. Dabar galiu būti ramus, kad veja po poros valandų bus nu- 
pjauta. Ačiū, Stivenai. 


Komentarai, įspėjimai ir 
linksmos istorijos apie kiekvieną įgūdį 
I. Apibūdink. Apibūdink, ką matai, arba suformuluok problemą. 


Taip išvengiama badymo pirštais ir kaltinimų bei padeda kiekvienam kon- 
centruotis ties tuo, kas turi būti padaryta. 

„Pienas išsiliejo, mums reikia kempinės.“ 

„Stiklainis sudužo, reikia šluotos.“ 

„Pižama suplyšo, mums reikia siūlo ir adatos.“ 

Turbūt ir patys norėtumėte išmėginti kiekvieną teiginį, bet šį kartą pradė- 
kite kiekvieną teiginį žodeliu „tu“. Pavyzdžiui: „Tu išpylei pieną. Tu sudaužei 
stiklainį. Tu suplėšei pižamą.“ Pastebite skirtumą? Dauguma žmonių tvirtina, 
kad „tu“ verčia jausti kaltę, o po to gintis. Kai mes apibūdiname įvykį (užuot 
kalbėję apie tai, ką „tu padarei“), vaikui lengviau išgirsti problemą ir ją įveikti. 


* ** 


Aš buvau įsiutusi, kai abu mano sūnūs grižo vakarienės išsiteplioję žaliais da- 
žais, bet nusprendžiau neprarasti savitvardos ir nerėkti ant jų. Žvilgrelėjau į 
įgūdžių sąrašą, kabojusį ant sandėliuko durų, ir pasinaudojau pirmuoju, kurį 
pamačiau: „Apibūdink tai, ką matai.“ Ir štai kas nutiko. 

AŠ. Aš matau du berniukus, kurių rankos ir veidai išteplioti žaliais dažais! 

Jie susižvalgė ir nubėgo į vonią nusiprausti. 

Po kelių minučių aš įžengiau į vonią ir vėl buvau pasiruošusi rėkti. Plytelės 
buvo aptaškytos dažais! Bet vėl pritaikiau tą patį įgūdį. 

Aš. Aš matau žalius dažus ant vonios sienų!! 

Mano vyresnysis sūnus paėmė skudurą sakydamas: „Ateinam į pagalbą!“ 
Po penkių minučių jis mane pakvietė dar kartą pažiūrėti. 

AŠ. (Pagal įgūdžių sąrašą.) Marau, kad kažkas yra labai paslaugus ir išvalė 
visus žalius dažus vonioje. 

Mano vyresnysis sūnus nudžiugo, tuo tarpu jaunesnysis prakalbo: „Aš dar 
išvalysiu kriauklę!“ 


Nebūčiau tuo patikėjusi, jeigu nebūčiau mačiusi savo akimis. 


Įspėjimas. Šis įgūdis gali erzinti. Pavyzdžiui, vienas tėvas mums pasakojo, kad 
šaltą dieną stovėjo prie laukųjų durų ir ką tik įžengusiam sūnui pasakė: „Du- 
rys atidarytos.“ Sūnus pasipriešino: „Tai kodėl tu jų neuždarai?“ 

Grupė nusprendė, kad vaikas šį tėvo apibūdinantį teiginį suprato kaip 
užuominą: „Noriu, kad tinkamai pasielgtum.“ Taip pat grupė nusprendė, kad 
"apibūdinantis teiginys veikia geriausiai, kai vaikas jaučia, kad jo pagalba yra 


tikrai reikalinga. 

II. Suteikite informacijos. Informacijos suteikimas mums labiausiai patinka 
tuo, kad pasąmonėje suteikiate vaikui dovaną, kuria jis galės naudotis visą 
gyvenimą. Jis visam gyvenimui įsimins, kad „pienas surūgsta, kai nėra laiko- 
mas šaldytuve“, „kad į atvirą žaizdą neturi patekti jokių nešvarumų, „prieš 
valgant vaisius reikia nuplauti“, „kad palikus atidarytą pakuotę, sausainiai 
pasensta“ ir taip toliau. Tėvai mums sakė, kad informacijos suteikimo įgū- 
dis nėra sudėtingas. Jų nuomone, sudėtingiausia yra gale sakinio nepridėti 
įžeidimo, pvz.: „Nešvarių drabužių vieta yra skalbinių dėžėje. Tu niekada to 
neišmoksi, ar ne?“ 

Taip pat mums patinka suteikti vaikams informaciją todėl, kad vaikai tai 
priima kaip tam tikrą pasitikėjimo jais ženklą. Vaikas mano: „Suaugusieji 
pasitiki manimi ir tiki, kad aš elgsiuosi atsakingai, kai tik žinosiu faktus.“ 


*x*x* 


Monika grįžo iš skautų susitikimo ir buvo užsivilkusi uniformą. Ji pradėjo 
žaisti kieme ir aš turėjau tris ar keturis kartus sušukti norėdama priversti ją 
persirengti. O ji vis kartojo: „Kodėl?“ 

Aš vis kartojau: „Tu suplėšysi uniformą.“ 

Galiausiai pasakiau: „Laisvalaikio kelnės skirtos žaisti kieme, o uniforma 
skirta dėvėti per skautų susitikimus.“ 


Mano nuostabai, ji liovėsi žaisti ir nedelsdama nuėjo persirengti. 


**x* 


Tėvas pasidalijo patirtimi apie save ir savo neseniai įvaikintą penkiametį ko- 
rėjietį sūnų. 

Mes su Kimu ėjome aplankyti kaimyno, gyvenančio už vieno kvartalo, 
ir grąžinti jam kopėčių. Tuo metu, kai mes jau ruošėmės skambinti į duris, 
grupė gatvėje žaidžiančių vaikų rodė pirštais į Kimą ir rėkė: „Jis siauraakis! 
Jis siauraakis!“ Kimas pažvelgė sutrikęs ir nusiminęs, nors ir nesuprato, ką tie 
žodžiai reiškė. 

Mano galvoje sukosi daug minčių: „Jie net nežinojo, iš kurios šalies yra Ki- 
mas, maži suskiai... Norėčiau parodyti jiems, iš kur kojos dygsta, ir paskam- 
binti jų tėvams, bet tada viskas pasibaigtų tuo, kad jie išlietų pyktį ant Kimo. 
Kaip bebūtų, čia ir jo kiemas, ir jis turės atrasti būdą kaip prisitaikyti.“ 

Aš priėjau prie berniukų ir labai tyliai su jais pasikalbėjau. (Galbūt jie 
manė, kad šauksiu ant jų.) Po kiek laiko aš įėjau į kaimyno namus, bet pali- 
kau praviras duris. Aš nereikalavau, kad Kimas eitų vidun, o po penkių minu- 
čių pažvelgęs pro langą pamačiau, kad jis žaidžia su tais vaikais. 

*x*xX* 


Aš pažvelgiau į trimetę Džesiką, lekiančią ant triratuko paskui aštuonmetį 
brolį, kuris dviračiu važiavo gatve. Laimei, nebuvo nė vieno automobilio. Aš 
šūktelėjau: „Džesika, du ratai gali važiuoti gatve, o trijų ratų vieta ant šaliga- 
tvio.“ 

Džesika nulipo nuo triratuko, iškilmingai suskaičiavo ratus, nusivarė tri- 


ratuką ant šaligatvio ir numynė tolyn. 


Ispėjimas. Neteikite vaikams tokios informacijos, kurią jie ir taip žino. Pavyz- 
džiui, jeigu norėjote pasakyti dešimtmetei: „Pienas surūgsta, kai nėra laiko- 
mas šaldytuve“, ji gali nuspręsti, kad jūs manote, jog ji kvaila, arba kad esate 


sarkastiškai nusiteikę. 


III. Vieno žodžio teiginiai. Dauguma tėvų mums sakė, kad labai vertina šį 
įgūdį. Jie teigia, kad šis įgūdis sutaupo laiko, nereikia veltui aušinti burnos 
nuobodžiais paaiškinimais. 

Paaugliai, su kuriais dirbome, sakė, kad jie taip pat teikia pirmenybę vie- 
nam žodžiui: „Durys“... „Šuo“... „Indai“ Jie mano, kad tai malonus išsivada- 
vimas nuo įprasto pamokslo. 

Mūsų nuomone, pagrindinė vieno žodžio vertybė yra ta, kad vietoj griežto 
įsakymo mes suteikiame vaikui galimybę remtis savo iniciatyva ir savo paties 
protu. Kai išgirsta jus sakant „Šuo“, turi pagalvoti: „Kas gi šuniui? Ak taip, aš 
dar neišvedžiau jo į lauką šią popietę... Turbūt bus geriausia, jeigu padarysiu 
tai dabar.“ 


Ispėjimas. Nevartokite savo vaiko vardo, kaip vieno žodžio teiginio. Kai vaikas 
išgirsta „Siuze“ daug kartų per dieną, vardas pradeda asocijuotis su neprita- 


rimu. 

Iv. Apibūdinkite, ką jaučiate. Daugumai tėvų palengvėjo supratus, kad gali 
būti naudinga pasidalyti savo tikraisiais jausmais su vaikais ir visai nereikia 
būti amžinai kantriam. Vaikai nėra trapūs. Jie puikiai gali susidoroti su įvai- 
riais teiginiais. 

„Dabar ne pats geriausias laikas mamai žiūrėti į tavo kūrinį. Aš jaučiuosi 
įsitempusi ir išsiblaškiusi. Po vakarienės sugebėsiu sutelkti dėmesį ir tinkamai 
jį įvertinti.“ 

„Gera mintis laikytis nuo manęs atokiau kurį laiką. Aš jaučiuosi suirzusi ir 


tai neturi nieko bendro su tavimi.“ 


Vieniša mama, auginanti du mažus vaikus, pasakė, kad nusivildavo savimi, 
nes dažnai neturėdavo pakankamai kantrybės. Galiausiai ji nusprendė susi- 
taikyti su tuo ir leisti vaikams apie tuos jausmus sužinoti. 

Ji sakydavo: „Dabar turiu tiek pat kantrybės, kiek arbūzas“ Truputėlį vė- 
liau: „Na, šiuo metu turiu tiek kantrybės, kiek jos turi greipfrutas.“ Dar vėliau 
ji pareikšdavo: „Dabar kantrybė maždaug žirnio dydžio. Manau, mums rei- 
kėtų liautis, kol jis nesudžiūvo.“ 

Ji žinojo, kad vaikai visa tai priėmė rimtai, nes vieną vakarą jos sūnus 
pasakė: „Mamyte, kokio dydžio tavo kantrybė dabar? Ar galėtum šįvakar pa- 


skaityti mums pasaką?“ 


Kiti tėvai išreiškė susirūpinimą dėl savo jausmų apibūdinimo. Ar tai, kad jie 
pasidalys nuoširdžiomis emocijomis, nepavers jų pažeidžiamais? Tarkime, jie 
pasako vaikui: „Tai mane liūdina“, o vaikas atsako: „Ir kam tai rūpi?“ 

Mūsų patirtis parodė, kad vaikai, kurių jausmai yra gerbiami, labiau linkę 
gerbti suaugusiųjų jausmus. Bet vis tiek gali būti pereinamasis laikotarpis, 
kai gali sulaukti šaltai sakant: „Na, ir kam tai rūpi?“ Tada galite leisti vaikui 
suprasti: „Man rūpi. Man rūpi, kaip aš jaučiuosi. Ir man rūpi, kaip tu jautiesi. 


Ir aš tikiuosi tokios šeimos, kurioje kiekvienam rūpi, ką jaučia kitas.“ 


Įspėjimas. Kai kurie vaikai labai jautriai reaguoja į tėvų nepritarimą. Jiems 
toks tvirtas teiginys, kaip: „Aš piktas“ arba „Tai mane siutina“ yra daugiau, 


nei jie gali pakelti. Kerštaudami jie agresyviai atsakys: „Na, tada aš irgi pykstu 

ant tavęs!“ Tokiems vaikams geriausia tiesiog išdėstyti savo lūkesčius. Pavyz- 
džiui: „Aš pykstu ant tavęs už tai, kad tampai katiną už uodegos“ Būtų daug 


naudingiau pasakyti: „Aš tikiuosi, kad tu gražiai elgsiesi su gyvūnais.“ 


v. Parašykite raštelį. Daugumai vaikų patinka gauti raštelius, ir tiems, kurie 
moka skaityti, ir tiems, kurie nemoka. Mažuosius dažniausiai užvaldo susi- 
domėjimas, gavus atspausdintą žinutę nuo savo tėvų. Tai paskatina ir pačius 
vaikus atsakyti tėvams raštu ar nupiešti piešinį. 

Vyresniems vaikams taip pat patinka gauti raštelius. Grupė paauglių, su 
kuriais dirbome, mums papasakojo, kad raštelis gali padėti pasijusti geriau: 
„Lyg gautum laišką iš draugo.“ Jie buvo sujaudinti fakto, kad taip rūpi tė- 
vams, jog jie nepagaili laiko ir jėgų jiems parašyti. Vienas jaunuolis pastebėjo, 
kad labiausiai rašteliuose vertina tai, kad „jie nepradeda rėkti“. 

Tėvai sako, kad jiems taip pat patinka žinutės. Jie teigia, kad tai greitas, 
lengvas būdas bendrauti su vaiku. Toks, kuris dažniausiai palieka malonų 
pojūtį. 

Viena mama pasakojo, kad ant virtuvės stalo ji laiko bloknotą ir seną kavos 
puodelį, pilną pieštukų. Kelis kartus per savaitę ji atsiduria tokioje situacijoje, 
kai vaikai nebeklauso jos pasikartojančių frazių. Tada ji būna jau bepasiduo- 
danti ir pasirengusi visus buities darbus nudirbti pati. 

Visais šiais atvejais paimti pieštuką lengviau negu rėkti. 


Štai keli raštelių pavyzdžiai 


BRANGUS BILI, 


PASKUTINĮ KARTĄ BUVAU LAUKE ŠĮ RYTĄ. 
PASIGAILĖK MANES. 


TAVO ŠUO HARIS. 


BRANGI SIUZANA, 


ŠIĄ VIRTUVĘ REIKĖTŲ SUTVARKYTI. 
PRAŠAU ATKREIPTI DĖMESĮ Į: 
1. KNYGAS ANT ŠALDYTUVO; 


93 


94 | KAIP KALBĖTI SU VAIKAIS, KAD JIE KLAUSYTŲ, IR KAIP KLAUSYTI, KAD VAIKAI KALBĖTŲ 


2. BATUS TARPDURYJE; 
3. ŠVARKELĮ ANT GRINDŲ; 
4. SAUSAINIŲ TRUPINIUS ANT STALO. 


Iš ANKSTO DĖKOJU 
MAMA 


SKELBIMAS 


PASAKA BUS SKAITOMA ŠĮVAKAR SEPTINTĄ VALANDĄ 
TRISDEŠIMT MINUČIŲ. KVIEČIAMI VAIKAI, 
APSIVILKĘ PIŽAMAS IR IŠSIVALĘ DANTIS. 


MYLINTYS MAMA IR TĖTIS 


Trumpi rašteliai nėra būtini, tačiau tai tikrai gali padėti. Tiesa, kartais situaci- 
jos būna rimtos ir visai netinka juokauti. Prisiminėme vieną tėvą, kuris mums 
papasakojo, kaip duktė sugadino jo naują kompaktinę plokštelę, paliko ją ant 
grindų ir kažkas ant jos užlipo. Jis sakė, kad jeigu nebūtų galėjęs išlieti pykčio 
rašydamas, tai būtų nubaudęs dukterį. Bet... jis parašė: 
Elison, 

AŠ VERDU!! 

Mano nauja kompaktinė plokštelė 

buvo paimta be mano leidimo, 


dabar ji sulaužyta, todėl nebegroja. 


PIKTAS TĖTIS 


Šiek tiek vėliau tėvas sulaukė dukters raštelio: 
Brangus tėti, 


Aš labai apgailestauju. Nupirksiu tau kitą kompaktinę 
plokštelę šį šeštadienį, nepaisant to, kiek ji kainuos, 
tą sumą tu gali nurašyti iš mano kišenpinigių. 


Elison 

Mes nepaliaujame stebėtis, kaip vaikai, kurie nemoka skaityti, sugeba 
„perskaityti“ raštelius, kuriuos tėvai jiems parašo. Stai jaunos, dirbančios ma- 


mos pasakojimas. 


Tos dvidešimt minučių, kai aš grįžusi namo po darbo bandau paruošti 
vakarienę, o vaikai laksto pirmyn ir atgal nuo šaldytuvo prie duoninės, 
man yra pats baisiausias laikas. Kai vakarienė jau garuoja ant stalo, jie 
nebeturi apetito. 


Kartą pakabinau kreidelėmis užrašytą raštelį ant durų: 


IKI VAKARIENĖS 
VIRTUVĖ UŽDARYTA 


Mano keturmetis nedelsiant norėjo sužinoti, kas ten parašyta. Aš 
paaiškinau kiekvieną žodį. Jis taip pagarbiai žiūrėjo į tą raštelį, kad net 
nekėlė kojos į virtuvę. Jis tiesiog žaidė su sesute už durų, kol nukabinau 
raštelį ir pakviečiau juos vidun. 

Kitą vakarą vėl pakabinau raštelį. Darydama mėsainius girdėjau, 
kaip sūnus aiškina kiekvieno žodžio reikšmę savo dvimetei sesutei. Vė- 
liau pamačiau, kaip ji rodė pirštu į kiekvieną žodį ir „skaitė“: „Virtuvė... 


uždaryta... iki... vakarienės.“ 


Vieną neįprastą raštelio istoriją papasakojo mama, kuri kelias valandas per 
dieną mokėsi. Štai jos istorija. 
Silpnumo akimirką aš pasisiūliau surengti dvidešimties žmonių susirin- 
kimą savo namuose. Skubėjau viską suruošti laiku, tad teko anksčiau 
išeiti iš mokyklos. 

Grįžusi apžvelgiau namus, ir mano širdis nuriedėjo į kulnus. Aplink 
buvo baisi netvarka — krūvos laikraščių, laiškų, knygų, žurnalų, 
apšnerkšta vonia, nepaklotos lovos. Turėjau šiek tiek daugiau nei dvi 
valandas viskam sutvarkyti, ir mane apėmė isterija. Vaikai turėjo grįžti 
bet kurią minutę, ir aš žinojau, kad nerasiu savyje jėgų susidoroti su 
menkiausiu jų reikalavimu ar barniais. 

Bet visai nenorėjau kalbėti ar aiškinti. Nusprendžiau parašyti raštelį, 


bet namuose nebuvo nė vieno neapkrauto paviršiaus, kur galėčiau jį pa- 

dėti. Taigi pagriebiau gabalą kartono, pradūriau jame skyles, pravėriau 


siūlą ir pasikabinau ant kaklo iškabą: 


ŽMOGUS - UŽDELSTO VEIKIMO BOMBA 
SUNERVINTA AR SUERZINTA - SPROGS!! 
ATVYKSTA SVEČIAI 
REIKALINGA SKUBI PAGALBA! 


Tada kaip pasiutusi puoliau tvarkytis. Grįžę namo vaikai perskaitė 
raštą ir savanoriškai pasisiūlė susitvarkyti knygas ir žaislus. Vėliau, nors 
nepratariau nė žodžio, jie pasiklojo savo lovas ir net paklojo manąją! 
Neįtikėtina. 

Suskambus skambučiui aš kaip tik ruošiausi tvarkyti vonią. Aki- 
mirką supanikavau, bet, laimei, tai buvo tik pasiuntinys, atvežęs papil- 
domų kėdžių. Mostelėjau jam, kad užeitų, ir stebėjausi, kodėl jis neina 
vidun. Jis tiesiog toliau spoksojo man į krūtinę. 

Pažvelgiau žemyn ir supratau kodėl. Buvau bepradedanti aiškintis, bet 
jis mane pertraukė ir pasakė: „Nesijaudinkite, ponia. Nusiraminkite. Tie- 
siog pasakykite, kur norėtumėte, kad padėčiau kėdes, ir aš jas sunešiu.“ 


*X*kxk 


Dažnai tėvai klausia: „Jeigu tinkamai taikysiu šiuos įgūdžius, ar mano vaikai 
visada reaguos?“ Mūsų atsakymas: „Tikimės, kad ne. Juk vaikai nėra robotai, 
be to, mūsų tikslas nėra pateikti daugybę technikų, kad galėtumėte manipu- 
liuoti vaiku.“ 

Mūsų tikslas yra paskatinti tai, ką vaikai turi geriausią — jų mąstymą, jų 
iniciatyvumą, atsakomybės jausmą, humoro jausmą, sugebėjimą jautriai rea- 
guoti į kitų poreikius. 

Mes norime padaryti galą kalboms, kurios slopina entuziazmą, ir sukurti 
tokią kalbą, kuri puoselėtų savigarbą. 

Norime sukurti palankią emocijoms aplinką, kuri skatina vaikus bendra- 
darbiauti, kad jie rūpintųsi ir savimi, ir mumis. 

Mes norime parodyti pagarbaus bendradarbiavimo pavyzdį ir tikimės, kad 
mūsų vaikai taip bendraus su mumis — dabar, paauglystėje ir tapę suaugusiais 
mūsų draugais. 


Alternatyvos 
bausmėms 


I DALIS 


Ar pastebėjote, kad pradėjus taikyti kai kuriuos įgūdžius, skatinančius ben- 
dradarbiavimą, prireikė nemažai svarstymų ir savitvardos nepasakyti to, ką 
esate įpratę sakyti. Daugeliui mūsų sarkazmas, moralai, įspėjimai, barniai ir 
grasinimai buvo pažįstami iš vaikystės. Ne taip jau lengva atsikratyti senų 
įpročių. 

Ner ir išklausę seminarus tėvai dažnai būdavo nusiminę, kad vis dar pa- 
sakydavo vaikams tai, ko visai nenorėjo pasakyti. Vienintelis skirtumas buvo 
tas, kad dabar jie suprasdavo, ką pasakė blogai, o tai jau tam tikra pažanga. 
Tai pirmasis žingsnis pokyčių link. 

Ir man pačiai nebuvo lengva keistis: „Vaikai, kas jums darosi? Jūs nuolat 
pamirštate išjungti šviesą vonioje.“ Tada supykdavau ant savęs ir nuspręsda- 
vau daugiau niekada taip nebekalbėti. Bet ir vėl tai pasikartodavo. Sąžinės 
graužatis. „Niekada to neišmoksiu... Ar galėjau pasakyti kitaip?.. Žinau... Tu- 
rėjau pasakyti: „Vaikai, vonioje dega šviesa.“ Arba dar geriau: „Vaikai, šviesa! 
Vėliau jaudindavausi, kad nebeturėsiu progos pasitaisyti. 

Bet nebuvo dėl ko jaudintis. Jie visada palikdavo vonioje įjungtą šviesą. 
Kai jau buvau pasirengusi šūktelėti taip, kaip reikia, kažkuris nubėgo ir išjun- 


gė šviesą. Pasisekė! 

Taip pat buvo atvejų, kai pasakydavau taip, kaip reikia, bet niekas nepasi- 


keisdavo. Vaikai arba ignoruodavo mano žodžius, arba priešgyniaudavo. Kai 
taip atsitikdavo, norėdavau padaryti vienintelį dalyką - NUBAUSTI JUOS! 


Norėdami geriau suprasti, kas atsitinka tarp žmonių, kai vienas iš jų bau- 


džia kitą, paanalizuokite dvi situacijas ir atsakykite į pateiktus klausimus. 


Pirma situacija 


MAMA. 


Liaukis bėgioti pirmyn ir atgal tarp lentynų... Noriu, kad eitum šalia 
vežimėlio, kol mes apsipirkinėjame... Kodėl tu viską lieti? Aš pasa- 
kiau: „Nepabėk nuo vežimėlio!“ Padėk atgal tuos bananus... Ne, mes 
jų nepirksime; namuose dar turime ne vieną... Baik spaudyti pomi- 
dorus! Įspėju tave, jeigu neklausysi, tai pasigailėsi... Patrauk rankas, 


supratai? Aš pati išrinksiu ledus... Tu vėl bėgioji. Nori nukristi? 


Gerai, nuspręsta!! Ar supranti, kad vos nepartrenkei tos senyvos mo- 
ters? Tu būsi nubaustas. Šįvakar negausi nė vieno šaukštelio ledų. 


Galbūt tada nelakstysi kaip laukinis gyvūnas! 


Antra situacija 


TĖVAS. 
BILIS. 
TĖVAS. 
BILIS. 
TĖVAS. 


BILIS. 


TĖVAS. 


BILIS. 


TĖVAS. 


BILIS. 


TĖVAS. 


Bili, ar naudojaisi mano pjūklu? 

Ne. 

Ar tikrai? 

Prisiekiu, net neliečiau jo! 

Tai kaip tada aš galėjau jį rasti numestą lauke, aprūdijusį, šalia kar- 
tingo, kurį remontuojate kartu su draugu? 

Ak taip! Mums reikėjo jo praėjusią savaitę, kažką pjovėme, o po to 
pradėjo lyti ir mes nuėjome vidun, turbūt pamiršau. 

Taigi tu pamelavai! 

Nemelavau, aš iš tikrųjų pamiršau. 

Kaip pamiršai plaktuką praėjusią savaitę ir atsuktuvą prieš dvi savaites! 
Tėti, aš nenorėjau. Kartais tiesiog pamirštu. 

Tu ne tik nebeturėsi galimybės pasinaudoti mano įrankiais, bet dar 
ir už melavimą rytoj liksi namuose, kai mes visi važiuosime į kiną! 
Gal tada pagerės tavo atmintis. 


ALTERNATYVOS BAUSMĖMS 


Klausimai 
1. Kas paskatino tėvus nubausti vaikus? 


Pirma situacija: 


Antra situacija: 


2. Ką, jūsų nuomone, jautė vaikai, kai juos nubaudė? 


Pirma situacija: 


Antra situacija: 


Bausti ar nebausti? 

Paprastai aš klausiu: „Kodėl? Kodėl mes baudžiame?“ 

Štai keli tėvų atsakymai: 

„Jeigu jų nenubausi, tai vaikai bandys išsisukti net įvykdę žmogžudystę.“ 

„Kartais jaučiuosi tokia nusivylusi, kad nežinau ką daugiau daryti.“ 

„Jeigu aš jo nenubausiu, tai kaip vaikas supras, kad tai, ką jis padarė, yra 
blogai ir kad taip daryti negalima?“ 

„Baudžiu savo sūnų todėl, kad tai vienintelis dalykas, kurį jis supranta.“ 

Štai ką išgirdau, kai paprašiau tėvų papasakoti, ką jausdavo, kai vaikystėje 
juos nubausdavo: 

„Aš nekęsdavau savo mamos. Galvodavau: „Kokia ji bjaurybė.“ Jausdavau- 


si labai prasikaltusi.“ 

„Aš galvodavau: „Mano tėtis teisus. Aš bloga. Aš verta bausmės.“ 

„Įsivaizduodavau, kad labai susirgsiu, ir tada jie gailėsis dėl to, ką man 
padarė.“ 

„Pamenu, kaip galvodavau: „Jie tokie bjaurūs. Aš jiems parodysiu. Ir vėl 
taip darysiu, tik kitą kartą jie manęs nepričiups.“ 

Kuo daugiau tėvai pasakojo, tuo geriau suprato, kad bausmės sukelia ne- 
apykantos, keršto, paniekos, kaltės, gėdos jausmus, vaikas ima gailėtis savęs. 
Nepaisant to, jie vis dar nerimavo: 

„Jeigu pasiduosiu ir nebebausiu vaiko, ar neleisiu jam užlipti man ant gal- 
vos?“ 

„Bijau prarasti savo svarbiausią būdą suvaldyti vaiką ir likti bejėgė.“ 

Aš supratau jų susirūpinimą. Pamenu, kaip klausiau daktaro Haimo Gi- 
notto: „Kada galima bausti vaiką, kuris tave ignoruoja ir net niekina? Ar vai- 
kas, kuris blogai elgiasi, neturėtų sulaukti kokių nors pasekmių?“ 

Jis pasakė, kad vaikas turėtų patirti savo blogo elgesio pasekmes, bet ne 
bausmės kartėlį. Jo nuomone, bausmėms nėra vietos rūpestingoje šeimoje. 

Aš primygtinai jį spaudžiau: „Bet įsivaizduokite, kad vaikas ir toliau ne- 
klauso. Ar tada jau galima jį bausti?“ 

Daktaras H. Ginottas pasakė, kad pagrindinis bausmės trūkumas yra tas, 
kad ji neduoda laukiamų rezultatų, kad tik atitraukia dėmesį. Vietoj to, kad 
vaikas gailėtųsi ir galvotų, kaip pasitaisyti, jis fantazuoja apie tai, kaip atker- 
šys. Kitais žodžiais tariant, bausdami vaiką, mes sutrikdome labai svarbų vi- 
dinį procesą, kurio metu jis pats turėtų suvokti savo blogo elgesio pasekmes. 

Požiūris, kad bausmė neduoda laukiamų rezultatų, o tik atitraukia dėmesį, 
man buvo naujas. Ber iškilo kitas klausimas — ką aš turėčiau daryti užuot 
bausdama? 


Dabar pagalvokite, ar tėvai galėjo nebausti vaikų tose situacijose? Atsakykite: 


1. Kokiais būdais galima būtų sudrausminti vaiką prekybos centre? 

2. Kokiais būdais galima būtų sudrausminti vaiką, kuris paėmė tėvo įran- 


kius ir nepadėjo jų atgal? 


Mane visuomet stebina tėvų išradingumas. Duokite jiems šiek tiek ramybės 
ir laiko, ir jie sugalvos daugybę būdų, kaip nebausti vaiko ir suvaldyti jį tam 
tikroje situacijoje. Štai ką pasiūlė vienos grupės tėvai: 

Mama su vaiku namuose galėtų įsivaizduoti prekybos centrą, susikurti pa- 
našių dekoracijų. Žaisdami aptartų pagrindines elgesio prekybos centre tai- 
sykles. 

Kartu jie galėtų parašyti knygą, iliustruoti ją piešiniais ir pavadinti Jonas 
eina į prekybos centrą. Į knygą galėtų būti įtrauktos ir Jono, aktyvaus pirkėjų 
komandos nario, pareigos — padėti stumti vežimėlį, sukrauti, iškrauti, surū- 
šiuoti prekes. 

Arba Jonukas drauge su mama galėtų sudaryti (parašyti arba nupiešti) 
pirkinių sąrašą, numatyti, kuriuos produktus turės surasti ir įdėti į pirkinių 
krepšį pats Jonas. 

Tėvas su sūnumi galėtų sukurti įrankių kortelių sistemą (kaip biblioteko- 
je), kai kiekvieną daiktą reikia patikrinti ir grąžinti atgal, prieš paimant kitą. 

Tėvas kito gimtadienio proga galėtų nupirkti sūnui jaunojo meistro rinki- 


nį. Arba sūnus gali pradėti pats taupyti tokiam rinkiniui. 

Visi šie pasiūlymai susiję su prevencija. Būtų nuostabu, jeigu visada galė- 
tume užbėgti problemoms už akių ir suplanuoti jų sprendimą iš anksto? Tais 
atvejais, kai jau nebeturėsite nei energijos, nei įžvalgos, siūlome kelis būdus, 


kaip išvengti bausmių. 
ALTERNATYVOS BAUSMĖMS 
1. Parodykite, kaip būti paslaugiam. 
2. Tvirtai nepritarkite vaiko elgesiui (nekritikuodami vaiko). 
3. Išdėstykite savo lūkesčius. 
4. Suteikite galimybę rinktis. 
5. Imkitės veiksmų. 


6. Leiskite vaikui patirti savo blogo elgesio pasekmes. 

ALTERNATYVOS BAUSMĖMS 


Vietoj Paaiškinkite kaip būti paslaugiam 


Tvirtai nepritarkite vaiko elgesiui 
(mekritikuokite vaiko charakterio) 

ALTERNATYVOS BAUSMĖMS 


Vietoj Leiskite rinktis 


au dar karti Bili, baik lakstyti! 
a o Ž Gali rinktis: 
arba vaikščivk, 
axba sėdėk vežimėlyje. 
Nuspresk pats. 


 Axaaviga* az 
A J Avirats >“ - 

Įsivaizduokite, kad vaikas elgiasi siaubingai ir mama 
priversta išeiti iš parduotuvės. Kas tada? Kitą dieną, užuot 
pamokslavusi ir moralizavusi, ji gali leisti vaikui patirti 
blogo elgesio pasekmes. 


ALTERNATYVOS BAUSMĖMS 


LEISKITE JAM PATIRTI PASEKMES 

ALTERNATYVOS BAUSMĖMS 


Tvirtai išsakykite savo jausmus Išdėstykite savo lūkesčius 


Kai skolinu įrankius, 
grąžinti geros būklės 
ir nedelsiant! 


( 


šį pjū klą dabar veiki A nuvalyti 4 


! 
5 V| 


LVA, 
( 


|] 


Daugeliui vaikų bet kuris iš šių paaiškinimų bus pakankamas 


paskatinimas elgtis atsakingiau. 

ALTERNATYVOS BAUSMĖMS (Tęsinys) 


Tarkime, kad vaikas ir toliau ima tėvo įrankius ir pamiršta juos grąžinti. 


Leiskite rinktis 


Tu gali imti mano įrankius, 
J asaknė 


Vis tiek vaikas ir toliau elgiasi taip pat... 
Imkitės veiksmų 


Tavo įrankių 
dėžė užvakinta! 

Kaip dar tėvai gali kovoti su nuolatine drausmingumo stoka? Vieno semi- 
naro pabaigoje mama papasakojo, jog jai nepavyksta susitarti su sūnumi, kad 
jis namo grįžtų laiku. Ji minėjo nuolatinius pasiteisinimus, netesėtus paža- 
dus ir sulaužytus laikrodžius. Jai bekalbant pasigirdo kitų tėvų atodūsiai, tad 
buvo aišku, kad ši problema vargina ne ją vieną. 

Prieš kitą seminarą paruošiau grupei pratimą. Parinkau situaciją ir perkū- 
riau ją taip, kaip, mano manymu, ją mato Bobis. Tada pateikiau tris galimus 
variantus, kaip tėvai galėtų paveikti Bobį. 

Išbandykite šį pratimą patys. Perskaitę Bobio istoriją ir galimas tėvų reak- 
cijas parašykite, kaip, jūsų nuomone, Bobis galėtų jaustis. 

Bobio istorija. Man patinka po pamokų su draugais žaisti mokyklos žaidi- 
mų aikštelėje. Aš žinau, kad be penkiolikos minučių šeštą turiu būti namuose, 
bet kartais tiesiog pamirštu. Vakar ir užvakar grįžau namo pavėlavęs. Mama 
ant manęs labai supyko, tad pažadėjau, kad paklausiu draugų, kiek valandų. 
Nenorėjau, kad mama vėl rėktų ant manęs. Draugas pasakė, kad jau pen- 
kiolika minučių po šešių. Aš iškart baigiau žaisti ir visą kelią namo bėgau. 
Paaiškinau mamai, kad aš nepamiršau paklausti, kiek valandų, bet buvo jau 


per vėlu, ir aš bėgau namo taip greit, kaip tik galėjau. 


Pirmoji reakcija 

„Man jau atsibodo tavo pasiaiškinimai! Daugiau nebegalima tavimi pa- 
sitikėti. Na, šį kartą tu būsi nubaustas. Kitą savaitę kiekvieną dieną po 
pamokų eisi tiesiai namo. Ir negalvok, kad tiesiog dykinėsi ir žiūrėsi televi- 
zorių, nes net jeigu manęs nebus namuose, pasakysiu auklei, kad tau nega- 
lima žiūrėti televizoriaus. Dabar gali keliauti į savo kambarį, nes vakarienė 
baigta. 

Ką Bobis galėtų sau pasakyti? 

Antroji reakcija 

„Ak mielasis, tu visas sukaitęs nuo bėgimo. Paimsiu drėgną servetėlę ir 
nuvalysiu tau veidą. Pažadėk man, kad daugiau niekada nebevėluosi.“ 

„Aš tampu nervų kamuoliuku. Dabar eik į vidų ir nusiplauk rankas, pra- 
šau paskubėk, nes tavo vakarienė baigia atšalti... Ak, gal mamytė tau ją tru- 
putėlį pašildys.“ 

Ką Bobis galėtų sau pasakyti? 


Trečioji reakcija 

„Tu sakai, kad padarei pažangą, ir man malonu tai girdėti. Bet aš vis dar 
nusiminusi. Aš nenoriu vėl jaudintis, kai tu negrįžti namo be penkiolikos 
minučių šeštą. Tikiuosi, kad galiu tavimi pasikliauti.“ 

„Vištienos nebeliko, bet jeigu nori valgyti, gali pasidaryti sumuštinį.“ 


Ką Bobis galėtų sau pasakyti? 


Akivaizdu, kad nežinome, ką pasakytų „tikrasis“ Bobis. Bet štai ką pasakė 
tėvai, kurie atliko šį pratimą. Jų nuomone, pirmoji reakcija buvo per griežta. 
(Vaikas galvotų: „Ji bloga. Aš jai atkeršysiu.“) Antroji mama buvo tikra išti- 
žėlė. (Vaikas galvotų: „Aš išsisuksiu iš bet kokios situacijos.“) Trečioji reakci- 
ja buvo tinkamiausia. Mama buvo kategoriška, nors ir nebaudė. (Jos vaikas 
galvotų: „Mama tikrai supyko. Nuo šiol geriau grįšiu namo laiku. Be to, ji 


pasitiki manimi, negaliu jos nuvilti... Ir aš nenoriu sumuštinio.“) 

Tada mūsų grupės mama grįžusi namo išmėgino naują metodą. Ir jis buvo 
veiksmingas — tris savaites. Po to Bobis vėl pradėjo vėluoti. Mama visiškai 
nebežinojo ką daryti. Jai apibūdinant savo frustraciją, grupėje kilo daugybė 
klausimų: „Ką tokiu atveju galima būtų padaryti?“ „Įsivaizduokit, kad jūs iš 
tikrųjų jau viską išbandėte, o vaikas vis tiek elgiasi taip pat?“ „Ką mes galime 
padaryti, kai nebelieka jokio kito būdo, tik bausmė?“ 

Kai problema ir toliau kartojasi, dažniausiai galime teigti, kad ji sudėtin- 
gesnė, negu mums atrodė iš pradžių. Sudėtingesnėms problemoms reikia ir 
sudėtingesnių įgūdžių. Tėvų patarėjai, derybininkai, skyrybų konsultantai 
sugalvojo puikų metodą, kaip išspręsti keblius konfliktus. 


PROBLEMOS SPRENDIMAS 
Pirmas žingsnis. Kalbėkite apie vaiko jausmus ir poreikius. 
Antras žingsnis. Kalbėkite apie savo jausmus ir poreikius. 


Trečias žingsnis. Kartu pamąscykite ir sugalvokite abiem pusėms 


priimtiną sprendimą. 
Ketvirtas žingsnis. Užrašykite visas mintis — be išankstinio vertinimo. 


Penktas žingsnis.  Nuspręskite, kurie pasiūlymai jums patinka, kurie 


nepatinka ir kuriais planuojate vadovautis. 

PROBLEMŲ SPRENDIMAS 


Pirmas žingsnis 


Kalbėkite apie vaiko jausmus ir poreikius 


Antras žingsnis 
Kalbėkite apie savo jausmus ir poreikius 


Kita vertus, aš nerimauju, 
kai tu vėtnoji. 

PROBLEMŲ SPRENDIMAS (Zęsinys) 


Trečias žingsnis 
Pamąstykite ir sugalvokite abiem pusėms priimtiną sprendimą 


Ketvirtas žingsnis 
Užrašykite visas mintis — be išankstinio vertinimo 


Aš grįšiu namo pusę Ųų LT 

PROBLEMŲ SPRENDIMAS (Tęsinys) 


Penktas žingsnis 
Nuspręskite, kurie pasiūlymai jums patinka, 
kurie nepatinka ir kuriais planuojate vadovautis 


Dabar peržvelkime Išbrauk tą sakinį, 
UŽVAŠUS Ir nuspręskime, kad tu ateini 

Problemų sprendimo žingsnius papasakojau apibendrintai, ir tėvai nu- 
sprendė, kad būtų naudinga situaciją suvaidinti. Aš vaidinau mamą, o tikroji 
mama vaidino savo sūnų Bobį. Štai dialogas, kurį mes vaidinome. Tikrasis 
dialogas buvo įrašytas į diktofoną. Mama nuoširdžiai stengėsi įsijausti į savo 


sūnaus vaidmenį: 


MAMA.  Bobi, norėčiau su tavimi apie kai ką pakalbėti. Ar turi dabar 
laiko? 

BOBIS. (Įrariai.) Turiu, kas atsitiko? 

MAMA. Noriu pakalbėti apie tai, kad vakarienės reikia grįžti laiku. 

BOBIS. Aš tau sakiau, aš stengiausi. Bet aš visada turiu išeiti per patį 
žaidimo įkarštį! 

MAMA. Ar ne? 

BOBIS. Daugiau niekam nereikia grįžti taip anksti, kaip man. Nie- 
kam! 

MAMA. Hmm. 

BOBIS. Ir turiu nuolat visų klausinėti kiek valandų, nes mano kvailas 
laikrodis sulūžo, ir jie visada man mesteli: „Užsičiaupk, įkyruo- 
li!“ 

MAMA. Ak, tai gali skaudinti. 

BOBIS. Taip! Po to Kenis vadina mane mažvaikiu. 

MAMA. Ir dar tai!.. Kaip suprantu, kiti vaikai tave labai spaudžia, kad 
pasiliktum. 

BOBIS. = Būtent! 

MAMA.  Bobi, ar žinai, ką aš apie tai galvoju? 

BOBIS. Taip, tu nori, kad laiku grįžčiau namo. 

MAMA. Yra dalis tiesos, bet svarbiausia, kad aš jaudinuosi, kai tu vėluo- 
ji. 

BOBIS. = Tu nesijaudink! 

MAMA. Norėčiau nesijaudinti... Klausyk, susėskime kartu ir aptarkime 
šią problemą, pažiūrėsim, ar galime sugalvoti tokių išeičių, ku- 
rios tiktų mums abiem. (Mama išsitraukia pieštuką.) Pradėk tu. 

BOBIS. Aš pavėluosiu, bet tu nesijaudinsi. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 


BOBIS. 


MAMA. 

Gerai, rašau. Kas dar? 

Aš nebežinau... 

Aš turiu idėją. Aš galėčiau ateiti į žaidimų aikštelę tavęs pasiim- 
ti. 

Ne... Tai bloga mintis. 

Mes užrašome visas mintis. Vėliau nuspręsime, kurios mums 
patinka ir kurios ne. Kas dar? 

(Ilga pauzė.) Turbūt galėčiau susitaisyti laikrodį. 

(Rašo: „Sutaisyti laikrodį.“) Dar kas nors? 

Kodėl mes visada turime valgyti kartu? Negali tiesiog palikti 
man mano vakarienę? 

(Rašo: „Palikti vakarienę“) Dienos dabar ilgesnės. Manau, gali- 
me vakarieniauti penkiolika minučių vėliau. 

Tik penkiolika minučių! 

Tu norėtum dar vėliau. Hmm. (Rašo: „Vakarieniauti penkioli- 
ka minučių vėliau.“) Dar turi minčių, ar jau galime peržvelgti 
mūsų sąrašą ir nuspręsti, ką norėtume išbraukti ir ką palikti? 
Pažiūrėkime. 

(Skaito) Galimi sprendimai. 

Bobis grįžta namo pavėlavęs. Mama nesijaudina. 

Pasiimti Bobį iš žaidimų aikštelės. 

Sutaisyti laikrodį. 

Palikti vakarienę orkaitėje. 

Vakarieniauti penkiolika minučių vėliau. 

Išbrauk punktą, kad tu turi pasiimti mane kiekvieną dieną. 
Kenis tikrai mane dar labiau erzintų, jeigu taip darytum. 
Gerai... Na, turiu išbraukti ir: „Grįžta pavėlavęs“ Esmė ta, kad 
aš jaudinuosi. Bet apsvarstykime kirą punktą. Manau, kad va- 
karieniauti galėtume penkiolika minučių vėliau. Ar papildo- 
mos penkiolika minučių padės? 

Ne... Na, gal truputį. 

Taip pat manau, kad jeigu žinočiau iš anksto, retsykiais galė- 


čiau palikti tavo vakarienę orkaitėje. 

BOBIS. Taip, ir dar palik punktą: „Sutaisyti laikrodį.“ 

MAMA. Bet laikrodis sugedo jau antrą kartą ir man būtų pikta, jeigu 
vėl reikėtų mokėti už jo taisymą. 

BOBIS. = Aš turiu susitaupęs pinigų. Beveik keturis dolerius. Ar to pa- 
kaktų laikrodžiui pataisyti? 

MAMA. Nelabai... Bet tai, be abejonės, padėtų. Manau, kad mes su tė- 
čiu galime sumokėti likusią sumą. 

BOBIS. Aš būsiu atsargus, pažadu. Nusisegsiu jį, kai su Keniu eisime 
imtynių... O žaisdamas vis užmesiu akį, kad žinočiau, kada 
grįžti namo. 

MAMA.  Tikrai?.. Hmm. (Žiūri į sąrašą) Vadinasi, nusprendėme. Va- 
karienė bus po šešių penkiolika, galėsi pažaisti penkiolika mi- 
nučių ilgiau. Per pusę sumokėsime už laikrodžio taisymą. Ir 
retsykiais, jeigu iš anksto mane įspėsi, paliksiu tavo vakarienę 
orkaitėje. Ar pritari? 

BOBIS. Gerai! 


Per kitą mūsų susitikimą visi klausinėjo Bobio mamos: „Ar pabandei?.. Kaip 
pavyko?“ 

Ji nusišypsojo ir pasakė, kad pabandė jau tą patį vakarą ir kad Bobį ta idėja 
labai suintrigavo. „Tai buvo beveik smagu.“ Ji pasakė. „Pasikalbėjome ir išsi- 
aiškinome, jog; jis nemėgsta segėti laikrodžio, bet jam patiko mintis vakarie- 
niauti penkiolika minučių vėliau, tad jis išgirdęs gaisrinės laikrodžio signalą 
iškart keliaus namo.“ 


„Ir iki šiol jis laikosi savo žodžio!“ 


Lyg ir paprasta, ar ne? Ber iš tikrųjų sudėtinga. Galima išmokti tam tikrus 
žingsnius, bet sunkiausia pakeisti savo požiūrį. Turime liautis galvoti apie vai- 
ką kaip apie „problemą“, kurią reikia išspręsti. Turime atsikratyti minties, kad 
vien dėl to, jog esame suaugę, visada žinome teisingą atsakymą. Turime liau- 
tis jaudinęsi, kad jeigu nebūsime „pakankamai griežti“, vaikas būtinai mus 


apgaus. 

Reikia labai stipriai tikėti, kad atsisėdus ir pasidalijus savo tikrais jausmais 
su vaiku, išklausius jo nuomonę, galima rasti abiem pusėms priimtinus spren- 
dimus. 

Čia slypi esmė: „Kai tarp mūsų įsiplieskia konfliktas, mums nebereikia mo- 
bilizuoti visų savo jėgų tarpusavio kovai arba jaudintis, kuris nugalės, o ku- 
riam teks patirti pralaimėjimo kartėlį. Užuot tai darę, mes galime sutelkti savo 
energiją sprendimų paieškoms, atsižvelgdami į mūsų poreikius“ Mes mokome 
vaikus, kad jiems nereikia būti mūsų aukomis arba priešais. Mes parodome 
jiems būdus, kurie suteikia galimybę aktyviai dalyvauti sprendžiant problemas. 
Spręsdami dabartines savo problemas namuose, jie išmoks spręsti problemas, 


kurios jų laukia ateityje — sudėtingame ir komplikuorame pasaulyje. 


UŽDUOTIS 


I. Kitą savaitę sugalvokite alternatyvą bausmei. Kaip reagavo jūsų vaikas? 


II. Pagalvokite, kokia problema jūsų namuose nuolat pasikartoja. Kaip ją 
išspręsti taikant šį metodą? 
Pasirinkite tinkamą laiką, vietą, kur jūsų niekas netrukdytų ir kartu su 


savo vaiku išspręskite problemą. 


III. Perskaitykite 3 skyriaus antrąją dalį „Komentarai, klausimai ir tėvų 


pasakojimai“. 

SANTRAUKA 


Vietoj bausmės 


TVIRTAI PASAKYKITE, KĄ JAUČIATE, BET 


NEKRITIKUOKITE VAIKO CHARAKTERIO. 


„Aš įsiutęs, kad mano naujas pjūklas buvo 


paliktas rūdyti lietuje!“ 


IŠDĖSTYKITE SAVO LŪKESČIUS. 


„Aš tikiuosi, kad paėmęs mano įrankius padėsi 


juos į vietą.“ 


PARODYKITE VAIKUI KAIP PASITAISYTI. 


„Šį pjūklą dabar reikia nuvalyti, laukia daug 


sunkaus darbo.“ 


SUTEIKITE VAIKUI GALIMYBĘ RINKTIS. 


„Tu gali pasiskolinti mano įrankius, bet turi 
juos padėti į vietą. Arba nebegalėsi jais naudotis. 


Nuspręsk pats.“ 


IMKITĖS VEIKSMŲ. 


Vaikas. Kodėl įrankių dėžė užrakinta? 
Tėvas. Tu man pasakyk kodėl. 


PROBLEMŲ SPRENDIMAS. 


„Ką turime sugalvoti, kad tu galėtum naudotis 


mano įrankiais, kai tau jų prireikia, ir aš būčiau 


tikras, kad rasiu juos vietoje, kai man jų prireiks?“ 

II DALIS. 
KOMENTARAI, KLAUSIMAI IR TĖVŲ PASAKOJIMAI 


Klausimai apie bausmes 


1. Jeigu mažas, nemokantis kalbėti vaikas paliečia tai, ko jam negalima, ar 


galima pliaukštelėti per jo mažą rankytę? 


Kad vaikas dar nekalba, tai nereiškia, kad jis nemoka klausyti ir nieko 
nesupranta. Maži vaikai mokosi kiekvieną dieną, kiekvieną akimirką. Klausi- 
mas - ko jie išmoksta? Tėvai gali rinktis. Jie gali pakartotinai suduoti vaikui 
per ranką ir taip jam parodyti, kad vienintelis būdas sužinoti, ko negalima 
liesti — tai gauti per rankas. Arba jie gali elgtis su vaiku, kaip su mažu, vertu 
pagarbos žmogučiu, ir suteikti informacijos, kuri jam bus naudinga dabar ir 
visą likusį gyvenimą. Galima patraukti vaiką (arba daiktą, kurį vaikas liečia) 
ir tvirtai ir aiškiai pasakyti: 

„Peilių negalima laižyti. Jeigu nori, gali laižyti šaukštelį.“ 

„Šis porcelianinis šunytis gali sudužti. Tavo pliušinis šuniukas nesuduš“ 

Galbūt teks tą patį pakartoti daug kartų, bet ši informacija reiškia visai ką 


kita, negu pakartotiniai pliaukštelėjimai. 


2. Kuo skiriasi bausmė ir realios pasekmės? Ar tai nėra tik skirtingi to pa- 


ties dalyko pavadinimai? 


Mūsų nuomone, bausmė - tai tėvų sąmoningai tam tikram laikui apribo- 
jama vaiko laisvė arba skausmo sukėlimas, kad vaikas pasimokytų. Pasekmės 
ateina savaime, vaikas patiria savo blogo elgesio rezultatus. Per vieną iš užsiė- 
mimų tėvas pasidalijo patirtimi, kuri, mūsų nuomone, parodo skirtumą tarp 


bausmių ir pasekmių. Štai jo pasakojimas: 


Mano paauglys sūnus paprašė, kad paskolinčiau savo tamsiai mėlyną 
megztinį, nes jis labai derėtų prie jo naujų džinsų. Aš jam pasakiau: „Ge- 
rai, imk, tik būk atsargus.“ Po savaitės, kai norėjau apsivilkti tą megztinį, 
radau jį vaiko kambaryje ant grindų po krūva nešvarių skalbinių. Megz- 


tinio nugara buvo ištepta kreida, o priekis apraškytas spagečių padažu. 


II9 


I20 


KAIP KALBĖTI SU VAIKAIS, KAD JIE KLAUSYTŲ, IR KAIP KLAUSYTI, KAD VAIKAI KALBĖTŲ 


Jis taip pasielgė ne pirmą kartą. Aš buvau toks įsiutęs, kad, prisiekiu, 
jeigu tą akimirką jis būtų grįžęs namo, tai būčiau jam pasakęs, kad gali 
pamiršti beisbolo rungtynes, į kurias planavome eiti sekmadienį. Jo bi- 
lietą būčiau atidavęs kam nors kitam. 

Šiaip ar taip, kai pamačiau jį vėliau, jau buvau truputėlį nurimęs, 
bet vis tiek jį apšaukiau. Jis pasakė, kad labai gailisi ir taip toliau. Bet 
po savaitės jis ir vėl paprašė to megztinio. Pasakiau „nieko nebus“. Jokių 
pamokslų. Jokių kalbų. Jis žinojo kodėl. 

Praėjus mėnesiui po to įvykio, jis panoro su mano languotais marš- 
kiniais keliauti į mokyklos išvyką. Aš jam pasakiau: „Klausyk, šįkart 
norėčiau garantijos, raštiško pasižadėjimo, kad mano marškiniai bus 
grąžinti tokie pat švarūs, kokie buvo prieš paskolinant.“ Tą patį vakarą 


ant šūsnies laiškų radau raštelį. 


Brangus tėti, 

Jeigu paskolinsi man marškinius, aš padarysiu viską, ką galėsiu, kad 
jų nesutepčiau. 

Aš nesiliesiu prie lentos. Nedėsiu plunksnakočio į kišenę. Ir kai val- 


gysiu pietus, apsidengsiu popierinėmis servetėlėmis. 


Su meile 


Markas 


Na, raštelis man padarė labai didelį įspūdį. Aš pamąsčiau, kad jeigu 
jis nepatingėjo parašyti raštelį, tai turbūt nepatingės padaryti ir tai, kas 
jame parašyta. 

P.S. Kitą vakarą jis grąžino man ant pakabos kabančius marškinius, 


ir jie buvo švarūs! 


Ši istorija iliustruoja realias veiksmų pasekmes. Kai pasiskolintą daiktą grąžini 
apgadintą, tai viena iš pasekmių yra savininko nepasitenkinimas. Kita pase- 
kmė — savininko nenoras vėl tau kažką paskolinti. Galbūt savininkas pakeis 
savo nuomonę, jeigu gaus konkrečių įrodymų, kad daugiau tai nepasikartos. 
Bet pareiga pasikeisti aiškiai tenka skolininkui. Savininkui nereikia daryti 


nieko, kad tave pamokytų. Daug lengviau pasimokyti iš stiprios realios žmo- 

nių reakcijos, negu iš asmens, kuris nusprendžia nubausti „tavo paties labui“. 


3. Praėjusią savaitę ant sofos radau krūvą apelsino žievelių. Kai paklausiau 
savo berniukų: „Kas tai padarė?“, jie pradėjo baksnoti pirštais vienas į 
kitą. Ką aš turėčiau daryti, jeigu aiškintis, kuris iš jų kaltas, ir juos baus- 
ti beprasmiška? 

Jei paklausiame, kas tai padarė, dažniausiai išgirstame automatišką atsaky- 
mą: „Ne aš.“ Tada pradedame galvoti: „Na, vienas iš jūsų tikrai meluoja.“ Kuo 
labiau norime sužinoti tiesą, tuo garsiau vaikai tvirtina, kad jie nekalti. Kai 
matome kažką, kas mums sukelia pyktį, daug naudingiau išreikšti savo pyktį, 
negu surasti kaltininką ir jį nubausti: 

„Aš įsiuntu, kai ant sofos pamatau maisto likučius! Nuo apelsino žievelių 
liks dėmių visam laikui.“ 

Po šių žodžių galite išgirsti vienu balsu sakant: „Bet aš to nepadariau... Jis 
mane privertė... Šuo tai padarė... Tai mažylio darbas.“ 

Dabar turite leisti visiems suprasti, kad: 

„Man neįdomu, kas tai padarė. Aš nenusiteikusi kaltinti dėl to, kas jau įvyko. 
Aš noriu, kad daugiau tai nebepasikartotų!“ 

Nekaltindami ir nebausdami mes leidžiame vaikui prisiimti atsakomybę, 
o ne siekti atkeršyti. 

„Dabar norėčiau, kad abu padėtumėte išvalyti sofą.“ 


4. Jūs sakote, kad viena iš alternatyvų bausmei yra išreikšti savo nepasiten- 
kinimą. Kai aš tai padarau, mano vaikas likusią dienos dalį atrodo toks 
kaltas ir nelaimingas, kad man pačiai pasidaro liūdna. Ar gali būti, kad 


aš persistengiu? 


Suprantame jūsų susirūpinimą. Daktarė Selma Freiberg knygoje „Stebu- 
klingi metai“ rašo: „Vaikas turi jausti mūsų nepritarimą tam tikru metu, bet 
jeigu mūsų reakcija yra tokia stipri, kad vaikas jaučiasi bevertis ir niekinamas 
už savo nusižengimą, mes piktnaudžiaujame savo, kaip tėvų, galiomis ir su- 
kuriame galimybę, kad perdėtas kaltės jausmas ir neapykanta sau suvaidins 


didelį vaidmenį formuojantis vaiko asmenybei.“ 

Štai kodėl nepritardami vaiko elgesiui turime dar ir paaiškinti, kaip jis gali 
pasitaisyti. Atslūgus pirminiam sąžinės graužimui, vaikui reikia progos susi- 
grąžinti pasitikėjimą savimi ir vėl jaustis gerbiamu ir atsakingu šeimos nariu. 


Būtent tėvai gali jam suteikti tokią galimybę. Štai keli pavyzdžiai: 


„Aš labai pykstu! Mažylis linksmai žaidė, kol tu neatėmei barškučio. 
Tikiuosi, kad dabar sugalvosi būdą, kaip jį nuraminti!“ 

(Užuot sakę: „Tu vėl pravirkdei vaiką. Na dabar tai jau gausi lup- 
ti.“ 

„Aš tikrai labai nuliūstu, kai grįžusi namo randu pilną kriauklę ne- 
švarių indų, nors tu buvai pažadėjęs juos suplauti. Norėčiau, kad jie 
būtų suplauti ir sudėlioti į vietas dar prieš einant miegoti!“ 

(Užuot sakę: „Net nesitikėk, kad rytoj vakare galėsi eiti į lauką. Gal- 
būt tada suprasi, kad reikia laikytis duoto žodžio.“) 

„Ant vonios grindų išberta visa dėžutė skalbiamųjų miltelių! Aš 
pykstu dėl šitokios netvarkos. Su milteliais negalima žaisti! Mums rei- 
kia maišelio, šluotos ir šiukšlių semtuvėlio. Ir greitai, kol neišnešiojome 
miltelių po visus namus.“ 

(Užuot sakę: „Pažiūrėk, kiek darbo man padarei. Šįvakar jokio tele- 


vizoriaus!“) 


Tokiais teiginiais vaikui tarsi pasakoma: „Man nepatinka tai, ką padarei, ir 
tikiuosi, kad tu tuo pasirūpinsi.“ Viliamės, kad ir suaugęs, padaręs kažką, dėl 
ko gailėsis, mūsų vaikas pagalvotų: „Kaip aš galėčiau pasitaisyti, kad vėl vis- 
kas grįžtų į savo vietas?“ Ir jokiu būdu nepagalvotų: „Tai, ką padariau, tik dar 
kartą įrodo, kad esu bevertis žmogus, kuris nusipelno bausmės.“ 


5. Aš nebebaudžiu savo sūnaus, bet dabar, kai už blogą poelgį aš jį baru, jis 


sako: „Atsiprašau.“ O kitą dieną ir vėl elgiasi taip pat. Ką man daryti? 


Kai kurie vaikai atsiprašo, norėdami nuraminti supykusius tėvus. Jie grei- 
tai atsiprašo ir taip pat greitai vėl blogai pasielgia. Svarbu, kad šie jaunuoliai 
suvoktų, jog jeigu jie nuoširdžiai gailisi, tai jų gailestis turi virsti veiksmais. 
Pakartotinai nusižengusiam vaikui galite pasakyti bet kurį iš šių teiginių: 

„Gailėtis reiškia elgtis kitaip.“ 
„Gailėtis reiškia keistis.“ 
„Man malonu girdėti, kad tu gailiesi. Tai pirmasis žingsnis. Antrasis žings- 


nis yra paklausti savęs, ką galima būtų padaryti kitaip.“ 


Ekspertų nuomonės apie bausmes 


Retsykiais pasirodo bausmes liaupsinantis straipsnis, kuriame mokoma, kaip 
reikia bausti. („Iš anksto paaiškinkite, už ką vaikas gali būti baudžiamas.“ 
„Bauskite nedelsdami.“ „Bausmė neturi būti didesnė už nusižengimą.) Pik- 
tiems ir užguitiems tėvams tokie patarimai dažniausiai atrodo prasmingi. Po 
tokių straipsnių daugybė psichinės sveikatos srities profesionalų išsako visai 


kitokį požiūrį į bausmes. 


Baumė yra labai neefektyvus drausminimo būdas... nes bausmė, kad ir kaip 
bebūtų keista, dažnai vaiko elgesį paveikia priešingai, nei norime. Daugelis 
tėvų baudžia vaikus tik dėl to, kad niekas niekada neišmokė geresnio vaikų 
drausminimo būdo. 


Kaip būti tėvu, Dr. Firzhugh Dotson, Signet, 1974. 


Vaikų drausminimas gali labai nuvilti. Kad ir kaip bebūtų, iš pradžių turi 
būti aišku, kad disciplina reiškia auklėjimą. Disciplina padeda žmonėms ug- 
dyti vidinę savitvardą, savarankiškumą ir dalykiškumą. Jeigu kalbėtume apie 
darbo santykius, tai disciplina reikalauja abipusės pagarbos ir pasitikėjimo. 
Kita vertus, disciplina reikalauja išorinės kito žmogaus kontrolės, kuri suside- 
da iš jėgos ir prievartos. Asmenys, kurie baudžiami retai arba išvis nebaudžia- 
mi, gerbia tuos, kurie juos baudžia. 

Argumentai prieš mušimą, Dr. Brian G. Gilmartin, 1979 m. vasaris, 8-tas 


tomas, 2-as numeris. 


Literatūros apžvalgose yra pateiktos išvados, kad tėvai bausdami vaikus fi- 
zinėmis bausmėmis ne slopina smurtą, o greičiausiai jį tik skatina. Bausmės 


sugniuždo vaikus ir tampa pavyzdžiu, kurį jie mėgdžioja ir iš kurio mokosi. 

Smurtas ir kova už būvį, Stanfordo universiteto Medicinos mokyklos Smur- 
to tyrimų komitetas prie Psichiatrijos departamento. Sudarė David N. Daniels, 
Marshall F. Gilula, Frank M. Ochberg, Little, Brownėz Company, 1970 m. 


Sutrikę tėvai klaidingai tikisi, kad bausmės galiausiai duos rezultatų, ir nesu- 
vokia, kad iš tikrųjų šie metodai jų niekur nenuves... 
Bausmės tik paskatina vaiką jausti priešiškumą ir panieką. 


Vaikai: Iššūkis, Rudolf Dreikurs, Hawthorn, 1964 m. 


Egzistuoja daug nuomonių, ko išmoksta mušamas vaikas. Tačiau to nenori nė 
vienas iš tėvų. Vaikas gali išmokti išvengti bet kokio kaltės jausmo dėl savo 
blogo elgesio. Susidaro uždaras ratas, kai bausmė panaikina „nusikaltimą“. 
Vaikas sumoka už savo piktadarystes ir vėl gali blogai elgtis, nejausdamas 
jokio kaltės jausmo. 

Vaikas, kuris daro viską, kad išprovokuotų fizinę bausmę, tarsi nešioja 
savyje slaptą nuodėmę, kurią tėvas gali atleisti tik mušdamas. Šiuo atveju 
mušimas yra būtent tai, ko vaikui nereikia! 


Magiški metai, Selma H. Fraiberg, Scribners, 1959 m. 


Mokslininkai mano, kad vienas iš penkių tėvų patyrė smurtą, galbūt paau- 
glystėje — gal į jį buvo mėtomi daiktai, jį stumdė, patyrė ypač piktą žodinį 
smurtą... Egzistuoja „gyvenimiški įrodymai“, kad fizinį smurtą tėvai periima 
iš savo tėvų. 


Newsday, rugpjūčio 15 d., 1978 m. 


Užuot baudus 


(Patirtis, kuria tėvai pasidalijo per mūsų seminarus) 


Mano keturmetė dukra Marnė visada buvo sunkiai auklėjamas vaikas. Ji 
mane taip įsiutina, kad nebegaliu savęs kontroliuoti. Praėjusią savaitę grįžusi 
namo pamačiau, kad ji savo spalvotais pieštukais prikeverzojo ant savo kam- 
bario tapetų. Buvau tokia įsiutusi, kad kaip reikiant daviau jai į kailį. Ir atė- 


miau iš jos pieštukus. 

Kitą rytą atsikėliau ir galvojau, kad numirsiu. Ji nušvilpė mano lūpų dažus 
ir ištepliojo visas vonios plyteles. Norėjau pasmaugti ją, bet susivaldžiau. Aš 
labai ramiai paklausiau: „Marne, tu tai padarei, nes supykai ant manęs už tai, 
kad atėmiau tavo spalvotus pieštukus?“ 

Ji palinksėjo galva. 

Aš pasakiau: „Marne, aš labai labai nusimenu, kai tu paišai ant sienų. Man 
prireikia labai daug pastangų joms nuvalyti, kad vėl būtų švarios.“ 

Ar žinote ką ji padarė? Ji paėmė skudurą ir pradėjo valyti lūpų dažus. Aš jai 
parodžiau, kaip valyti su muilu ir vandeniu. Apie dešimt minučių ji valė ply- 
teles. Po to pakvietė mane ir parodė, kad beveik viską nuvalė. Aš jai padėkojau 
ir grąžinau jos spalvotus pieštukus, taip pat daviau popieriaus, kad nusineštų 
į savo kambarį ir galėtų piešti ką tik panorėjusi. 

Aš taip savimi didžiavausi, paskambinau vyrui į darbą ir papasakojau, ką 
padariau. 

Jau praėjo daugiau nei mėnuo, o Marnė dar nė karto neprirašinėjo ant 
sienų. 


**x* 


Po praėjusios savaites seminaro, vos įėjusi pro duris, sulaukiau Donio mate- 
matikos mokytojos skambučio. Ji kalbėjo labai piktai. Ji pasakė, kad mano 
sūnus laiku neatlieka užduočių, kad klasėje jis daro blogą įtaką, kad vis dar 
nemoka daugybos lentelės ir kad jam galbūt trūksta „drausmės“ namuose. Aš 
padėkojau jai, kad paskambino, bet iš vidaus visa net drebėjau. Pirma mano 
mintis buvo: „Jis turi būti nubaustas. Visiškai uždrausiu žiūrėti televizorių, 
kol išmoks daugybos lentelę ir pradės normaliai elgtis per pamokas.“ 

Laimei, turėjau visą valandą aprimti, kol jis po pamokų grįžo namo. Tada 


mes pasikalbėjome. Štai mūsų pokalbis. 


AŠ. Šiandien skambino ponia K. ir man pasirodė, kad ji labai nusi- 
minusi. 

DONIS. Ak, ji visada dėl ko nors nusiminusi. 

AŠ. Mano nuomone, tai labai svarbus reikalas, jeigu sulaukiu skam- 
bučio iš mokyklos. Ji pasakė, kad tu trukdai per pamokas ir vis 


dar nemoki daugybos lentelės. 

Na, Mičelas vis tranko man sąsiuviniu per galvą. Taigi aš tren- 
kiu jam atgal savuoju. 

Manai, kad turi imtis represijų? 

Ką reiškia imtis represijų? 

Atkeršyti. 

Būtent. Kartais jis parašo man raštelį ir šaiposi iš manęs. O po 
to spardo mano kėdę, kol aš jam užvožiu. 

Nieko nuostabaus, kad nespėji atlikti užduočių. 

Aš moku daugybos lentelę iki šešių. Nemoku tik iš septynių ir 
aštuonių. 

Hmm... Doni, ar manai, kad tau būtų lengviau susikaupti kla- 
sėje, jeigu Mičelas nesėdėtų greta tavęs? 

Aš nežinau... Galbūt... Galėčiau išmokti daugybą iš septynių ir 
aštuonių, jeigu pasimokyčiau. 

Manau, kad ponia K. turėtų tai žinoti. Gal parašykime jai raš- 
telį. Sutinki? (Donis linktelėjo.) Aš paėmiau pieštuką ir para- 
šiau: 

„Gerbiama ponia K., 

Kartu su Doniu aptarėme mūsų telefono pokalbį, ir jis sako...“ 
Doni, ką turėčiau jai pasakyti? 


Pasakyk jai, kad pasodintų mane toliau nuo Mičelo. 


Aš. (Rašau.) „Jis sako, kad norėtų būti persodintas, kad nesėdėtų taip arti 


DONIS. 


AŠ. 


DONIS. 


AŠ. 


DONIS. 


AŠ. 


prie Mičelo.“ Ar gerai? 

Aha. 

Dar kas nors? 

(Ilga pauzė.) Parašyk jai, kad perrašysiu daugybą iš septynių ir 
aštuonių ir garsiai pakartosiu. 

(Rašau ir skaitau jam.) „Taip pat jis planuoja perrašyti daugybą 
iš septynių ir aštuonių ir išmokti atmintinai.“ Dar kas nors? 
Ne. 

Aš užbaigčiau tokiais žodžiais: „Ačiū, kad atkreipėte mūsų dė- 


mesį į šį dalyką“ 

Dar kartą perskaičiau Doniui visą laišką. Mes abu po juo pasirašėme ir 
kitą dieną Donis jį nunešė į mokyklą. Žinau, kad kažkas pasikeitė, nes vos 
tik grįžęs namo jis man pasakė, kad ponia K. jį persodino kitur ir „maloniai 
su juo elgėsi“. 

**kXk 


Šią istoriją papasakojo mama, kuri per pirmuosius mūsų seminarus sėdėjo 
ir nuolat purtė galvą. Per ketvirtą seminarą ji paprašė teisės kalbėti ir štai ką 


mums papasakojo: 


Aš netikėjau, kad kas nors iš to, ko čia mokėmės, gali būti pritaikyta 
mano vaikui. Vanas toks užsispyręs ir nepaklusnus, kad vienintelis da- 
lykas, kurį jis supranta, yra bausmė. Praėjusią savaitę vos nenualpau, 
kai mano kaimynė papasakojo mačiusi, kaip Vanas kirto labai judrią 
perėją, o aš jau anksčiau buvau uždraudusi jam toje vietoje eiti per ga- 
tvę. Nebežinojau ką daryti. Aš jau buvau atėmusi jo dviratį, nebeleidau 
žiūrėti televizoriaus ir nebedaviau kišenpinigių... Kas beliko? Apimta 
nevilties nusprendžiau išbandyti kelis būdus, apie kuriuos jūs kalbėjote 
per seminarus. Kai grįžome namo, pasakiau: „Vanai, turime problemą. 
Štai kaip, mano nuomone, tu jautiesi. Tu nenori kas kartą, kai tau reikia 
pereiti į kitą gatvės pusę, prašyti, kad kas nors tave pervestų. Tiesa?“ Jis 
linktelėjo galva. „O štai kaip aš jaučiuosi. Man neramu, kai pagalvoju, 
kad šešiametis berniukas eina vienas per gatvę, kuri yra labai pavojinga 
ir kurioje įvyko daug nelaimingų atsitikimų.“ 

„Kai iškyla problema, mums reikia sprendimo. Pagalvok apie tai ir 
per vakarienę papasakosi man, kokių turi minčių.“ 

Vanas nedelsdamas pradėjo kalbėti. Aš pasakiau: „Ne dabar. Tai la- 
bai rimta problema. Norėčiau, kad mes abu ilgėliau apie tai pagalvotu- 
me. Pakalbėsime per vakarienę, kai grįš tėvelis.“ 

Tą vakarą iš anksto įspėjau savo vyrą, kad „tik klausytų . Vanas nu- 
siplovė rankas ir sutartu laiku jau buvo savo kėdėje. Kai tik jo tėtis įėjo 
į kambarį, Vanas labai susijaudinęs pasakė: „Aš sugalvojau sprendimą! 
Kiekvieną vakarą, kai tėtis grįš namo, mes eisime prie gatvės kampo, ir 


jis man paaiškins, ką reiškia kiekviena šviesoforo spalva ir kaip saugiai 

pereiti gatvę.“ Tada jis trumpam stabtelėjo, o po to tęsė: „O septintojo 
gimtadienio proga pats pereisiu gatvę.“ 
Mano vyras vos nenukrito nuo kėdės. Manau, kad mes abu nuver- 


tinome savo sūnų. 


**x 


Dešimtmetis Nikis be jokių ceremonijų pranešė (kai aš skubėjau paruošti va- 
karienę ir išeiti), kad dingo trys jo vadovėliai, ir aš turiu duoti jam devynis 
dolerius. Vos nesprogau iš pykčio. Pirmasis mano impulsas buvo trenkti jam 
arba nubausti. Nors pyktis ir veržėsi per kraštus, aš kažkokiu būdu sugebėjau 
susitvardyti ir pradėjau berti vieną po kito sakinius, kurie prasideda žodeliu 
„aš“. Manau, kad šaukiau taip garsiai, kaip tik leidžia žmogaus jėgos. 

„Aš įsiutusi! Aš įrūžusi! Pametei tris knygas ir dabar aš turiu pakloti devy- 
nis dolerius! Aš tokia pikta, kad tuoj sprogsiu! Ir dar išgirstu visa tai tada, kai 
skubu paruošti vakarienę ir išeiti, o dabar turiu viską mesti, užsirašyti tavo 
problemą ir dar atsiliepti telefonu!!! AŠ VERDU!“ 

Kai lioviausi rėkti, labai susirūpinęs mažas veidelis pasirodė tarpduryje ir 
Nikis pasakė: „Mama, aš atsiprašau. Tau nereikės pakloti devynių dolerių. Aš 
juos sumokėsiu pats iš savo kišenpinigių.“ 

Manau, kad išspaudžiau plačiausią šypseną, kada nors buvusią mano vei- 
de. Tikrai dar nė karto nebuvau taip greitai ir visiškai atlyžusi. Žmogui, kuris 
turi sūnų ir kuriam iš tikrųjų rūpi jo jausmai, kelios pamestos knygos yra 


menkniekis! 

III DALIS. 
DAUGIAU APIE PROBLEMŲ SPRENDIMĄ 


Prieš sprendžiant problemas 


Išsiaiškinome, kad siekdami veiksmingo problemų sprendimo turime, kaip 


vaikai pasakytų, „nusiteikti psichologiškai“. 


„Aš būsiu tokia palanki ir supratinga savo vaikams, kiek tik įmanoma. 
Įsiklausysiu į informaciją ir pojūčius, kurių anksčiau galbūt negirdėda- 


€ 


vau. 


„Aš vengsiu kritikos, vertinimo ir pamokslų. Nesistengsiu įkalbinėti ar 
itikinėti“ 

„Aš apsvarstysiu visas naujas idėjas, nepaisant to, kad jos gali atrodyti 
kaip svaičiojimai.“ 

„Aš neskubėsiu priimti sprendimo. Jeigu nedelsiant negalime ko nors 
sugalvoti, vadinasi, mus reikia laiko pagalvoti, patyrinėti ir pasikal- 
bėti.“ 


Raktinis žodis yra pagarba. Pagarba savo vaikui, sau. Ir neribotos galimybės, 


kurios atsiranda, kai du geranoriškai nusiteikę žmonės mąsto kartu. 


Įspėjimai 
Paklauskite savęs: „Ar aš vis dar verdu iš pykčio, ar jau pakankamai nuri- 
mau, kad galėčiau pradėti?“ (Jūs negalite spręsti problemų, kai labai pyksta- 
te.) Atkreipkite dėmesį į vaiko nuotaiką. „Ar jis gali dabar kalbėti?“ Jeigu jis 
atsakys, kad gali, tada: 


1. Kalbėkite apie vaiko jausmus. („Įsivaizduoju, kad dabar jauti...“) 
Neskubėkite. Pabrėžkite savo nuostatą: „Aš tikrai stengiuosi suprasti, kaip 
tu jautiesi. Kai vaikas pasijus išgirstas ir suprastas, jis sugebės apsvarstyti ir 


jūsų jausmus. 

2. Išsakykite savo jausmus. („Štai kaip aš dėl to jaučiuosi.) 
Ši dalis turėtų būti trumpa ir aiški. Vaikui tikrai sunku klausyti, kai kuris 


nors iš tėvų nuolat kalba apie savo nerimą, pyktį ar apmaudą. 


3. Paraginkite vaiką kartu ieškoti abiem pusėms priimtinų sprendimų. 

Jeigu įmanoma, leiskite vaikui pirmam siūlyti sprendimus. Esminis daly- 
kas turėtų būti tas, kad jūs susilaikytumėte nuo bet kokio jo idėjų vertinimo 
ar kritikavimo. Tą pačią akimirką, kai jūs pasakote: „Na, taip negerai“, visas 
procesas nutrūksta ir jūs sužlugdote viską, ką iki šiol buvote padaręs. Visos 
idėjos turi būti priimtos. Labai dažnai paprasti būdai gali virsti gerais, veiks- 
mingais sprendimais. Pagrindinis teiginys: „Mes užrašome visas tavo mintis.“ 
Užrašyti nėra svarbiausia, bet kiekviena raštu užfiksuota mintis vaikui atrodo 
svaresnė. (Atsitiktinai nugirdau vieno vaiko žodžius: „Mano mama tokia pro- 


tinga. Ji užrašo visas mano mintis.“) 


4. Nuspręskite, kurios mintys jums priimtinos, kurios ne ir kurias norėtumėte 
įgyvendinti. 
Saugokitės „menkinančių“ teiginių. („Kokia kvaila idėja.) Geriau apibū- 
dinkite asmeninę reakciją: 
„Man tai netinka, nes...“ arba 


„Skamba gerai, aš daryčiau taip pat.“ 


S. Vykdykite iki galo. 

Būtina sudaryti tikslų planą, kaip įgyvendinti sugalvotą sprendimą. Jus 
užplūs geri jausmai, pasitenkinimas, kad sugalvojote veiksmingą išeitį, tad 
labai svarbu pridurti: 

„Ką mes turėtume padaryti, kad šis planas pradėtų veikti?“ 

„Kas ir už ką bus atsakingas?“ 


„Iki kada tai turėtų būti padaryta?“ 


6. Jokiu būdu neleiskite vaikui jums priekaištauti ar kaltinti. 


VAIKAS. Ak, bet tai nebus veiksminga, nes tu visada... Tu niekada... 

Svarbu, kad tėvai būtų ryžtingi tokiu atveju. 


MAMA. Jokių kaltinimų ar kalbų apie praeitį. Dabar mes sutelkiame visą 


dėmesį, kad sugalvotume sprendimą! 


Klausimai apie problemų sprendimą 


1. Tarkime, planas, dėl kurio su vaiku sutarėte, kurį laiką veikia, o po to 


sužlunga. Kas tada? 


Taip patikrinamas tėvų ryžtas. Galima vėl pamokslauti ir bausti arba ieš- 


koti kito sprendimo. 


TĖVAS. Aš nusivylęs, kad mūsų metodas nebeveikia. Man atrodo, kad aš 
darau tavo darbą, ir man tai nepriimtina. Gal suteikime senajam planui dar 
vieną galimybę?.. Gal reikėtų pakalbėti, kas trukdo jam sklandžiai veikti?.. Ar 


turėtume sugalvoti kitą sprendimą? 


Mes, suaugusieji, suprantame, kad labai maža dalis sprendimų yra ilgalai- 
kiai. Galbūt tai veikė, kai vaikas buvo ketverių, bet dabar, kai jam penkeri, 
planas gali būti neveiksmingas; kas buvo veiksminga žiemą, gali nebeveikti 
pavasarį. Gyvenimas yra nuolatinis procesas, ir žmogui tenka daug kartų iš 
naujo prisitaikyti ir persitvarkyti. Svarbiausia, kad vaikas jaustų, kad jis yra 


sprendimo, o ne problemos dalis. 


2. Ar visada reikia pereiti visus etapus, norint išspręsti problemą? 


Ne. Problema gali būti išspręsta bet kuriame žingsnyje. Kartais papras- 
čiausiai aptarus skirtingus poreikius, galima labai greitai rasti tinkamą spren- 


dimą. 


MAMA. Mums iškilo rimta problema. Tu nori, kad dabar nuvežčiau tave 
sportuoti. Aš noriu baigti rūšiuoti skalbinius, o tada pradėti ruošti 
vakarienę. 

VAIKAS. Galbūt aš galėčiau pabaigti rūšiuoti skalbinius, kol tu pasiruoši, o 
kai grįšime, padėsiu tau pagaminti vakarienę. 


MAMA. Manau, kad galime taip padaryti. 

3. Tarkime, kad pereiname visus etapus, bet vis tiek nerandame abiem pri- 


imtino sprendimo. Ką daryti? 


Nutinka ir taip. Bet niekas neprarasta. Aptarkite problemą, taip abu jau- 
triau reaguosite į vienas kito poreikius. Sudėtingose situacijose tai dažniausiai 
yra geriausia, ko galite tikėtis. Kartais tiesiog reikia daugiau laiko apmąsty- 


mams. 


4. Vaikas nesutinka susėsti ir kartu spręsti problemos. Kas tada? 
Yra vaikų, kuriems šis metodas netinka. Išbandykite raštelį. 


Brangus Jonai, 
Norėčiau sužinoti tavo mintis dėl... Tu tikriausiai 
(nori, tau reikia, jauti... ) 
Aš (noriu, man reikia, jaučiu...) 


Prašau, pranešk man savo sprendimą, gal jis tiks mums abiem. 


Myliu 
Tėtis 


5. Gal šis būdas labiau tinka vyresniems vaikams? 


Sis būdas tiko ir tėvams, turintiems mažų vaikų. Kituose puslapiuose rasite 
pasakojimų apie tai, kaip problemų sprendimo įgūdžiai buvo pritaikyti įvai- 


raus amžiaus vaikams. 


Praktinis problemų sprendimas 


Situacija: Man tik ką grąžino lopšį, kurį buvau paskolinusi draugei. Pastačiau 


jį miegamajame. Dvejų metukų Brajanas smalsiai jį tyrinėja. 


BRAJANAS. Mamyte, aš įlipsiu į lopšį. 

MAMYTĖ. Mielasis, tu jau per didelis šitam lopšiui. 

BRAJANAS. Bet aš į jį įlipsiu. (Pradeda lipti.) 

MAMYTĖ.  (Sulaikydama jį.) Brajanai, Mamytė pasakė, kad tu per dide- 
lis. Lopšys gali sulūžti, jeigu paguldysiu tave. 

BRAJANAS. Prašau, mamyte! Aš noriu įlipti į lopšį - DABAR! (Pradeda 
verkšlenti.) 

MAMYTĖ. Pasakiau, NE!!! (Netikę mamytės žodžiai. Supratau iškart, 
kai tik pasakiau. Brajano verkšlenimai virto nedideliu įniršio 
priepuoliu. Nutariau pamėginti problemų sprendimo būdą.) 

MAMYTĖ.  Saldainiuk, matau, kad nori dabar pat įlipti į lopšį. Turbūt 
atrodo, kad labai smagu būtų pasisupti. Aš taip pat norėčiau 
jame pasisupti. Problema ta, kad jis neišlaikys nei manęs, nei 
tavęs. Mes esame per dideli. 

BRAJANAS. Mamytė per didelė, visai kaip ir Brajanas (Brajanas išeina 
iš kambario ir grįžta su Guveriu, savo pliušiniu meškučiu, 
įdeda jį į lopšį. Jis pradeda supti lopšį pirmyn ir atgal.) 

BRAJANAS. Matai, mamyte? Brajanas supa Guveri, gerai? 

MAMYTĖ. (O taip!) Guveris yra kaip tik tinkamo dydžio. 


**X* 


Daug kartų bandžiau pripratinti vaiką naudotis tualetu, bet vis nepavykdavo. 
Buvau visiškai nusivylusi, todėl nusprendžiau išmėginti problemų sprendimo 
metodą. Mano sūnui tuo metu buvo treji metukai. Mudu susėdome prie sta- 
lo ir aš tariau: „Deividai, aš mąsčiau, kaip sunku mažam berniukui išmokti 
naudotis tualetu. Lažinuosi, kad kartais taip užsižaidi, kad nė nepajunti, jog 
nori į tualetą.“ 

Jis pažvelgė į mane savo didelėmis akimis, bet nieko neatsakė. Tada aš 
pasakiau: „Lažinuosi, kad kartais, net kai tu pajunti, tau sunku nueiti į vonios 
kambarį ir pasiekti tualetą.“ 

Jis linktelėjo: „Taip.“ 

Tada aš paprašiau jo atnešti popieriaus ir spalvotų pieštukų, kad galėtume 
užrašyti visas mintis, kurios galėtų padėti išspręsti šią problemą. Jis nubėjo į 
savo kambarį ir atnešė man geltoną popieriaus lapą ir raudoną pieštuką. Aš 
prisėdau ir pradėjau rašyti. 

Iš pradžių užrašiau du teiginius. 

Nupirkti palaipą, tokią, kokią turi Džimis. 


Mamytė paklaus Deivido, ar jam reikia į tualetą. 

Tada Deividas prakalbo: „Barbara ir Piteris man padės.“ (Piteris yra jo 
draugas, kuris jau išmoko naudotis tualetu, o Barbara yra jo mama.) 

Tada jis pasakė: „Piteris dėvi normalias trumpikes.“ 

Kitą dieną išbėgau ir nupirkau jam palaipą ir krūvą trumpikių. Deividas 
buvo sužavėtas šiais pirkiniais ir parodė juos Piteriui ir Barbarai, kurie ramiai 
į tai reagavo. 

Mes vėl kalbėjome apie tai, kaip atpažinti tą jausmą, kai jau nori eiti į tua- 
letą, spaudimą pilvuke, poreikį nueiti į vonią ir laiku nusiimti trumpikes. 

Jis žinojo, kad aš užjaučiau jį dėl visų šių sunkumų. 

Praėjo maždaug trys mėnesiai, ir jis jau beveik išmoko naudotis tualetu. Jis 
didžiuojasi savimi! 

**x* 
Nekantriai laukiau kito mūsų seminaro; norėjau pasidalyti su grupe labai jau- 
dinančiu įvykiu. Aš buvau išlaisvinta! Taip pat ir mano trejų su puse metukų 
dukra Reičelė. Tai įvyko ankstų antradienio rytą. Suskambo telefonas. 

„Siuze, ar galėtum šia popietę prižiūrėti ir Danielę?“ 

„Žinoma“ 

Kai padėjau ragelį, prisiminiau, kad turiu eiti apsipirkti, tad kartu turėsiu 
temptis du vaikus. Arba galėjau Reičelę nuvesti į rytinį keturiasdešimt penkių 
minučių trukmės ikimokyklinukų užsiėmimą. Bet ji eina tik tada, jeigu aš 
sėdžiu lauke ant suoliuko ir ji gali mane matyti. Kitos mamos palikdavo savo 
vaikus ir išeidavo. Aš turėdavau laukti! 

Aš pasakiau Reičelei: „Man šiandien reikia eiti apsipirkti, kol tu būsi mo- 
kyklėlėje. Danielė bus su mumis visą popietę, ir aš neturėsiu laiko apsipirk- 
ti. 

Reičelė pradėjo ašaroti. Tai buvo proga pritaikyti problemų sprendimo 
įgūdžius. Aš pasakiau Reičelei: „Matau, kad tau liūdna. Kaip mes galėtume 
išspręsti šią problemą? Nagi, užrašykime visa tai.“ 


Reičelės veidas nušvito, kai aš parašiau: 


Problema: Mamytė turi nupirkti pieno. Ji neturės laiko, tad turi tai pada- 
ryti per pamokėlę. 

Pasiūlymai, kaip išspręsti šią problemą: 

(Mano) 1. Nueiti per Reičelės pamokėlę ir greitai sugrįžti. 
(Reičelės) 2. Nepirkti pieno. 

(Reičelė) 3. Nueiti po pamokėlės. 


(Mano) 4. Kol mama bus parduotuvėje, Reičelė galės dainuoti, piešti 
ir Žaisti. 
(Mano) 5. Reičelė bus mokyklėlėje, kol mamytė apsipirkinės. 


(Reičelė) 6. Mamytė nusipirks tik pieno ir labai greitai sugrįš. 
(Reičelė) 7. Rytoj kartu pirksime kramtomosios gumos. 


(Reičelė) 8. Jeigu Reičelė norės verkti, ji verks. 


Mes perskaitėme sąrašą ir aš paaiškinau, kad jeigu aš nenupirksiu pieno, Rei- 
čelė ir tėvelis bus nusivylę. Taigi mes išbraukėme tai iš mūsų sąrašo. Aš vėl 
paaiškinau, kad po mokyklėlės aš neturėsiu laiko apsipirkti, tad išbraukėme ir 
šį punktą. Reičelė atrodė patenkinta. 

Mes nuėjome į mokyklėlę. Reičelė mane apkabino ir pabučiavo atsisvei- 
kindama. Ji man priminė, kad eičiau tik į vieną parduotuvę, ir kartu su kitais 
vaikais susėdo ratu. 

Aš puoliau į parduotuvę ir grįžusi turėjau pakankamai laiko stebėti Reiče- 
lę, kaip ji įsijautusi žaidžia su savo draugais. Pamokėlė baigėsi. Reičelė pasiti- 
ko mane klausdama: „Ar nuėjai?“ 

„Žinoma, kad nuėjau. Turėtum didžiuotis savimi — pabuvai viena, be ma- 
nęs.“ 

Reičelė linktelėjo. 

Trečiadienio rytas 


REIČELĖ. (Atrodo įsitempusi.) Ar šiandien bus mokyklėlė? 

AŠ. (Tikėdamasi, kad ji ir vėl pabus viena.) Taip. 

REIČELĖ. Ak, mamyte... Na, jeigu aš norėsiu verkti, tai verksiu. Ir jeigu 
aš nenorėsiu verkti, tai neverksiu! 


4 


AŠ. Nagi užrašykime ir tai. 


Aš užrašiau. Ji pridūrė, kad sėdės prie draugės. Tada ji pasakė: „Mamyte, kai 
eisi atgal, eik labai greitai. Taip greitai, kad net nukristum. Bėk!“ 

Aš atrvedžiau ją į mokyklėlę. Ji apkabino mane, pabučiavo ir priminė, kad 
paskubėčiau. 


Aš grįžau po keturiasdešimt penkių minučių. 


AŠ. Tu pabuvai viena! 
REIČELĖ. Taip, aš didžiuojuosi savimi! 


Penktadienio rytas 
REIČELĖ. Ar šiandien bus mokyklėlė? 
AŠ. Taip. 
REIČELĖ. Na, tada parašyk: „Aš sėdėsiu šalia savo draugės.“ 


Problema išspręsta. Reičelė lanko mokyklėlę. Mamytė apsipirkinėja! Dabar 
suprantu, kad reikėjo nemažai pastangų priprasti susėsti drauge su Reičele ir 
išspręsti kilusias problemas. Džiaugiuosi, kad tai padariau. Reičelė taip pat! 


x *xX* 


Mano sūnus Maiklas Hovardas yra penkerių su puse ir lanko vaikų darže- 
lį. Jis skaito 3—6 klasės lygio knygas. Jis turi labai didelį žodyną ir jau yra 
nusprendęs, kad nori tapti plastikos chirurgu. Jam patinka, kai aš skaitau 
apie kūno dalis iš medicinos knygų. Maiklas gana dažnai naktimis ateina pas 
mane į lovą. Aš išbandžiau viską, kad jo nepripratinčiau ir kad jis nepasijustų 
atstumtas. Bandžiau nemiegoti iki pusės trijų nakties. Po to, kai aš užmigda- 
vau, jis ateidavo į mano lovą su savo pagalve, šlepetėmis ir chalatu, palįsdavo 
po patalais ir įsirangydavo į patį mano karališko dydžio lovos vidurį. Ryte 
rasdavau jį įsitaisiusį šalia manęs. Jis net pasiūlė, kad aš miegočiau jo lovoje, o 
jis manojoje. Grįžęs namo iš seminaro aš nusprendžiau pamėginti kitą būdą. 

Aš paklausiau Maiklo Hovardo, ką galima būtų padaryti, kad jis vakarais 
neliptų į mano lovą. Jis pasakė: „Leisk man pagalvoti.“ Jis nuėjo į savo kam- 
barį. Maždaug po dešimties minučių jis grįžo nešinas geltonu blonknotu ir 


rašikliu. Jis pasakė: „Tėti, rašyk.“ Tada jis padiktavo ką rašyti. 
BRANGUS MAIKLAI, 
ŠIĄNAKT PRAŠAU NEATEITI. 


MYLIU 
TĖTIS 

Jis išėjo iš kambario ir grįžo su liniuote ir lipnia juostele. Jis pamatavo 
metrą nuo grindų, paėmė raštelį ir priklijavo jį prie durų (ant mano kambario 
durų, iš lauko pusės). 

Maiklas pasakė: „Jeigu nenori, kad aš eičiau į vidų, tada pakabink rašte- 
li“ 

Aš pasakiau: „Ačiū.“ 

Šešios valandos dvi minutės Maiklas atėjo į mano lovą. (Darbo dienomis 
aš keliuosi apie šeštą ryto.) Maiklas pasakė: „Matai, tėveli, aš atsikėliau, kai 
buvo tamsu, ir jau ėjau į tavo kambarį, bet kabėjo tavo raštelis, ir nors aš nie- 
ko nemačiau, bet mintyse sugebėjau jį perskaityti. Taigi aš grįžau į savo lovą. 
Matai, tėveli, tau tereikia paprašyti ir aš padėsiu tau išspręsti problemas.“ 

Tai padėjo dvi savaites ir mudu pasiekėme labai gerų rezultatų. Dabar daug 
geriau. Ačiū. 

**x* 


DŽENIEERĖS MIEGO DILEMA 


Antradienio rytas, vis dar susierzinusi po vakarykščio seminaro aš uždaviau 


Dženiferei klausimą (Dženiferei penkeri metukai): 


MAMA. Ar galime pasikalbėti? 

DŽENIFERĖ. Taip. 

MAMA. Norėčiau pasikalbėti apie mūsų „naktinę“ problemą. 

DŽENIFERĖ. Ak, gerai. 

MAMA. Ar nori man papasakoti, kokius jausmus tau sukelia ši situa- 
cija, dėl kurios mes abi tokios nelaimingos? 

DŽENIFERĖ. Man kažkas nutinka, mam, ir aš nebegaliu būti savo kamba- 
ryje (grimasa veide, sugniaužti kumštukai). Aš tik noriu ateiti 
į tavo kambarį. 

MAMA. Ak, šit kaip... 

DŽENIFERĖ. Žinau, kad tau tai labai nepatinka, ar ne? 

MAMA. Na, leisk man tau papasakoti, kaip aš jaučiuosi. Po ilgos 
darbo dienos aš labai laukiu, kol atsigulsiu į lovą, patogiai 


įsitaisysiu šiltuose pataluose ir greitai užmigsiu. Kai mane 

DŽENIFERĖ. 
MAMA. 


DŽENIFER Ė. 


MAMA. 
DŽENIFERĖ. 
MAMA. 
DŽENIFERĖ. 
MAMA. 
DŽENIFERĖ. 


MAMA. 
DŽENIFERĖ. 
MAMA. 
DŽENIFERĖ. 


MAMA. 
DŽENIFERĖ. 
MAMA. 
DŽENIFERĖ. 
MAMA. 
DŽENIFERĖ. 


MAMA. 


pažadina, aš pasidarau nelabai draugiška mamytė. 

Žinau. 

Pažiūrėkime, ar galime sugalvoti tokį sprendimą, kuris tiktų 
mums abiem, gerai? (Pasiima blonknotą ir rašiklį.) 

Tu ketini užrašinėti? Sudarysim sąrašą? (Akivaizdžiai suža- 
vėta.) 

Taip. Ar tu galėtum pradėti? 

Aš norėčiau ateiti į mamytės ir tėvelio lovą. 

Gerai. Dar kas nors? 

Galėčiau tave tiesiog pažadinti. 

Mmmn... (Užsirašinėdama.) 

Jeigu aš labai krebždu, tai gal galėčiau skaityti įsijungusi 
naktinį šviestuvą. 

Lažinuosi, kad galėtum... 

Jeigu tik turėčiau šviestuvą, ar galėčiau tokį gauti? 
(Užsirašinėdama.) Ką tu darytum, jei turėtum šviestuvą? 
(Susižavėjusi.) Galėčiau skaityti knygą, žaisti, piešti, rašyti 
laškus... 

Atrodo, kažkas labai įsijautė. 

Gerai, o kaip dėl ketvirtojo punkto (547a5e)? 

Ar dar turi idėjų? 

(Greitai.) Galėčiau paprašyti gėrimo. 

Mmun... (Užsirašinėdama.) 

Penktas punktas: aš tyliai įsėlinčiau patikrinti, ar jums vis- 
kas gerai. 


Mes turime sąrašą! Na gi, peržvelkime jį. 


Dženiferė iškart pažymėjo pirmą ir antrą punktus. Ji kalbėjo apie tai, kad 


kitą dieną reikėtų nupirkti šviestuvą, blonknotą ir spalvotų pieštukų. Mes 


išsirinkome baisią oranžinę lempą (jai patiko), kuri derėjo (?) prie jos balto ir 


raudono kambario. Ta naktis buvo rami, rytą aš gavau pilną batų dėžę (jos 


mintis) piešinių. 


žiavusi pirštus. 


Jau visą savaitę ji leidžia man išsimiegoti. Tad laikau sukry- 

**kX* 


Tėvai mums papasakojo, kad kai jų vaikai priprato prie problemų sprendimo, 
jie ėmė daug geriau sutarti su broliais ir seserimis. Tėvams tai labai patiko. 
Užuot kišęsi, stoję į kurio nors vaiko pusę, vaidinę teisėjus, jie tiesiog kitaip 
išsakydavo problemą ir „grąžindavo“ ją vaikams, kad patys atrastų sprendi- 
mą. Vaikams prisiimti atsakomybę ir išspręsti nesutarimus padeda teiginys: 
„Vaikai, tai sunki problema. Aš tikiu, kad jūs galite kartu susėsti ir sugalvoti tokį 


sprendimą, kuris būtų priimtinas jums abiem.“ 


Bradas (ketverių) ir Tara (dvejų su puse) buvo lauke. Bradas važinėjosi 
Taros triratuku, Tara taip pat panoro pasivažinėti. Ji pradėjo isterikuoti, 
bet Bradas nesutiko atiduoti triratuko. 

Paprastai nedvejodama būčiau pasakiusi: „Bradai, nulipk. Triratu- 
kas priklauso tavo sesei. Tu turi savo dviratį!“ Bet užuot stojusi į Taros 
pusę, aš pasakiau: „Kaip matau, jums iškilo problema. Tara, tu nori va- 
žinėtis savo triratuku. Bradai, tu taip pat nori važinėtis Taros triratuku, 
bet ji nenori, kad tu važinėtumeisi.“ Tada abiem pasakiau: „Manau, kad 
turėtumėte rasti tokį šios problemos sprendimą, kuris būtų priimtinas 
jums abiem.“ 

Tara ir toliau verkė, o Bradas minutėlę susimąstė. Tada Bradas pa- 
sakė: „Aš manau, kad Tara turėtų atsistoti ant triratuko galo ir įsikibti 
į mane, 0 aš minsiu.“ 

Aš pasakiau: „Šį sprendimą turėtum aptarti su Tara, o ne su mani- 
mi.“ 

Tada Bradas paklausė Taros, ji sutiko! Ir jie kartu važinėjosi iki sau- 
lėlydžio. 

x**xX* 
Mes niekaip nepaliaujame stebėtis vaikų sugalvotais problemų sprendimais. 
Dažniausiai jie labai originalūs ir teikiantys daug daugiau pasitenkinimo, 
negu tėvų sugalvoti pasiūlymai. 
Kai po paskutiniojo seminaro apie problemų sprendimą grįžau namo, 
mano vaikai buvo pačiame ginčo dėl raudono švarkelio, kuri abu norėjo 


dėvėti, įkarštyje. Anksčiau tą švarkelį dėvėjo mano šešiametė dukra, o 

dabar jis priklauso trejų metukų sūnui. Jie kaip tik ruošėsi išeiti ir gin- 
čijosi, kuris turėtų eiti su tuo švarkeliu. 

Aš sulaukiau jų dėmesio ir pasakiau: „Matau du vaikus, kurie nori 
dėvėti tą patį švarkelį.“ 

„Matau vieną vaiką, kuriam šis švarkelis priklausė anksčiau, ir jis vis 
dar nori jį nešioti.“ 

„Matau kitą vaiką, kuris nori dėvėti šį švarkelį, nes dabar jis priklau- 
so jam.“ 

„Aš tikiu, kad kartu jūs galite išspręsti šią problemą. Kai būsite pa- 
siruošę, rasite mane virtuvėje.“ 

Su vyru nuėjome į virtuvę pasiklausyti ir nustebome išgirdę tarp 
jų užvirusią diskusiją. Po penkių minučių jie įėjo į kambarį ir pasakė: 
„Mes sugalvojome sprendimą! Džošas apsivilks švarką eidamas į res- 
toraną. O kai po restorano eisime į mugę, aš eisiu su tuo švarkeliu, o 
Džošas galės apsivilkti mano naują geltoną švarką!“ 


22: 


Paskutinė istorija parodo, kaip mažas berniukas grumiasi su problema - kaip 


išmokti tvarkytis su savo stipriomis emocijomis. 


Aštuonmetis Skotas turėjo sunkumų dėl nevaldomo pykčio. Vieną va- 
karą kažkas išvedė jį iš kantrybės, jis įsikarščiavo, sugniaužė kumščius, 
atsistojo nuo vakarienės stalo ir nuėjo į savo kambarį. Berniukas neži- 
nojo tinkamo būdo įsiūčiui atsikratyti. 

Pakeliui į savo kambarį jis netyčia numetė vieną iš mano mėgsta- 
miausių vazų. Kai pamačiau ją sudužusią ir ant grindų pabirusias šukes, 
įsiutau ir, deja, pradėjau rėkti kaip maniakė. Jis nubėgo į savo kambarį 
ir užtrenkė duris. 

Mano vyrui pavyko suklijuoti vazą. Praėjo šiek tiek laiko, nurimo 
pyktis. Aš priėjau prie jo kambario durų ir pabeldžiau. Pasigirdo: „Ko?“ 
Aš paklausiau, ar galėčiau užeiti vidun ir ar dabar tinkamas laikas po- 
kalbiui. 

Jis pažvelgė į mane dėkingumo kupinomis akimis ir pasakė: „Taip!“ 


Atrodė, kad mano pasirodymas jam reiškė, jog aš vis dar jį myliu ir 

galvoju apie jį kaip apie žmogų, o ne kaip apie netašytą stuobrį ir nesu- 
valdomą vaiką. 

Pokalbį pradėjau klausimu, kaip jis jaučiasi, kai labai stipriai su- 
pyksta. Jis man pasakė, kad tada nori kam nors trenkti arba ką nors 
sulaužyti, siautėti ir trankyti daiktus, kiek tik leidžia jo jėgos. Aš jam 
pasakiau, kad kai jis tokiu būdu išreiškia savo pyktį, tai aš noriu nueiti į 
jo kambarį, paimti jo mėgstamiausią žaislą ir jį sudraskyti. Pažvelgėme 
vienas į kitą ir, galima sakyti, vienu metu nuskambėjo: „Hmmm.“ 

Paklausiau jo (laikydama rankose pieštuką ir popieriaus lapą), ar 
mes galėtume sugalvoti mums abiem priimtinų būdų, kaip išreikšti ar 
išlaisvinti pyktį. Jis atsakė: 

Tėvelis galėtų pakabinti bokso kriaušę. 

Pakabinti ką nors ant sienos, kad turėčiau į ką mėtyti kamuolį. 

Pakabinti mano pupomis kimštą sėdmaišį. 

Įsijungti radiją visu garsu. 

Įsigyti skersinį. 

Daužyti sau per galvą su pagalve. 

Trankyti duris. 

Smarkiai šokinėti ant grindų. 

Šokinėti ant lovos. 

Įjungti ir išjungti šviesą. 

Išeiti į lauką ir dešimt kartų apibėgti aplink namą. 

Draskyti popierių. 

Žnaibyti save. 

Aš nepasakiau nė žodžio, bet užrašiau viską. Įdomiausia, kad po to, 
kai išvardijo visus šiuos dalykus, dalies kurių, jis žinojo, jam nebus leista 
daryti, jis truputį sukikeno, lyg norėdamas, kad aš suprasčiau, jog; jis 
tikrai norėtų tai daryti. 

Kai mes vėl peržvelgėme sąrašą, išbraukiau kelis dalykus ir paaiški- 
nau jam, kodėl aš jiems nepritariu. Mes apsistojome ties 4 variantais. 

Tėvelis pasakys, per kiek laiko įtaisys bokso kriaušę. 

Skersinis bus pakabintas jo kambario tarpduryje. 


Aplink namą jis galės bėgioti tik dieną. 

Kai svarsčiau apie popieriaus draskymą, pasakiau: „Čia yra viena 
problema.“ 

Jis pasakė: „Ak, žinau. Po visko aš surinksiu skutelius!“ 

Tuo metu mes sėdėjome vienas šalia kito bei ramiai ir jautriai kalbė- 
jomės. Galiausiai aš jam pasakiau: „Yra dar vienas dalykas, kurį norė- 
čiau pridėti, — tu tai gali daryti visada, kai tik esi apimtas pykčio.“ 

Jis pasakė už mane: „Aš galiu kalbėti apie tai.“ 


Miegoti abu nuėjome tikrai gerai jausdamiesi. 


Savarankiškumo 
skatinimas 


Knygose apie vaikų auklėjimą dažniausiai pabrėžiamas vienas pagrindinių 
tėvų tikslų — padėti vaikams nuo jų atsiskirti, tapti savarankiškomis asmeny- 
bėmis, kurios vieną dieną galės priiminėti savarankiškus sprendimus be mūsų 
pagalbos. Mes raginami galvoti apie savo vaikus ne kaip apie mažytes mūsų 
pačių kopijas arba mūsų „pratęsimą“, bet kaip apie unikalius žmones, kurie 
turi kitokį temperamentą, kitokį skonį, kitokių jausmų, aistrų ir svajonių. 

Kaip mes padedame jiems tapti savarankiškais žmonėmis? Leisdami jiems 
patiems tvarkyti savo reikalus, suteikdami progą patiems spręsti problemas, 
leisdami pasimokyti iš savo klaidų. 

Lengviau pasakyti, nei padaryti. Aš vis dar pamenu, kaip mano pirmasis 
vaikas iš visų jėgų stengėsi užsirišti batų raištelius ir aš kantriai jį stebėjau apie 
dešimt sekundžių, o tada pasilenkiau ir pati užrišau. 

Mano dukrai tereikėjo užsiminti, kad ji susikivirčijo su drauge, ir aš aki- 
mirksniu įsiterpdavau ir pradėdavau patarinėti. 

Ir kaip aš galėjau leisti vaikams daryti klaidas ir kankintis dėl nesėkmių, 
kai viskas, ką jiems reikėjo padaryti, tai klausyti manęs? 

Jūs turbūt galvojate: „Ar blogai, jei padedi vaikams užsirišti batų raištelius 
arba patari, kaip išspręsti ginčą su draugu, arba prižiūri, kad jie nedarytų klai- 
dų? Juk vaikai turi daug mažiau patirties. Jie iš tikrųjų yra priklausomi nuo 


suaugusiųjų, kurie juos supa.“ 

Štai problema. Kai vienas žmogus yra nuolat priklausomas nuo kito žmo- 
gaus, gali kilti tam tikrų jausmų. Kokie kyla jausmai, paaiškės perskaičius 


šiuos teiginius ir užrašius savo reakcijas. 


I. Jums ketveri metukai. Per visą dieną iš tėvų išgirstate daug teiginių, štai 
keli iš jų: 

„Suvalgyk savo pupeles. Valgyti daržoves labai sveika.“ 

„Nagi, duok užsegsiu tą užtrauktuką.“ 

„Tu pavargęs. Gulkis ir pailsėk.“ 

„Nenoriu, kad žaistum su tuo berniuku. Jis labai negražiai kalba.“ 

„Esi įsitikinęs, kad nenori į tualetą?“ 


Jūsų reakcija: 


II. Jums devyneri. Per dieną iš tėvų išgirdote: 

„Gali nesimatuoti to švarko. Žalia spalva tau netinka“ 
„Paduok man tą stiklainį. Aš atsuksiu tau dangtelį.“ 
„Aš jau sudėjau tavo drabužius.“ 

„Ar tau reikia pagalbos paruošti namų darbus?“ 


Jūsų reakcija: 


II. Jums septyniolika metų. Jūsų tėvai sako: 
„Tau nebūtina mokytis vairuoti. Aš per daug nervinuosi dėl nelaimingų 


atsitikimų. Su malonumu nuvešiu tave visur, kur tik tau reikės. Tau tereikia 


paprašyti.“ 


SAVARANKIŠKUMO SKATINIMAS 


Jūsų reakcija: 


IV. Jūs suaugęs. Jūsų darbdavys sako: 
„Aš pasakysiu tai tavo paties labui. Liaukis siūlyti, kaip pagerinti čia reika- 
lus. Tiesiog daryk savo darbą. Aš moku tau ne už idėjas, o už darbą.“ 


Jūsų reakcija: 


v. Jūs naujos valstybės pilietis. Viešame susitikime jūs girdite, kaip besi- 
svečiuojantis aukštas pareigas užimantis pareigūnas iš turtingos ir įtakingos 
šalies paskelbia: 

„Kadangi jūsų valstybė yra dar ankstyvoje kūrimosi stadijoje ir menkai 
išsivysčiusi, mes atsižvelgiame į visus jūsų poreikius. Planuojame atsiųsti jums 
mokomosios medžiagos ir ekspertų, kurie pamokys, kaip prižiūrėti termas, 
mokyklas, verslą ir jūsų valdžią. Taip pat mes atsiųsime jums šeimos planavi- 
mo ekspertų, kurie padės padidinti gimstamumą jūsų šalyje.“ 


Jūsų reakcija: 

Turbūt drąsiai galime teigti, kad nenorėtumėte, jog jūsų vaikas jums jaus- 
tų bent dalį tų jausmų, kuriuos pats užrašėte. Be to, pavaldinio pozicijoje 
atsidūręs žmogus sulaukia nedaug dėkingumo ir dažniausiai jaučiasi bejėgis, 
menkavertis, išgyvena apmaudą, nusivylimą ir pyktį. Ši liūdna tiesa iškelia 
dilemą. Kita vertus, mūsų vaikai turi būti nuo mūsų priklausomi. Jie yra maži 
ir nepatyrę, taigi mes galime labai daug jiems padėti, papasakoti, parodyti. Be 
to, pats jų priklausomybės faktas gali skatinti priešiškumą. 

Ar yra būdų vaikų priklausomybės jausmui sumažinti? Ar yra būdų padėti 
jiems tapti atsakingais, savarankiškai veikiančiais žmonėmis? Laimė, kasdien 
atrandame galimybių skatinti mūsų vaikų savarankiškumą. Štai keli specifi- 


niai įgūdžiai, kurie gali padėti vaikams pasikliauti savimi, o ne mumis. 


SKATINTI SAVARANKIŠKUMĄ 
1. Leiskite vaikui pačiam pasirinkti. 
2. Gerbkite vaiko pastangas. 
3. Per daug neklausinėkite. 
4. Neskubėkite atsakinėti į klausimus. 
5. Skatinkite vaikus semtis patirties ne tik namuose. 


6. Neatimkite vilties. 


LEISKITE VAIKAMS PRIIMTI SPRENDIMUS 


Čia pateikiami variantai, kurie suteikia vaikui naudingos patirties mokantis priimti sprendimus. 
Jei vaikas neįgyja pakankamai patirties, neišmoksta pasirinkti, tai ir suaugus jam bus sunku priimti 
sprendimus, susijusius su karjera, gyvenimo būdu, partneriu ir kt. 


SVNINILVYAS OWNANXSIMNVUVAVS 


ZVI 

PARODYKITE PAGARBĄ VAIKO PASTANGOMS 


Užuot Rodykite pagarbą 


"Ž Ž 
ALŲ, 


Kai vaiko pastangos vertinamos, jis įgauna ryžto atlikti darbą pars. 


PER DAUG NEKLAUSINĖKITE 


Ar mokytojai patiko tavo kūrinys? Ar ištaikei 
ra ao ką nors 
p0 pamokų pažaisti šiandien? Ne? Kodėl? 


CL X. 1 
NS "k 
Užuot 
Ar vakarėlyje buvo 2 da+ 
Ni a a 
pasipuošę? 


Ala 
Ar (Žž 


Per daug klausinėdami tarsi braunatės į asmeninį gyvenimą. 
Vaikai kalbės tik apie tai, ką norės ir kada norės. 


| SVWNINIIVAS OMAXMXSIJNVUVAVS 


GPI 


NESKUBĖKITE ATSAKYTI Į KLAUSIMUS 


Užuot 


22. 4 


| ——4 


Hmm... Įdomu. Kodėl gi močiutė 
DAS MAS atvyksta 


Kai vaikai užduoda klausimus, suteikite galimybę pirmiausiai jiems patiems į juos atsakyti. 


ALggiva IVMIVA AVA "LLASAVIYJM dIVAM UI “ALASAVIJM AI dvx “SIVMIVA AS ILAaIVJA dIVM | 06 I 


SKATINKITE VAIKUS SEMTIS PATIRTIES NE TIK NAMUOSE 


2 Įdomu, AV gyvūnų draugai Nueikime pas dantų 4 
a) ė serga. Ė 2 i Kužiai Ž „klaadkimų liki 
— api A g ž. os patartų? 1 kra 


(Z 
= 


Pa akis tų "aps mayor Tad 


Vaikai turi suprasti, kad jie nėra visiškai priklausomi nuo mūsų. 
Pasaulis už namų ribų - gyvūnų parduotuvė, dantų gydytojas, mokykla, 
vyresnių klasių moksleiviai — visi gali padėti spręsti iškilusias problemas. 


SVAINILVYS ONMAXMSIJNVUVAVS 


ISI 

NEATIMKITE Iš JŲ VILTIES 


Užuot vaiką nuteikę nusivylimui, leiskite jam pačiam viską patirti. 


Tu maža, br. 2 Manai, tau patiks prižiūrėti 
2 taVĘS go | vaikus? Papasaksk man 


ISA B 


Taigi fu mastai apie 
inžinieriaus Eika 


Bandydami apsaugoti vaikus nuo nusivylimo, 
mes atimame iš jų galimybę tikėti, kovoti ir svajoti. 


SAVARANKIŠKUMO SKATINIMAS 


Dauguma šių įgūdžių iš pirmo žvilgsnio gali atrodyti savaime suprantami, 
tačiau jie nėra tokie paprasti. Reikia didžiulio ryžto ir praktikos norint ben- 
drauti su vaikais taip, kad būtų skatinamas jų savarankiškumas. 

Pateikiame šešis tipiškus tėvų teiginius. Pakeiskite juos taip, kad būtų ska- 


tinamas vaiko savarankiškumas. 


Tėvas sako: Jūsų teiginys, skatinantis savarankiškumą: 


1. Eik praustis. L. (Leiskite pasirinkti.) 


2. Kodėl taip sunkiai auniesi 2. (Parodykite pagarbą vaiko pastangoms.) 
batus? Pakelk koją, aš tau pa- 


dėsiu. 


3. Ar stovykloje šiandien buvo 3. (Per daug neklausinėkite.) 
smagu? Ar maudeisi? Ar pa- 
tiko kiti vaikai? Koks jūsų 


vadovas? 

4. VAIKAS. Kodėl tėvelis turi 4. (Neskubėkite atsakyti į klausimus.) 
dirbti kiekvieną dieną? 

MAMA. Tėvelis turi kasdien 

dirbti, kad mes galėtume tu- 

rėti šį gražų namą, skanaus 


maisto, gražių drabužių ir.... 


5. PAAUGLYS. Aš labai storėju. 5. (Skatinkite vaikus semtis patirties ne tik 
Norėčiau laikytis dietos. Ką namuose.) 

turėčiau valgyti? 

TĖVAS. Aš jau seniai tau sa- 

kiau, kad liautumeis valgęs 

pyragus ir saldainius ir valgy- 


tum daugiau vaisių bei daržo- 


vių. 


6. VAIKAS. Tėti, kai aš užaug- 6. (Neatimkite vilties.) 
siu, būsiu mokytojas. 

TĖTIS. Nebūk toks tikras. Yra 

labai daug profesionalių mo- 

kytojų, kurie neranda darbo, 

baigę mokslus. 


Šie šeši vaikų savarankiškumą skatinantys veiksniai nėra vieninteliai. Visi 
knygoje aprašyti įgūdžiai skirti padėti vaikams tapti atsakingais, savarankiš- 
kais ir kompetentingais žmonėmis. Kaskart išklausę vaikų jausmus, pasidaliję 
savais jausmais, pasiūlę drauge spręsti problemas, mes skatiname jų pasitikė- 
jimą savo jėgomis. 

Mintis skatinti vaiką būti atsakingu už savo gyvenimą iki smulkmenų 
man buvo tarsi iššūkis. Aš vis dar girdžiu senelę sakant susižavėjimo kupinu 


balsu: „Ji nuostabiausia mama. Ir ko gi ji nepadarytų dėl vaiko!“ Aš augau 


SAVARANKIŠKUMO SKATINIMAS 


tikėdama, kad geros motinos „daro viską“ dėl vaikų. Bet aš žengiau dar vieną 
žingsnį. Aš ne tik „dariau“ už vaikus, aš galvojau už juos. Rezultatas? Kasdien 
sprendžiant bet kokią smulkmeną, susidurdavau su prieštaringais norais, nei- 
giamais jausmais. 

Kai pagaliau išmokau vaikams priskirti pareigas, kurios jiems ir taip pri- 
klausė, bendravimas pagerėjo. Štai kas man padėjo. Kai pajusdavau, jog per 
daug viską reguliuoju, savęs paklausdavau: „Ar aš turiu galimybę rinktis šioje 
situacijoje? Ar aš privalau to imtis? Gal galiu leisti vaikui pačiam prisiimti 
atsakomybę?“ 

Šios situacijos parodo, kaip tėvai perima atsakomybę iš vaikų. Skaitydami 
kiekvieną situaciją, paklauskite savęs: 

I. Ką aš galėčiau pasakyti ar padaryti, kad vaikas liktų nuo manęs priklau- 
somas? 


II. Ką aš galėčiau pasakyti ar padaryti, kad paskatinčiau vaiko savarankiš- 


kumą? 
Keletas naudingų įgūdžių 
Nauji įgūdžiai Seni įgūdžiai 
Pasiūlykite rinktis Priimkite vaiko jausmus 
Parodykite pagarbą vaiko pastangoms Apibūdinkite, ką jaučiate 
Per daug neklausinėkite Suteikite informacijos 
Neskubėkite atsakyti į klausimus Problemų sprendimas 


Skatinkite vaikus semtis patirties 
ne tik namuose 


Neatimkite iš jų vilties 


VAIKAS. Šiandien pavėlavau į mokyklą. Rytoj pažadink mane anksčiau. 
TĖVAS. (išlaikydamas vaiko priklausomybę) 

TĖVAS. (skatindamas savarankiškumą) 


VAIKAS. Aš nemėgstu kiaušinių ir man atsibodo šalta košė. Aš nebevalgysiu 


pusryčių. 
TĖVAS. (išlaikydamas vaiko priklausomybę) 


TĖVAS. (skatindamas savarankiškumą) 


VAIKAS. Ar lauke šalta? Ar man reikia megztuko? 
TĖVAS. (išlaikydamas vaiko priklausomybę) 


TĖVAS. (skatindamas savarankiškumą) 


VAIKAS. Po galais, man niekada nepavyks užsisegti sagų. 
TĖVAS. (išlaikydamas vaiko priklausomybę) 


TĖVAS. (skatindamas savarankiškumą) 


VAIKAS. Žinai ką? Aš pradėsiu taupyti kišenpinigius žirgui. 
TĖVAS. (išlaikydamas vaiko priklausomybę) 


TĖVAS. (skatindamas savarankiškumą) 

VAIKAS. Betsė nori, kad aš dalyvaučiau jos vakarėlyje, bet man nepatinka 
vaikai, kurie ten bus. Ką man daryti? 
TĖVAS. (išlaikydamas vaiko priklausomybę) 


TĖVAS. (skatindamas savarankiškumą) 


Įtariu, kad kai ką sugalvojote gana greitai, o kai kuriuos atsakymus reikėjo 
apgalvoti. Rasti žodžius, kurie skatintų vaiką prisiimti atsakomybę, tikrai ne- 
lengva. 

Nors ir suprantame vaiko nepriklausomybės svarbą, mumyse slypi tam ti- 
kros jėgos, kurios skatina veikti priešingai. Pirmiausia, taip gerokai patogiau. 
Dauguma mūsų šiandien esame užsiėmę ir nuolat kažkur skubame. Dažniau- 
siai mes patys pažadiname vaikus, užsegame jiems sagas, pasakome, ką jiems 
valgyti ar rengtis, nes taip yra greičiau ir lengviau. 

Be to, mes turime susidoroti su stipriais jausmais, kylančiais iš glaudaus 
ryšio su vaiku. Turime išmokti nepriimti jų nesėkmių kaip savų. Sunku leisti 
savo vaikams grumtis ir klysti, kai mes esame tikri, jog keletas išmintingų 
žodžių apsaugotų juos nuo skausmo ir nusivylimo. 

Reikia didžiulės savitvardos ir vidinės drausmės nieko nedaryti, nors žinai 
teisingą atsakymą. Nuo šiol vaikui paklausus, ką jam daryti, aš turėsiu susi- 
imti ir nepulti atsakinėti į jo klausimą. 

Kai kas svarbaus trukdo mūsų racionaliam troškimui padėti vaikams at- 
siskirti nuo mūsų. Aš gerai atsimenu, kokia buvau laiminga pajutusi, kad esu 
labai reikalinga trims mažiems žmogeliukams. Apėmė prieštaringi jausmai, 
kai supratau, jog mechaninis žadintuvas vaikus pažadina greičiau nei mano 
motiniški priminimai. Ir kai aš lioviausi skaičiusi pasakas prieš miegą, nes 


mano vaikai pagaliau išmoko skaityti patys. 

Mano pačios prieštaringos emocijos, susijusios su didėjančiu jų savarankiš- 
kumu, man padėjo suvokti istoriją, kurią papasakojo viena mokytoja. Ji visaip 
stengėsi įtikinti jauną mamą, kad ji gali ramiai palikti sūnų mokykloje ir jam 
viskas bus gerai. Praėjus penkioms minutėms, kai ji paliko klasę, mažasis 
Džonatanas užsinorėjo į tualetą. Kai mokytoja jį padrąsino, jis saumurmėjo: 
„Aš negaliu.“ 

Ji paklausė: „Kodėl?“ 

Džonatanas paaiškino: „Nes mano mamytės čia nėra. Kai aš baigiu, ji man 
paploja.“ 

Mokytoja minutėlę pagalvojo: „Džonatanai, tu gali eiti į tualetą ir paploti 
pats sau.“ 

Džonatanas pažiūrėjo naiviu žvilgsniu. 

Mokytoja palydėjo jį iki tualeto ir laukė. Po kelių minučių už uždarų durų 
pasigirdo plojimas. 

Tą pačią dieną mama paskambino mokytojai ir pasakė, kad kai Džonata- 
nas grįžo namo, pirmieji jo žodžiai buvo: „Mamyte, aš galiu ploti pats sau. 
Man daugiau nebereikia pagalbos!“ 

Mokytoja net šūktelėjo: „Ar jūs galit patikėti, kad mama pasiguodė, jog 
pasijuto nusiminusi." 

Aš galėjau tuo patikėti. Aš galėjau patikėti, kad nepaisant to, jog mes di- 
džiuojamės vaikų daroma pažanga ir džiaugiamės didėjančia jų nepriklauso- 
mybe, kartu jaučiame skausmą ir tuštumą, kad esame jiems nebereikalingi. 

Tėvų kelias ir saldus, ir kartus. Jis prasideda visišku atsidavimu mažam, 
bejėgiam žmogučiui. Metų metus mes jaudinamės, planuojame, raminame 
ir bandome suprasti. Atiduodame savo meilę, pastangas, žinias ir patirtį, kad 


vieną dieną jis ar ji turėtų vidinės drąsos ir pasitikėjimo mus palikti. 


SAVARANKIŠKUMO SKATINIMAS 


UŽDUOTIS 
„ Pritaikykite bent du įgūdžius, kurie paskatintų jūsų vaiką pasijusti sava- 
rankišku, kompetentingu ir savimi pasitikinčiu žmogumi. 


„ Kokia buvo jūsų vaiko reakcija? 


. Ką jūs darote už savo vaiką, nors žinote, kad jis galėtų padaryti tai pats? 


„ Kaip neišgąsdinant vaikui paaiškinti, kad nuo šiol jis tai darys pats? (Dau- 
guma vaikų ne kaip reaguoja į teiginį: „Tu jau didelis berniukas (didelė 
mergaitė). Tu pakankamai didelis, kad pats apsirengtum, pavalgytum, pa- 


siklotum savo lovą ir t. t.“) 


. Toliau skaitykite „Savarankiškumo skatinimo“ II dalį. 

SANTRAUKA 


Norint skatinti savarankiškumą 


LEISKITE VAIKAMS PRIIMTI SPRENDIMUS. 


„Kurių kelnių labiau norėtum — raudonų ar pilkų.“ 


PARODYKITE PAGARBĄ VAIKO PASTANGOMS. 


„Kartais stiklainį atidaryti sunku. Būna lengviau, 


kai šaukštu pabarbeni į dangtelį.“ 


PER DAUG NEKLAUSINĖKITE. 


„Džiugu tave matyti. Sveikas grįžęs namo.“ 


NESKUBĖKITE ATSAKYTI Į KLAUSIMUS. 


„Įdomus klausimas. Ką tu manai?“ 


SKATINKITE VAIKUS SEMTIS PATIRTIES NE 
TIK NAMUOSE. 


„Gal gyvūnų parduotuvėje mums ką nors patartų.“ 


PROBLEMŲ SPRENDIMAS. 
„Ką turime sugalvoti, kad tu galėtum naudotis 
mano įrankiais, kai tau jų prireikia, ir aš būčiau 


tikras, kad rasiu juos vietoje, kai man jų prireiks?“ 


SAVARANKIŠKUMO SKATINIMAS 


II DALIS. 
KOMENTARAI, KLAUSIMAI IR TĖVŲ PASAKOJIMAI 


Komentarai 


I. Leiskite vaikams priimti sprendimus 

Kai klausiame vaiko, ar jis nori pilnos stiklinės pieno ar tik pusės, stipriai 
skrudintos duonos ar ne, suteikiame vaikui galimybę kontroliuoti savo paties 
gyvenimą. Vaikas privalo daryti daugelį dalykų, tad visai nesunku suprasti, 
kodėl jis kartais lengvai įsižeidžia ar užsispiria. 

„Tu privalai išgerti vaistus.“ 

„Baik daužyti stalą“ 

„Tuojau pat eik į lovą.“ 

Nors ir suteikiame jam galimybę rinktis, 42/7 kažką padaryti, labai dažnai 
to nepakanka, kad sumažintume jo pasipiktinimą. 

„Aš matau, kad tau nepatinka šie vaistai. Gal tau būtų lengviau, jeigu juos 
gertum kartu su obuolių sultimis arba imbieriniu limonadu?“ 

„Daužymas į stalą mane tikrai erzina. Gali nustoti ir pasilikti. Arba eik 
daužytis į savo kambarį. Rinkis.“ 

„Dabar mamytės ir tėvelio laikas pasikalbėti, o tau laikas eiti į lovą. Gulsi 
miegoti iš karto ar dar šiek tiek pažaisi lovoje ir pakviesi mus, kad mes tave 
užklotume? 

Kai kuriems tėvams taikyti šį įgūdį būna nejauku. Jie teigia, kad priversti- 
nis pasirinkimas nėra pasirinkimas apskritai ir kad tai tik kitas būdas įsprausti 
vaiką į rėmus. Suprantamas prieštaravimas. Viena alternatyva būtų pasiūlyti 
vaikui pateikti savo sprendimą, kuris tenkintų abi puses. Štai ką vienas tėtis 
papasakojo: 

„Aš ir mano žmona ruošėmės eiti per gatvę su Toniu, kuriam treji, ir kūdi- 
kiu. Tonis labai nemėgsta, kai mes laikome jį už rankos, ir visaip stengiasi iš- 
trūkti — kartais gatvės viduryje. Prieš mums einant per gatvę, aš tariau: „Toni, 
aš tave suprantu. Tu turi dvi galimybes. Gali įsikibti į mamos arba į mano 
ranką. O gal nori pasiūlyti kitą saugų variantą.“ Tonis sekundėlę pagalvojo ir 


tarė: „Aš laikysiu vežimėlį.“ Jo atsakymas mus tenkino.“ 

I. Parodykite pagarbą vaiko pastangoms 

Paprastai galvojame, kad pasakę vaikui, jog tai yra lengva, mes jį paskati- 
name veikti. Dabar suvokiame, kad teiginys „Pabandyk, tai lengva“ neduoda 
jokios naudos. Jeigu vaikui pavyksta, tai jis jaučiasi dar daug ko nepadaręs. Jei 
nepasiseka — vadinasi, negali padaryti kažko labai paprasto. 

Kita vertus, jei sakome: „Tai nėra lengva“ arba „Tai gali būti sunku“, jis tai 
supranta visiškai kitaip. Jeigu jam pasiseks, jis didžiuosis atlikęs kažką sun- 
kaus. Jeigu jam nepasiseks, jis bent jau jaus pasitenkinimą žinodamas, kad tai 
buvo sunki užduotis. 

Kai kurie tėvai jaučiasi nenuoširdūs sakydami: „Tai gali būti sunku.“ Bet 
jeigu jie į užduotį pažvelgtų nepatyrusio vaiko žvilgsniu, jie suprastų, kad 
pirmą kartą atliekant bet kokią užduotį, 5422 sunku. (Nesakykite: „Tau gali 
būti sunku.“ Vaikas gali pamanyti „Kodėl man? Kodėl ne visiems?“) 

Kiti tėvai skundėsi, kad beveik nepakeliama stebėti, kaip vaikas stengiasi, 
vargsta, ir nepasiūlyti jam šio to daugiau nei tik užuojautą. Neperimkite darbo 
iš vaiko, nedarykite visko už jį, geriau suteikite jam naudingos informacijos. 

„Kartais padeda, kai atsegi užtrauktuką iki galo ir vėl bandai užsegti iki 
viršaus.“ 

„Kartais padeda, jei padarai iš molio minkštą rutuliuką ir tik tada bandai 
lipdyti.“ 

„Kartais reikia paspausti rankeną keletą kartų prieš surenkant kodą.“ 

Neatsitiktinai vartojame žodžius: „Kartais padeda.“ Nes jeigu nepadeda, 
tai vaikas nepasijunta niekam tikęs. 

Ar mes niekada neturėtume daryti už vaiką to, ką jis gali padaryti pats? 
Mes tikime, kad tėvai patys gali pajausti, kada vaikas yra pavargęs, kada jam 
reikia ypatingo dėmesio, ar jis tiesiog nori pasijausti vaiku. Kartais kai kažkas 
šukuoja plaukus ar numauna kojines, nors tu puikiai tą padaryti gali pats, 
stipriai ramina. Tol kol mes, tėvai, suprantame, kad mūsų pagrindinė pareiga 
yra padėti vaikams pasijusti atsakingiems už save, retkarčiais galime pasimė- 


gauti šį bei tą atlikdami už juos. 

II. Per daug neklausinėkite 

Štai klasikinis dialogo pavyzdys: „Kur tu buvai?“... „Išėjęs.“... „Ką veikei?“... 
„Nieko.“ Vaikai, norėdami išvengti atsakymų į klausimus, į kuriuos nenori ar 
nėra pasirengę atsakyti, pasirenka ir kitas gynybines taktikas — „Nežinau“ 
arba „Palikit mane ramybėje.“ 

Viena mama mums pasakojo, kad ji jautėsi blogai, jei neužduodavo klausi- 
mų savo sūnui. Ir labai nustebo pamačiusi, jog jos sūnus tapo kur kas artimes- 
nis, kai ji pradėjo klausyti jo pasakojimų ir nebeapipildavo jo klausimais. 

Tai nereiškia, kad jūs neturėtumėte klausinėti. Visiškai ne. Svarbu nujausti 
to klausinėjimo galimas pasekmes. 

Ispėjimas. Gana dažnai tėvai teiraujasi: „Ar šiandien tau buvo smagu?“ Na 
ir reikalavimas vaikui! Negana to, kad jis turėjo eiti į vakarėlį (mokyklą, tea- 
trą, stovyklą, šokius), bet jis privalėjo tuo mėgautis. Jeigu jam nebuvo smagu, 
jis turi susidoroti ir su savo paties nusivylimu, ir su tėvų taip pat. Jis jaučiasi 


nuvylęs juos vien dėl to, kad nesidžiaugė. 


IV. Neskubėkite atsakyti į klausimus 

Vaikai dažnai išmuša iš vėžių užduodami galybes klausimų: 

„Kas yra vaivorykštė?“ 

„Kodėl kūdikis negali grįžti ten, iš kur jis atėjo?“ 

„Kodėl žmonės negali elgtis taip, kaip jie nori?“ 

„Ar būtina lankyti mokyklą?“ 

Tėvai dažnai jaučia spaudimą tarsi privalėtų greitai ir būtinai teisingai at- 
sakyti į visus klausimus. Tačiau šią naštą jie patys ir užsikrauna. Kai vaikas 
užduoda klausimą, dažniausiai jis būna apie tai jau pagalvojęs. Jam tereikia 
suaugusiojo, kuris labiau išplėtotų jo paties mintis. Visada galima „teisingą“ 
atsakymą pateikti vėliau, jeigu tai tikrai svarbu. 

Atsakydami į vaikų klausimus iš karto, mes tik trukdome jiems. Tai tarsi 
jų mąstymo pasisavinimas. Kur kas naudingiau jų klausimus „sugrąžinti“, 
kad jie galėtų įdėmiau juos panagrinėti. 

„Tai tikrai įdomu.“ 

„O ką tu manai?“ 


Klausimus galima ir pakartoti. 

„Kodėl gi žmonės negali elgtis taip, kaip jie nori?“ 

Galima pagirti. 

„Tu užduodi labai svarbų klausimą. Filosofai bando į jį atsakyti per amžius.“ 
Neprivalu skubėti. Atsakymų ieškojimas yra toks pats vertingas kaip ir 


pats atsakymas. 


V. Skatinkite vaikus semtis patirties ne tik namuose 

Vienas iš būdų sumažinti vaiko priklausomybę nuo šeimos — tai parodyti, 
kad už namų sienų yra didžiulė bendruomenė, galinti suteikti vertingų žinių. 
Pasaulis nėra svetimas. Jame galima rasti pagalbos, kai jos reikia. 

Vaikas gauna naudos, o tėvai neprivalo visada viską išmanyti. Mokykloje 
slaugytoja gali pasikalbėti su antsvorio turinčiu vaiku apie valgymo įpročius, 
batų pardavėjas gali paaiškinti, kodėl nesveika nuolat avėti sportinius batelius, 
padėti gali ir bibliotekos darbuotojas, odontologas gali paaiškinti, kas nutinka, 


kai vaikai nevalo dantų. Ir jų žodžiai gali nusverti net tėvo ar mamos žodžius. 


VI. Neatimkite iš jų vilties 

Nemažai gyvenimo džiaugsmo patiriama svajojant, fantazuojant, tikint ir 
planuojant. Jei bandysime parengti vaikus galimiems nusivylimams, atimsi- 
me iš jų svarbius išgyvenimus. 

Vienas tėvas mums papasakojo apie savo devynmetę dukrą, kuri aistringai 
mylėjo žirgus. Kartą ji paklausė tėčio, ar jis jai nupirktų žirgą. Jam prireikė 
šiek tiek pastangų, kad susilaikytų ir nepasakytų, jog šio klausimo nėra net ko 
svarstyti — dėl pinigų, vietos stygiaus bei miesto savivaldos įstatymų. Tačiau 
jis atsakė: „Taigi tu norėtum turėti savo žirgą. Papasakok man apie tai dau- 
giau.“ Tada ji ėmė smulkiai pasakoti, kaip šertų, glostytų savo žirgą ir kasdien 
juo jodinėtų. Jai pakako tiesiog pasidalyti savo svajone su tėčiu. Nuo to laiko 
ji daugiau niekada neprašė tėvų nupirkti žirgo. Po pokalbio ji ėmė skaityti 
knygas apie žirgus, juos piešė ir pradėjo taupyti kišenpinigius, kad kada nors 
galėtų nusipirkti žemės savo žirgui. Po kelerių metų susirado darbą netoliese 
įsikūrusiame žirgyne, vietoj atlygio ji galėdavo jodinėti. Kai jai sukako ketu- 
riolika, susidomėjimas žirgais atslūgo. Vieną dieną ji paskelbė, kad už sutau- 
pytus pinigus pirks sportinį dviratį. 

Daugiau būdų savarankiškumui skatinti 


I. Leiskite jiems jaustis savo kūno šeimininkais 
Nešukuokite plaukų, netiesinkite nugaros, nerankiokite pūkelių nuo dra- 
bužių, nekaišiokite palaidinės į sijoną, netaisykite apykaklės. Jūs braunatės į 


asmeninę jų erdvę ir vaikus tai erzina. 


II. Nepriekabiaukite dėl smulkmenų 
Labai nedaugeliui vaikų patiktų klausytis šių teiginių: „Kodėl rašai no- 
sim?.. Sėdėk tiesiai, kai darai namų darbus... Nusibrauk plaukus nuo akių. 
Kaip tu gali matyti, ką darai?.. Užsisagstyk rankogalius. Atrodai netvarkin- 
gai, kai jie atsegti... Reikia atsikratyti tų senų marškinių. Nusipirk naujus... 
Tu tam išleidai savo kišenpinigius? Aš manau, kad tai pinigų švaistymas.“ 
Dažniausiai į tokias pastabas vaikai reaguoja dirgliai: „Nagi mama!“ arba 


„Tėti!“ Jie turi minty: „Baik mane erzinti. Dink man iš akių. Tai mano reikalas“ 


II. Nekalbėkite apie vaiką jam girdint, nesvarbu, kokio amžiaus jis būtų 
Įsivaizduokite save stovintį prie savo mamos ir klausantį, kaip ji kaimynei 
pasakoja tokius dalykus: 
„Na pirmoje klasėje jis labai sunkiai skaitė, bet dabar jam sekasi geriau.“ 
„Ji myli žmones. Visi yra jos draugai.“ 
„Nekreipk į jį dėmesio. Jis truputėlį drovus.“ 
Kai vaikai girdi tokias kalbas, jie jaučiasi lyg daiktai, priklausantys tė- 


varmns. 


IV. Leiskite vaikams atsakyti patiems 

Labai dažnai klausiama tėvų apie vaikus, nors šie yra šalia ir gali patys 
atsakyti. 

„Ar Džoniui patinka eiti į mokyklą?“ 

„Ar jam patinka naujagimis?“ 

„Kodėl jis nežaidžia su savo nauju žaislu?“ 

: Norėdami parodyti pagarbą vaiko savarankiškumui, pasakykite besitei- 


raujančiam suaugusiam žmogui: „Džonis gali atsakyti pats. Juk jis šalia.“ 

v. Parodykite pagarbą vaikui 

Kartais vaikas labai nori atlikti tai, kam dar nėra pasiruošęs fiziškai ar 
emociškai. Ji nori naudotis tualetu kaip „didelė mergaitė“, bet dar negali. Jis 
nori eiti plaukioti kaip kiti vaikai, bet vis dar bijo vandens. Ji nori liautis čiul- 
pusi savo nykštį, bet kai pervargsta, ir vėl užsimiršta. 

Užuot vertę, gėdinę ar raginę savo mažylius, galime išreikšti savo pasitikė- 
jimą jų galimybėmis. 

„Aš nesijaudinu. Kai tu būti pasiruošęs, pats brisi į vandenį.“ 

„Kai pati nuspręsi, tada ir liausiesi čiulpusi nykštį.“ 


„Vieną dieną tu naudosiesi tualetu lygiai taip, kaip mamytė ir tėvelis.“ 


VI. Venkite per dažnai sakyti „Ne“ 

Bus labai daug situacijų, kai teks prieštarauti vaiko troškimams. Tačiau kai 
kuriems vaikams „Ne“ reiškia jų savarankiškumo suvaržymą. Tada jie stengiasi 
visą savo energiją nukreipti į puolimą. Jie rėkia, įniršta, prasivardžiuoja ir labai nu- 
simena. Jie pažeria tėvams kaltinimus: „Kodėl ne? Tu blogas. Aš tavęs nekenčiu!“ 

Tai vargina net pačius kantriausius tėvus. Tad ką daryti? Pasiduoti? Pritar- 
ti bet kokiam vaiko norui? Žinoma, kad ne. Tada susidurtume su išlepinto 
vaikėzo tironija. Laimei, yra naudingų alternatyvų, kurios padeda tėvams iš- 
laikyti savo poziciją ir išvengti konflikto. 


KELETAS „NE“ ALTERNATYVŲ 


A. Suteikite informacijos (bet nevartokite „Ne“). 
VAIKAS: Ar galiu eiti pas Siuzaną pažaisti? 

Užuot: „Ne, negali.“ 

Pateikite faktus: 

„Už penkių minučių mes vakarieniausime.“ 

Turėdamas šią informaciją, vaikas galės pats sau pasakyti „Turbūt dabar 
eiti negaliu. 


B. Priimkite jausmus. 


VAIKAS (zoologijos sode): Aš dar nenoriu eiti namo. Galime dar pabūti? 

Užuot: „Ne, mes turime eiti dabar!" 

Priimkite jo jausmus: „Akivaizdu, kad jeigu tu galėtum rinktis, praleistum 
čia daug daug laiko“ (Paimdami jį už rankos.) „Sunku palikti vietą, kuri tei- 
kia tiek daug džiaugsmo.“ 


Kartais pasipriešinimas būna mažesnis, kai tėvai supranta vaiko jausmus. 


C. Apibūdinkite problemą. 
VAIKAS: Mama, ar gali mane dabar nuvežti į biblioteką? 

Užuot: „Ne, negaliu. Turėsi palaukti. 

Apibūdinkite problemą: „Aš norėčiau tau padėti. Bėda ta, kad už pusva- 
landžio turi ateiti elektrikas.“ 


D. Kai tik galite, „Ne“ pakeiskite „Taip“. 

VAIKAS: Ar galime eiti pažaisti į žaidimų aikštelę? 
Užuot: „Ne, tu dar nepavalgei priešpiečių . 
Pakeiskite: 


„Taip, žinoma. Kai tik pavalgysi priešpiečius.“ 


E. Leiskite sau pagalvoti. 
VAIKAS: Ar galiu nakvoti pas Garį? 

Užuot: „Ne, tu pas jį nakvojai praeitą savaitę.“ 

Leiskite sau pagalvoti: 

„Leisk man apie tai pagalvoti.“ 

Šis trumpas sakinys atlieka dvi funkcijas: nekantrus vaikas nurimsta (jis 
bent jau žino, kad jo noras bus rimtai apsvarstytas) ir paliekama laiko tėvams 
apmąstyti savo jausmus. 

„Ne“ gerokai trumpesnis nei kai kurios pateiktos alternatyvos. Bet jis gali 


sukelti nemažai neigiamų pasekmių, tad geriau rinktis „ilgesnį kelią . 

Dar apie patarimus 


Kai užsimename tėvams, kad patarimas kenkia vaikų savarankiškumui, 
dauguma tėvų iškart nuliūsta. Jie jaučia: „To jau per daug!“ Jie negali su- 
prasti, kodėl turi atsisakyti teisės pasidalyti su vaikais savo tėviška išmin- 
timi. Pateikiame vienos užsispyrusios moters klausimus ir mūsų atsakymų 


santrauką. 


Kodėl mano vaikas neturėtų pasinaudoti patarimais, kai jam iškyla proble- 
mų? Pavyzdžiui, mano duktė Džiulė neapsisprendžia, ar nori eiti į savo draugės 
gimtadienio vakarėlį, nes ji nemėgsta tų mergaičių, kurios taip pat buvo pakvies- 
tos. Jos visą laiką „šnabždasi ir prasivardžiuoja“. Kodėl blogai jai pasakyti, kad ji 


vis tiek turi eiti, nes kitaip nuvils savo draugę? 


Kai vaikui atsakymą pateikiame iškart, jis arba pasijunta kvailas („Kodėl 
aš to nesugalvojau pats?“), arba supyksta („Neaiškink man, ką turiu daryti!“), 
arba susierzina („Kodėl tu manai, kad aš apie tai nepagalvojau pats?“ ). 

Kai vaikas pats sugalvoja, kaip jam elgtis, jis labiau pasitiki savimi ir prisi- 
ima atsakomybę už savo sprendimą. 


Nejaugi manote, kad aš turėčiau nieko nedaryti, kai mano vaikui iškyla pro- 
blema? Džiulė man pasirodė labai nusiminusi, kai kelis kartus jai pasakiau: „Čia 


tavo problema, pati ją ir spręsk.“ 


Vaikai tikrai jaučiasi įžeisti ir apleisti, kai tėvai ignoruoja jų problemas. Bet 


yra kompromisas tarp visiško ignoravimo ir neatidėliotino patarimo. 


A. Padėkite jai išnarplioti jausmų ir minčių painiavą. 
„Iš tavo žodžių, Džiule, supratau, kad jauti dviprasmius jausmus dėl va- 
karėlio. Tu nori būti su savo drauge per jos gimtadienį, bet nenori susidurti 


su mergaitėmis, kurios tau nepatinka.“ 


B. Suformuluokite problemą kaip klausimą. 

„Taigi klausimas būtų — kaip rasti būdą ir sudalyvauti vakarėlyje, ir 
atsilaikyti prieš prasivardžiuojančias mergaites?“ 

Kai užduodate tokio pobūdžio klausimą, geriau šiek tiek patylėkite. 


Jūsų tylėjimas paskatins vaiką susimąstyti ir rasti sprendimą. 

C. Priminkite apie pagalbą už namų sienų, ji gali praversti jūsų vaikui. 
„Aš mačiau, kad bibliotekos „Jaunimo“ skyriuje yra knygų, skirtų pa- 
augliams, susiduriantiems su įvairiomis bendravimo problemomis. Gal 


norėtum jas pavartyti?“ 


Tarkim, aš padarau viską, ką jūs sakote, bet Džiulė nesugalvoja sprendimo pati. 
Ar galiu jai užsiminti apie savąjį? 

Kai ji bus apgalvojusi, ką jaučia ir mąsto, ji lengviau priims jūsų pasiūlymą, 
tik turite parodyti, kad gerbiate jos savarankiškumą. 

„Kaip manai, jeigu į gimtadienį nusineštum savo įrašą su nauja komedija? 
Gal mergaitės žiūrės filmą ir negalės šnabždėtis?“ 

Kai pradedame savo pasiūlymą žodžiais: „Kaip manai... Gal pasvarstyk...“, 
mes pripažįstame, kad patarimas, kuris mums atrodo protingas, nebūtinai 


toks atrodo ir vaikui. 


Bet jeigu esu tvirtai įsitikinusi, kad Džiulė privalo eiti į vakarėlį. Aš turiu 
tylėti? 

Kai vaikas būna apgalvojęs problemą, jam gali būti naudinga išgirsti ir 
tėvų mintis bei pasiūlymus. 

„Man apmaudu, kad tu praleisi smagų vakarėlį dėl tų kelių mergaičių, 
kurios blogai elgiasi.“ 

„Man atrodo, kad svarbu nenuvilti savo gerų draugų per gimtadienį, ne- 
paisant to, jog kartais tenka pasiaukoti.“ 

Jaunas žmogus turi žinoti savo tėvų vertybes. Net jei jis elgsis kitaip, galite 


būti tikra, kad apgalvos jūsų požiūrį. 


Kai tėvai skatina savarankiškumą 
Tėvai pasidalijo patirtimi apie vaikų savarankiškumo skatinimą. 


Šią savaitę turėjau du „pirmus kartus“ su Deniu. Aš leidau jam regu- 
liuoti vonios čiaupą, kad jis galėtų pats nusistatyti vandens temperatū- 


rą. Ir leidau jam pačiam pasigaminti pusryčius. 

Aš visada supjaustydavau Reičelės maistą į gabalėlius, nes nenorėjau, 
kad ji imtų peilį. Pagaliau nupirkau jai mažą plastikinį peiliuką, ir da- 


bar ji jaučiasi suaugusi, nes gali pati pjaustyti savo maistą. 


Kai Šana buvo maža ir ką nors išpildavo, aš visada sakydavau: „Ak, 
Šana.“ Ir pati viską sutvarkydavau. Su Alisa (jai metai ir keturi mėne- 
siai) aš elgiuosi kitaip — palieku jai puodelį ant mažo staliuko. Pirmą 
kartą, kai ji išpylė sultis, aš parodžiau, kaip nuvalyti popieriniu rankš- 
luosčiu. Dabar kiekvieną kartą, kai ji ką nors išlieja, pati paprašo po- 
pierinių rankšluosčių ir viską noriai išvalo. Vakar aš palikau popierinį 


rankšluostį, ir ji pati viską sutvarkė ir po to parodė man! 


Aš negaliu pakęsti, kai vaikai maistą nuo šakutės nustumia pirštais, 
kai valgo laikydami alkūnes ant stalo arba nusivalo nešvarias rankas į 


džinsus. Bet pavargau ir nuolat prie jų kabinėtis. 


Vakar vakare aš jiems išsakiau šią problemą. Jų sprendimas: tris kartus 
per savaitę bus „Gerų manierų vakaras“, o kitomis dienomis jie galės val- 
gyti kaip nori, ir aš nieko nesakysiu. (Jie netgi pasiūlė, kad vieną kartą per 
savaitę mes elgtumėmės visiškai natūraliai, nesinaudotume indais ir val- 


gytume viską rankomis — netgi sriubą! Bet man to jau buvo per daug.) 


Savo sūnui pasakiau: „Turi dvidešimt minučių, o tada eisi miegoti. 
Gali toliau spalvinti ir po to iškart eiti miegoti arba gali ruoštis jau 
dabar ir lovoje dar pažaisti su savo šviečiančiu cirku.“ Jis bėgte nubėgo 


užsivilkti naktinių, valytis dantų ir t. t. 


Nikolė verkė bandydama užsisegti savo palaidinės sagas. Ji atėjo pas 
mane ir atkišo sagas man prieš nosį. Aš tariau: „Sios mažos sagutės ti- 


krai sunkiai užsisega. Tu atrodai labai nusiminusi.“ 

Ji atsitraukė ir toliau bandė užsisegti pati. Aš jau buvau bepasiduo- 
danti ir norėjau užsegti sagas pati, kai ji sušuko: „Štai. Man pavyko!“ 
Ir nužygiavo. 


Aš vis kovodavau su savo keturmete dėl drabužių. Nuo šiol aš jai 


leidžiu dėvėti, ką ji nori tomis dienomis, kai nereikia eiti į mokyklą. 

Į mokyklą palieku ant jos lovos du drabužių komplektus ir ji pati 


renkasi. 


Aš taip savimi didžiuojuosi. Pagaliau nebesikivirčiju su sūnumi dėl 
to, ką jis turi dėvėti —- megztuką ar striukę. Aš jam pasakiau: „Semai, aš 
ilgai galvojau. Vietoj to, kad aš tau kasdien kartočiau, ką turėtum reng- 
tis, aš manau, tu gali išsirinkti pats. Sudarykime lentelę ir nuspręskime, 
kokie drabužiai tinkami esant tam tikrai temperatūrai.“ 

Mes kartu užpildėme lentelę: 

20 laipsnių šilumos ir daugiau — nereikia megztuko. 
Tarp 10 ir 20 laipsnių šilumos - megztukas būtinas. 
Mažiau nei 10 — reikia striukės. 
Aš nupirkau didžiulį termometrą, kurį jis pritvirtino kieme ant medžio. 


Dabar kiekvieną rytą jis pasižiūri, ir mes nesibarame. Aš jaučiuosi geniali. 


Aš visiškai neklausinėjau Hovio, ką jis veikė stovykloje. Aš leidau 


jam pasakoti tai, ką jis norėjo. Jis pasakojo nesustodamas. 


Džodi manęs paklausė: „Kodėl mes niekada neatostogaujame gra- 
žioje vietoje, pavyzdžiui, Floridoje ar Bermuduose?“ 

Jau norėjau atsakyti, bet prisiminiau, kad geriau susilaikyti ir tariau: 
„Kažin kodėl?“ 

Ji pasisukinėjo virtuvėje ir pasakė: „Žinau žinau... Tai per brangu. 


Na bet gal galime nueiti bent į zoologijos sodą?“ 


Man reikia priprasti prie minties, kad nereikia atsakinėti į sūnaus 
užduodamus klausimus. Ir man atrodo, kad jam reikės prie to priprasti 


taip pat. Stai kas nutiko praėjusią savaitę: 


DŽONAS. Pasakyk man, kaip pasigaminti atominę bombą. 

AŠ. Labai įdomus klausimas. 

DŽONAS. Nagi pasakyk man. 

Aš. Man reikia apie tai pagalvoti. 

DŽONAS. Pagalvok dabar ir pasakyk. 

AŠ. Negaliu. Bet galime pagalvoti, kas galėtų padėti sužinoti at- 
sakymą. 

DŽONAS. Aš nenoriu eiti į biblioteką ir ieškoti atsakymo. Tiesiog pasa- 


kyk! 
AŠ. Aš negaliu atsakyti į šį klausimą be pagalbos, Džonai. 


DŽONAS. Tada aš paklausiu tėvelio. O jeigu jis nežinos, tada paklausiu 


Viljamo (jis trečiokas). Bet man pikta, kad trečiokas žino 


daugiau už mano kvailą mamą! 


AŠ. Prašau neprasivardžiuoti šiuose namuose! 


Kevinas man pasakė, kad jis ketina kaimynams parduoti moliūgus iš 
mūsų sodo. Aš jau norėjau jį sustabdyti, nes parduotuvėje galima nu- 
sipirkti dar didesnių, ir nenorėjau, kad trukdytų kaimynams. Bet jis 
buvo toks susijaudinęs, kad nusprendžiau jam leisti. Be to, nenorėjau 
„atimti iš jo vilties“. 

Po valandos jis grįžo plačiai šypsodamasis, laikydamas 75 centus ir 
tik vieną moliūgą. Jis tarė, kad ponia Grynspan pavadino jį „sumaniu 
jaunu verslininku“, ir paklausė, ką tai reiškia. 

Džeisonas man pareiškė, kad jis nori būti policininku, ugniagesiu, 
žveju ir astronautu. Aš jo nekritikavau. 

Man geriau sekasi laikytis atokiau nuo vaikų peštynių. Aš jiems pa- 
sakau, kad esu tikra, jog jie viską gali išspręsti patys. Ir dažniausiai jie 


išsprendžia. 


Šie paskutiniai pasakojimai pateikti susitikimo pabaigoje: 


„Iki šiol draugai stebisi mano savarankiškumu. Aš esu viena iš penkių 
vaikų, antras vaikas šeimoje. Mano tėtis dirbo šešias ar septynias dienas 
per savaitę, priklausomai nuo to, kaip jam sekdavosi prekyba. Tapau 
savarankiška bei pasitikinti savo jėgomis, nes neturėjau kito pasirinki- 
mo. Mano mama negalėjo atlikti visų darbų viena, todėl ji išmokė mus 
pačius atlikti savo pareigas. 

Tačiau aš išgyvenu dvejopus jausmus, kai prisimenu vaikystę. Di- 
džiuodavausi savimi, nes kiekvieną kartą susidūrusi su problema ar 
kažko išsigandusi nebėgdavau pas mamą ar tėtį prašyti pagalbos, kaip 
darydavo mano draugai. Kita vertus, man būtų patikę, jeigu aš būčiau 

galėjusi rinktis, ar problemą noriu spręsti pati, ar man reikia pagalbos 
(aš žinojau, kad į mano prašymą nebūtų atsižvelgta dėl laiko stokos ar 
kokios nors kitos priežasties, taigi aš lioviausi prašiusi ir viską dariau 
pati). 

Vaikai visada nori kuo greičiau suaugti, bet jiems vis tiek reikia pa- 
būti vaikais ir užaugti palaipsniui. Aš didžiuojuosi savo tėvų sugebėji- 
mu išmokyti mus atlikti pareigas, bet jaučiu, kad turėjo mums palikti 
galimybę kreiptis į juos, kai to reikėdavo. 


x *X* 


Kirkas turi tiek daug veiklos, kad kai grįžta namo iš mokyklos, jis 
nebespėja padaryti to, ko reikia, jeigu aš jo neprižiūriu. Galiausiai pa- 


rašiau raštelį: 


Mielas Kirkai, 

Tėtis ir aš esame nepatenkinti, nes pastaruoju metu baramės 
dėl neatliktų darbų. Kiek laiko tau reikėtų, kad sugalvotum, 
kaip susidoroti su visomis savo pareigomis? Dvidešimt keturių 
valandų? Daugiau? Mes norėtume, kad tu surašytum šios sa- 
vaitės darbų planą. Į jį turėtum įtraukti štai ką: 

— Tris kartus per dieną po dešimt minučių mankštinti ran- 

ką (jis buvo susilaužęs ranką ir nevykdė gydytojo nurody- 

mų daryti pratimus). 

— Išvesti į lauką šunį. 

— Atlikti namų darbus. 

— Treniruotis. 

— Žaisti. 

Su meile 


mama 


Ketvirtadienio vakarą jis mums pateikė savo tvarkaraštį ir stengiasi jo 


laikytis. 

x**X 


Polas labai nerimavo dėl savo pažymių. Mes tai jautėme jau ne vieną 
dieną. Jis vis sakydavo: „Aš gausiu gerą pažymį iš matematikos... Slapta 
žvilgtelėjau į pono D. žurnalą.“ 

Vieną vakarą po vakarienės aš tariau: „Polai, ateik, pažiūrėkime, ko- 
kie tavo pažymiai.“ Jis priėjo, o jo akyse buvo matyti didžiulis susijau- 


dinimas, jis krito man į glėbį ir tarė: „Tėti, tau tai nepatiks.“ 


AŠ. Nagi, pažiūrėkime. Tai tavo pažymiai. Ir kaip tau jie patin- 
ką? 

POLAS. Palauk, kol pamatysi matematikos pažymį. 

AŠ Dabar aš nežiūriu į matematiką. Pradėkime nuo viršaus. Štai 
devyni iš skaitymo. 

POLAS. Taip, skaitymas man sekasi gerai. 

Aš. Matau, devyni ir iš dailyraščio, o tau buvo taip sunku. Taigi 
visai neblogai. Žiūrėk, dešimt iš gramatikos, o dėl jos neri- 
mavai taip pat! Kol kas tavo pažymiai geri. Anglų kalba — 
septyni. 

POLAS. Turėčiau pasitempti su anglų kalba. 

AŠ. Septyni yra patenkinamai. 

POLAS. Taip, bet turėčiau pasitempti. 

AŠ Nagi, matematika. Ir ką gi mes matome - keturi, žemiausias 
įvertinimas. 

POLAS. Žinojau, kad tu supyksi! 

AŠ Taigi šis dalykas tau sekasi sunkiai. 

POLAS. Tikrai taip. Aš ketinu daugiau mokytis. 

AŠ Ir kaip tu tą padarysi? 

POLAS. Na aš tiesiog labiau stengsiuos. 

AŠ. Kaip? 

POLAS. (Po ilgos pauzės) Daugiau mokysiuos ir atliksiu visus namų 
darbus. Ir per pamoką atliksiu visas užduotis. 

AŠ. Vadinasi, tu turi tikslų. Paimkime popieriaus lapą ir surašyki- 


me juos. 

Polas paėmė popieriaus lapą, ir mes surašėme visus jo dalykus su 
pažymiais šalia jų. Kitame stulpelyje jis surašė pažymius, kuriuos paža- 
dėjo gauti kitą semestrą. 

Mane labiausiai nustebino tai, kad aš maniau, jog jis apsiribos mate- 
matikos pažymiu, bet jis nusprendė pagerinti ne tik matematikos įver- 
tinimą, bet anglų kalbos, socialinių ir gamtos mokslų taip pat. Kai jis 
priėjo prie matematikos, jis pažadėjo, kad pagerins rezultatą nuo ketu- 
rių iki dešimt. 

AŠ. Polai, na ir tikslai. Ar manai, kad juos pasieksi? 


POLAS. Taip. Aš tikrai labai pasistengsiu. 


Pažymių knygelės lape yra skirta vietos tėvų parašams ir pastaboms. 
Aš parašiau: mudu su Polu aptarėme jo pažymius ir jis iškėlė sau naujus 
tikslus. Jis ketina daugiau mokytis, ypač matematikos.“ Tada aš pasira- 
šiau ir paprašiau Polo pasirašyti šalia. 

Popieriaus lapas su tikslais buvo pakabintas ant jo kambario durų, 
kad jis galėtų nuolat jį matyti. Kitas tris dienas mokykloje jis gavo de- 
šimtukus iš matematikos! Aš negalėjau patikėti. Ir tariau: „Polai, kai tu 
užsibrėži kokius nors tikslus, niekas tavęs nesustabdys!“ 


**xX* 


Aš augau labai griežtoje šeimoje. Nuo pat mažų dienų man buvo sako- 
ma, ką ir kada turėčiau daryti. Kaskart man paklausus: „Kodėl?“, tėtis 
atsakydavo: „Nes aš taip liepiu.“ Greitai išmokau išvis neklausinėti. 

Kai man gimė sūnus, buvau tikras dėl vieno. Aš nenoriu jo auginti 
taip, kaip augau pats. Bet nežinojau, ką turėčiau daryti. Paskaitos apie 
savarankiškumą man buvo labai naudingos. Štai keletas pavyzdžių, ku- 
rie leis jums suprasti, ką aš manau. 

Kai tapau vienišu tėvu, pradėjau pastebėti dalykus, kurių prieš tai 
nepastebėdavau. Robis nuolat kimšdavo sausainius. Taigi aš paslėpiau 
sausainių dėžutę ir pradėjau duoti jam po vieną sausainį. Vieną kartą 
po susitikimo, aš grįžau namo su sausainių dėžute, padėjau ją ant stalo 
ir tariau: „Robi, aš nebebūsiu sausainių sargas. Čia vienintelė sausainių 


dėžutė šią savaitę. Gali nuspręsti pats, ar nori visus suvalgyti iš karto, 

ar mėgautis jais visą savaitę. Viskas priklauso nuo tavęs.“ Ir to pakako. 
Man daugiau niekada nebereikėjo su juo kalbėtis šia tema. Jis valgydavo 
po du sausainius kiekvieną darbo dieną ir po tris savaitgalio dienomis. 

Aš sėdėdavau su juo kiekvieną vakarą, norėdamas padėti atlikti 
namų darbus, bet mes nuolat susibardavom. Vieną vakarą aš nuėjau 
į svetainę ir pradėjau skaityti laikraštį. Robis tarė: „Tėveli, kada man 
padėsi?“ Aš atsakiau: „Aš tikiu, kad jeigu skirsi pakankamai laiko, su- 
gebėsi viską padaryti pats.“ Kai tą vakarą jį paguldžiau miegoti, jis man 
pasakė: Aš visus namų darbus atlikau pats. Myliu tave, tėveli.“ 

Kitą vakarą jis man pareiškė, kad nori su manimi pasikalbėti. Aš 
atsakiau: „Kas nutiko?“ 

Jis tarė: „Nuo šiol aš noriu būti pats sau šeimininkas. Gerai?“ 

Aš: „Sutarta“ 

Vėliau tą patį vakarą aš paraginau jį eiti miegoti: „Renkis pižamą ir 
nepamiršk išsivalyti dantų.“ 

Jis atsakė: „Žinau, tėveli. Aš pats sau šeimininkas, pameni?“ 


5 Pagyrimai 


I DALIS 


Vieną kartą gyveno du septynmečiai berniukai Briusas ir Deividas. Abu turė- 
jo mamas, kurios labai juos mylėjo. 

Berniukų diena prasidėdavo skirtingai. Pirmieji žodžiai, kuriuos Briusas 
išgirsdavo pabudęs ryte, būdavo: „Tuoj pat kelkis, Briusai! Vėl pavėluosi į mo- 
kyklą.“ 

Briusas atsikeldavo, apsirengdavo (neapsiaudavo tik batų) ir ateidavo pus- 
ryčiauti. Jam mama sakydavo: „Kur tavo batai? Nejaugi į mokyklą eisi ba- 
sas?... Ir pažiūrėk, ką tu apsirengei! Šis mėlynas megztukas atrodo siaubingai 
prie žalių marškinių... Briusai, mielasis, kas nutiko tavo kelnėm? Jos suplyšo. 
Noriu, kad po pusryčių jas persimautum. Mano vaikas į mokyklą neis su su- 
plyšusiom kelnėm. Atsargiai įsipilk sulčių. Neišpilk kaip visada!“ 

Briusas išliejo. 

Mama supyko. Valydama stalą, ji tarė: „Nežinau, ką su tavimi daryti.“ 

Briusas kažką sumurmėjo panosėje. 

„Kas čia dabar?“, paklausė mama. „Ir vėl tu burbi.“ 

Briusas pusryčius baigė tylėdamas. Tada persimovė kelnes, apsiavė batus, 
susirinko savo knygas ir išėjo į mokyklą. Mama sušuko: „Briusai, tu palikai 


priešpiečius! Jeigu tavo galva nebūtų ant pečių, esu tikra, kad pamirštum ir ją.“ 

Briusas pasiėmė priešpiečius, ir jam beeinant pro duris mama priminė: 
„Žiūrėk, mokykloje gražiai elkis.“ 

Deividas gyveno kitoje gatvės pusėje. Pirmiausia pabudęs ryte jis išgirsda- 
vo: „Jau septynios valandos ryto. Ar norėtum keltis dabar ar penkias minutes 
dar pagulėti?“ Deividas apsivertė ant kito šono ir žiovaudamas išlemeno: „Dar 
penkias minutes.“ 

Vėliau jis apsirengęs (tik be batų) ateidavo pusryčiauti. Mama: „Iu jau 
apsirengei. Tad beliko tik apsiauti batus!.. O ne, tavo kelnių siūlė prairusi. 
Gali visas šonas praplyšti. Ar pastovėsi, kol užsiųsiu, ar nori persimauti kitas?“ 
Deividas sekundėlę pagalvojo ir atsakė: „Po pusryčių persimausiu.“ Tada jis 
prisėdo prie stalo ir įsipylė sulčių. Šiek tiek išpylė pro šalį. 

„Šluostė kriauklėje“, tarstelėjo mama ruošdama jam priešpiečius. Deividas 
pasiėmė šluostę ir nuvalė stalą. Kol jis valgė pusryčius, jiedu šnekučiavosi. Kai 
baigė, persimovė kelnes, apsiavė batus, susirinko savo knygas ir išsiruošė į 
mokyklą. Tik priešpiečius pamiršo. 

Mama sušuko: „Deividai, pamiršai savo priešpiečius!“ 

Jis parbėgo atgal ir padėkojo mamai. Paduodama priešpiečius mama tarė: 
„Iki pasimatymo.“ 

Briusą ir Deividą mokė ta pati mokytoja. Per pamokas mokytoja klasei 
tarė: „Vaikai, kaip jūs jau žinote, kitą savaitę mes švęsime Kolumbo dieną. 
Mums reikia savanorio, kuris padarytų spalvotą „Sveiki atvykę“ plakatą. Jį 
pakabinsime ant klasės durų. Mums taip pat reikia savanorio, kuris po spek- 
taklio pilstytų vaisvandenius ir vaišintų mūsų svečius. Ir galiausiai mums rei- 
kia savanorio, kuris nueitų pas trečiokus ir juos pakviestų į mūsų spektaklį, 
reikės pasakyti dieną, laiką ir vietą, kur jis įvyks.“ 

Kai kurie vaikai netrukus pakėlė rankas. Kai kurie kėlė rankas nedrąsiai. 
Kiti nekėlė išvis. 

Mūsų istorija baigta. Tai viskas, ką mes žinome. Galime tik spėlioti, kas 
vyko po to. Bet kai kas mus tikrai verčia susimąstyti. Pagalvokite minutėlę ir 


atsakykite į šiuos klausimus: 


1. Ar tikėtina, kad Deividas pakėlė ranką ir norėjo būti savanoris? 


2. Ar Briusas norėjo? 

3. Koks santykis tarp to, kaip vaikas apie save galvoja, ir jo noro priimti 
iššūkius bei rizikuoti? 


4. Ar susiję tai, kaip vaikas apie save galvoja ir kokius tikslus sau kelia? 


Dabar norėčiau pasidalyti savo mintimis. Yra vaikų, kurie sugeba atsiriboti 
nuo pažeminimų, patirtų namuose, ir priima gyvenimo iššūkius. Yra vaikų, 
su kuriais namuose elgiamasi dėmesingai, tačiau jie abejoja savimi ir nėra lin- 
kę priimti iššūkių. Bet greičiausiai tie vaikai, kurie auga šeimoje, vertinančioje 
jų pastangas, bus labiau linkę gerai apie save galvoti, susidoroti su gyvenimo 
iššūkiais, kelti sau aukštesnius tikslus nei tie, kurie nėra vertinami. 

N. Brendenas knygoje „Pasitikėjimo savimi psichologija“ teigė: „Nėra 
reikšmingesnio, svarbesnio, psichologinę raidą ir motyvaciją labiau lemiančio 
veiksnio nei vertinimas, kurį žmogus skiria pats sau. 

... Savęs vertinimas daro didžiulę įraką žmogaus mastymo procesams, emo- 
cijoms, troškimams, vertybėms ir tikslams. Tai yra vienintelis ir svarbiausias 
jo elgesį lemiantis komponentas.“ 

Jeigu vaikui svarbu gerai save vertinti, tai kaip tėvai gali padėti? Žinoma, 
tinka visi įgūdžiai ir principai, kuriuos iki šiol aptarėme. Kiekvieną kartą, kai 
mes parodome pagarbą vaiko jausmams, kiekvieną kartą, kai leidžiame jam 
pačiam išspręsti problemą, priimti sprendimą, jis vis labiau savimi pasitiki. 

Kaip dar galėtume padėti vaikui? Be abejo, būtų naudinga jį pagirti. Ta- 
čiau tai gali būti sudėtinga. Kartais pagyrimas gali sukelti netikėtų reakcijų. 

Pažiūrėkite patys, ar tai tiesa. Jums pateiktos keturios skirtingos hipote- 
tinės situacijos. Perskaitykite kiekvieną situaciją ir trumpai aprašykite savo 


reakcijas gavus pagyrimą: 


I situacija: Per pietus sulaukiate netikėto svečio. Pašildote vištienos sriubos iš 
skardinės, įdedate šiek tiek likusios nuo vakarykščių pietų vištienos ir patie- 
kiate tai su greito paruošimo ryžiais. 

Jūsų svečias sušunka: „Jūs nuostabus virėjas!" 


Jūsų vidinė reakcija: 

II situacija. Jūs ruošiatės svarbiam susitikimui. Nusimetate megztinį ir džin- 
sus ir apsivelkate naują kostiumėlį. 

Pažįstamas prieina prie jūsų, nužvelgia nuo galvos iki kojų ir taria: „Jūs 
visada taip gražiai rengiatės.“ 


Jūsų vidinė reakcija: 


III situacija. Jūs lankote suaugusiųjų kursus. Po intensyvios diskusijos prieina 
jūsų kolega ir sako: „Jūsų mąstymas puikus.“ 
Jūsų vidinė reakcija: 


IV situacija. Jūs neseniai pradėjote žaisti tenisą ir kaip besistengtumėte, 
jūsų padavimai vis dar prasti. Kamuoliukas dažniausiai įstringa raketės tinkle 
arba nukrinta už teniso korto ribų. Šiandien žaidžiate poroje su nauju partne- 
riu ir pirmas padavimas jums pavyksta. Jūsų partneris taria: „Ei, padavimas 
idealus.“ 


Jūsų vidinė reakcija: 

Tikriausiai pastebėjote, kad, be malonių jausmų, gali kilti ir kitokių reak- 
cijų: 

Pagyrimas gali priversti suabejoti žmogumi, kuris giria. („Jeigu ji mano, 
kad aš geras virėjas, tai arba meluoja, arba nieko neišmano apie gerą mais- 
tą.) 

Pagyrimas gali sukelti staigią atmetimo reakciją. („Visada gražiai rengiuo- 
si!.. Reikėjo mane pamatyti prieš valandą.“) 

Pagyrimas gali išgąsdinti. („O kaip aš atrodysiu per kitą susitikimą?“) 

Pagyrimas gali priversti atkreipti dėmesį į mūsų silpnybes. („Puikus mąs- 
tymas? Gal juokaujate? Aš vis dar nemoku tinkamai sudėti figūrų.“) 

Pagyrimas gali sukelti nerimą ir slopinti aktyvumą. („Man daugiau nebe- 
pavyks paduoti kamuoliuko taip gerai. Dabar aš tikrai būsiu įsitempęs.“) 

Pagyrimas gali būti suvokiamas kaip manipuliacija. („Ko šis žmogus iš 
manęs nori?“) 

Aš pamenu savo paties nusivylimą, kai stengdavausi pagirti vaikus. Jie at- 
eidavo pas mane su piešiniu ir paklausdavo: „Ar gerai nupiešiau?“ 

Aš atsakydavau: „Koks gražus piešinys.“ 

Jie toliau klausdavo: „Bet ar jis geras?“ 

Aš: „Geras? Juk sakiau, kad jis gražus... fantastiškas!“ 

Jie: „Tau jis nepatinka.“ 

Kuo labiau aš juos girdavau, tuo blogiau man sekėsi. Niekada nesuprasda- 
vau jų reakcijų. 

Po pirmų kelių dr. Haimo Ginotto paskaitų aš pradėjau suprasti, kodėl 
mano vaikai nepriimdavo mano pagyrimų iškart, kai tik juos išgirsdavo. Jis 
mane išmokė, kad žodžiai, kurie skirti įvertinti — geras, gražus, fantastiškas — 
vertė mano vaikus jaustis taip pat nepatogiai, kaip tikriausiai jautėtės jūs at- 
likdami pratimą. Bet svarbiausia — naudingas pagyrimas turi dvi sudėtines 
dalis: 

1. Suaugusysis maloniai apibūdina, ką jis jaučia ar mato. 

2. Išgirdęs apibūdinimą, vaikas gali pagirti pats save. 

Prisimenu, kai šias teorines žinias pirmą kartą bandžiau pritaikyti praktiš- 
kai. Mano keturmetis grįžo iš vaikų darželio, man po nosim pakišo lapą su 


pieštuku pripeckeliotom keverzonėm ir paklausė: „Ar gerai nupiešiau?“ 

Mano pirma reakcija buvo „Labai gerai.“ Bet tada prisiminiau. Ne, aš turiu 
apibūdinti. Pagalvojau, kaip galima apibūdinti keverzonę? 

Ir pasakiau: „Nagi aš matau tu piešei ratą ratą ratą ... vingius vingius vin- 
gius ... tašką tašką tašką tašką tašką tašką tašką tašką ir brūkšnį brūkšnį!" 

„Taip!“, jis entuziastingai linktelėjo. 

Aš pasiteiravau: „Ir kaip sugalvojai piešti tokiu būdu?“ 

Jis šiek tiek pagalvojo ir tarė: „Nes aš menininkas.“ 

Aš pamaniau: „Tai nuostabi pažanga. Suaugusysis tik apibūdina ir vaikas 
pats save pagiria.“ 

Kitame puslapyje jūs rasite daugiau pavyzdžių, kaip veikia apibūdinantis 
pagyrimas. 

Turiu prisipažinti, kad iš pradžių šis naujas gyrimo metodas man kėlė įtari- 
mų. Netgi kai vieną kartą jis man pasiteisino, pati mintis, kad savo pagyrimus 
turiu pakeisti į apibūdinimus, mane erzino. Kodėl aš turėčiau atsisakyti „Pui- 
kaus... Nuostabaus... Nepakartojamo...“ Šie apibūdinimai man atrodė tokie 
natūralūs, tai kam dar ieškoti kitų būdų savo entuziazmui išreikšti? 

Bet aš vis tiek bandžiau, iš pradžių iš pareigos, bet po šiek tiek laiko aš 
pastebėjau, kad vaikai tikrai pradėjo patys save girti. Pavyzdžiui: 


4 


AŠ. (Užuot sakiusi: „Džile, tu nepakartojama“) Tu pamatei, kad ku- 
kurūzai, kurie nukainoti — trys skardinės už dolerį — iš tiesų yra 
brangesni už nenukainotus. Aš žaviuosi tavimi. 

DŽILĖ.  (Šypsodamasi.) Aš gudri. 

AŠ. (Užuot sakius: „Endi, tu nuostabus.) Tu man perdavei ponios 

Vecchio žinutę. Ji buvo taip aiškiai užrašyta, aš puikiai supratau, 

kodėl susitikimas buvo atidėtas, kam turėjau paskambinti ir ką 

jiems turėjau pasakyti. 


ENDIS. Taip, aš gana patikimas sūnus. 


Nebuvo jokių abejonių. Vaikai tikrai pradėjo labiau save suprasti ir vertinti 
savo stipriąsias puses. Man to užteko, kad taip daryčiau ir toliau. Daug len- 
gviau yra pasakyti „nuostabu“, nei tikrai į tai pažiūrėti, pajusti ir po to detaliai 


apibūdinti. 

APIBŪDINANTIS PAGYRIMAS 


Užuot vertinę, apibūdinkite, ką matote ar jaučiate. 


fix šalikas, kurį man Kumezgti, 
labai gražus. Labai labai gražus. 


S iail 

Atlikdami pateiktą užduotį pamėginkite vartoti apibūdinančius pagyrimus. 
Kai skaitysite kiekvieną situaciją, neskubėkite ir mintyse įsivaizduokite, ką bū- 


tent padarė jūsų vaikas. Tada detaliai apibūdinkite, ką matote ir ką jaučiate. 


I situacija. Maža mergytė pirmą kartą pati apsirengė. Ji atsistoja priešais jus 
tikėdamasi, kad jūs pastebėsite. 


Nenaudingai pagirkite: 


Pagirkite detaliai apibūdindami, ką matote ir ką jaučiate: 


Ką vaikas galėtų sau pasakyti? 


II situacija. Jus pakvietė į mokyklos spektaklį, kuriame vaidina jūsų vaikas. Ji 
arba jis atlieka karaliaus, karalienės arba raganos vaidmenį (pasirinkite vieną). 
Po spektaklio jūsų mažylis pribėga prie jūsų ir klausia: „Ar spektaklis buvo 
geras?“ 


Nenaudingai pagirkite: 


Pagirkite detaliai apibūdindami, ką matote ir ką jaučiate? 

Ką vaikas galėtų sau pasakyti? 


III situacija. Pastebėjote, kad šiek tiek pagerėjo jūsų vaiko pažangumas. Jis 
rašo palikdamas paraštes, įdėmiai išsiaiškina žodžių reikšmes, paskutinę už- 
duotį atliko net viena diena anksčiau nei reikėjo. 

Nenaudingai pagirkite: 


Pagirkite detaliai apibūdindami, ką matote ir ką jaučiate? 


Ką vaikas galėtų sau pasakyti? 


IV situacija. Kelias dienas blogai jaučiatės ir gulite lovoje. Jūsų duktė jums 
nupiešė atviruką su palinkėjimu pasveikti, papuošė jį balionais ir širdelėmis. 
Ji paduoda atviruką ir laukia jūsų reakcijos. 


Nenaudingai pagirkite: 

Pagirkite detaliai apibūdindami, ką matote ir ką jaučiate: 


Ką vaikas galėtų sau pasakyti? 


Dabar, kai atlikote šį pratimą, turbūt geriau suprantate, kaip vaikai priima 
vertinantį pagyrimą. 

„Tu geras berniukas.“ 

„Tu puikus aktorius.“ 

„Tu pagaliau tampi nuostabiu mokiniu.“ 

„Tu toks rūpestingas.“ 

Jūs turbūt suprantate, kaip jie jaučiasi, kai išgirsta pagyrimą, apibūdinantį 
jų pasiekimus: 

„Matau, užsivilkai marškinius ir etiketė liko ant nugaros; tu pats užsisegei 
kelnes; tavo kojinės vienodos; tu apsiavei batus. Kiek daug visko tu padarei!“ 

„Tu buvai tokia didinga karalienė! Tu stovėjai tiesiai ir išdidžiai, o kai pra- 
dėjai savo iškilmingą kalbą, tavo balsas užpildė visą auditoriją.“ 

„Man atrodo, kad tu paskutiniu metu labiau stengiesi mokykloje. Aš pa- 
stebėjau, kad tavo sąsiuviniuose yra paraštės, užduotis atlieki laiku, net grei- 
čiau nei reikia, ir radai būdą, kaip išsiaiškinti žodžių reikšmes.“ 

„Man patinka šie geltoni balionai ir raudonos širdelės. Jie mane pralinks- 


mino. Aš jau dabar geriau jaučiuosi — tik pažiūrėk į juos.“ 


Yra dar vienas pagyrimo būdas, kuris taip pat susijęs su apibūdinimais. Es- 
minis skirtumas yra tas, kad prie apibūdinimo mes pridedame vieną ar du 
žodžius, apibendrinančius vaiko elgesį. 

Sakinius galima užbaigti: 


I paveikslėlis: ryžto, valios arba savikontrolės. 
II paveikslėlis: lankstumu, išradingumu arba gebėjimu prisitaikyti. 


III paveikslėlis: draugystė, lojalumas arba drąsa. 


Šie žodžiai nėra niekuo ypatingi. Nepamirškite, kad nėra nei teisingo, nei 
klaidingo atsakymo. Svarbiausia rasti žodį, kuris vaikui šį tą pasakytų apie jį 
patį, ko jis galbūt nežinojo prieš tai. 

Man asmeniškai šis pagyrimo būdas patinka tuo, kad jis labai lengvai įgy- 
vendinamas. Tereikia tikrai įsiklausyti, tikrai įsižiūrėti, pastebėti ir tada gar- 
siai pasakyti, ką matai ir ką jauti. 

Kaip toks paprastas procesas gali turėti tokį stiprų efektą? Diena po die- 
nos, girdėdami apibūdinančius pagyrimus, mūsų vaikai išmoksta savo stip- 
rybių: vaikas supranta, kad jis gali sutvarkyti sujauktą kambarį, kad jis gali 
padovanoti naudingą ir maloniai nuteikiančią dovaną, kad jis gali išlaikyti 
auditorijos dėmesį, parašyti jaudinantį eilėraštį, kad jis sugeba būti punktu- 
alus, ugdyti valią, rodyti iniciatyvą, išradingumą. Visa tai atsiduria jo emo- 
cinėje saugykloje ir negali išnykti. Kitą dieną jūs galite jį pavadinti „blogu 
berniuku“, bet neištrinsite iš atminties tų momentų, kai jis pradžiugino savo 
mamą linkėdamas jai pasveikti, arba kai daug mokėsi ar surado sprendimą, 
nors buvo labai pavargęs. 

Šie momentai, kai geriausios jo savybės buvo patvirtintos, „įsiamžina“ vai- 
ko atmintyje. Jis gali vėl juos prisiminti, kai pajunta abejones arba neryžtin- 
gumą. Praeityje jis padarė kažką, kuo didžiavosi. Jis gali ir vėl tai pakartoti. 

APIBENDRINIMAS VIENU ŽODŽIU 


Tu mokeisi giau nei valandą, kad įsimintum M+ 
šį sąrašą. Štai ką aš = 


tikėjimu. 


Tu žadėj “jai grįžti namo penktą 
valanėj, 0 A Yygiai penkios. 
punktualumas. 


Čia tai 

Pasipraktikuokite — įrašykite trūkstamą žodį ar žodžius 
pateiktuose paveikslėliuose. 


1 


Tu suvalgei tik mažą gabalėtį pyrago, 


"D „4 
"r 


ti į tą koncertą, bet Tu užstojai svo dramgą, nors kiti 
kar g ee 


| M | 


< | 


/ 7 
TA “x 8) 
Call NE 


T "r | Į Wi 

UŽDUOTIS 


1. Mano vaiko savybė, kuri man patinka: 


2. Jis ar ji neseniai nuveikė kai ką labai vertingą, bet aš neužsiminiau apie tai: 


3. Ką galėčiau pasakyti, taikydama apibūdinančio pagyrimo įgūdžius, kad 
parodyčiau, jog vertinu jį (ar ją)? 


4. Skaitykite 5 skyriaus antrąją dalį. 

SANTRAUKA 


Vietoj bausmės 


APIBUŪDINKITE, KĄ MATOTE. 


„Aš matau švarias grindis, paklotą lovą ir 


tvarkingai į lentynas sudėtas knygas.“ 


APIBŪDINKITE, KĄ JAUČIATE. 


+“ 


„Tikras malonumas įeiti į kambarį! 


APIBENDRINKITE VIENU ŽODŽIU VAIKO ELGESĮ, 
VERTĄ PAGYRIMO 


„Tu surūšiavai savo pieštukus, kreideles bei 
rašiklius ir sudėjai juos į atskiras dėžutes. 


Tai reiškia organizuotumą!“ 

II DALIS. 
KOMENTARAI, KLAUSIMAI IR TĖVŲ PASAKOJIMAI 


Mes dažnai pastebime, kaip tėvai mūsų grupėse entuziastingai pasakoja vie- 


nas kitam apie savo vaikų poelgius. 


„Donis jau tris dienas pats užsistato žadintuvą ir keliasi ryte. Aš to- 
kia laiminga, kad man nebereikia jo kelti.“ 
„Pastaruoju metu Liza paskambina namo, kai žino, kad grįš vėliau. 


Aš negaliu apsakyti, kiek daug man tai reiškia!" 


Kai paklausėme tėvų, ar jie pasakė vaikams, kokie yra dėkingi, daugelis tik 
gūžčiodavo pečiais. 

Atrodo, kad pagirti už gerą elgesį neįprasta. Dažniausiai skubame kriti- 
kuoti, bet delsiame pagirti. Tėvai privalo tai pakeisti. Mūsų vaikų pasitikėji- 
mas savimi yra per daug vertingas, kad būtų paliktas likimo valiai ar patikėtas 
nepažįstamiesiems. Turbūt pastebėjote, kad aplinkinis pasaulis neskuba daly- 
ti pagyrimų. Kada paskutinįkart kitas vairuotojas jums pasakė „Dėkoju, kad 
užėmėte tik vieną stovėjimo aikštelės vietą. Dabar ir aš turiu kur pasistatyti 
automobilį“? Mūsų pastangos bendradarbiauti priimamos kaip savaime su- 
prantamas dalykas. Vienas neapsižiūrėjimas, ir esame iškart pasmerkiami. 

Būkime kitokie namuose. Supraskime, kad, be maisto, pastogės, ir dra- 
bužių, savo vaikams dar turime duoti ir „tiesą apie juos“. Visas pasaulis jiems 
kartos, kuo jie blogi, — garsiai ir dažnai. Mūsų pareiga yra užtikrinti, kad 


vaikai žinotų savo gerąsias savybes. 


Keletas įspėjimų apie pagyrimus 


l. Jūsų pagyrimas turi atitikti vaiko amžių ir galimybių lygį. Mažas vaikas jau- 
čia pasididžiavimą savo pasiekimu, jei jam su malonumu pasakoma: „Paste- 
biu, kad tu kasdien valaisi dantis“ Jeigu tą patį pasakytumėt paaugliui, jis 


turbūt įsižeistų. 

2. Venkite tokių pagyrimų, kurie primena nemalonias akimirkas arba nesėkmes. 
„Pagaliau tu sugrojai muzikos kūrinį taip, kaip jis ir turėtų skambėti!" 
„Šiandien tu atrodai labai gražiai. Ką pasidarei?“ 

„Aš niekada nemaniau, kad tu išlaikysi egzaminą — bet tu išlaikei!" 

Visada įmanoma perfrazuoti pagyrimą taip, kad būtų akcentuojama vaiko 
stiprybė: 

„Man tikrai labai patiko, tu grojai stipriai, ritmiškai.“ 

„Į tave malonu žiūrėti.“ 

„Aš žinau, kad tu labai daug mokeisi, jog išlaikytum egzaminą.“ 


3. Supraskite, kad perdėtas entuziazmas gali trukdyti vaikui pačiam siekti tikslo. 
Kartais nuolatinis tėvų susijaudinimas ir didelis pasitenkinimas vaiko veikla 
gali atrodyti kaip spaudimas. Jaunuolis, kuris kasdien girdi, kad yra nuosta- 
bus pianistas ir turėtų groti Carnagie salėje, gali pagalvoti: „Jie apie tai svajoja 


labiau, nei to noriu aš pats.“ 


4. Pakartokite, ką vaikas daro tinkamai. Jeigu nenorite, kad vaikas švilpautų, 
nesakykite: „Tu tikrai žinai, kaip sukelti didžiulį triukšmą su šiuo švilpuku.“ 
Jeigu nenorite, kad dukra liprų labai aukštai, nesakykite: „Tu tikrai žinai, kaip 
treniruoti savo raumenis“ Neabejokite — pagyrimas skatina vaiką pakartoti 
tinkamus veiksmus su dar didesnėmis pastangomis. Tai labai galinga priemo- 


nė. Naudokite jį tikslingai. 


Klausimai 


1. Aš stengiuosi išmokti girti, tačiau kartais užsimirštu ir man išsprūsta: 


„Nuostabu, fantastiška...“ Ką turėčiau daryti? 
ą 


Neslopinkite savo pirmos reakcijos. Jeigu jūs nuoširdžiai džiaugiatės (sušun- 
kate „Puiku!“), vaikas išgirs entuziazmą jūsų balse ir priims tai kaip jūsų jausmų 
išraišką. Tačiau jūs visada galite paįvairinti pirmą reakciją, pagražinti ją, kad vai- 
kas geriau suprastų įvertinimo dydį: „Štai grįžau namo pavargęs po sunkios dar- 


bo dienos ir radau švariai sutvarkytą kiemą. Jaučiuosi lyg būčiau gavęs dovaną!“ 

Su tam tikru specifiniu apibūdinimu jūs patobulinote savo „Puiku“. 


2. Kaip pagirti vaiką, kai jis galiausiai padaro tai, ko seniai tikėjotės? 


Mano vyresnysis brolis, kai mes su šeima vykstame į kelionę, dažniausiai 
elgiasi taip bjauriai, kad visi jaučiamės nelaimingi. Praeitą savaitę jis elgėsi gra- 
žiai. Aš nenorėjau jam sakyti, kad jis buvo „geras“ ar kad „pagaliau jis pradėjo 
elgtis kaip žmogus“, tačiau aš vis tiek norėjau kažkaip leisti jam suprasti, jog 
vertinu tokį jo elgesio pokytį. Kaip galėjau tą padaryti nenuslopindamas jo? 

Jūs visada esate saugūs, kai atspindite savo jausmus. Jūs galite pasakyti 


jam: „Man itin patiko mūsų kelionė šiandien.“ Jis supras kodėl. 


3. Ar gerai girti vaiką sakant „Aš taip didžiuojuos tavimi“? 


Įsivaizduokite, kad jūs savaitę mokėtės sunkiam ir svarbiam egzaminui 
(cestui). Kai sužinojote jo rezultatus, paaiškėjo, kad išlaikėte ir labai gerais 
rezultatais. Paskambinę pranešti gerų naujienų draugei, išgirstate: „Aš taip 
didžiuojuosi tavimi.“ 

Kokia jūsų reakcija? Mes pajuntame, kad kažkodėl labiau pabrėžiamas jos 
pasididžiavimas nei mūsų pasiekimas. Gali būti, kad jūs mieliau būtumėt 
išgirdę kažką panašaus į „Koks pasiekimas. Tu turbūt be galo didžiuojies sa- 

4. Praėjusią savaitę mano sūnus gavo plaukimo apdovanojimą, tada jam 
pasakiau: „Aš nesistebiu. Visada žinojau, kad tu tai gali.“ Jis pažiūrėjo 
į mane keistai. Aš maniau, kad skatinu jį labiau pasitikėti savimi, ar aš 


pasakiau kažką ne taip? 


Tėvai labiau pabrėžia savo žinojimą, o ne vaiko pasiekimus, kai jam sako: 
„Visada žinojau, kad tu tai gali.“ Vaikas gali pagalvoti: „Kaip mano tėtis galė- 
jo žinoti, kad laimėsiu? Aš nežinojau.“ 

Vaikui būtų kur kas naudingiau išgirsti, kaip apibūdinami jo paties lai- 
mėjimai: „Šis apdovanojimas simbolizuoja ne vieno mėnesio darbą ir didžiulį 


v [4 
ryžtą. 

5. Mano sūnus iš manęs išgirsta daugybę pagyrimų, tačiau jis vis tiek bijo 
galimos nesėkmės. Jis netenka savitvardos, jeigu ką nors pabando ir jam 


nepavyksta. Ar aš galėčiau kaip nors jam padėti? 


Yra daugybė būdų, kaip jūs galėtumėte padėti: 

1. Kai jis nusiminęs, nemenkinkite jo išgyvenimų („Nėra ko nusiminti.“). 
Priešingai, atvirai pasakykite, ką jūs galvojate apie jo pojūčius. 

„Tave sugniuždė projekto rezultatai, nors tiek daug dirbai!“ 

Vaikas nurims, kai suprasite jo nusivylimą. 

2. Tėvas arba mama turi priimti vaiko klaidas ir žvelgti į jas, kaip į svarbias 
mokymosi proceso dalis. 

Naudinga netgi atkreipti dėmesį į tai, jog klaida gali būti atradimas. Ji gali 
pasakyti tai, ko anksčiau nežinojai: 

„Per ilgai palikęs kiaušinį karštame vandenyje iš minkštai virto gavai kie- 
tai virtą kiaušinį.“ 

3. Tėvai turi priimti ir savo pačių klaidas. 

Kai tėvai save stipriai peikia („Aš vėl pamiršau raktus. Kas man darosi? Tai 
taip kvaila. Kaip aš galiu būti toks bukagalvis? Aš niekada nepasimokysiu. ), 
vaikai padaro išvadą, kad taip elgtis su savim, kai padarai klaidą, yra teisinga. 

Vietoj to, pateikime savo vaikams humaniškesnį, orientuotą į sprendimus 
modelį. Kai mes padarome kažką, ko geriau nebūtume darę, susiimkime ir 
garsiai sau pasakykime: 

„Po galais, geriau jau nebūčiau pamiršęs to rakto... tai antras kartas... ką 
galėčiau daryti, kad kitą kartą taip neatsitiktų... žinau, aš pasidarysiu antrą 


raktą ir laikysiu jį slaptoje vietoje.“ 


Kai tėvai giria 
Vieną vakarą keletas tėvų kalbėjo apie tai, kaip lengva gerą vaiko elgesį pri- 
imti kaip savaime suprantamą dalyką ir kiek pastangų reikia norint parodyti 
dėkingumą. Jie nusprendė atkreipti dėmesį ir komentuoti bet kokią teigiamą 
vaikų veiklą. Viena mama sudarė sąrašą dalykų, kurių paprastai niekada ne- 


būtų paminėjusi savo penkerių sūneliui: 

Šia savaitę Polas išmoko žodį „išgaravimas“ ir suprato jo reikšmę. 
Jis švelniai žaidė su septynių mėnesių kūdikiu. 
Jis netrikdė ramybės ir tylos, kai aš pasakiau, kaip man to reikia. 


Jis išreiškė savo pyktį žodžiais. 


Kita mama mums papasakojo: 


Kai jau ketinome išeiti, Džošua (trejų metų ir devynių mėnesių) už- 
simanė, kad aš perskaityčiau jam pasaką. Pasakiau, kad neturiu laiko 
skaityti, nes mes turime išeiti, jis man atsakė: „Aš nesakau, kad noriu 
to dabar prieš mums išeinant, aš to noriu, kai grįšim.“ 
Aš jam pasakiau: „Džošua, tu tikrai žinai skirtumą tarp pries ir po!“ 
Džošua išdidžiai tarė: „Taip“ Tada jis šiek tiek pamąstė ir pridūrė: 


„Ir aš žinau, kada noriu sausainio. Prieš vakarienę!“ 


Štai dar vienas pavyzdys. Tėvas nusprendė rimtai vertinti savo septynerių 


metų dukters stipriąsias vietas. Vieną rytą jis jai tarė: 


„Aš matau mergaitę, kuri ryte gali atsikelti pati, pavalgyti pusryčius, 
nusiprausti, apsirengti ir susiruošti į mokyklą laiku. Štai ką aš vadinu 
savarankiškumu!“ 

Po kelių dienų, kai ji valėsi dantis, tėčiui tarė: „Štai ką aš vadinu 


švariais dantimis!“ 


Keletas tėvų pastebėjo, kad dažni pagyrimai paskatina vaikus bendradarbiau- 


ti ir sunkiau nei bet kada dirbti. Tėvų patirtis: 


Aš ir mano vyras vieną sekmadienio rytą norėjome pamiegoti ilgiau, ir 
du mūsų vaikai neatėjo mūsų žadinti kaip anksčiau. Kai aš atsikėliau, 
nuėjau pas juos ir pasakiau: „Bryn (jai šešeri), tau turėjo būti labai sun- 
ku neiti į mamytės ir tėvelio kambarį. Tam reikia daug valios!" 

Bryn man atsakė: „Aš žinau, kas yra valia. Valia — tai, kai nori pa- 
žadinti mamytę ir tėvelį, bet žinai, kad to daryti nereikėtų. Ir to ne- 
darai.“ 


„Dabar aš padengsiu stalą ir pagaminsiu pusryčius!“ Ir ji tą padarė. 

Maiklas pakvietė mane į savo kambarį parodyti, kad jis pirmą kartą 
pats pasiklojo lovą. Iš susijaudinimo jis šokinėjo aukštyn žemyn. Aš pa- 
sigailėjau jo ir nepasakiau, kad užklotas nedengė pagalvių, kad vienoje 
pusėje jis siekė grindis, o kitoje kybojo per aukštai. Aš tiesiog pasakiau: 
„Oho, tu užklojai beveik visą lovą!“ 

Kitą rytą jis vėl mane pasikvietė ir tarė: „Matai, aš užklojau ir pagal- 
ves bei išlyginau kraštus!“ 

Man tai buvo nuostabu. Visada galvojau, kad jeigu nori, kad vaikas 
padarytų kažką geriau, reikia tiesiogiai nurodyti, ką jis padarė blogai. 
Bet man tiesiog pasakius, ką jis padarė gerai, jis pats norėjo padaryti 
dar geriau. 


*X*x* 


Mane truputį erzino, kad Hansas niekada neprisiima iniciatyvos atlikti 
namų ruošos darbus. Būdamas devynerių, manau, jis turėtų prisiimti 
daugiau atsakomybės. 

Antradienio vakarą aš paprašiau jo padengti stalą. Dažniausiai reikia 
jį nuolat raginti, kad viską pabaigtų iki galo, tačiau šį kartą jam nerei- 
kėjo jokio priminimo. Hansas girdėjo, ką pasakiau vyrui: „Frankai, ar 
matei, ką Hansas padarė? Jis patiesė staltieses, sudėliojo indus, salotų 
dubenį, servetėles, sidabrinius stalo įrankius, ir jis netgi prisiminė tavo 
alų! Jis labai atsakingas.“ Hansas neparodė jokios reakcijos. 

Aš užlipau į antrą aukštą paguldyti į lovą savo jaunesnio sūnaus ir 
paprašiau Hanso ateiti už penkiolikos minučių. Jis sutiko. 

Po penkiolikos minučių jis jau buvo viršuje savo lovoje. Aš tariau: 
„Aš paprašiau tavęs ateiti ir būti lovoje už penkiolikos minučių, ir štai 
tu čia pačiu laiku. Tikrai tave galima pavadinti žmogumi, kuris laikosi 
duoto žodžio“ Hansas nusišypsojo. 

Kitą dieną Hansas atėjo į virtuvę prieš pietus ir tarė: „Mama, aš 
atėjau padengti stalo.“ 

Aš buvau apstulbusi. Pasakiau: „Tu atėjai man nespėjus tavęs pa- 


kviesti. Aš tikrai tau dėkinga!“ 

Nuo tada aš pastebėjau tam tikrus jo pokyčius. Vieną rytą jis pasi- 
klojo lovą man neprašius, kitą — apsirengė prieš pusryčius. Atrodo, kad 
kuo daugiau gerų jo savybių pastebiu, tuo jam lengviau būti geram. 


**x* 


Aš taikiau atlygio sistemą. Kiekvienąkart kai nerimaudavau, kad Meli- 
sa gali netinkamai elgtis, aš pasakydavau: „Jeigu būsi gera, aš nupirksiu 
tau ledų, naują žaislą ar ką nors kitą.“ Tą vieną kartą Melisa elgdavosi 
gerai, bet kitą kartą aš ir vėl turėdavau ką nors pažadėti. 

Pastaruoju metu aš lioviausi sakyti: „Jeigu būsi gera, aš...“ Dabar 
sakau: „Melisa, man labai padėtum, jei...“ Ir kai ji padaro ką nors nau- 
dingo, aš stengiuosi tai pabrėžti. 

Pavyzdžiui, praėjusį savaitgalį aš jai pasakiau, kad man labai padė- 
tų, jeigu atvykusiems į svečius seneliams parodytų, jog jų labai laukė. 
Kai sekmadienį jie atvyko, ji buvo nuostabi. Jiems išvykus, aš tariau: 
„Melisa, tu senelį ir senelę padarei labai laimingus, kol jie čia buvo. Tu 
pasakojai jiems pokštų, pasiūlei saldainių ir parodei savo kramtomo- 
sios gumos popierėlių kolekciją. Tai tikras svetingumas!“ Melisa tiesiog 
švytėjo. 

Taikant senąjį būdą, reultatų galima buvo pasiekti tik trumpam, 
kol gaudavo atlygį. Naujasis būdas leidžia jai jaustis geriau kaip asme- 


nybei. 


Vaikams pagyrimas būtinas ypač tada, kai jiems nesiseka. Kiti du pavyzdžiai 


apie tėvus, kurie giria vaikus sunkiomis aplinkybėmis. 


Pernai (trečioje klasėje) Lizos rašysena buvo siaubinga. Mokytoja 
man apie tai užsiminė. Pasijutau taip, tarsi kritikuotų mane pačią. Nuo 
tada kiekvieną vakarą sakydavau Lizai, kaip prastai atliko namų darbus 
ir kaip negražiai parašė raides. 

Po kelių mėnesių Liza parašė raštelį mokytojai, kuriame prisipažino, 
kad mokytoja jai patinka. Raštelio ji nepasirašė. Kai aš užsiminiau, jog 
Liza pamiršo pasirašyti, ji atsakė: „Mokytoja žinos, kad jis nuo manęs, 


nes rašysena baisi.“ 

Man persmelkė širdį! Vaikas pasakė taip tikroviškai, nes susitaikė su 
faktu, jog rašysena prasta ir negalima nieko pakeisti. 

Perskaičiusi „Laisvi tėvai — laisvi vaikai“ aš viską pradėjau iš pradžių. 
Kiekvieną vakarą, kai Liza man parodydavo namų darbus, aš jos nekriti- 
kuodavau, o stengdavausi rasti bent vieną tvarkingą sakinį, žodį, raidę ir pa- 
girdavau ją. Po kelių mėnesių jos rašysena pasikeitė beveik šimtu procentų! 


**X* 


Tai buvo diena, kai aš tikrai džiaugiausi turėdama bendravimo su vai- 
kais įgūdžių. Aš važiavau namo su savo vaikais — dvejų, šešerių ir devy- 
nerių metų amžiaus. Dženiferė, mano šešiametė, nusprendė atidaryti 
plastikinę spragėsių pakuotę ir, žinoma, pribarstė visą automobilį. Įvai- 
rios mintys sukosi galvoje: „Godus vaike... nejau negalėjai palaukti, kol 
mes grįšim namo... dabar žiūrėk, ką pridarei!“ 

Vietoj to, aš tiesiog garsiai pasakiau: „Automobilis pilnas spragėsių. 
Jį reikia išvalyti.“ 

Kai grįžome namo, Dženiferė nuskubėjo vidun dulkių siurblio. Ta- 
čiau dažniausiai iškyla ir daugiau kliūčių. Imdama dulkių siurblį, Dže- 
niferė nuvertė augalą ir mano miegamajame pribarstė žemių. To šešia- 
metei buvo per daug. Ji visiškai sugniužo ir pasipylė isteriškos ašaras. 

Vienu momentu aš nežinojau, ką daryti. Tada pabandžiau apibū- 
dinti jos jausmus: „To jau per daug!.. Koks nusivylimas!“ Galiausiai 
ji nurimo tiek, kad galėtų pradėti valyti automobilį, bet mintis apie 
miegamąjį jos nepaliko. 

Ji išvalė automobilį ir pakvietė mane. Užuot vertinus ją, aš pasakiau: 
„Spragėsių buvo visame automobilyje, o dabar nematau nė vieno.“ 

Ji buvo labai patenkinta savimi ir tarė: „O dabar aš einu valyti mie- 
gamojo.“ 


„Štai kaip“, aš tikrai nudžiugau. 


Keletas tėvų pastebėjo, kad girti galima net pačiose netikėčiausiose situaci- 
jose — kai vaikai padaro kažką, ko daryti nederėjo. Užuot barę vaikus, jie 


primena pagyrimo vertą elgesį. Štai vienos mamos pasakojimas: 

Kai Karen man pasakė, kad pametė metro bilietą, pirma mano reakcija 
buvo aprėkti ją už nerūpestingumą. Bet jį atrodė tokia nelaiminga, kad 
aš pasakiau: „Pagalvok, Karen, daugiau kaip tris semestrus tu turėjai šį 
metro bilietą. Tu buvai labai rūpestinga.“ 

Karen atsakė: „Tikriausiai. Bet vis tiek daugiau nerizikuosiu. Kai 


nusipirksiu naują, aš laikysiu jį piniginėje.“ 


Net ir apsimestinis pagyrimas svarbus, nes jis pažadina vaiko ryžtą. 


Kristinai aštuoneri. Kiek atsimenu, ji visada bijojo tamsos. Daugybę 
kartų pašokdavo iš lovos, kad nueitų į vonią, atsigertų vandens ar tie- 
siog pažiūrėtų, ar mes visi esame namuose. 

Praėjusią savaitę gavome jos pažangumo ataskaitą. Ten buvo pilna 
pagyrimų. Ji praleido visą dieną gėrėdamasi ja ir vis skaitydama. Prieš 
eidama miegoti, ji man pacitavo ir pridūrė: „Mergaitė, kuri yra atsakin- 
ga, moka dirbti kartu su kitais, kuri laikosi taisyklių, gerbia aplinki- 
nius, kuri skaito ketvirtos klasės knygas, bet yra tik trečioje klasėje — 77 
nebijos to, ko nėra! Aš einu miegoti.“ 

Ji užmigo tą vakarą ir mes jos nematėme iki ryto. 

Aš labai laukiu susitikimo su mokytoju per atvirų durų vakarą mo- 
kykloje, kad galėčiau jam pasakyti, kiek daug jo žodžiai reiškė vienai 
mažai mergaitei. 

**x* 


Brianui devyneri, jis visada buvo drovus bei stokojo pasitikėjimo savi- 
mi. Pastaruoju metu jis man pasakodavo apie savo pojūčius, o aš sten- 
giausi nieko nepatarinėti, priešingai — pagirdavau jį. Prieš dvi dienas 


mes pasikalbėjome: 


BRAJANAS. Mama, aš turiu problemų su ponia I. Ji visą laiką kabinė- 


jasi prie manęs ir laido replikas apie mane visai klasei. 
MAMA. Ak. 


BRAJANAS. Ar atsimeni, kai aš apsikirpau, ji pasakė visai klasei: „Žiū- 


rėkike, Mūsų Mokykloje naujas berniukas. 


MAMA. Hmm. 

BRAJANAS. Ir kai aš nuėjau su naujomis spalvotomis kelnėmis, ji pasa- 
kė: „Nagi pažiūrėkite į poną Įmantriosios Kelnės.“ 

MAMA. (Negalėdama atsispirti pagundai.) Kaip ta manai, ar tau 
vertėtų su ja pasikalbėti? 

BRAJANAS. Aš jau kalbėjau. Aš jos paklausiau: „Kodėl jūs nuolat prie 
manęs kabinėjatės?“ Ji atsakė: „Dar viena tokia pastaba ir 
aš nusiųsiu tave pas mokyklos direktorių.“ 

Mama, aš pasijutau labai blogai, ką man daryti? Jeigu 
aš nueisiu pas direktorių ir viską jam papasakosiu, ji 


tikrai nepaliks manęs ramybėje. 


MAMA. Hmm. 

BRAJANAS. Na gal aš iškęsiu. Liko tik trisdešimt dienų. 

MAMA. Tas tiesa. 

BRAJANAS. Ne, aš tiesiog negaliu to pakęsti. Gal geriau tu eik su ma- 
nimi į mokyklą. 

MAMA. Brajanai, manau, tu pakankamai subrendęs, kad išspręs- 


tum šią problemą pats. Aš labai tavimi pasitikiu. Tikiu, 
kad tu priimsi teisingą sprendimą. (Pabučiuoju ir apkabi- 


nu.) 


Kitą dieną 

BRAJANAS. Mama, man taip gera! Aš nuėjau pas direktorių ir jis pa- 
sakė, kad esu drąsus, jog atėjau pas jį, ir kad jis laimingas, 
jog esu pakankamai stiprus ir kad nenuvertinau jo bei pa- 
sidalijau savo problema. Juk tam jis ir yra! 

MAMA. Tu susitvarkei su šia sunkia situacija vienas pats! 

BRAJANAS. (Didžiuodamasis savimi.) Tikrai taip! 


Šis pavyzdys parodo trenerio pagyrimų įtaką jo treniruojamai futbolo ko- 
mandai. Po rungtynių kiekvienas komandos devynmetis ir dešimtmetis narys 


gaudavo laišką. Toliau pateikiamos ištraukos iš trijų laiškų: 

Rugsėjo 16 d. 
Mieli Tomahaukai, 


Sekmadienį jūs buvote tikri STIPRUOLIAI. Puldami mes įmušėme 
šešis įvarčius — daugiausia per visas rungtynes šiais metais. Gindamiesi 
išlaikėme kamuolį priešininkų aikštės pusėje per visas rungtynes, jie 
įmušė tik vieną įvartį. 
Treniruotė vyks Vileto lauke šeštadienį, 10.00—11.15 val. ryte. Iki pa- 
simatymo. 

Nuoširdžiai 


Treneris Bobas Gordonas 


Spalio 23 d. 
Mieli Tomahaukai, 


TAI BENT RUNGTYNĖS! TAI BENT KOMANDA! 


Mūsų „olandiškojo stiliaus“ gynyba užkirto kelią vienos iš geriausiai 
smūgiuojančių komandų puolimui, negana to, jūs vos kelis kartus lei- 
dote jiems įmušti įvarčius. Mūsų ataka buvo tikrai gerai suderinta, 
net penki žaidėjai įmušė įvarčius. Be to, didžioji dalis šių įvarčių buvo 
gero perdavimo bei pozicinio žaidimo rezultatas. Ši pergalė iš tikrųjų 
buvo komandos pergalė, prie kurios reikšmingai prisidėjo kiekvienas 
žaidėjas. 

Mes vis dar antroje vietoje, atsiliekame vienu tašku nuo Ponkų, ir mums 
liko dar dvejos rungtynės. Tačiau nesvarbu, kaip baigsis sezonas, jūs 


visi galite didžiuotis savo žaidimu. 
Mūsų treniruotė vyks Vileto lauke šeštadienį, 10.00—11.15 val. ryte. Iki 
pasimatymo. 

Nuoširdžiai 


Treneris Bobas Gordonas 

Lapkričio 18 d. 
Mieli NUGALĖTOJAI, 
Šio savaitgalio rungtynės buvo labiausiai jaudinančios, kokias esu kada 
nors matęs. Visus metus Tomahaukai nuostabiai puolė ir gynėsi. Šį sa- 
vaitgalį jie parodė savo nuostabią širdį ir kovotojų dvasią. Nors atrodė, 
kad nebėra laiko, jūs nepasidavėte ir iškovojote pergalę, kurios tikrai 


nusipelnėte. 
Sveikinu jus visus. Jūs esate nugalėtojai - kiekvienas ir visi drauge. 
Nuoširdžiai 


Treneris Bobas Gordonas 

Vaikų išlaisvinimas 
iš jiems priskirtų vaidmenų 


I DALIS 


Prisimenu tą akimirką, kai gimė mano sūnus Deividas. Praėjo penkios sekun- 
dės ir jis vis dar nekvėpavo. Aš buvau apimta siaubo. Seselė trenkė jam per 
nugarytę. Jokios reakcijos. Įtampa buvo nepakeliama. Ji tarė: „Jis užsispyręs!“ 
Vis tiek jokios reakcijos. Po akimirkos jis pagaliau pravirko — tuo persmel- 
kiančiu naujagimio riksmu. Man neapsakomai palengvėjo. Bet tą pačią dieną 
kiek vėliau aš susimąsčiau: „Ar jis tikrai užsispyręs?“ Kai parsivežiau jį namo 
iš ligoninės, slaugytojos žodžius ignoravau — kvaili kažkokios moters žodžiai. 
Įsivaizduokite, kalba apie kūdikį, kuriam nėra nė pusės minutės! 

Beveik dvejus metus, kai tik jis nesiliaudavo verkęs, nors jį sūpuodavau ar 
glostydavau, kai tik nenorėdavo ragauti naujo maisto ar atsisakydavo pietų 
miego, kai tik užsispirdavo ir reikalaudavo į darželį važiuoti autobusu ar ne- 
sivilkdavo megztuko šaltą dieną, man į galvą grįždavo mintis: „Ji buvo teisi. 
Jis užsispyręs.“ 

Man reikėjo būti protingesnei. Visuose psichologijos kursuose, kuriuos 
lankiau, mane įspėdavo apie tai, jog nuolatinis neigiamas požiūris gali duoti 
neigiamų rezultatų. Jeigu jūs priklijuojate vaikui lėtai skaitančiojo etiketę, jis 


gali pradėti pats apie save taip manyti. Jeigu jūs galvojate, kad vaikas išdykęs, 

yra tikimybė, kad jis ims demonstruoti, koks išdykęs gali būti. Bet kokia 
kaina reikia vengti etikečių klijavimo. Aš visiškai su tuo sutikau, bet vis tiek 
negalėjau liautis galvojusi apie Deividą kaip apie „užsispyrusį vaiką. 

Vienintelė mano paguoda buvo žinojimas, kad esu tokia ne viena. Mažiau- 
siai kartą per savaitę išgirsdavau kitus tėvus sakančius ką nors panašaus: 

„Mano vyresnėlis yra labai problemiškas vaikas. Jauniausiasis — tikras ma- 
lonumas.“ 

„Bobis iš prigimties peštukas.“ 

„Bilis labai patiklus. Bet kas gali juo pasinaudoti.“ 

„Maiklas - šeimos teisininkas. Jis žino atsakymus bet kokioje situacijoje.“ 

„Aš nebežinau, kuo maitinti Džiulės. Ji tokia išranki maistui.“ 

„Pirkti ką nors naują Ričardui yra pinigų švaistymas. Jis sugadina viską, ką 
tik paliečia. Šis berniukas — akivaizdus griovėjas.“ 

Aš galvodavau, kaip vaikai įgijo šias etiketes. Dabar suvokiu, kad tai atsi- 
tinka šeimose ir kad vaidmuo gali būti priskirtas visiškai nekaltai. Pavyzdžiui, 
vieną rytą Merė sako savo broliui: „Paduok man akinius.“ 

Brolis atsako: „Pasiimk juos pati ir baik nurodinėti.“ 

Vėliau ji sako mamai: „Sušukuok man plaukus ir žiūrėk, kad nebūtų susi- 
vėlę.“ Mama atsako: „Mere, tu ir vėl nurodinėji.' 

Vėliau ji taria tėčiui: „Nekalbėk dabar. Aš žiūriu šią laidą.“ Tėtis atsako: 
„Paklausykime didžiojo šeimininko!“ 

Taip žingsnis po žingsnio vaikas pradeda žaisti žaidimą. Jei visi Merę vadi- 
na mėgstančia nurodinėti, tai ji privalo tokia būti. 

Jūs turbūt galvojate: „Ar gerai manyti, jog jūsų vaikas mėgsta nurodinėti, 
jeigu to nepasakote jam?“ Tai labai svarbus klausimas. Ar gali tai, ką apie vai- 
ką galvoja tėvai, turėti įtakos vaiko savo paties vertinimui? Norėdami geriau 
suprasti, kaip tėvų nuomonė vaiko atžvilgiu susijusi su vaiko nuomone apie jį 
patį, pabandykime šį eksperimentą. Kai skaitysite tris situacijas, įsivaizduoki- 


te, kad jūs esate vaikas. 


I situacija. Jums maždaug aštuoneri. Vieną vakarą jūs įeinate į svetainę ir ran- 
date savo tėvus kartu dėliojančius didžiulę dėlionę. Kai tik pamatote, ką jie 


veikia, paklausiate, ar galėtumėte prisijungti. 


VAIKŲ IŠLAISVINIMAS IŠ JIEMS PRISKIRTŲ VAIDMENŲ 


Mama paklausia: „Ar jau padarei namų darbus? Ar viskas buvo aišku?“ 

Jūs atsakote: „Taip.“ Ir dar kartą paklausiate, ar galėtumėte padėti dėlioti. 

Mama klausia: „Ar tikrai viską supratai, atlikdamas namų darbus?“ 

Tėtis priduria: „Aš kiek vėliau peržiūrėsiu su tavimi matematiką.“ 

Dar kartą jūs paklausiate, ar galite padėti. 

Tėtis taria: „Atsargiai, žiūrėk, kaip mes su mama dėliojame, mes tau leisi- 
me pridėti vieną detalę.“ 

Kai jūs pasilenkiate ir bandote įdėti detalę, mama sako: „Ne, brangusis. 
Negi nematai, kad detalės kraštas tiesus? Ji sunkiai atsidūsta: „Kaip tu gali 
dėti detalę tiesiu kraštu į vidurį dėlionės?“ 


Kaip tėvai jus vertina: 


Kaip jų požiūris verčia jus jaustis? 


II situacija: Ya pati. Jūs įeinate į svetainę ir randate savo tėvus kartu dėliojan- 
čius didžiulę dėlionę. Paklausiate, ar galėtumėte prisijungti. 

Mama sako: „Negi daugiau neturi ką veikti? Gal eik pažiūrėti televizo- 
riaus.“ 

Jūs staiga pastebite detalę su kaminu dėlionėje ir bandote ją paimti. 

Mama sušunka: „Atsargiai! Tu sugadinsi visą mūsų darbą.“ 

Tėtis paklausia: „Ar mes negalime nors kartą pabūti ramiai?“ 

Jūs sakote: „Prašau, tik šią vieną detalę!“ 

Tėtis taria: „Iu niekada nepasiduodi, ar ne?“ 

Mama: „Gerai, vieną detalę ir viskas!“ Ji pažvelgia į tėtį, purtydama galvą 
ir vartydama akims. 


Kaip tėvai jus vertina? 

Kaip jų požiūris verčia jus jaustis? 


III situacija: Ta pati. Pamatote tėvus dėliojančius dėlionę ir prieinate pažiūrėti 
iš arčiau. 

Paklausiate: „Ar aš galiu padėti?“ 

Mama linkteli: „Žinoma, jeigu nori.“ 

Tėtis taria: „Prisistumk kėdę.“ 

Jūs pamatote detalę ir esate tikras, kad tai debesų dalis. Įdedate ją, bet ji 
netinka. 

Mama: „Beveik pataikei!“ 

Tėtis pamoko: „Detalės su tiesiu kraštu dedamos į dėlionės kraštus.“ 

Tėvai toliau dėlioja. Jūs šiek tiek laiko analizuojate paveikslėlį. Pagaliau 
randate tinkamą vietą savo detalei. 

Sakote: „Žiūrėkite, tinka!“ 

Mama nusišypso. 

Tėtis taria: „Iu tikrai užsispyręs.“ 


Kaip tėvai jus vertina? 


Kaip jų požiūris verčia jus jaustis? 


Ar nustebote, kaip greitai supratote tėvų požiūrį? Kartais užtenka kelių žo- 


džių, žvilgsnio ar balso tono, kad suprastumėte, jog esate „lėtas ir kvailas“, 


„kenkėjas“ ar mėgstamas ir gabus žmogus. Ką tėvai apie jus galvoja dažnai 

gali būti perduodama per kelias sekundes. Kai padauginame tas sekundes iš 
kasdienio tėvų ir vaikų bendravimo valandų, suprantame, kaip stipriai vaikus 
gali paveikti tėvų nuomonė apie juos. Paveikiami ne tik jų jausmai, bet ir 
elgesys. 

Kai jūs darėte šį pratimą ir jūsų tėvai manė jus esant „lėtą“, ar pajautėte, 
kaip blėso pasitikėjimas savimi? Ar po to stengtumėtės sudėlioti dėlionę pats? 
Ar jautėtės prislėgtas, nes nebuvote toks greitas, kaip kiti šalia esantys žmo- 
nės? Gal sau pasakėte: „Kam išvis bandyti?“ 

Kai tėvai į jus žiūrėjo kaip į įkyruolį, ar jūs jautėte, kad turite pulti įrodi- 
nėti, kad nebūtumėte atstumtas? Ar jūs jautėtės atstumtas ir nugalėtas? Ar jūs 
jautėtės piktas, gal norėjote sugadinti jų dėlionę ir taip jiems atkeršyti? 

Kai į jus žiūrėjo kaip į mėgstamą ir gabų žmogų, ar jūs jautėte, kad suge- 
bate elgtis taip, kad patiktumėte? Jeigu ir padarytumėte keletą klaidų, vis tiek 
bandytumėte dar kartą? 

Nesvarbu, kokios buvo jūsų reakcijos, galima daryti išvadą, kad tėvų nuo- 
monė apie vaikus turi įtakos ne tik vaikų nuomonei apie save, bet ir jų elge- 
siui. 

Bet jeigu vaikui jau buvo priskirtas tam tikras vaidmuo — nesvarbu dėl ko- 
kios priežasties — ar tai reiškia, kad jis turi atlikti šį vaidmenį visą likusį savo 
gyvenimą? Ar jis užstrigęs šiame vaidmenyje, ar jis gali išsilaisvinti ir tapti 


tuo, kuo jis gali būti? 


ŠTAI ŠEŠI ĮGŪDŽIAI, KURIUOS TĖVAI GALI TAIKYTI 
NORĖDAMI IŠLAISVINTI VAIKĄ IŠ TAM TIKRO VAIDMENS 


L. Ieškokite galimybės vaikui parodyti gerąsias jo savybes. 

2. Sudarykite vaikams sąlygas matyti save iš skirtingų pusių. 

3. Leiskite vaikams tarsi netyčia išgirsti, ką apie juos sakote teigiamo. 
4. Rodykite pavyzdį vaikui. 

5. Prisiminkite ypatingas akimirkas. 


6. Kai jūsų vaikas elgiasi pagal senąjį vaidmenį, išsakykite savo jausmus ir 


(arba) lūkesčius. 

IEŠKOKITE GALIMYBĖS PARODYTI VAIKUI 
GERĄSIAS JO SAVYBES 

Aš jan ketinau Vkambinti šaldytuvų mevstrui, ka Garaisia į 

SUDARYKITE VAIKAMS SĄLYGAS MATYTI SAVE 
IŠ SKIRTINGŲ PUSIŲ 


Džima, šią popiet ę Manęs nebus 
namuose, todėl tau veikės šunį 

LEISKITE VAIKAMS TARSI NETYČIA IŠGIRSTI, 
KĄ APIE JUOS SAKOTE TEIGIAMO 


Jis tiesiog vėties "esė TV. r 


Garis ir aš gaminome spragėsius ir „Jis sviedė apklotą ant keptuvės ir 
keptuvėje užsidegė aliejus. užgesino liepsną. Štai čia tai 
i Š 


Kol aš galvojau ką daryti... akraujiškumas, kuris būtinas 


kritiniu momentu! 

RODYKITE 
PAVYZDĮ VAIKUI 

Ei, man atrodė, kad tave 

Užuot griebęsis viso darbo 
aš valysiu dalimis. 

PRISIMINKITE 
YPATINGAS AKIMIRKAS 


Kai tau buvo treji, aš pamiršau raktus 
NAMuoSe, 0 tu užipai iki miegamojo 
0, nusadeidai ant drabužinės, nužokai 


O kai tau buvo ketvevi su puse, tu 

buvai pirmas vaikas mūsų kieme, 

kuris pradėjo važinėti dviračiu be 
papildomų 


vatukų! 

KAI JŪSŲ VAIKAS ELGIASI PAGAL SENĄJĮ VAIDMENĮ, 
IŠSAKYKITE SAVO JAUSMUS IR (ARBA) LŪKESČIUS 


Sausainiai buvo skirti visai šeimai! 
Aš tikiuosi, kad tu mokė 

Tai ne visi įgūdžiai, skirti padėti vaikams pamatyti save iš įvairių pusių. 
Sioje knygoje aprašyti įgūdžiai gali būti naudingi norint nuolat tobulėti. Pa- 
vyzdžiui, viena mama, kuri seniau savo sūnų vadindavo „užuomarša“, parašė 


raštelį, kad jis pradėtų apie save kitaip galvoti ir nepamirštų svarbių dalykų. 


Mielas Džordžai, 

Tavo muzikos mokytoja man šiandien skambino ir sakė, kad į 
dvi paskutines orkestro repeticijas tu atėjai be savo trimito. 

Aš tikiu, kad nuo šiol rasi būdą, kaip prisiminti svarbius daly- 


kus. 


Mama 


Tėtis ėmėsi spręsti problemą užuot vadinęs savo vaiką peštuku. Jis tarė: „Džei- 
sonai, aš žinau, kad tau pikta, kai tu stengiesi susikaupęs ruošti namų darbus 
ir tavo brolis švilpauja, bet muštis negražu. Kaip dar galėtum pakovoti už 
tylą, kai tau jos reikia?“ 

Ar ši mintis padėti vaikams pamatyti save iš skirtingų pusių jums atrodo 
sudėtinga? Aš nežinau, kokia sunkesnė užduotis galėtų būti skirta tėvams. 
Kai vaikas nuolat blogai elgiasi, reikia užkirsti tam kelią taip, kad nepaska- 
tintume jo ir toliau taip elgtis. Negalima rėkti: „Ir vėl tu taip elgiesi!“ Norint 
išlaisvinti vaiką iš jam priskirto ir jo atliekamo vaidmens, pirmiausia reikia 


sudaryti planą. 


1. Ar yra koks nors vaidmuo, kurį mano vaikas atlieka — namuose, moky- 


kloje, tarp draugų ar artimųjų? Koks tas vaidmuo? 


2. Ar yra kokių nors teigiamų to vaidmens savybių? (Pavyzdžiui, „išdaigi- 


ninko“ pokštai pralinksmina; „svajotojo“ vaizduotė.) 


VAIKŲ IŠLAISVINIMAS Iš JIEMS PRISKIRTŲ VAIDMENŲ 


3. Kaip jūs norėtumėte, kad jūsų vaikas apie save galvotų? (Kad yra atsa- 
kingas, gali iki galo atlikti darbą ir t. t.) 


Tai tik įžanginiai klausimai. Tikra veikla laukia prieš akis. Pažvelkite į įgū- 
džius, išvardytus žemiau. Tada užrašykite žodžius, kuriuos pavartotumėte, 
norėdami praktiškai pritaikyti kiekvieną įgūdį. 


A. Ieškokite galimybės parodyti vaikui gerąsias jo savybes. 


B. Sudarykite vaikams sąlygas matyti save iš skirtingų pusių. 


C. Leiskite vaikams tarsi netyčia išgirsti, ką apie juos sakote teigiamo. 

D. Rodykite pavyzdį. 


E. Prisiminkite ypatingas akimirkas. 


F. Kai jūsų vaikas elgiasi pagal senąjį vaidmenį, išsakykite savo jausmus ir (arba) 
savo lūkesčius. 


G. Ar yra dar kokių nors įgūdžių, kurie, jūsų manymu, galėtų būti efektyvūs? 

Šį pratimą aš atlikau prieš daug metų. Kas mane privertė? Vieną vakarą, 
kai aš pasiėmiau Deividą iš skautų susitikimo, vadovas paprašė užeiti į kirą 
kambarį. Jis buvo paniuręs. 

Nervingai paklausiau: „Kas nutiko?“ 

„Aš noriu su jumis pakalbėti apie Deividą. Mes turime šiokių tokių pro- 
blemų.“ 

„Problemų?“ 

„Deividas atsisako laikytis nurodymų.“ 

„Aš nesuprantu. Nurodymų;? Jūs turite omeny projektą, su kuriuo jis dabar 
dirba?“ 

Jis bandė kantriai šypsotis: „Aš turiu omenyje visus projektus, su kuriais 
mes dirbame šiais metais. Kai jūsų sūnus ką nors sugalvoja, neįmanoma jo 
atkalbėti. Jis turi savus būdus, kaip atlikti užduotis, ir jis neklauso jokių ar- 
gumentų. Atvirai sakant, kitiems berniukams jis šiek tiek atsibodo. Jis atima 
daug grupės laiko... Ar namuose jis toks pat užsispyręs?“ 

Aš neatsimenu, ką atsakiau. Aš kažką sumurmėjau, nusivedžiau Deividą 
į mašiną ir greitai išvažiavau. Važiuojant namo Deividas buvo tylus. Aš įjun- 
giau radiją — kad tik nereikėtų šnekėti. Man net pradėjo skaudėti skrandį. 

Aš jaučiausi taip lyg būtų pasakyta tiesa apie Deividą. Metų metus aš ap- 
simetinėjau, kad jis tėra šiek tiek užsispyręs namuose — su manimi, su savo 
tėčiu, su seserimi bei broliu. Ber dabar bėgti nuo tiesos jau nebegalėjau. Ap- 
linkinis pasaulis patvirtino tai, ko aš niekada nenorėjau pripažinti. Devidas 
yra nepalenkiamas, griežtas, užsispyręs. 

Keletą valandų negalėjau užmigti. Aš gulėjau kaltindama Deividą, kad jis 
nėra toks, kaip kiti vaikai ir kaltindama save už visus tuos kartus, kai jį pa- 
vadinau „mulu“ ar „užsispyrusiu buivolu“. Tik kitą rytą aš sugebėjau į skautų 
mokytojo nuomonę apie savo sūnų pažvelgti objektyviai ir pradėjau galvoti, 
kaip Deividui padėti. 

Dėl vieno buvau tikra. Svarbu nekartoti tos pačios nuomonės ir nepastū- 
mėti Deivido ir toliau laikytis šio vaidmens. Mano užduotis buvo ieškoti ge- 
riausių jo savybių ir patvirtinti jas (juk jei to nepadarysiu aš, kas padarys?). 
Taigi jis „stiprios valios“ ir „ryžtingas“. Bet jis sugeba būti lankstus ir toleran- 


tiškas. Ir būtent šias savybes reikia pripažinti. 

Sudariau visų man žinomų įgūdžių, skirtų padėti vaikui matyti save i 
skirtingų pusių, sąrašą. Po to pabandžiau prisiminti situaciją, kada Deivida 
spyriojosi praeityje. Ką aš galėčiau jam pasakyti, jeigu kas nors panašaus pa 


sikartotų? Štai ką aš sugalvojau: 


A. Ieškokite galimybės vaikui parodyti gerąsias jo savybes. „Deividai, tu suti 
kai su mumis eiti pas močiutę, nors ir labai norėjai likti namuose ir Žaisti si 
draugu. Tu buvai labai „pasiaukojantis“. 

B. Sudarykite vaikui sąlygas matyti save iš skirtingų pusių. „Panašu, kad kie 
kvienas šios šeimos narys nori eiti į skirtingą restoraną. Deividai, gal tu gal 
ką nors sugalvoti, kaip mums rasti išeitį? 

C. Leiskite vaikui tarsi netyčia išgirsti, ką jūs apie jį sakote teigiamo. „Lėti 
mes su Deividu šįryt radome kompromisą. Jis nenorėjo autis aulinių batų. A 
nenorėjau, kad jis mokykloje sėdėtų šlapiomis kojomis. Galiausiai jis sugalvo 
jo, kad gali į mokyklą eiti su senais sportiniais bateliais, pasiimti porą sausi 
kojinių ir persiauti savo geraisias sportiniais bateliais.“ 

D. Rodykite pavyzdį. „Aš tokia nusivylusi! Aš taip norėjau pažiūrėti film. 
šį vakarą, o tėtis man priminė, kad mes esame susitarę eiti žiūrėti krepšinio.. 
Na, tiek to, manau, galima atidėti filmą dar vienai savaitei. 

E. Prisiminkite ypatingas akimirkas. „Aš prisimenu, kaip smarkiai tu iš pra 
džių nenorėjai eiti į berniukų skautų stovyklą. Bet tada pradėjai apie ją galvo 
ti, skaityti ir kalbėti su kitais vaikais, kurie jau joje dalyvavo. Ir galiausiai ti 
nusprendei pats pabandyti. 

F. Kai jūsų vaikas elgiasi pagal senąjį vaidmenį, išsakykite savo jausmus i 
(arba) savo lūkesčius. „Deividai, jei į vestuves ateisi su senais džinsais, tai ki 
tiems svečiams tai atrodys kaip nepagarba. Tarsi tu sakytum: „Šios vestuvė 
nėra svarbios!“ Taigi kad ir kaip tau nepatinka mintis dėvėti kostiumą ir rišti 
kaklaraištį, aš tikiuosi, kad apsirengsi tinkamai. 

G. Ar yra kokių nors dar įgūdžių, kurie galėtų būti naudingi? Labiau priimt 
Deivido neigiamus jausmus. Daugiau galimybių rinktis. Daugiau problemo. 


sprendimų. 

Tai buvo pratimas, kuris pakeitė mano tikslą. Aš pamačiau kitą Deivido veidą 
ir galėjau kitaip elgtis su vaiku. Nepasiekiau dramatiškų rezultatų per vieną 
naktį. Kai kada sekėsi labai gerai. Atrodė, kad kuo labiau aš vertinau Deivido 
gebėjimą būti lanksčiam, tuo lankstesnis jis sugebėjo būti. Ber kai kada nesi- 
sekė. Mano pyktis ir didžiulis nusivylimas mane grąžindavo į pradinį tašką, 
ir aš vėl pradėdavau ant jo rėkti. 

Bet po ilgos kovos aš atsisakiau neryžtingumo. Aš laikiausi naujo požiūrio. 
„Ryžtingas“ vaikas turėjo lygiai tokią pat „ryžtingą“ mamą. 


Mažas berniukas dabar jau užaugęs. Visai neseniai, kai jis nepaklausė pro- 
tingo patarimo (tai yra neatsižvelgė į mano nuomonę), aš taip nuliūdau, kad 
pavadinau jį „kiauliagalviu“. 

Jis atrodė išsigandęs ir minutėlę tylėjo. 

„Ar taip apie mane galvoji?“ 

Susigėdusi tik mikčiojau: „Na, aš... aš...“ 

Jis švelniai nuramino: „Nieko tokio, mama. Tavo dėka aš apie save galvoju 


kitaip.“ 

III DALIS. 
TĖVŲ PASAKOJIMAI — DABARTIS IR PRAEITIS 


Štai keletas pasakojimų iš tėvų, kurie buvo pasiryžę išlaisvinti savo vaikus iš 


jiems priskirtų vaidmenų. 


Per paskaitą apie vaidmenis man pradėjo darytis labai bloga. Aš pagalvo- 
jau, kaip šlykščiai elgiausi su Gregu ir kokių baisių dalykų jam pasakydavau: 

„Aš norėčiau, kad tu save pamatytum. Tu elgiesi kaip bukagalvis.“ 

„Kodėl būtent tu nuolat visus sustabdai?“ 

„Panašu, kad aš nieko iš tavęs negaliu tikėtis. Turėčiau žinoti, koks esi 
bjaurus.“ 

„Tu niekada neturėsi draugų. 

„Elkis pagal savo amžių. Tu elgiesi kaip dvejų metų berniukas.“ 

„Tu taip netvarkingai valgai. Tu niekada neišmoksi.“ 

Aš galvojau, kad jis man keršija ir tai nesiliaudavo. Negana to, šią savaitę 
aš susitikau su jo mokytoja, ir ji skundėsi, jog jis yra nesubrendęs. Po kurio 
laiko aš tikriausiai būčiau jai pritarus, bet tą dieną jos žodžiai siaubingai mane 
pribloškė. Aš supratau, kad situacija pasiekė kritinį tašką ir nusprendžiau pa- 
bandyti kai kuriuos per paskaitas išgirstus būdus. 

Iš pradžių aš buvau per daug pikta, kad galėčiau būti maloni. Aš žinojau, 
kad Gregui reikia nors šiek tiek teigiamo grįžtamojo ryšio, bet aš vos galėjau 
su juo kalbėtis. Taigi aš parašiau jam raštelį, kai jis pirmą kartą padarė šį tą 


gero. Aš parašiau: 
Mielas Gregai, 


Vakar buvo gera diena. Tavo dėka lengvai suspėjome į sekma- 
dieninės mokyklos autobusą. Tu laiku atsikėlei, apsirengei ir laukei 
manęs. 

Ačiū 


Mama 

SANTRAUKA 


Norėdami išlaisvinti vaikus iš jiems priskirtų vaidmenų 


IEŠKOKITE GALIMYBĖS VAIKUI PARODYTI GERĄSIAS JO SAVYBES. 


„Gavai šį žaislą, kai tau buvo treji, ir jis atrodo beveik kaip naujas!“ 


SUDARYKITE VAIKAMS SĄLYGAS MATYTI SAVE IŠ SKIRTINGŲ PUSIŲ. 


„Sara, ar galėtum pasiimti atsuktuvą ir priveržti šių lentynų 


rankenėles?“ 


LEISKITE VAIKAMS TARSI NETYČIA IŠGIRSTI, KĄ APIE JUOS 
SAKOTE TEIGIAMO. 


„Jis nė nepajudino rankos, nors leisti tuos vaistus skausminga.“ 


RODYKITE PAVYZDĮ. 


„Pralaimėti sunku, bet aš pasistengsiu būti šauni. Sveikinu!“ 


PRISIMINKITE YPATINGAS AKIMIRKAS. 


„Aš prisimenu, kai...“ 


KAI JŪSŲ VAIKAS ELGIASI PAGAL SENĄJĮ VAIDMENĮ, 


IŠSAKYKITE SAVO JAUSMUS IR (ARBA) SAVO LŪKESČIUS. 


„Man tai nepatinka. Nepaisant to, kad išgyveni stiprius jausmus, 


aš iš tavęs tikiuosi kilnumo.“ 

Po kelių dienų aš jį turėjau nuvežti pas odontologą. Kaip ir dažniausiai 
jis nesiliovė lakstęs po laukiamąjį. Aš nusisegiau laikrodį ir padaviau jam. 
Tariau: „Aš žinau, kad tu gali penkias minutes pasėdėti ramiai.“ Jis atrodė 
nustebęs, bet tikrai sėdėjo ramiai ir tyliai tol, kol gydytojas pakvietė jį užeiti. 

Mums išėjus iš odontologo aš padariau tai, ko nebuvau dariusi niekada 
anksčiau. Aš nusivedžiau jį suvalgyti karšto šokolado. Mes iš tiesų kalbėjo- 
mės. Tą vakarą, kai paguldžiau jį miegoti, pasakiau, kad man buvo labai 
smagu kartu su juo leisti laiką. 

Sunku patikėti, kad tos kelios smulkmenos galėjo pakeisti Gregą. Dabar jis 
stengiasi labiau man įtikti, o tai savo ruožtu skatina mane geriau su juo elgtis. 
Pavyzdžiui, jis paliko savo knygą ir švarkelį virtuvėje ant žemės. Paprastai už 
tai aš pradėčiau rėkti. Užuot rėkus, aš jam pasakiau, kad supykau, nes turėjau 
pakelti jo daiktus, tačiau pasitikiu juo ir žinau, kad nuo šiol jis padės daiktus 
ten, kur jų vieta. 

Ir per vakarienę aš nebekritikavau jo manierų. Nenutylėdavau tik tada, kai 
jis padarydavo ką nors labai bjauraus, bet stengiausi nesikartoti. 

Stengiuosi suteikti jam daugiau atsakomybės namuose, tikėdamasi, kad jis 
pradės brandžiau elgtis. Aš jo prašau iš džiovyklės išimti drabužius, iškrauti 
pirkinius, atlikti kitus panašius darbus. Kitą rytą aš jam netgi leidau pačiam 
išsiplakti kiaušinienę. (Ir tylėjau, nors jis pritaškė ant grindų.) 

Man beveik baisu tai sakyti, bet jo elgesys tikrai pagerėjo. Galbūt tai dėlto, 
kad aš jam geresnė. 


x**x* 


Hetera yra įvaikinta. Nuo pat pirmos dienos, kai pas mus atvyko, ji buvo ti- 
kras džiaugsmas. Ir paaugusi ji buvo mielas, švelnus vaikas. Aš ne tik galvojau, 
kad ji mano džiaugsmas ir pasididžiavimas, bet gausybę kartų per dieną jai 
pasakydavau, kiek laimės ji man suteikia. Tačiau kai perskaičiau jūsų skyrių 
apie vaikams priskiriamus vaidmenis, pagalvojau, kad galbūt ją verčiu nešti 
per didelę naštą, tikėdamasi iš jos būti „gera“, būti „mano džiaugsmu“. Aš taip 
pat pagalvojau, ar ji savyje gali turėti kitų jausmų, kuriuos bijo parodyti. 
Mano susirūpinimas paskatino pabandyti kai kuriuos naujus dalykus. 


Turbūt svarbiausias iš jų buvo surasti būdų, kaip Heterai parodyti, jog; visi 

jausmai, kuriuos ji jaučia, yra geri, kad gerai jausti pyktį, liūdesį ar nusivy- 
limą. Kai vieną dieną aš pusvalandžiu pavėlavau ją paimti iš mokyklos, pa- 
sakiau: „Turbūt labai erzino toks ilgas laukimas.“ (Tai pasakiau vietoj savo 
ankstesnės nuolatinės frazės: „Ačiū kad esi tokia kantri, mieloji.“) Kitą kartą 
jai pasakiau: „Kertu lažybų, kad norėjai iškoneveikti savo draugę, nes atšaukė 
susitikimą!“ (Vietoj savo frazės: „Na brangioji, kiti žmonės tiesiog nėra tokie 
dėmesingi kaip tu.“) 

Aš taip pat stengiausi parodyti norimo jos elgesio pavyzdį. Aš pradėjau 
dažniau sau leisti kalbėti apie savo neigiamus jausmus. Vakar jai pasakiau: 
„Aš jaučiuosi irzli ir norėčiau šiek tiek pabūti viena.“ Ir kai ji paprašė, kad 
paskolinčiau savo naują šalikėlį, aš atsakiau, kad kol kas juo dalytis nenoriu. 

Aš bandžiau kitaip ją girti. Užuot nesiliaudama kartojusi, kokia aš laimin- 
ga dėl jos mokymosi, aš apibūdinau, ką ji pasiekė („Šis pranešimas aiškus ir 
gerai parengtas ), ir daugiau nieko nesakiau. 

Kitą rytą buvo „pirmasis kartas“. Hetera prausėsi duše, o aš ploviau indus. 
Ji pabeldė į sieną, ir aš prisukau karštą vandenį. Vėliau ji atėjo į virtuvę įsiau- 
drinusi ir rėkdama kiek tik gali: „Aš prašiau tavęs neleisti karšto vandens. 
Prausiausi po lediniu vandeniu!!!“ 

Jeigu ji būtų taip pasielgusi prieš mėnesį, mane būtų ištikęs šokas. Aš bū- 
čiau jai pasakiusi: „Hetera, tu taip niekada nesielgei!“ 

Šįkart aš pasakiau: „Aš girdžiu iš tavo balso, kokia tu pikta! Ir aš savo 
galvoje „užsirašau“, kad kitą kartą visiškai užsuksiu karštą vandenį, kai tu 
prausiesi po dušu.“ 

Aš jaučiu, kad ateityje Hetera „pasireikš“ kur kas dažniau, ir aš esu tikra, 
kad man patiks ne viskas, ką išgirsiu; bet daug svarbiau jai būti savimi, o ne 
„mamos džiaugsmu“. 

P.S. Dabar, kai tik išgirstu tėvus man sakant, kokie „geri“ jų vaikai, aš 
pasidarau šiek tiek įtari. 

x**x* 
Vakar su dviem savo dukterim buvau žaidimų aikštelėj. Daugmaž keturis 


kartus sušukau Keitei, mano vyresnėlei (jai aštuoneri): „Nenuleisk akių nuo 


Venidės. Laikyk ją, kai ji lipa į čiuožyklą. Būk šalia jos.“ 

Pradėjau galvoti, ar nepriskiriu Keitei atsakingos vyresnės sesers vaidmens. 
Tiesa, aš ja labai pasitikėjau, bet galbūt taip pat ją labai spaudžiau. Tačiau 
kalbant praktiškai, man dažnai reikdavo pagalbos. 

Aš taip pat pradėjau galvoti, ar su Vende (jai penkeri) nesielgiu kaip su kū- 
dikiu. Aš nebeplanuoju turėti daugiau vaikų, todėl manau, kad man smagu 
su ja taip elgtis. Juk nepaisant visko, ji y72z mano kūdikis. 

Kuo daugiau apie tai galvojau, tuo labiau man atrodė, kad Keitė tikriausiai jau- 
čiasi įsižeidusi. Ji atsisako eiti namo kartu su Vende iš vasaros mokyklos, ji jai ne- 
beskaito. Aš taip pat pastebėjau, kad būdama Vendės amžiaus, Keitė darė pati kai 
kuriuos dalykus, kurių Vendė vis dar nedaro — pavyzdžiui, pati įsipildavo pieno. 

Iki šiol aš nieko nedariau, bet iš lėto pradedu suprasti, ko reikia abiem 
mano dukterims. Vendė turi tapti labiau savarankiška. Taip sumažėtų Keitės 
patiriamas spaudimas. Tuo tarpu Keitė turi turėti galimybę rinktis, ar ji nori 
rūpintis savo seserimi — išskyrus tuos atvejus, kai man pagalba būtina. Ir gal- 
būt retkarčiais aš galėčiau palepinti ir Keitę. Jau labai seniai to nedariau. 


**X* 


Neilui pasisekė, kad praėjusią savaitę suspėjau į grupės susitikimą. Grįžusi 
namo sulaukiau mūsų kaimynės skambučio. Jos balsas virpėjo. Ji matė, kaip 
eidamas į mokyklą Neilas nuskynė tris brangiąsias jos tulpes. 

Aš visiškai nebesivaldžiau. Pamaniau: „Štai ir vėl!“ Jis viską neigs, kaip tą 
kartą, kai išardė laikrodį. (Vėliau radau detales jo kambaryje.) Arba kaip tą 
kartą, kai jis pasakė, jog „peršoko“ į aukštesnę klasę. (Kai paskambinau mo- 
kytojai, ji patikino, kad niekas „nebeperšoka“ į aukštesnes klases.) Pastaruoju 
metu jis tiek meluoja, net jo brolis pasakė: „Mama, Neilas vėl meluoja!“ 

Aš žinau, kad su tuo nelabai gerai tvarkausi. Aš visada reikalauju, kad jis 
man pasakytų tiesą, ir kai jis nepasako, aš dažniausiai išvadinu jį melagiu arba 
„skaitau paskaitą apie melavimą, arba nubaudžiu jį. Panašu, kad aš tik blogi- 
nu padėtį, bet atvirai kalbant, man ir mano vyrui tai labai svarbu. Aš negaliu 
suprasti, kaip Neilas taip elgiasi. 

Kaip jau minėjau, man pasisekė, kad dalyvavau paskaitoje apie vaidmenis. 
Nors ir buvau labai nusiminusi, bet nebenorėjau Neilui priskirti „melagio“ 
vaidmens. 

Kai jis grįžo namo priešpiečių, aš nepristojau prie jo. („Ar tu tai padarei? 
Ar esi tikras, kad nepadarei? Nemeluok man šį kartą“) Aš ėjau tiesiai prie 
reikalo. Tariau, „Neilai, ponia Osgud man sakė, kad tu nuskynei jos tulpes.“ 

„Ne, neskyniau. Tai buvau ne aš!" 

„Neilai, ji tave matė. Ji stovėjo prie lango.“ 

„Tu galvoji, kad aš melagis. Tai ji melagė!“ 

„Neilai, aš nenoriu kalbėti apie tai, kas meluoja, o kas ne. Tai atsitiko. Dėl 
kažkokių priežasčių tu nusprendei nuskinti tris jos tulpes. Dabar mes turime 
galvoti apie tai, kaip ištaisyti padėtį.“ 

Neilas pradėjo verkti: „Aš norėjau nunešti gėlių mokytojai.“ 

Aš tariau: „Ak. Tai štai kokia priežastis. Ačiū, kad pasakei man, kas įvy- 
ko... Kartais tiesą pasakyti sunku — ypač tada, kai manai, kad gali sulaukti 
nemalonumų.“ 

Tada jis pradėjo kūkčioti. 

Aš apkabinau jį ir tariau: „Neilai, aš girdžiu, kaip tu gailiesi. Ponia Osgud 
labai nusiminusi. Ką galima būtų padaryti?“ 

Neilas vėl puolė verkti. „Aš bijau jai pasakyti, kad gailiuosi!“ 

„Ar gali tai užrašyti?“ 

„Nežinau... padėk man.“ 

Mes kartu sugalvojome trumpą raštelį ir jis parašė jį spausdintomis raidė- 
mis (jis mokosi pirmoje klasėje). 

Aš pasakiau: „Ar tu manai, kad to pakanka?“ 

Jis pažvelgė sutrikęs. 

„Ką manai, jei nupirktume jai tulpių, kurias ji pasisodintų?“ 

Neilas plačiai nusišypsojo: „O galėtume?“ 

Iš karto po mokyklos mes nuėjome tiesiai į gėlių parduotuvę. Neilas išrin- 
ko vazoną su keturiomis tulpėmis ir nunešė kartu su savo rašteliu prie ponios 
Osgud durų. Tada jis paspaudė skambutį ir nubėgo namo. 

Aš nemanau, kad jis dar kada nors skins gėles, ir kažkodėl aš nemanau, 
kad jis ir toliau meluos. Aš tiesiog žinau, kad nuo šiol su manimi jis bus atvi- 
resnis. O kai nebus (manau, turiu padėtį vertinti realistiškai), aš nepriskirsiu 


jam melagio vaidmens. Aš surasiu būdą, kad jis man galėtų pasakyti tiesą. 

**x* 


Vieną dieną paskaitai einant į pabaigą, tėtis pradėjo dalytis prisiminimais. 
Jis pasakojo: „Prisimenu, kai aš buvau vaikas, aš eidavau pas savo tėtį su įvai- 
riausiais planais. Jis visada labai rimtai manęs išklausydavo. Tada jis tardavo: 
„Sūnau, tavo galva galbūt debesyse, bet tavo kojos remiasi į žemę.“ Dabar 
matau, kad tas mano paveikslas, kurį jis man pateikė - žmogaus, kuris svajoja, 
bet kartu ir susitvarko su realybe — man padėjo sunkiais momentais... Man 
įdomu, ar kas nors dar turėjo panašios patirties.“ 

Įsivyravo tyla, kai kiekvienas iš mūsų susimąstėm apie savo praeitį, ieško- 
dami situacijų, kurios mūsų gyvenimuose buvo svarbios. Garsiai iš lėto visi 
kartu pradėjome dalytis prisiminimais: 

„Kai aš buvau mažas berniukas, mano močiutė man visada sakydavo, kad 
aš turiu nuostabias rankas. Kiekvieną kartą, kai jai įverdavau siūlo galą į ada- 
tos skylutę ar išpainiodavau mazgus, ji sakydavo, kad mano „rankos auksinės“. 
Manau, kad tai viena iš priežasčių, kodėl nusprendžiau tapti odontologu.“ 

„Pirmaisias mokytojavimo metais patyriau daug sukrėtimų. Aš drebėda- 
vau kiekvieną kartą, kai mano vadovas ateidavo stebėti mano pamokos. Jis 
man pateikdavo keletą pastabų, bet po to visada pridurdavo: „Dėl tavęs, Elen, 
aš niekada nesijaudinu. Iš tikrųjų tu pati save pataisai.“ Įdomu, ar jis suprato, 
kokie įkvepiantys buvo šie jo žodžiai. Aš prisimenu juos kiekvieną dieną. Jie 
man padėjo tikėti savimi.“ 

„Kai man buvo dešimt metų, tėvai nupirko vienaratį. Pirmą mėnesį aš 
nuo jo vis krisdavau. Maniau, kad niekada neišmoksiu juo važiuoti; bet vieną 
dieną aš jau važiavau išlaikydama pusiausvyrą! Mano mama manė, kad aš 
išskirtinė. Nuo to laiko kiekvieną kartą, kai aš nerimaudavau, ar išmoksiu ką 
nors naujo — pavyzdžiui, prancūzų kalbos - ji man tardavo: „Bet kuri mergai- 
tė, kuri moka važiuoti vienaračiu, be jokių problemų gali išmokti prancūzų 
kalbos.“ Žinojau, kad ji kalbėjo nelogiškai. Ką bendro turi mokėjimas važiuo- 
ti vienaračiu ir prancūzų kalbos mokymasis? Ber man patiko jos žodžiai. Tai 
buvo prieš beveik trisdešimt metų. Ir iki šiol kiekvieną kartą, kai susiduriu 
su kokiu nors iššūkiu, aš girdžiu savo mamos balsą: „Bet kuri mergaitė, kuri 


moka važiuoti vienaračiu...“ Ima juokas pagalvojus, bet tas vaizdas man vis 


dar padeda.“ 

Beveik visi esantys grupėje pasidalijo kokiu nors prisiminimu. Kai paskaita 
baigėsi, mes sėdėjome ir žiūrėjome vieni į kitus. Tėtis, kuris padėjo mums 
prisiminti, stebėdamasis kraipė galvą. Kai jis prakalbo, pasakė už mus visus: 


„Niekada nenuvertinkite savo žodžių reikšmės vaiko gyvenime!“ 

Tėvai sakė, kad vaikams išsilaisvinti iš jiems priskirtų vaidmenų sudėtinga. 
Turi ne tik visiškai pasikeisti požiūris į vaiką, bet tam reikia ir praktinių žinių 
bei įgūdžių. Vienas tėvas pasakė: „Norėdami pakeisti vaidmenį, jūs tikrai 
turite mokėti viską suvienyti — jausmus, savarankiškumą, pagyrimus, alterna- 
tyvas bausmėms — visas pastangas.“ 

Norėdami iliustruoti kontrastą tarp gerų ketinimų turinčios mamos ir ma- 
mos, kuri remiasi įgūdžiais bei meile, mes pateikėme dvi situacijas (iš knygos 
Laisvi tėvai - laisvi vaikai). Kiekvienoje šių situacijų septynmetė Siuzė bando 
atlikti „Princesės“ vaidmenį. Srebėdami, kaip mama elgiasi su dukra pirmoje 


situacijoje, galite savęs paklausti: „Ką dar ji galėjo padaryti?“ 


I DALIS. PRINCESĖ 


MAMA. Ei visi, aš namie!.. Labas, Siuze!.. Negi nepasisveikinsi su mama? 
(Siuzė niūriai kilsteli akis ir toliau spalvina ignoruodama mamą.) 

MAMA. (Padeda savo nešulius.) Na, aš manau, kad beveik nieko netrūksta va- 
karėliui. Turiu bandelių, vaisių ir (sw4pdama popierinį maišelį priešais 
savo dukterį stengiasi išgauti jos šypseną) nedidelę staigmeną Siuzei. 

SIUZĖ.  (Griebdama maišelį.) Ką man nupirkai? (Traukdama iš jo vieną daiktą 
po kito.) Kreidelių?.. Gerai... Pieštukų dėžutę... (Pasipiktinusi.) Mė- 


lyną užrašų knygelę! Tu juk žinai, kad aš nekenčiu mėlynos spalvos. 

MAMA. 


SIUZĖ. 
MAMA. 
SIUZĖ. 
MAMA. 


SIUZĖ. 
MAMA. 


SIUZĖ. 


MAMA. 
SIUZĖ. 
MAMA. 
SIUZĖ. 
MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


Kodėl nenupirkai raudonos? 

(Gindamasi.) Taip jau nutiko, jaunoji panele, kad buvau net dviejose 
parduotuvėse ir nė vienoje iš jų nebuvo raudonų užrašų knygelių. Ir 
prekybos centre, ir biuro reikmenų parduotuvėje visos buvo parduo- 
tos. 

Kodėl nenuėjai į parduotuvę prie banko? 

Neturėjau laiko. 

Tai eik atgal. Aš nenoriu mėlynos. 

Siuze, aš tikrai nevažiuosiu ieškoti mažos raudonos knygelės. Šian- 
dien turiu dar daug ką nuveikti. 

Mėlynos man nereikia. Be reikalo pirkai. 

(Atsidūsta.) Na tu ir išlepusi! Visada viskas turi būti taip, kaip nori 
tu, ar ne? 

(Pasinaudodama savo žavesiu) Ne, neturi, bet raudona yra mano 
mėgiamiausia spalva. O mėlyna labai negraži. Mamyte, prašau! 
Na... gal aš vėliau nuvažiuosiu. 

Puiku. (V2/ ima spalvinti) Mamyte? 

Taip? 

Noriu, kad pas mane šiąnakt nakvotų Betsė. 
Apie tai negali būti nė kalbos. Juk žinai, kad mes su tėveliu šį vakarą 
turėsime svečių. 

Bet ji turi nakvoti šiąnakt. Aš jau pasakiau jai, kad galės. 

Na paskambink jai dar kartą ir pasakyk, kad negalės. 

Tu negera! 

Netiesa. Nenoriu, kad vaikai landžiotų, kai namuose yra svečių. Ar 
pameni, kaip jūs elgėtės paskutinį kartą? 

Mes tau netrukdysime. 

(Garsiai.) Mano atsakymas yra „ne“! 

Tu manęs nemyli! (Pradeda verkti.) 

(Apimta sielvarto.) Siuze, tu puikiai žinai, kad aš tave myliu. (Svelniai 
paliečia jos smakrą.) Nagi, kas mano mažoji princesė? 

Mamyte, prašau, gražiai prašau? Mes būsim labai geros. 


(Sekundėlę susvyruoja.) Na... (purtydama galvą) Siuze, nieko nebus. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 

Kodėl tu nuolat man viską taip apsunkini? Kai aš sakau „ne“, aš 
turiu omenyje „ne! 

(Nusviedžia spalvinimo knygelę ant grindų.) Aš tavęs nekenčiu! 
(Negailestingai.) Nuo kada tu mėtai knygas? Pakelk ją. 

Nekelsiu. 

Tučtuojau pakelk! 

(Klykdama visa gerkle sviedžia ant grindų vieną po kitos naujas kreide- 
les.) Ne! Ne! Ne! Ne! 

Nedrįsk mėtyti šių kreidelių! 

(Mesdama dar vieną kreidelę.) Mėcysiu, jei tik norėsiu. 

(Trenkdama Siuzei per ranką.) Aš pasakiau liaukis, tu maža neklau- 
žada! 

(Suklykia.) Tu man trenkei! Tu man trenkei! 

Tu sulaužei kreideles, kurias aš tau nupirkau. 

(Isteriškai verkdama.) Žiūrėk! Liko žymė. 

(Labai susijaudinusi glosto Siuzės ranką.) Aš atsiprašau, mieloji. Tai 
tik nedidelis įbrėžimas. Turbūt nuo mano nagų. Labai greitai sugis. 
Tu mane užgavai! 

Tu žinai, kad aš to nenorėjau. Mamytė nė už ką tavęs nenuskriaus- 
tų... Žinai ką? Paskambinkime Betsei ir pasakykim, kad ji gali šią- 
nakt nakvoti. Ar nuo to tau bus geriau? 


(Vis dar ašarodama.) Taip. 


Kaip matote, pasitaiko situacijų, kai meilės, spontaniškumo ir gerų ketinimų 


tiesiog nepakanka. Sprendžiant konfliktą, tėvams taip pat reikia ir įgūdžių. 


Skaitydami kitą situaciją, matysite tą pačią mamą ir tą pačią dukrą. Tačiau 


šioje situacijoje mama taiko tam tikrus įgūdžius, kad padėtų savo dukrai elg- 


tis kitaip. 

MAMA. 


SIUZĖ. 


MAMA. 


SIUZĖ. 


MAMA. 
SIUZĖ. 
MAMA. 


SIUZĖ. 
MAMA. 
SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


II DALIS. PRINCESĖ 


Ei visi, aš namie!.. Labas, Siuze! Matau, tu spalvini. 

(Nepakeldama akių.) Taip. 

(Padeda savo nešulius) Na, aš manau, kad beveik nieko netrūksta 
vakarėliui. Beje, nupirkau tau keletą dalykėlių. 

(Griebia maišelį.) Ką man nupirkai? (Traukia viską iš jo.) Kreidelių... 
Gerai... Pieštukų dėžutę... (Pasipiktinusi.) Mėlyną užrašų knygelę! 
Tu juk žinai, kad nekenčiu mėlynos spalvos. Kodėl nenupirkai rau- 
donos? 

Kodėl nenupirkau? 

(Abejodama.) Nes parduotuvėje raudonų nebuvo? 

Siuze, kai aš nuperku ką nors savo dukrai, norėčiau grįžusi išgirsti: 
„Ačiū, mama... Ačiū už kreideles... Ačiū už pieštukų dėžutę... Ačiū 
už užrašų knygelę, nors ji ir ne tos spalvos, kuri man patinka. 
(Pagiežingai.) Ačiū... Bet aš vis tiek manau, kad mėlyna bjauri. 

Tai jau tikrai, kai kalbame apie spalvas, tu nepalenkiama! 

Taip!.. Aš visas gėles spalvinu raudonai... Mama, ar gali Betsė šią- 
nakt nakvoti? 

(Svarsto.) Mudu su tėveliu šį vakarą turėsime svečių. Bet ji, be abejo- 
nės, gali nakvoti kitą naktį. Rytoj? Kitą šeštadienį? 

Bet ji turi nakvoti šiąnakt. Aš jai jau pasakiau, kad ji galės. 
(Griežtai.) Viskas paprasta, Siuze, gali rinktis — rytoj arba kitą šešta- 
dienį. Kada tik nori. 

(Virpindama lūpą.) Tu manęs nemyli. 

(Prisistumia kėdę arčiau jos.) Siuze, dabar ne laikas kalbėti apie meilę. 
Dabar mes bandome apsispręsti, kurią dieną nakvos tavo draugė. 
(Ašarodama.) Geriausia diena yra šiandien. 

(Atkakliai.) Mes turime susitarti ir suderinti tavo ir mano porei- 
kius. 

Man nerūpi tavo poreikiai! Tu negera! (Nusviedžia spalvinimo knyge- 
lę ant grindų ir pradeda verkti.) 

Ei, man tai nepatinka! Knygos ne tam, kad jas mėtytum! (Pakelia 


knygą, perbraukia ranka viršelį.) Siuze, kai tave apima stiprūs jaus- 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 


MAMA. 


SIUZĖ. 

SIUZĖ. 

mai, išreikšk juos žodžiais. Pasakyk: „Mama, aš pykstu!.. Aš labai 
nusiminusi! Aš tikėjausi, kad Betsė nakvos šiąnakt.“ 

(Kaltindama.) Mes ketinome kepti šokoladinius sausainius ir žiūrėti 
televizorių! 

Suprantu. 

Ir Betsė ketino atsinešti miegmaišį, o aš būčiau pasitiesusi savo čiu- 
žinį ant grindų šalia jos. 

Jūs suplanavote visą vakarą! 

Taip! Šiandien mokykloje mes apie tai šnekėjome visą dieną. 

Kai kažko lauki ir po to tenka pakeisti planus, gali apimti didžiulis 
nusivylimas. 

Taip ir yra! Tai ar ji gali nakvoti šiąnakt, mamyte, prašau... prašau... 
gražiai prašau? 

Aš norėčiau, kad tai būtų įmanoma, nes tu labai smarkiai nori. Bet 
taip nėra. (Atsistoja.) Siuze, aš einu į virtuvę... 

Bet, mamyte... 

(Išeidama.) Ir kol ruošiu vakarienę, aš galvosiu apie tai, kokia tu esi 
nusivylusi. 

Bet, mamyte... 

(Šakreli iš virtuvės) Kai tik nuspręsi, kurią naktį Bersė nakvos pas 
mus, pasakyk man. 

(Eina prie telefono ir skambina draugei.) Labas, Berse. Šiąnakt tu ne- 
gali nakvoti... Mano tėvai turės kažkokių kvailų svečių. Gali nakvo- 


ti rytoj arba kitą šeštadienį. 


Antruoju atveju mama turėjo reikiamų įgūdžių, kad sukliudytų Siuzei vaidin- 


ti „Princesę“. Būtų nuostabu, jei ir realiame gyvenime visada rastume tinka- 


mų atsakymų, kurie būtų naudingi mūsų vaikams ir mums patiems. 


Gyvenimas nėra tvarkingas trumpas scenarijus, kurį būtų galima išmokti 


atmintinai ir paprastai atlikti. Kasdienės realaus gyvenimo dramos, kuriose 


atsiduria ir vaikai, nepalieka laiko viską gerai apgalvoti. Tačiau gavę patari- 


mų, galime laikytis labai aiškios krypties ir išvengti žodžių ir veiksmų, kurių 


vėliau gailėtumėmės. Turime vadovautis tam tikrais principais. Jau žinome, 

kad nesuklysime, jei skirsime laiko vaikui išklausyti, jei kalbėsime apie savo 
jausmus ar sutelksime dėmesį į ateitį ir nebekaltinsime praeities. Mus gali 
kas nors laikinai išmušti iš vėžių, bet, tikėkimės, jau niekada nenuklysime iš 
tikrojo kelio. 

Dar viena mintis: atsisakykime gyvenimo vaidmenų — gero tėvo, blogo 
tėvo, atlaidaus ar griežto tėvo (ar motinos). Pirmiausia galvokime apie save 
kaip apie žmogų, kuris turi galimybių augti ir keistis. Gyvenimo ir darbo su 
vaikais procesas yra varginantis ir reikalaujantis daug pastangų. Jis reikalauja 
nuoširdumo, intelekto ir ištvermės. Kai mes nepateisiname savo lūkesčių — ir 
tikrai taip nebus visada — būkime sau tokie geri, kokie esame savo vaikams. 
Jeigu mūsų vaikai nusipelno tūkstančio progų, ir po to dar vienos, suteikime 


ir sau tūkstantį progų ir po to dar vieną. 


Apie ką gi visa tai? 


Vien tik perskaityti šią knygą jums prireikė labai daug pastangų. Sužinojote 
naujų principų, kuriuos turite įsisąmoninti, naujų įgūdžių, kuriuos turite pa- 
naudoti, naujų pavyzdžių, kuriuos turite išmokti, atpažinote senus bendravi- 
mo būdus, kuriuos turite pamiršti. Kai gaunate tiek daug informacijos, kurią 
turite pritaikyti sau, kartais sunku neprarasti „bendro vaizdo“. Taigi dar kartą 
apžvelkime šį bendravimo metodą. 

Mes norime surasti būdą, kaip visiems sugyventi, kad būtų gera, ir padėti 
gerai jaustis žmonėms, kuriuos mylime. 

Mes norime rasti būdą, kaip gyventi be kaltės jausmo ir išvengti abipusių 
kaltinimų. 

Mes norime rasti būdą būti jautresniems vienas kito jausmams. 

Mes norime rasti būdą savo pykčiui ar susierzinimui išreikšti taip, kad 
nepadarytume žalos. 

Mes norime rasti būdą, kaip gerbti mūsų vaikų poreikius ir kartu lygiai 
taip pat gerbti savuosius. 

Mes norime rasti būdą, kaip išmokyti savo vaikus būti rūpestingus ir at- 
sakingus. 

Mes norime pakeisti nenaudingą bendravimą, kuris buvo perduodamas iš 
kartos į kartą, ir palikti savo vaikams dovaną — būdą, kaip bendrauti su savo 


draugais, bendradarbiais, tėvais ir vieną dieną su savo pačių vaikais. 


BAIGIAMASIS ŽODIS 


Po dvidešimties metų 


Brangus skaitytojau, 

Kai Kaip kalbėti... 1980-aisiais buvo išspausdinta pirmą kartą, mes laikė- 
me sukryžiavusios pirštus. Visiškai nenutuokėme, kaip žmonės reaguos. Kny- 
ga labai skyrėsi nuo paskutinio mūsų leidinio. Laisvi tėvai — laisvi vaikai buvo 
mūsų asmeninės patirties istorija. Ši knyga iš esmės susideda iš seminarų, 
kuriuos rengėme visoje šalyje. Ar tėvams ji bus naudinga? 

Žinojome, kaip tėvai reagavo, kai su jais tiesiogiai dirbome. Kiekvieną 
kartą, kai pristatydavome dviejų dalių programą (vakarinę paskaitą bei semi- 
narą kitą dieną iš ryto), matėme, kad prieš rytinę paskaitą tėvai jau laukdavo 
mūsų — nekantraudami papasakoti, kaip pritaikė įgūdžius ir kokie patenkinti 
rezultatais. 

Tada su tėvais bendravome tiesiogiai — su auditorija žaidėme vaidmenų 
žaidimus, atsakinėjome į jų klausimus, kiekvieną principą iliustravome pa- 
vyzdžiu, atiduodavome visą savo energiją, kad įtikintume tėvus tai išbandyti 
namuose. Ar skaitytojai sugebės „tai pasiimti“ iš šios knygos? 

Jie sugebėjo. Ir jų tiek daug, kad mes nustebome. Leidėjas informavo, kad 
išleido papildomą tiražą, jog patenkintų paklausą. „New York Times“ buvo 
rašoma, kad iš šimtų knygų, skirtų vaikų auklėjimui, Kaip kalbėti... buvo 
viena iš bestselerių. Nacionalinė televizija transliavo šešių dalių šou, parem- 


tą kiekvienu knygos skyriumi. Bet labiausiai mus nustebino laiškų skaičius. 

Laiškai plaukė iš Jungtinių Amerikos Valstijų ir Kanados bei kitų pasaulio 
šalių. Kai kurios iš jų buvo tokios mažos ir mažai žinomos, kad ieškojome 
jų atlase. 

Dauguma žmonių rašė norėdami padėkoti. Taip pat didelė dalis trumpai 
paaiškino, kaip knyga pakeitė jų gyvenimus. Jie papasakojo, kas jiems pavyko 
ir kas ne. Atrodė, kad viso pasaulio tėvai nepriklausomai nuo kultūrinių skir- 
tumų susiduria su panašiomis problemomis ir ieško sprendimo būdų. 

Buvo ir dar viena tema. Žmonės rašė apie tai, kaip sunku pakeisti senus 
įpročius. „Kai aš prisimenu, jog reikia remtis naujais įgūdžiais, viskas klostosi 
geriau, bet per dažnai pasielgiu taip, kaip ir seniau, ypač kai pajuntu spau- 
dimą.“ Jie taip pat prašė papildomos pagalbos. „Aš noriu, kad šis požiūris 
greičiau prigytų. Man reikia paramos ir praktikos. Gal jūs turite tam tikros 
medžiagos, kurią aš ir mano draugai galėtume naudoti kartu ir geriau išmokti 
šiuos metodus?“ 

Supratome jų poreikius. Būdamos jaunos mamos, mes sėdėjome kartu su 
kitais tėvais ir aptarinėjome kiekvieną įgūdį, bandėme kartu ieškoti garbingų 
ir efektyvių būdų, kaip įveikti vaikų keliamus iššūkius. Taip buvo dėl to, kad 
žinojome, kokia vertinga yra grupės patirtis, ir mes pradėjome galvoti apie 
„Padaryk tai pats“ seminarų ciklą pagal šią knygą. Buvome tikros, kad jei 
tėvai turės lengvai suprantamą programą, aprašytą žingsnis po žingsnio, jie 
galės praktikuotis be mūsų ar kito vadovo pagalbos. 

Mūsų „didysis planas“ pavyko. Tėvai organizavo grupes, užsisakė medžia- 
gą ir tikrai sėkmingai ją pritaikė. Bet vieno mes nenumatėme - kiek profesio- 
nalų norės gauti ir naudoti Kaip kalbėti... programą. Mes sulaukėme psichi- 
atrų, psichologų, socialinių darbuotojų, mokytojų, ministrų, kunigų ir netgi 
rabinų atsiliepimų. 

Mus nustebino ir organizacijų skaičius — buitinio smurto krizių centrai, 
lygtinai nuteistų paauglių skyriai, skautų būreliai, šalies kalėjimai, kurčiųjų 
mokyklos, pradinukų mokyklos bei Jungtinių Amerikos Valstijų ir užsienio 
šalių karo bazės. Mūsų garso ir vaizdo programomis naudojosi daugiau nei 
150 000 grupių visame pasaulyje. 

Nuolat sulaukdavome prašymų, dažniausiai iš socialinės tarnybos agen- 


tūrų. „Tėvams žūtbūt reikia bendravimo įgūdžių. Ar jūs turite kokios nors 


PO DVIDEŠIMTIES METŲ 


medžiagos, kuri mums padėtų išmokyti savanorius ir skleisti Kaip kalbėti... 
programą bendruomenėse?“ 

Kokia įdomi mintis! Gaila, kad neturime. Galbūt kada nors ateityje ir pa- 
rašysime... 

Sulaukėme skambučio iš Viskonsino universiteto. Jie tai padarė! Mums 
nežinant, bendradarbiaudami su Viskonsino vaikų išnaudojimo prevencijos 
komitetu, jie gavo federalinį leidimą sukurti „Kaip kalbėti su vaikais, kad jie 
klausytų“ programos vadovą. Panašu, kad jie jau parengė daugiau nei šim- 
tą savanorių, kurie surengė seminarus daugiau nei septyniems tūkstančiams 
tėvų trylikoje valstijų. Su dideliu entuziazmu jie mums papasakojo apie savo 
projekto sėkmę ir kaip svajoja tai pakartoti kiekvieno valstijoje. Ar mes per- 
žiūrėsime jų vadovą, pakeisime tai, kas būtina, ir surizikuosime prisijungdami 
prie platesnio medžiagos viešinimo? 

Atsigavusios po šokiruojančio pasiūlymo, t. y. „per gero, kad tai būtų tiesa, 
mes susitarėme su jais susitikti ir kartu dirbti. Mokymo vadovas jau išleistas. 

Ir štai mes švenčiame knygos, kurią šiek tiek nerimaudami išleidome prieš 
dvidešimt metų, jubiliejų. Niekas negalėjo numatyti, ir tikrai nenumatėme 
mes, kad ji turės tokią išliekamąją galią ir kad ji atgims pati savaime bei bus 
perrašyta daugybe skirtingų formų bei pavidalų. 

Nepaisant to, mes vis tiek savęs klausiame. Ar Kaip kalbėri... atlaikys laiko 
išbandymą? Juk praėjo du dešimtmečiai. Didžiuliai technologiniai laimėjimai 
pakeitė ir visą šeimos portretą. Atsirado daugiau vienišų, išsiskyrusių, įsivai- 
kinusių tėvų, daugiau netradicinių šeimų, daugiau namų, kur dirba ir mama, 
ir tėtis, daugiau vaikų dienos centrų. Ar šie bendravimo metodai tokie pat 
naudingi ir šiais sunkesniais, pagreitėjusio tempo laikais? 

Kai perskaitėme savo knygą, atsižvelgdamos į naująjį tūkstantmetį, mes 
abi priėjome prie tokios pačios išvados. Principai dabar buvo naudingesni nei 
bet kada. Tėvai, nepaisant jų statuso, dabar jautė didesnę kaltę bei didesnį 
stresą nei bet kada anksčiau, bandydami įsprausti save į keturiasdešimt aš- 
tuonių valandų parą teturėdami dvidešimt keturias, bandydami atstoti viską 
ir daryti viską svarbiems savo gyvenimo žmonėms. Negana to, visus veikia 
vartotojiška kultūra, materialinės vertybės, televizija, kuri rodo detalius sek- 


sualinius vaizdus, kompiuteriai, kurie tampa jūsų vaikų „draugais“, agresyvūs 

kompiuteriniai žaidimai, filmai apie serijines žmogžudystes, padarytas dėl 
smagumo ar linksmybių. Tad nesunku suprasti, kodėl tiek daug šiandieninių 
tėvų jaučiasi sukrėsti ir šokiruoti. 

Mes puikiai žinome, kad ši knyga neatsakys į visus klausimus. Yra pro- 
blemų, kurių neįmanoma išspręsti vien tik bendravimo įgūdžių dėka. Tačiau 
nepaisant to, mes tikime, kad ši knyga taps tvirta parama tėvams. Joje jie ras 
strategijų, kurios padės susidoroti su nusivylimais, patiriamais dėl vaikų au- 
klėjimo; aiškių metodų, kurie padės nustatyti ribas ir perteikti savo vertybes; 
konkrečių įgūdžių, kurie suartins šeimos narius, nepaisant pražūtingų aplin- 
kos veiksnių; kalbėjimo įgūdžių, kurie padės tėvams išmokti būti griežtiems 
ir tobulėti — ne tik dėl savo vaikų, bet ir dėl savęs. 

Labai džiaugiamės šiuo jubiliejiniu knygos leidimu. Tai galimybė pasida- 
lyti su jumis savo dabartinėmis mintimis ir tėvų laiškais, pasakojimais bei 
pastabomis. 

Tikimės, kad ši knyga suteiks papildomos racionalios informacijos ir įkvė- 


pimo, kuris padės dirbti sunkiausią darbą pasaulyje. 


ApELĖ FABER 
ELAINĖ MaAzZLIsH 

Visada labai malonu sulaukti skaitytojų atsiliepimų, bet didžiausią malonumą 
suteikia laiškai, kuriuose tėvai dalijasi patirtimi, kaip jie praktiškai pritaikė 
Kaip kalbėti... principus sudėtingose gyvenimo situacijose. 


**x* 


Jūsų knyga man suteikė pagalbos, kurios aš beviltiškai ieškojau. Neži- 
nau, kaip būčiau susitvarkiusi su pykčiu ir skausmu, kurį jautė mano de- 
vynmetis sūnus po skyrybų, jeigu nebūčiau perskaičiusi Kaip kalbėti... 

Naujausias pavyzdys: praleidęs dieną su tėčiu Tomis grįžo labai nu- 
liūdęs, nes tėvas jį pavadino „kvailiu“. 

Man reikėjo labai daug valios pastangų, kad nepradėčiau apkalbinė- 
ti savo buvusio vyro ir nepasakyčiau Tomiui, kad jo tėtis yra „kvailys. 
Aš pasakiau: „Ak vaikeli, tau buvo skaudu. Niekam nepatinka, kai juos 
pravardžiuoja. Gerai būtų, jei tėvelis tiesiog pasakytų, ko jis nori, ir 
nežemintų tavęs.“ 

Iš Tomio veido išraiškos mačiau, kad jam padėjo mano žodžiai. Bet 
aš tikrai nepamiršiu šio įvykio. Pasikalbėsiu su jo tėčiu. Man tik reikia 
pagalvoti, kaip tai padaryti nepabloginant padėties. 

Ačiū jums už tai, kad patikėjau savimi iš naujo. 

Jūsų knygą nusipirkau nupigintų knygų knygyne už keturis dolerius 


ir jau dabar nuoširdžiai galiu pasakyti, kad tai buvo geriausiai išleis- 

ti mano pinigai. Vienas iš pirmųjų įgūdžių, kuriuos pritraikiau, buvo 
„apibūdinkite, ką matote“. Vos nenukritau nuo kėdės, kai sulaukiau 
teigiamų rezultatų. Mano sūnus Aleksas (jam ketveri) yra labai stiprios 
valios vaikas (mano tėvai jį vadina „buliagalviu“), todėl turiu gana daug 
progų panaudoti knygoje pateiktas idėjas. 

Ypač naudingi buvo skyriai „Vaidmenys“ ir „Problemų sprendi- 
mas“. Kaskart, kai dalyvaudavau Alekso paruošiamosios mokyklos 
užsiėmimuose, aš pastebėdavau, kad jis vis labiau erzina mokytoją, 
ir ypač tada, kai nesutikdavo prisijungti prie grupės ir dainuoti arba 
užsiimti kokia nors kita veikla. Jeigu Aleksas nuobodžiauja arba ne- 
rimauja, jam sunku ramiai nusėdėti. Jis sukinėjasi, vaikšto, bėgioja 
aplink. Mokytoja vis kartojo jo vardą: „Aleksai, sėdėk ramiai... Alek- 
sai, liaukis!.. Aleksai!!!“ Aš mačiau, kad jam teko „ramybės drumstė- 
jo“ vaidmuo. 

Vieną dieną po mokyklos aš su juo pasikalbėjau apie tai, kas jam 
nepatinka. Paaiškėjo, kad jam atsibodo dainuoti „Senasis McDonaldas“ 
ir klausyti senų istorijų. Bet jam patiko darbeliai ir žaidimai. 

Tada aš paaiškinau jam, kaip mokytojai sunku mokyti dainuoti ir 
pasakoti istorijas kitiems vaikams, kai vienas vaikas laksto klasėje vi- 
siems trukdydamas. Aš jau buvau beklausianti jo, kokius sprendimus 
jis pasiūlytų, kai lyg iš giedro dangaus jis tarė: „Gerai, mama. Aš būsiu 
pašėlęs žaidimų aikštelėje p0 pamokos!“ 

Aš nustebusi tariau: „Puiku.“ Ir nuo tada mokytoja nebeturėjo dėl 
ko skųstis. Kuo daugiau įgūdžių pritaikau auklėdama sūnų, tuo geres- 
nių pokyčių pamatau. Atrodo, lyg jis būtų visiškai kitas žmogus. 


x*X*X* 


Kaip kalbėti... man rekomendavo pradinės mokyklos psichologas, 
kai mano šešiametis sūnus turėjo elgesio problemų. 

Po to, kai perskaičiau knygą, pasiskolinau vaizdo įrašus iš Mičiga- 
no valstijos universiteto kursų, vykstančių netoliese, ir bandžiau taikyti 
tėvų įgūdžius. Kai kurie draugai pastebėjo, kaip pasikeitė mano sūnus. 


Jie ėmė klausinėti, kaip man pavyko pakeisti jo elgesį ir mūsų santy- 

kius. (Jis liovėsi sakęs: „Aš tavęs nekenčiu. Norėčiau nebūti tavo sūnu- 
mi.“ Dabar jis sako: „Mama, tu geriausia mano bičiulė.“) 

Papasakojau apie knygą draugams, jie paprašė juos pamokyti. Univer- 
siteto kursuose aš galėjau gauti visos reikiamos medžiagos — vaizdo įrašų 
ir vadovėlių — ir šešias savaites dvylikai tėvų (įskaitant mano vyrą!) skai- 
čiau paskaitas. Vieną kartą manęs paklausė, ar galėčiau paskaitas skaityti 
viešai. Sutikau. Dabar jau kelerius metus dėstau šį kursą ir pastebėjau 
nuostabių pokyčių tėvų, kurie lanko paskaitas, ir jų vaikų gyvenime. 

Pastebėjau, kad kai kuriems tėvams reikia šiek tiek daugiau laiko, 
kad perprastų programą. Dažniausiai jie patiria didžiulį spaudimą, 
nori greitų atsakymų. Be to, galbūt juos veikia pastaruoju metu daž- 
nai girdimi patarimai būti tvirtiems, nes jei jie nebus tvirti (nemuš ir 
nebaus vaikų), tai neatliks savo pareigos, bus neatsakingi tėvai. Kai jie 
pamato, kaip veikia jūsų patarimai ir kaip pamažu vaikai ima bendra- 
darbiauti, jie pajunta entuziazmą. 

Prisimenu, kad mano vaikas buvo bepradedantis virsti piktu ir maiš- 
taujančiu berniuku. Jūsų mokomoji medžiaga, įgūdžių taikymas iš tiesų 
išgelbėjo mūsų šeimos gyvenimą ir pagerino mano santykius su sūnumi 
visu šimtu procentu. Aš esu įsitikinusi, jei šie įgūdžiai bus mūsų gyve- 
nimo dalis, mes tikrai padėsime savo sūnui, kad jis netaptų tokiu paau- 
gliu, kuris priima pražūtingus sprendimus iš pykčio ir noro maištauti. 

Ačiū, kad taip aiškiai pateikėte tai, ką išmokote, ir kad to galėjau 
išmokti pati. 

**xX* 
Kaip kalbėti... radau vietos bibliotekoje, ji buvo labiausiai nutrinta kny- 
ga, kokią man teko kada nors matyti. 

Man ji labai pravertė bendraujant su dešimtmete dukra. Neseniai 
pasikeitė jos elgesys. Nežinau, kas turėjo įtakos — draugai, televizija? 
Ji vis dažniau pasakydavo: „Tu niekada nenuperki nieko skanaus“ arba 
„Kodėl nupirkai man tokį kvailą kompiuterinį žaidimą? Jis skirtas ma- 
žiems vaikams.“ 

Jūsų dėka aš nebeteisinu savęs ir nebebandau būti supratinga. Da- 
bar, kai ji pradeda panašiai kalbėti, aš iškart ją sustabdau. Aš pasakau 

maždaug taip: „Liza, man nepatinka, kai mane kaltini. Jeigu tu ko nors 
nori ar nenori, turi man pasakyti kitokiu būdu.“ 

Kai pirmą kartą taip pasielgiau, ji atsitraukė. Bet dabar aš pastebiu, 
kad kai ji pradeda elgtis įžūliai, man nebereikia nieko sakyti. Kartais už- 
tenka tiesiog „žvilgsnio“, ji liaujasi ir galiausiai pradeda elgtis protingai. 

*** 


Jūsų knyga yra geriausias išradimas nuo tada, kai buvo sukurta inda- 
plovė ir mikrobangų krosnelė! Šįryt aš skubėjau suruošti kūdikį į lopše- 
lį-darželį ir priminiau Džiulei (jai ketveri), kad prieš eidama į mokyklą 
turi įsipurkšti vaistų nuo astmos. Ji mane ignoravo ir pradėjo žaisti su 
savo lėle Barbe. Paprastai tokioje situacijoje aš pradėdavau rėkti, atim- 
davau lėlę, tada pasipildavo jos ašaros, o aš pavėluodavau į darbą. 

Tačiau aš giliai įkvėpiau ir pasakiau: „Matau, kaip tu nori pažaisti su 
Barbe. Esu tikra, kad ji taip pat nori pabūti su tavimi. Ar tu norėtum 
atsukti purkštuką ar manai, kad tą padaryti norėtų Barbė?“ Ji tarė: 
„Barbė nori jį atsukti.“ Nuėjo ir pasiėmė purkštuką, leido lėlei jį „atsuk- 
ti“, įsipurškė vaistų ir nuėjo rengtis. 


Dėkoju jums iš savo nualintų nervų gelmių. 


Paauglių tėvų laiškai 


Mūsų dažnai klausinėja, koks amžius „geriausias“ pradėti taikyti įgūdžius. 
Standartinis atsakymas: „Niekada nei per anksti, nei per vėlai.“ Štai ką mums 
papasakojo paauglių tėvai. 

x**X* 


Manęs žmonės dažnai klausinėja, kodėl mano vaikai tokie nuostabūs. 
Daugiausia nuopelnų skiriu savo žmonai, bet taip pat jiems papasakoju 
apie Kaip kalbėti... nes ji man padėjo „išgyventi“. Aš paaiškinu, kad ne- 
svarbu, ką pasakome ar padarome. Svarbu, kaip mes sugyvename kartu 
ir ar jaučiame tikrą pagarbą. Kai esate gerbiamas, jūs įgyjate galios ir 
darote įtaką savo paaugliams vaikams. 

Aš žinau, kad nėra jokių garantijų, ir nesakau, kad tai lengva. Ne- 


seniai mano keturiolikmetis Džeisonas paprašė pinigų kinui. Paaiškė- 

jo, kad jis norėjo pamatyti vieną suaugusiesiems skirtą filmą, apie kurį 
man teko skaityti ir kuris, mano manymu, nebuvo jam tinkamas. Aš 
išsakiau savo prieštaravimus, paminėdamas ir tai, jog jis nėra pakan- 
kamai suaugęs. Jis atsakė, kad eina visi jo draugai. Aš pakartojau savo 
nuomonę. Jis man atsakė, kad aš negaliu jo sulaikyti, nes jis aukštas ir 
atrodo kaip septyniolikmetis, todėl jeigu jo neįleis, kas nors stovintis 
eilėje padės prasmukti. 

Aš pasakiau: „Žinau, kad negaliu tavęs sulaikyti, bet aš tikiuosi, kad 
tu neisi. Iš to, ką man teko skaityti, žinau, kad šis filmas vien apie seksą 
ir smurtą. Mano manymu, tai nesveika sąsaja. Seksas neturi nieko ben- 
dro su kito žmogaus skaudinimu ar pasinaudojimu juo. Seksas susijęs 
su dviejų žmonių rūpinimusi vienas kitu.“ 

Taigi aš jam nedaviau pinigų ir tikiuosi, kad jis nenuėjo į šį filmą. 
Bet net jeigu ir nuėjo, aš jaučiu, kad jis sėdėjo galvodamas apie tai, ką 
jam pasakiau. Mūsų santykiai geri, tad tikiu, kad jis bent jau apgalvos 
mano žodžius. Ir tai vienintelis būdas, kaip galiu jį apsaugoti nuo visų 
šiukšlių šiame pasaulyje. 


x *X* 


Aš noriu, kad jūs žinotumėte, jog jūsų knyga pakeitė mano gyvenimą 
ir mąstymo būdą... 

„ir mano vaikų gyvenimą 

„ir mano santykius su vyru 

„ir jo su vaikais 

...ir svarbiausia, mūsų santykius su paaugle dukra Džude. 

Viena iš priežasčių, kodėl pykomės, buvo „komendanto valanda“. 
Nesvarbu, ką sutardavome, ji visada grįždavo vėliau. Mes nieko ne- 
galėjome padaryti ar pasakyti, kad tai pakeistume. Nerimavome, nes 
mūsų mieste labai daug vaikų dalyvauja vakarėliuose be suaugusiųjų 
priežiūros. Vieną kartą buvo iškviesta policija, nes į vakarėlį susirinko 
daug nekviestų vaikų. Kaimynai pasiskundė dėl triukšmo bei į jų pie- 
velę mėtomų alaus butelių. Netgi tada, kai namuose yra tėvai, jie viršuje 


" žiūri televizorių arba miega ir nė nenutuokia, kas vyksta apačioje. Vieną 

šeštadienio rytą aš ir mano vyras susėdome su Džude ir kartu paban- 
dėme išspręsti problemą. Mano vyras jai pasakė, kad jei būtų jo valia, 
mes su šeima persikraustytume į negyvenamą salą dvejiems metams, 
kol ji pradės lankyti koledžą. Bet tai neįmanoma, todėl turime rasti 
kitą sprendimą. 

Aš tariau: „Tikrai, Džude, tu turi teisę linksmintis su draugais. O tė- 
tis ir aš turime teisę nesinervinti vakarais. Mes turime ką nors sugalvoti, 
kad išspręstume šią problemą.“ 

Taigi mes sugalvojome. Galiausiai sutarėme, kad patikrinsime, ar 
namuose, kur ji linksminsis su draugais, yra suaugusiųjų. Džudė bus 
atsakinga už tai, kad grįžtų namo laiku — nuo be penkiolikos dvylika 
iki vidurnakčio. Mes miegoti einame anksti, tad nustatysiu žadintu- 
vą po dvylikos penkiolika. Kai Džudė grįš namo, ji žadintuvą išjungs. 
Tokiu būdu ji galės pasilinksminti, o tėvai naktį ramiai miegos. Bet 
jeigu žadintuvas nuskambės, mūsų susitarimas nebegalios, ir mes vėl 
pradėsime ją kontroliuoti. 

Mūsų susitarimas galiojo. Džudė laikėsi savo pažado ir kas vakarą 
išjungdavo žadintuvą. 

Ačiū už ramų gyvenimą! 


Ne tik vaikams 


Kaip kalbėti... tikslas yra padėti tėvams palaikyti geresnius santykius su savo 
vaikais. Mes nesitikėjome, kad kai kurie žmonės remsis knyga, norėdami pa- 
keisti santykius su savo tėvais arba su pačiais savimi. 


**X 


Mane užaugino be jokių pagyrimų, buvo daug žodinio smurto. Kele- 
rius metus „bėgau nuo gyvenimo“ — vartojau narkotikus ir alkoholį, bet 
vėliau pradėjau ieškoti pagalbos, kad pakeisčiau savo destrukcinį elgesį. 
Mano terapeutas rekomendavo jūsų knygą, ir ji man labai padėjo — ne tik 
bendrauti su savo aštuoniolikos mėnesių sūnumi, bet ir su pačia savimi. 

Aš stengiuosi daugiau nebemenkinti savęs. Pradėjau vertinti save ir 


jaustis reikalinga dėl to, ką darau savo ir savo sūnaus labui. Aš vieniša 

mama ir siaubingai bijojau pakartoti klaidas, kurias darė mano tėvai 
augindami mane, bet dabar žinau, kad nekartosiu. Ačiū, kad padėjote 
man patikėti savimi. 

xXx 


Kaip kalbėti... man tarsi Biblija, ji padėjo nutraukti neigiamų jausmų 
ratą, kuriame sukosi net penkios kartos. Man prireikė daug laiko, bet 
pagaliau išmokau, kad neprivalau slopinti savo jausmų — taip pat ir nei- 
giamų. Aš esu gera tokia, kokia esu. Tikiuosi, kad keturi mano vaikai 
(septyniolikos, keturiolikos, dvylikos ir dešimties) kada nors įvertins 
mano pastangas (jūsų paskaitų lankymą daugelį metų) užauginti juos 
žmonėmis, kurie nori ir sugeba bendrauti, užuot vieni kitiems nuolat 
prieštaravę. 

P.S. Jūsų knygą gavau, kai mano septyniolikmetei tebuvo vieneri. 
Tai buvo mano išsigelbėjimas! 


x*xX* 


Aš esu keturiasdešimrmetė mama, turinti du berniukus. Perskaičiau 
jūsų knygą ir supratau, kad mane labai sužalojo tėvų požiūris. Mano 
tėtis vis dar sugeba man pasakyti ką nors skausmingo kiekvieną kartą, 
kai susitinkame. Kai tapau mama, šios pastabos buvo tarsi maži bjaurūs 
„įkandimai“, kad pamatyčiau, kokia beviltiška mama esu ir kaip žaloju 
savo pačios berniukus. Dabar suprantu, kad nors ir esu suaugusi, dalis 
manęs vis dar jaučiasi kaip vaikas, kenčiantis nuo neišnykstančių abe- 
jonių ir neapykantos sau. 

Keisčiausia, kad aš esu dora, sunkiai ir sėkmingai dirbu meno srity- 
je. Ir vis tiek mano tėtis visada piešia portretą žmogaus, kuris yra visiška 
mano priešingybė. 

Kai perskaičiau jūsų knygą, aš radau drąsos pasipriešinti savo tėvui. 
Neseniai jis pasakė, kad esu tinginė, aš atsakiau, kad galbūt jis tokią 
mane mato, bet pati turiu kitokią nuomonę. (Tai jį sutrikdė.) Aš turiu 
vilties išgydyti vaiką, esantį manyje, auklėdama jį taip, kaip jis niekada 


nebuvo auklėjamas. 

Mokytojų atsiliepimai 


Beveik per kiekvieną konferenciją vienas ar keli mokytojai pasidalydavo įspū- 
džiais, kaip mūsų knygos paveikė juos ne tik asmeniškai, bet ir kaip mokyto- 
jus. Kai kurie savo patirtį aprašė. 

**xX 


Aš perskaičiau Kaip kalbėti su vaikais, kad jie klausytų... prieš devyne- 
rius metus, kai tik pradėjau mokytojauti. Aš buvau įpratęs dirbti su 
suaugusiaisiais ir neturėjau vaikų. Jūsų knyga tikriausiai išgelbėjo man 
gyvybę. Be jokios abejonės, ji man padėjo būti daug geresniu mokytoju 
mano septintokams ir aštuntokams ir tapti laimingesniu žmogumi. 

Naudingiausias pokytis, kurį įgijau, buvo tas, jog nebeklausiu savęs, 
kaip vaikus „priversti“ mokytis ir gerai elgtis. Dabar savęs klausiu, kaip 
galėčiau motyvuoti vaikus prisiimti atsakomybę. Paskutinį kartą man 
pasisekė su Marku, klasės klounu, kuris trukdydavo kitiems mokiniams 
ir iš testų gaudavo prasčiausius įvertinimus. Vieną dieną palikau jį po 
pamokos. Tariau jam: „Markai, man reikia su tavimi pakalbėti. Kaip 
manai, kas tau padėtų mokytis?“ 

Mano klausimas jį pribloškė. Manau, kad jis tikėjosi, jog nusiųsiu jį 
pas direktorių. Po ilgos pauzės jis tarė: „Galbūt man reikėtų parodyti 
savo žinias.“ 

Kitą dieną Markas pradėjo kelti ranką bei kalbėti prieš klasę. Vie- 
nas berniukas tarė: „Nieko sau, Markai. Tu kai ką išmanai!“ 

Per ilgą laiką aš jūsų knygą rekomendavau, skolinau ir aptariau su 
šimtais tėvų ir mokytojų. Paprastai vieną kopiją laikau ant savo nakti- 
nio stalelio. Ji padeda man būti geru tėvu, vyru ir draugu, tokiu, kokiu 
noriu būti. 

XXX 


Visiems mano mokiniams buvo naudingas jūsų skyrius apie pagyri- 
mus. Mokau vieną berniuką, kuris turi dėmesio sutrikimą. Per devy- 
nis mėnesius jis atnešė tik tris matematikos užduotis. Kai perskaičiau 


Kaip kalbėti..., aš ėmiau girti jo stipriąsias puses. Pasakydavau: „Tu tai 

išsprendei... Žiūrėk, tu pats ištaisei savo klaidą... Tu sprendei tol, kol 
radai teisingą atsakymą.“ Kitą savaitę jis atliko visas užduotis. Jis taip 
didžiuojasi savo darbu, kad nori, jog apie tai pasakyčiau jo mamai per 
kitą tėvų susirinkimą. 

Turiu kitą mokinį, kurio rašysena tokia neaiški, kad net jis pats ne- 
perskaito, ką parašo. Jo gramatikos pažymiai neviršija penkiasdešimties 
procentų. Jis lanko papildomas pamokas. Su jo mokytoja pasidalijau 
savo mintimis apie knygą, ir mes abi apipylėme jį pagyrimais. (Tu prisi- 
minei, kad žodžio „dažniausiai“ galūnė „-iai“.) Šiandien jis įlėkė į mano 
kabinetą ir pranešė, kad teisingai parašė devyniolika žodžių iš dvide- 
šimties. Tai buvo pirmasis jo dešimtukas. 


**xX* 


Aš esu mokytojų rengimo ekspertas didelėje Teksaso apskrities moky- 
kloje. Per ilgametę patirtį teko dirbti su įvairiomis skirtingomis moky- 
tojų rengimo ir eksperimentavimo metodikomis — elgesio modifikavi- 
mo, pastiprinimų teorijos, vis rečiau pasitaikančių bausmių, pertraukų 
trumpinimo, palikimo po pamokų, pašalinimo iš mokyklos. Ir mes su 
kolegomis priėjome prie bendros išvados — turime pritaikyti visose jūsų 
knygose aprašytus principus ir išmokyti juos naudoti mūsų mokytojus. 
Mes tikime, kad geri santykiai tik pagerina klasės darbą. O santykiai 


geri tada, kai bendravimas žmogiškas ir rūpestingas. 


Atsiliepimai iš užsienio 
Mus sužavėjo grįžtamasis ryšys, kurį gavome iš kitų šalių. Stebino tai, kad 
mūsų darbas buvo reikšmingas visiškai kitos aplinkos žmonėms. Kai Elainė 
kalbėjo per Tarptautinę knygų mugę Varšuvoje, ji paprašė susirinkusiųjų pa- 
aiškinti tokią aistringą lenkų reakciją į mūsų knygą (Kaip kalbėti... ten tapo 
bestseleriu). Vienas tėvas pasakė: „Mes ilgus metus laikėmės komunistų tai- 
syklių. Dabar mes turime politinę laisvę, bet jūsų knyga mums parodė, kaip 


siekti laisvės savyje — kaip gerbti save ir savo šeimą.“ 

Moteris iš Kinijos rašė: 


Aš esu anglų kalbos mokytoja. Kai viešėjau pas koledžo studentą Niu- 
jorke, prižiūrėjau penkiametę mergaitę. Prieš tai ji turėjo kitą auklę, 
taip pat užsienietę, kuri blogai su ja elgėsi. Kartais ją mušdavo ir už- 
rakindavo į tamsų kambarį, kai išdykaudavo. Dėl to Dženiferė tapo 
ekscentriška ir elgėsi asocialiai. Negana to, ji dažnai puldavo isteriškai 
verkti. 

Per pirmąsias savaites aš taikiau tradicinius kinų metodus — vai- 
kams nustatomi reikalavimai, kaip šie turėtų elgtis. Tačiau tokie meto- 
dai nedavė gerų rezultatų. Mažoji mergaitė puldavo verkti dar dažniau 
ir vieną kartą net man trenkė. 

Dženiferės mamai manęs pagailo ir ji kreipėsi pagalbos į psichologą. 
Jis rekomendavo jūsų knygą Kaip kalbėti, kad vaikai klausytų, ir kaip 
klausyti, kad vaikai kalbėtų. Mudvi su mama ją atidžiai perskaitėme 
ir dėjome visas pastangas, kad panaudotume išmoktas žinias. Mums 
pasisekė. Dženiterė pradėjo daugiau kalbėti ir pamažu mes tapome 
geromis draugėmis. Tėvai dėkojo: „Xing Ying, tu taip gerai sutari su 
Dženifere.“ 

Dabar aš vėl gyvenu Kinijoje ir pati esu mažo berniuko mama. Au- 
klėdama jį taikau jūsų knygoje aprašytus metodus, kurių efektyvumu 
jau įsitikinau. Dabar trokštu padėti kitiems tėvams Kinijoje, kad jie 
taptų laimingesni bendraudami su savo vaikais. 


**x* 


Mama iš Viktorijos miesto, Australija, rašė: 


Aš pasinaudojau kai kuriais jūsų patarimais ir pastebėjau, kad mano 
vaikai, ypač du vyresnėliai, anksčiau buvę tyleniai, kalba gerokai daž- 
niau. Kai jie grįžta iš universiteto ar mokyklos, aš su jais pasisveikinu: 
„Džiugu girdėti jus įeinant pro duris.“ Ir niekada nebesakau: „Kaip 
jums šiandien sekėsi mokykloje?“ Jie man nusišypso. Mano dukra pati 


nori su manimi pasikalbėti ir nebevengia manęs kaip anksčiau. 


LAIŠKAI 


*x**XX* 


Socialinė darbuotoja, kuri dalyvavo mūsų programoje Monrealyje, Kvebeke, 
papasakojo mums apie savo viešnagę pas vyro artimuosius Keiptaune, Pietų 
Afrikoje. 

Aš susitikau su vietinio tėvų centro direktoriumi, kad pažiūrėčiau, 
kaip jie dirba. Centre mokosi tiek vidurinės klasės žmonės, kurie gyve- 
na netoliese, tiek žemesnės klasės žmonės, kurie gyvena lūšnynų kvarta- 
le, miesto pakraštyje. Kaelysha gyvenvietėje šeimos gyvena mažyčiuose 
nameliuose, maždaug tokio dydžio kaip miegamasis — nėra elektros, 
vandens, jokių sanitarinių sąlygų. To centro darbuotojams Kaip kal- 
bėri... yra pagrindinė priemonė per pamokas. Jie išvertė paveikslėlius į 
afrikiečių kalbą, kad lankantieji pamokas galėtų suprasti. Jie sakė, kad 
turi penkis knygos egzempliorius savo bibliotekoje, kurios visos susidė- 
vėjusios, nes daugkart skaitytos. 

Aš savo draugui iš Johannesburgo, kuris atsakingas už mokomųjų 
programų mokytojams, dirbantiems nutolusiose nuo didžiųjų miestų 
bendruomenėse, rengimą, nusiųsiu ir naujausią jūsų knygą „Kaip kal- 
bėti su vaikais, kad jie mokytųsi. 


Manau, kad norite žinoti, kokią įtaką padarėte! 


Tėvai, patiriantys prievartą 


Dauguma pavyzdžių, pateiktų mūsų knygoje, buvo susiję su žmonėmis, su- 
siduriančiais su kasdienėmis, niekuo neišsiskiriančiomis problemomis. Viena 
moteris po paskaitos priėjo prie mūsų ir ašarų pilnomis akimis papasakojo, 
kaip beviltiškas ir priešiškas jos bendravimas su Tourrette sindromu sergančiu 
sūnumi tapo šiltas ir linksmas po to, kai ji perskaitė mūsų knygą. Mes buvo- 
me priblokšti. Sulaukėme ne vieno atsiliepimo iš tėvų, kuriems knyga padėjo 
įveikti labai stresines ir rimtas problemas. 

Beveik visada dėkojama už gerus pokyčius. Tačiau visi pagyrimai turi būti 
skirti patiems dėkojantiesiems. Knygą gali perskaityti bet kas. Tačiau norint 
išmokti panaudoti kiekviename puslapyje esančius žodžius ir nugalėti širdgė- 


lą,:reikia didžiulio ryžto ir pasišventimo. 

**X* 


Kartais mano namai atrodo kaip Antrasis pasaulinis karas. Mano duk- 
tė (jai septyneri) yra hiperaktyvus vaikas. Kai ji vartoja savo vaistus, 
dažniausiai būna lengvai sukalbama. Bet pasibaigus vaistų poveikiui 
mes turime visiškai nekontroliuojamą vaiką. (Žinau daugybę tėvų, 
kurie turi vaikų su tokia pačia problema ir turi išmokti „ištvermingai 
mylėti.“) 

Kai skaičiau jūsų knygą, pagalvojau, ar šie įgūdžiai paveiktų hiper- 
aktyvų vaiką. Jie veikė. Dabar pastebėjau, kad kai su ja kalbu naujuoju 
būdu ir ji būna išgėrusi savo vaistų, jai palengvėja — ypač pagerėja jos 
socialiniai santykiai. Jaučiuosi tikra, kad jeigu ir toliau taikysiu šiuos 
metodus, ateityje jai taip pat bus lengviau. Dėkoju jums už knygą. 


**x* 


Aš ir mano vyras abu esame psichologai. Mūsų sūnui, kuriam aštuo- 
neri, neseniai buvo diagnozuotas hiperaktyvumo sindromas. Turėjome 
labai daug rūpesčių. Vienas draugas mus davė jūsų knygas „Laisvi tė- 
vai — laisvi vaikai“ ir „Kaip kalbėti, kad vaikai klausytų...“ Jose radome 
patį naudingiausią iki šiol sprendimo būdą. 

Mes abu buvome nusiteikę pirmiausia taikyti bihevioristinius me- 
todus, bet sulaukėme visiškai priešingų rezultatų. Jūsų metodas, kuris 
remiasi abipuse pagarba ir supratimu, pamažu mums padėjo pasiekti 
tai, ko norėjom, nekontroliuojant visko, kas vyksta aplink. Mums labai 
palengvėjo! 

Jaučiu, kad mano žinios apie interaktyvų bendravimą dar labai men- 
kos, bet aš pasidalijau savo mokymosi pasiekimais klinikinėje prakti- 
koje. Jūsų metodai veiksmingi labai įvairioje aplinkoje ir su įvairiais 
žmonėmis. 

Ačiū jums už tai, kad taip noriai pasidalijote savo patirtimi ir pripa- 
žinote savo silpnąsias vietas. Tai padėjo ir jūsų skaitytojams pripažinti 


savus trūkumus. 


LAIŠKAI 


**x* 


Mano šešiamečiam sūnui Pyteriui buvo diagnozuotas regėjimo sutriki- 
mas. Gydytojas aiškiai pasakė, kad šešis mėnesius reikia nešioti akinius, 
kurių kairysis stiklas uždengtas. Kitaip nebegalėsime išgelbėti regėjimo 
kairiąja akimi. Pyteriui akinius reikėjo nešioti keturias valandas per 
dieną pamokų metu. 

Nereikia net sakyti, kad Pyteris jautėsi nepatogiai ir gėdijosi. Jis vi- 
saip bandė išsisukti ir nenešioti jų. Mane tai vedė iš proto. Jis skundėsi 
galvos skausmais, bloga rega. Aš pripažinau jo jausmus ir iš pradžių 
laikiausi tvirtai, bet jo požiūris nesikeitė. 

Galiausiai po penkių ar šešių dienų, aš išsekau. Aš tariau: „Pyteri, 
aš pati užsidengsiu savo akinių stiklą keturias valandas kasdien, kad 
žinočiau, ką tai reiškia, ir po to mes sugalvosime būdą, kaip ištverti šį 
laiką.“ Pasakiau taip tiesiog gailėdama jo ir visiškai nenutuokiau, ką 
teks patirti. 

Po dvidešimties minučių man nežmoniškai ėmė skaudėti galvą. Aš 
nebegalėjau suvokti atstumo, atlikti visai paprastų veiksmų, pvz., atida- 
ryti spintelės durelių, išimti skalbinių iš džiovyklės, išleisti katę į lauką 
ar užlipti laiptais. Po keturių valandų aš jaučiausi apgailėtina ir pavar- 
gusi. Bet puikiai supratau, ką jautė mano vaikas. 

Mes pasikalbėjome. Aš negalėjau pakeisti gydytojo nurodymų, mudu 
su Pyteriu galėjome tik pasidalyti panašia patirtimi. Mano pripažini- 
mas, kaip tai buvo sunku, ir akivaizdus nesugebėjimas įveikti iškilusių 
sunkumų jį labai paveikė. Nuo to laiko jis nešiojo akinius uždengtu 
stiklu keturias valandas kiekvieną dieną. Jo regėjimas pasitaisė ir jam 
nebereikėjo akinių. 

Man tai buvo pamoka — kartais neužtenka vien pripažinti vaiko 
jausmus. Kartais reikia žengti papildomą žingsnį — „patirti viską savo 
kailiu“. 

**X*X* 
Jūsų knygas skaitau jau ne vienerius metus. 1976-aisiais į rankas paė- 


miau pirmąją knygą ir tapau jūsų gerbėja. Tuo metu gimė mano pirma- 

sis vaikas Alanas. Jam dvidešimt dveji ir jis serga sunkia paveldima psi- 
chikos liga. Alano prognozės yra kur kas geresnės nei kitų šį sutrikimą 
turinčių žmonių būtent įgūdžių, kuriuos išmokau ir kuriuos taikiau, 
dėka. Dabar aš galiu jam padėti susidoroti su skausmu ir susitaikyti 
su negale. Taikydama tam tikrus įgūdžius aš galiu susitvarkyti ir su jo 
nuotaikų kaita. 

Lankydama tėvų, auginančių vaikus su negalėmis, grupinius susi- 
tikimus, aš supratau, kad jūsų metodai padėjo man lengviau suvokti 
visą situaciją. Tikiuosi, kad man pavyks pagerinti Alano gyvenimą ir 
svarbiausia padėti jam kuo rečiau atsidurti ligoninėse. 

Aš labai dėkinga už septyniolikos metų patirtį, visus tuos metus tai- 
kiau jūsų principus. Be to, kad namuose turime vaiką su negale, mato- 
me, kaip kenčia jo broliai ir seserys, jie bijo susirgti. Šie įgūdžiai padeda 
man ir mano vyrui įsijausti į kitų vaikų sunkią padėtį ir suprasti juos. 


Mūsų šeimai jūsų darbai buvo didžiulė dovana. 


Taip, bet... Kas, jeigu... 


o Kaip manai? 


Ne visi atsiliepimai buvo teigiami. Dalis žmonių buvo nusivylę, nes nerado 
pakankamai informacijos apie vaikus, turinčius rimtų problemų. Kiti buvo 
nepatenkinti, nes nerado atsakymų į konkrečius klausimus. Dar kiti buvo 
nusivylę, nes nesulaukė norimo rezultato, nors iš tiesų nuoširdžiai stengėsi 
bandydami kalbėti ir elgtis kitaip. Dažniausias jų posakis buvo: „Aš ban- 
džiau, bet man nepavyko.“ 

Kai jų paprašėme smulkiai papasakoti, kas nutiko, beveik visais atvejais 
buvo lengva įžvelgti padarytas klaidas. Žinoma, laiškuose buvo ir minčių, 
kurias mes turėtume labiau išplėtoti. Pateikiame keletą mums adresuotų klau- 


simų ir komentarų. 


Apie pasirinkimą 


Aš leidau savo paaugliui sūnui pasirinkti, tačiau sulaukiau priešingo re- 
zultato. Jis galėjo arba nueiti į kirpyklą apsikirpti ir po to grįžęs drauge su 
mumis sėsti Padėkos dienos vakarienės arba nesikirpti ir Padėkos dienos 
vakarienę valgyti vienas savo kambaryje. 

Jis pasakė: „Gerai, vakarieniausiu savo kambaryje.“ Aš buvau šokiruota. 
Sušukau: „Ką!? Kaip tu gali taip elgtis sa manimi ir su visa savo šeima?“ Jis 


tiesiog atsuko man nugarą ir nuėjo. Galbūt paaugliams šis būdas netinka. 

Prieš leisdami vaikui, kad ir kokio amžiaus jis bebūtų, pasirinkti, turėtu- 
mėme savęs paklausti: „Ar abi pasirinkimo galimybės yra priimtinos man ir 
ar jos bus priimtinos mano vaikui?“ Gal kažkur slypi grasinimas? Gal jam 
pasirodys, kad aš noriu manipuliuoti juo? Pasirinkimo potekstė turėtų būti: 
„Aš esu tavo pusėje, bet norėčiau, kad tu kai ką padarytum (arba nedarytum), 
ber vietoj įsakymo, norėčiau suteikti tau galimybę pasirinkti.“ 

Ką jūs galite pasiūlyti savo vaikui, kai kalbama apie jo šukuoseną? Atsa- 
kymas — nieko. Dažniausiai paaugliai tėvų komentarus apie jų šukuoseną, 
plaukų spalvą, ilgį, galvos trinkimą supranta kaip tėvų bandymą įsibrauti į jų 
asmeninę erdvę. 

Jūs negalite susilaikyti? Tad jeigu jau ryžtatės kalbėti šia jautria tema, 
stenkitės elgtis kuo atsargiau: „Žinau, kad tai ne mano reikalas, tačiau ap- 
svarstyk galimybę šiek tiek pasitrrumpinti plaukus, kad galėtume matyti tavo 
akis. Mama būtų labai dėkinga, jei nusikirptum prieš Padėkos dieną.“ Ir tada 


greitai išeikite. 


Ką daryti, jei siūlote vaikui dvi galimybes pasirinkti, o jis jas abi atmeta? 
Daktaras išrašė mano dukrai vaistų, kurių ji negali pakęsti. Aš elgiausi tiks- 
liai, kaip jūs patarėte. Pasiūliau jai vaistus išgerti arba su obuolių sultimis, 


arba su imbieriniu limonadu. Ji atsakė: „Aš nenoriu nei to, nei to.“ 


Jei vaikai tikrai kažko nenori daryti, greičiausiai jie nesutiks su jokiu pa- 
siūlymu. Jeigu norite, kad jūsų dukra atsivertų, pirmiausiai turite gerbti jos 
neigiamas emocijas: „Oho, matau, kaip raukai nosį vien nuo minties, kad rei- 
kia išgerti vaistų, kurių taip nekenti.“ Toks teiginys gali ją nuraminti. „Mama 
supranta ir yra mano pusėje. Dabar jūsų dukra bus geriau emociškai pasi- 
ruošusi apsvarstyti jūsų žodžius. „Taigi, brangioji, kaip būtų lengviau išgerti 
vaistus — su sultimis ar su imbieriniu limonadu? O gal gali sugalvoti ką nors 
kita, kas bent truputį tau padėtų?“ Tiesą sakant, pasirinkimo galimybės šiuo 
atveju yra beribės: 

Kaip tu nori išgerti vaistus: greitai ar iš lėto? 

Atmerktomis akimis ar užmerktomis? 


Iš didelio šaukšto ar mažo šaukštelio? 


TAIP, BET... KAS, JEIGU... KAIP MANAI? 


Užspaudusi nosį pasikišti po liežuviu? 
Man dainuoti ar patylėti? 


Pati išgersi ar norėtum, kad aš tau sugirdyčiau? 


Visada lengviau nuryti vaistus, kai žinai, jog kažkas supranta, kaip tau sunku 


tai padaryti, ir kai paaiškina, kaip tai reikia padaryti. 


Apie pasekmes 


Dar vienas bendravimo lūžis gali įvykti, kai pasekmės įtraukiamos į proble- 
mos sprendimą. Viena mama buvo labai nusivylusi, kai kartą drauge su vai- 


kais bandė išspręsti problemą, bet viskas baigėsi dideliu ginču. 


Vieną kartą aš sušaukiau šeimos susirinkimą ir paaiškinau vaikams, kad 
veterinaras sakė, jog mūsų šuo turi labai didelį antsvorį vien dėl to, kad 
negauna pakankamai progų pasimankštinti. Mes ėmėmės spręsti problemą 
ir mums gerai sekėsi nustatyti, kas, už ką ir kada bus atsakingas. Staiga 
vidurinysis sūnus paklausė, kokios pasekmės lauktų to, kuris neatliko savo 
darbo. Vyriausiasis sūnus pasiūlė neleisti vieną vakarą žiūrėti televizoriaus. 
Kiti du pasakė, kad tai būtų nesąžininga. Trumpiau tariant, istorija baigėsi 
tuo, jog visi susipyko ir nieko nenusprendė. Manau, kad mano vaikai dar 


nepakankamai suaugę, kad galėtų spręsti problemas. 


Sprendžiant problemą geriau neaptarinėti galimų pasekmių. Visas proce- 
sas yra skirtas tam, kad būtų sukurtas pasitikėjimas ir geranoriškumas. Kai 
tik paminima bausmė, atmosfera iš karto „užnuodijama“. Tada kyla abejonių, 
dingsta motyvacija ir pasitikėjimas. 

Kai vaikas paklausia, kokios bus pasekmės, jei jis ko nors neatliks, tėvai gali 
atsakyti: „Negalvokime apie pasekmes. Dabar mums svarbiausia rasti būdą, 
kad mūsų šuo pasveiktų. Kad tai įvyktų, mes visi turėsime pasistengti.“ 

„Suprantu, kartais jausime, kad darome ne savo darbą, tačiau mes vis tiek 
jį atliksime, nes nenorime nuvilti mūsų šuns ir vienas kito. O jeigu įvyks koks 
nors nenumatytas atvejis, kuris nors susirgs, mes visi paeiliui atliksime jo par- 


eigas. Šioje šeimoje padedame vieni kitiems.“ 

„Bet“ alternatyvos 


Keletas tėvų skundėsi, kad kai jie pripažino savo vaikų jausmus, tai vaikai 
tik dar labiau nusiminė. Paklausus, ką tiksliai jie pasakė savo vaikams, pro- 
blema iš karto tapo aiški. Visuose jų teiginiuose buvo žodelis „bet“. Mes pa- 
brėžėme, jog žodelis „bet“ sumenkina, atmeta ar visai paneigia tai, kas buvo 
pasakyta. Toliau pateiksime keletą originalių teiginių ir pataisytų, kuriuose 


nebėra „bet“. 


Originalus teiginys: „Tu labai nusivylusi, kad turėsi praleisti Julės vakarė- 
lį. Bet tiesa ta, kad tu labai peršalus. Be to, tai tik vienas vakarėlis. Gyvenime 
dar bus daug kitų vakarėlių.“ 

Vaikas mano: „Tėtis tiesiog nesupranta.“ 

Pataisytas teiginys: (Nevartodami „bet“ suteikite jausmui tikrą vertę.) „Tu 
labai nusivylusi, kad turėsi praleisti Julės vakarėlį. Taip laukei, kada galėsi 
švęsti savo draugės gimtadienį. Tikrai nenorėjai būtent šiandien gulėti lovoje 
peršalusi.“ 

Jei tėtis šnekus, jis gali pasakyti, ko jo dukra galėtų norėti: „Norėtum, kad 


kas nors pagaliau išrastų greitą vaistą nuo paprasčiausio peršalimo?“ 


Originalus teiginys: „Aš žinau, kaip tu nepakenti net minties, kad liksi su 
aukle, bet man labai reikia nueiti pas odontologą.“ 

Vaikas mano: „Tu visada surasi priežastį mane palikti.“ 

Pataisytas teiginys: (Atsisakykite „bet“, sakykite: „Problema yra ta...“) „Aš 
žinau, kaip tu nepakenti net minties, kad liksi su aukle. Problema yra ta, kad 
man labai reikia nueiti pas odontologą.“ 

Koks skirtumas? Kaip vienas tėvų sakė, tas „bet“ atrodo lyg užtrenktų du- 
ris prieš pat nosį. „Problema yra ta...“ tarsi kviečia apsvarstyti galimus spren- 
dimo būdus. Vaikas gali sakyti: „Kol tu būsi pas stomatologą, gal aš galėčiau 
pažaisti Gario namuose? Mama gali atsakyti: „Gal tu galėtum eiti su mani- 
mi ir paskaityti knygą laukiamajame?“ Vaikui gal ir nepatiks šis sprendimas, 


bet jam bus lengviau susitaikyti, kai pajus, kad jo problema pripažįstama. 


TAIP, BET... KAS, JEIGU... KAIP MANAI? 


Originalus teiginys: „Hole, aš matau, kokia tu nepatenkinta savo šukuo- 
sena. Bet pamatysi, plaukai ataugs ir po kelių savaičių tu net nepastebėsi skir- 
tumo. 

Vaikas mano: „Tikrai. Lyg pati to nesuprasčiau.“ 

Pataisytas teiginys: (Atsisakykite „bet“ ir pradėkite „Nors pati žinai, kad...“) 
„Hole, aš matau, kokia tu nepatenkinta savo šukuosena. Ir nors pati žinai, 
kad plaukai ataugs, tu vis tiek norėjai, kad tavęs būtų paklausę, kai sakei, kad 
plaukus patrumpintų tik kelis centimetrus.“ 

Pradėdamas teiginį nuo „Ir nors pati žinai, kad..“, pabrėžiate, kad jūsų 


dukra protinga, ir išsakote savo nuomonę nepaneigdami dukros nuomonės. 


„Kodėl taip padarei?..“ „Kodėl nepadarei?..“ 
Kai kurie tėvai skundėsi, kad sulaukė priešiškos vaikų reakcijos. 


Būdama jo pamote, aš puikiai suprantu, kaip svarbu nekritikuoti vaiko. 
Todėl mokyti disciplinos yra jo tėvo užduotis. Tačiau kartą jis buvo išvykęs, 
o aš gavau mokytojos raštelį, kuriame buvo parašyta, kad mano posūnis 
pavėlavo atnešti savo pranešimą, aš žinojau, kad turiu imtis spręsti šią pro- 
blemą. Aš buvau labai rami. Aš tiesiog jo draugiškai paklausiau, kodėl jis 


nepristatė savo pranešimo laiku, o jis pratrūko. Kodėl? 


Kiekvienas sakinys, kuris prasideda „Kodėl taip padarei?..“ ar „Kodėl ne- 
padarei?..“ gali skambėti kaip kaltinimas. Klausimas priverčia jaunuolį galvoti 
apie savo trūkumus. Vietoj jūsų draugiško „kodėl nepadarei?..“ vaikas išgirsta: 
„Ar tai tik ne dėl to, kad esi tingus, neorganizuotas, neatsakingas ir beviltiš- 
kas?“ 

Pažiūrėkime į tai jo akimis. Kaip jis jums turėtų atsakyti? Jam palieka- 
mi du netinkami pasirinkimai. Jis gali pripažinti savo nevisavertiškumą arba 
bandyti apsiginti išgalvodamas pasiteisinimus, pvz.: „Užduotis nebuvo aiški... 
Biblioteka buvo uždaryta ir t. t.“ Bet kuriuo atveju, jis dar labiau nusimena, 
supyksta ant jūsų ir nebegalvoja, kaip ištaisyti susidariusią situaciją. 

Ką galėtumėte pakeisti, kad nesukeltumėte gynybinės reakcijos? Jūs galite 
leisti posūniui išspręsti problemą ir pasiūlyti savo paramą. Paduodama jam 


mokytojos raštelį galite pasakyti: 

„Šis raštelis buvo skirtas tavo tėčiui ir man, tačiau tu esi tas žmogus, kuris 
žinos, kaip viską sutvarkyti. Jei kas nors trukdo pradėti ar užbaigti pranešimą, 
arba norėtum, kad kas nors pasiūlytų kelias idėjas, nuo ko galėtum pradėti, 


gali kreiptis į mane.“ 


Apie pertraukas 


Keletas tėvų buvo nusivylę, kadangi perskaitę knygą nuo pradžios iki galo 
nerado nieko apie „poilsio pertraukėles“. Mus suglumino toks komentaras. 
Užauginome šešis vaikus ir nė karto nepagalvojome apie poilsį. Vėliau paste- 
bėjome populiarėjant straipsnius, kuriuose pertraukos propaguojamos kaip 
naujas auklėjimo metodas - humaniška alternatyva mušimui — taip pat tiks- 
liai aprašoma, kaip tėvai turi elgtis, kad metodas būtų veiksmingas. 

Tad ir mes turime tai apsvarstyti. Blogai besielgiantis vaikas siunčiamas 
į kokią nors vietą ar kambarį, kur nebūtų jokių dėmesį atitraukiančių daik- 
tų — knygų, žaislų, žaidimų. Tada jis ten išbūna tam tikrą laiką, pavyzdžiui, 
po minutę už kiekvienus savo metus. Vaikas turi suvokti padarytas klaidas, 
pasimokyti ir pradėti gražiai elgtis. 

Tačiau kuo daugiau mąstėme apie šį metodą, kuo daugiau skaitėme apie jo 
galimus variantus, tuo labiau jis ėmė nepatikti. Mums pasirodė, kad pertrau- 
ka yra ne naujas metodas, tačiau paprasčiausiai prasikaltusio vaiko statymo į 
kampą pagerintas variantas. 

Tarkime, Bilis sudavė savo sesei, nes ji tampė jį už rankos, kai jis piešė. Su- 
pykusi mama nusiuntė jį į „bausmių kėdę“. Mama tvirtina, kad tai bus geriau 
nei mušti seserį. Kas vyksta Bilio galvelėje, kol jis ten sėdi? Ar jis mąsto: „Aš 
pasimokiau. Negalima mušti sesers, kad ir ką ji bedarytų.“ O gal jis jaučiasi 
taip: „Tai neteisinga! Mamai aš nerūpiu. Jai rūpi tik mano kvaila sesė. Aš ją 
pamokysiu, kai mama nematys.“ O gal jis apibendrina: „Aš toks blogas, kad 
nusipelniau sėdėti vienas.“ 

Mūsų įsitikinimu, vaikas, kuris elgėsi nederamai, neturėtų būti atskirtas 
nuo šeimos, netgi trumpam. Kaip bebūtų, jį reikia sudrausminti ir nukreipti 
kita kryptimi: „Bili, jokio mušimosi! Tu gali pasakyti sesei žodžiais, kaip ji 


tave pykdo, kai tampo už rankos tuo metu, kai pieši.“ 


TAIP, BET... KAS, JEIGU... KAIP MANAI? 


Tarkime, Bilis pasakys savo sesei, tačiau ji ir toliau tampys jį už rankos. Ir 
Bilis vėl trenks jai. Argi nereikėtų skirti bausmės? 

Nusiųsdami Bilį į nuošalią vietą trumpam nutrauksime jo blogą elgesį, 
tačiau neatkreipsime dėmesio į esminę problemą. Biliui reikia ne laiko pabūti 
vienam, o laiko pabūti su rūpestingu suaugusiuoju, kuris padės jam susitvar- 
kyti su savo jausmais ir patars, kaip geriau elgtis tokiose situacijose. Mama 
galėtų pasakyti jam: „Nelengva turėti jaunesnę sesę, kuri nuolat prie tavęs 
lenda, taip bandydama atkreipti tavo dėmesį. Šiandien ji tave taip supykdė, 
kad tu jai net trenkei. Bili, aš negaliu leisti, kad mano vaikai muštų vienas 
kitą. Turime surašyti sąrašą dalykų, kuriuos tu galėtum daryti, jei sesuo vėl 
trukdytų, kai pieši.“ 

Ką būtų galima daryti vietoj mušimosi? 

+ Bilis galėtų sušukti „Nustok!“ tiesiai jai į veidą, labai garsiai. 

+ Jis galėtų švelniai nustumti jos ranką į šoną. 

e Jis galėtų duoti sesei popieriaus lapą ir kreidelę, kad ir ji pieštų. 

e Jis galėtų jai duoti kokį kitą daiktą, su kuriuo ji žaistų. 

e Jis galėtų piešti tuo metu, kai sesuo miega. 

e Jis galėtų piešti savo kambaryje užsidaręs duris. 


e Jei niekas nepadėtų, jis visada gali pasikviesti mamą, kad ši padėtų. 


Bilis gali pasikabinti šį sąrašą kur tik nori ir naudotis juo, kada tik atsiras 
poreikis. Tada Bilis jaus, kad jis nėra tas žmogus, kuris elgiasi negražiai, kai 
supyksta, bet jausis kaip atsakingas asmuo, kuris susidarius tam tikrai situaci- 


jai gali suvaldyti savo pyktį. 


Apie sutuoktinius ir kitus svarbius asmenis 


Nemažai skaitytojų pasidalijo sa mumis savo nuoskauda dėl sutuoktinio abe- 
jingumo. Mūsų knygoje jie nerado informacijos, kaip elgtis su užsispyrusiu 
sutuoktiniu. 

Aš bandau pakeisti savo bendravimą su vaikais, tačiau man koją kiša 


mano vyras (žmona, partneris), kuriam nepatinka mano naujas bendravi- 


mo būdas. Gal galite man ką nors patarti? 

Kai toks klausimas buvo iškeltas per paskaitas, mes paklausėme auditorijoje 


buvusių žmonių, kaip jie elgėsi tokioje situacijoje. Štai keletas jų atsakymų: 


+ Papasakojau savo vyrui apie pokyčius, kuriuos bandau įgyvendinti. Tai, 
kaip jis jaučiasi, taip pat yra proceso dalis, tačiau jam nedaromas joks spau- 
dimas keistis. 

+ Knygą mes laikome mašinoje. Tas, kuris nevairuoja, garsiai skaito knygą ir 
po to mes diskutuojame. 

+ Mano vyras niekaip nesutinka skaityti knygų apie vaikų auklėjimą. Jis yra 
iš tų žmonių, kurie sako, jog „jokio skirtumo, kaip tu bendrauji su vaikais 
tol, kol jie žino, kad tu juos myli“. Galiausiai aš jam pasakiau: „Kai mes 
nusprendėme turėti vaikų, žinojome, kad norėsime jiems daryti tik gera. 
Mes negalvojome rengti jų skudurais ar maitinti nesveiku maistu. Taigi 
kodėl mes turėtume su vaikais bendrauti „nesveiku“ būdu, ypač kai yra 


daug geresnis būdas? Mūsų vaikai nusipelnė visko, kas geriausia.“ 


+ Aš bandau įtraukti savo vyrą, nuolat klausiu jo, kaip turėčiau elgtis su 


mūsų dviem sūnumis konkrečiose situacijose. Maždaug taip: „Brangusis, 
turiu tavęs paklausti. Šioje srityje aš neturiu jokios patirties, kadangi nie- 
kada nebuvau mažas berniukas. Kada tu būtum labiau linkes bendrauti, 
ar kai tavo mama sakytų tau taip, ar anaip? Dažniausiai jis iš karto atsako, 
tačiau kartais jis pagalvoja apie tai ir pateikia pasiūlymą, apie kurį niekada 
nebūčiau pagalvojusi. 

+ Mano žmona negali pakęsti, kai aš jai sakau, ką sakyti ar kaip sakyti. 
Geriausia, kad aš tiesiog pritaikyčiau įgūdžius ir nieko nesakyčiau. Tačiau 
kažką ji vis dėlto įsiminė. Vieną rytą skubėjome išeiti iš namų, o mūsų 
dukra atsisakė rengtis striukę. Vietoj to, kad ginčytųsi, mano žmona leido 
dukrai rinktis. Ji paklausė, kaip dukra norėtų rengtis striukę, kaip visada 


ar išvirkščią. Dukra sukikeno, apsirengė išvirkščią striukę, ir mes išėjome. 


Zaismingumo galia 


Keletas tėvų mūsų klausė, kodėl mes neparašėme skyriaus apie humorą. No- 
rėdamos apsiginti paaiškinome, kad kai rašėme skyrių Patrauklus bendradar- 


biavimas, iš tikrųjų aptarėme, kokie humoro įtraukimo pliusai ir minusai. Ži- 


TAIP, BET... KAS, JEIGU... KAIP MANAI? 


nojome, kad padarius kažką neįprasto ir netikėto nuotaika per kelias sekundes 
gali pasikeisti nuo prastos iki geros. Ber kaip mes galime prašyti tėvų, kad, 
be viso kito, ką jie turi padaryti, jie dar būtų ir „juokingi“. Taigi mes apsiri- 
bojome keliomis trumpomis pastraipomis apie humorą. Didelė klaida. Mes 
išsiaiškinome, kad tėvai dažnai būna juokingi. Net gi tie, kurie netiki, kad 
gali tokiais būti. Bet kuriame seminare, bet kurioje šalies vietoje mes prašyda- 
vome labai rimtų, suaugusių tėvų susipažinti su savo žaismingaja, linksmąja, 
kvailąja, juokingąja, vaikiškąja puse, ir jie taip ir padarydavo. Jie sugalvodavo 
pačių žaismingiausių pavyzdžių, ką galima būtų padaryti arba ką jie padarė, 
kad padidintų savo entuziazmą ir ištirpdytų vaikų pasipriešinimą. 


x*X* 


Kartais mano trimetis sūnus atsisako rengtis, nes nori, kad aš jį apreng- 
čiau. Kai jis būna tokios nuotaikos, aš uždedu apatines kelnaites jam 
ant galvos, o kojines bandau užmauti ant rankų. Jis, žinoma, paaiškina, 
kad aš blogai darau ir pats apsimauna apatinius ir kojines. Tada jis sako: 
„Mamyte, matai, kaip tai daroma“ Aš vaidinu nustebusią ir bandau 
kelnes užmauti ant rankų, o marškinėlius ant kojų. Šis žaidimas visada 
baigiasi juoku ir apsikabinimais. 
x*X*X 


Kad priverstume sūnų išsivalyti dantis, mes sugalvojome mikrobus, 
Džeraldiną ir Džo, kurie slapstosi burnoje. Taigi, kol mes valome vi- 
sus dantukus, mikrobai dainuoja: „Mes surengėme vakarėlį Benjamino 
burnoje.“ Jie pradeda šaukti, kai jis juos nuvaro, ir rėkia, kai sūnus juos 
išspjauna į kriauklę. Tada mikrobai sušunka: „Mes dar grįšime!“ 


xX*xX* 


Atrodė, kad iššūkis palaikyti tvarką namuose, kai aplink zuja įvairaus am- 
žiaus vaikai, paskatino atsirasti kūrybingiausius problemų sprendimus. Stai 
ką padarė keli tėvai, norėdami paskatinti savo vaikus pagelbėti namų ruošoje 


arba susitvarkyti po savęs. 


„Mes bandėme sukurti tam tikras tradicijas, kad paskatintume mūsų 


naująją „mišrią“ šeimą — jos trys vaikai (septynerių, devynerių ir vienuo- 

likos) ir du mano (dešimties ir trylikos) — geriau sugyventi. Ginčai dėl 
to, kas ir kokius namų ruošos darbus darys, virto tikrai opia problema. 
Dabar kiekvieną šeštadienio rytą mes ant skirtingų lapelių surašome 
visus darbus, kurie turi būti padaryti. Tada susukame tuos lapelius, 
sukaišiojame kiekvieną į skirtingos spalvos balioną, pripučiame ir pa- 
leidžiame. Kiekvienas vaikas pasigauna po vieną, susprogdina, padaro 
darbą, grįžta atgal ir susprogdina kitą. Tai tęsiasi tol, kol visi darbai 
būna atlikti, ir mes pagiriame vieni kitus už puikų komandinį darbą! 


xXx 


Aš esu nedirbantis tėvas, kuris visai neseniai sugalvojo naują būdą, kaip 
susidoroti su visa ta netvarka, kurią vaikai padaro. Aš išsitraukiau savo 
ypatingąją kortų malką ir pašalinau visas didelės vertės kortas. Tada 
kiekvienas berniukas išsirenka kortą, kuri pasako, kiek daiktų jam rei- 
kia padėti į vietas. Būna labai daug susijaudinimo, kai jie skaičiuoja, 
kiek daiktų padeda į vietas, ir skuba atgal, kad pamatytų, kokia bus 
kita korta. Paskutinį kartą, kai tai dariau, namų ruoša buvo baigta po 
dvidešimties minučių, ir vaikai buvo nusiminę, kad žaidimas jau bai- 
gėsi. 

SCENARIJUS. Vienas kambarys, dvi mergaitės. Trys dėlionės išbars- 
tytos ant grindų. 

MAMA. „Gerai, vaikai, tai vadinama Ar gali nugalėti muziką? Aš pa- 
leisiu muziką, o jūs turite sudėti visų dėlionių dalis į joms skirtas dėžu- 
tes, prieš pasibaigiant dainai.“ 

Jos sutiko ir baigiantis dainai sudėjo dvi dėliones. 


x* * * 


Aš turiu keturis berniukus. Mažiausiai penkiolika kartų per dieną aš 
juos aprėkiu, kad patrauktų savo batus. Tik grįžę namo jie nusiauna 
batus ir numeta juos vidury kambario, o aš nuolat kliuvinėju už aštuo- 
nių batų. 

PRADŽIA. Ant popieriaus lapo aš parašau batai, perveriu virvutę ir 
pakabinu jį virš virtuvės durų, bet pakankamai žemai, kad grįžę namo 
jie užkliūtų. 

Aštuonmetis Kevinas grįžo pirmasis. Raštelis palietė plaukus, kai jis 


ėjo į virtuvę. 


KEVINAS. 


AŠ. 


KEVINAS. 


AŠ. 


KEVINAS. 


AŠ. 


KEVINAS. 


AŠ. 


Kas tai? 

Perskaityk. 

Batai? Ką tai turėtų reikšti? 

O kaip tu galvoji? 

Šiandien gausime naujus batus? 

Ne. 

(Įremptai galvoja.) Nori, kad mes patrauktume savo ba- 
tus? 


Atspėjai. 


Kevinas patraukia batus! Grįžta ir kitiems vaikams paaiškina, ką reiškia 


raštelis. Jie taip pat patraukia batus!!! 


KEVINAS. Galėtum parašyti tokį patį raštelį - „Plaukitės rankas“. 


**xX* 


Mano paaugliai nekenčia vonios tvarkymo. („Mama, tai šlykštu!“) Aš 
nesiginčijau. Tiesiog ant veidrodžio virš kriauklės pakabinau raštelį. 


Štai toji gudrybė. 


Griebk „Comet“ ir šluostę 
Valymas, šveitimas, ak, kokia nuobodybė! 


Kraštai, briaunos, kampai ir plyšeliai, 
Nepamirškit, kur sėdi užpakaliukai, 


Taip, tai atima šiek tiek laiko, 
Bet gerai atliktas darbas yra toks didingas! 


Ačiū 


Myliu 


Mama. 

**X 


Mama, kuri mums papasakojo šią istoriją, pavadino ją „Nieko nėra am- 
žino. 

Norėjau, kad visi traukiniai ir bėgiai išnyktų iš darbo kambario, 
taigi įėjau į sūnaus kambarį ir apsimečiau, kad skambinu jam telefonu. 
Dzin dzin. 

Jis apsimetė, kad pakelia ragelį ir pasakė: „Alio.“ 

Aš pasakiau: „Ar tai Reilio statybos bendrovė?“ 

Jis pasakė: „Taip.“ 

Aš pasakiau: „Turiu vieną tokį darbelį — reikia perkelti sunkius trau- 
kinius ir bėgius į kitą vietą ir girdėjau, kad jūsų bendrovė yra geriau- 
sia.“ 

Jis atėjo ir viską surinko. Pabandžiau tai antrą kartą ir vėl suveikė. 
Vieną dieną aš jam paskambinau ir paklausiau: „Ar tai Reilio statybos 
bendrovė?“ 


O mano sūnus atsakė: „Jis pasitraukė iš verslo.“ 


I] Jų gimtoji kalba 


Mūsų vadovas dr. Haimas Ginottas negimė Jungtinėse Amerikos Valstijose. 
Į šią šalį jis atvyko iš Izraelio jau sulaukęs pilnametystės. Būtent čia baigė 
doktorantūrą, išleido savo knygas ir skaitė vaikų auklėjimo paskaitas tėvams. 
Prisimename, kad kai prisijungėme prie vienos iš jo grupių, skundėmės, kaip 
sunku pakeisti senus įpročius: „Pajusdavome, kad pradėdamos ką nors sakyti 
savo vaikams, stabtelėdavome ir tarsi neapsiversdavo liežuvis tai pasakyti.“ Jis 
rūpestingai išklausė ir atsakė: „Išmokti naują kalbą nėra lengva. Be to, jūs 
visada kalbėsite su akcentu... Bet jūsų vaikams tai bus jų gimtoji kalba!“ 

Jo žodžiai buvo pranašiški. Ir jie tiko ne tik mūsų vaikams, bet ir mūsų 
skaitytojų vaikams. Ne iš vieno tėvo girdėjome, kad jų paaugliai vartojo šią 
naują kalbą pačiu natūraliausiu būdu. Pateiksime tėvų papasakotas ar užra- 
šytas istorijas. 


**X* 


Esu dirbanti motina ir mano tvarkaraštis yra labai įtemptas. Mano tri- 
metis negali pakęsti, kai reikia keltis rytais, ir dažniausiai būna labai 
suirzęs. Taigi aš dažniausiai sakau jam: „Šįryt tu jautiesi viskuo nepa- 
tenkintas, ar ne?“ Jis atsako: „Taip.“ Iš karto pasijunta geriau, pagyvėja 
bendravimas. 

Vieną rytą aš nubudau suirzusi, nes pramiegojau ir jau vėlavau. Jis 


pažiūrėjo į mane ir su rūpesčiu tarė: „Ar tu šiandien viskuo nepaten- 

kinta, mamyte? Aš vis tiek tave labai myliu.“ Tai, kad jis toks įžvalgus, 
mane apstulbino. Jis privertė mane puikiai pasijausti, ir visa diena buvo 
puiki! 

**X* 
Mano keturmetė dukra Megan pasakė savo broliui: „Justinai, man ne- 
patinka, kai spardai mane.“ (Dažniausiai ji spiria jam atgal.) Jis atsakė: 
„Gerai, Meg.“ Tiesiog taip! Tada Megan atėjo pas mane ir papasakojo, 
kad ji pasikalbėjo su broliu kitaip ir jai pavyko. Ji buvo nustebusi ir tuo 
pat metu didžiavosi savimi. 

xxx 
Šiuo metu aš jau būčiau ligoninėje, jei ne magiški burtai. Tiesiog noriu 
pranešti, kad dažnai taikau jūsų metodus. Kartą pasakiau dukrai (be- 
veik penkerių metų amžiaus), kad jau laikas miegoti, o ji manęs paklau- 
sė: „Mamyte, o ką aš galiu rinktis?“ (Ji dievina, kai aš jos klausiu, ar ji 
į lovą nori eiti, ar šokuoti). 

Kitą kartą mes žaidėme, ji buvo mama ir pasakė man: „Brangioji, 
gali rinkti: nupirksiu tau visureigį arba sportinę mašiną, bet pasirink 
vieną! 

**x* 


Mano ketverių metukų sūnus Denis sėdėjo ant grindų su draugu Kris- 
tupu. Jie žaidė su žaisliniais gyvūnais ir vaidino, kad pešasi su jais. Stai- 
ga tai pavirto tikromis muštynėmis. 

KRISTUPAS. Deni baik! Tu sužeidei man ranką! 

DENIS. Tai tu skriaudi mane! 


KRISTUPAS. Aš esu priverstas, tu spaudi mano ranką žemyn. 


DENIS. Tai aš esu priverstas, nes tu spaudi mano ranką že- 
myn. 
AŠ. (Mąstau, kad turėčiau įsiterpti, bet nesu tikra, ką turė- 


Čiau pasakyti.) 

DENIS. Palauk minutėlę. (Arsiklaupia ir mąsto.) Kristupai, ga- 
lime rinktis: toliau žaisti su gyvūnais, bet nespausti 
vienas kito rankos žemyn, arba galime nebežaisti su 
gyvūnais ir sugalvoti naują žaidimą. Ką tu pasirink- 
tum? 

KRISTUPAS. Žaiskime kitą žaidimą. 


Jie pašoko ir išbėgo iš kambario! Zinau, kad sunku parikėti, bet tai 
tikrai įvyko. 
x**xX* 


Vieną dieną, ką tik papusryčiavusi, ėjau savo dukters kambario link 
ir mąsčiau, ką dar galėčiau padaryti vietoj to, kad skaityčiau jai ilgą 
paskaitą apie tai, kad negalima palikti pieno ant spintelės. Bet mano 
aštuonmetis sūnus jau buvo mane aplenkęs. Kitoje dukters kambario 
durų pusėje išgirdau jį sakant: „Pienas surūgsta, jeigu jo nepadedi į 
šaldytuvą.“ 

Mano nuostabai, atsidarė kambario durys ir šešiametė dukra greitai 
nuskubėjo į virtuvę ir padėjo pieną į šaldytuvą. 


*xXX* 


Buvau svetainėje, kai nugirdau savo dešimtmetės dukters Lizos pokalbį 


su drauge Seron, kuri kažko ieškojo virtuvės spintelėse. 


ŠERON. (Zirziančiu balsu.) Aš alkana. Kodėl tavo mama visus už- 
kandžius padeda taip aukštai? Ji niekada nieko nepadeda 
ten, kur galima pasiekti. 

LIZA.  Šeron, mūsų namuose niekas nieko nekaltina. Tiesiog pasa- 


kyk man, ko nori, ir aš tau paduosiu. 


Stovėjau ten ir mąsčiau — tu labai stengiesi, bet niekada nežinai, ar 


tau pasiseks. Ir štai vieną dieną tai tiesiog nutinka. 


| 

*x**X* 


Vienas svarbus dalykas, kurį sužinojau iš knygos yra tas, kad galima 
būti piktam, bet tik iki tol, kol nepasakai ko nors, kas galėtų įskaudinti 
kitą žmogų. Anksčiau stengdavausi išlikti rami ir viską išlaikyti savyje, 
tačiau visada viskas baigdavosi tuo, kad išrėkdavau žodžius, dėl kurių 
vėliau gailėdavausi. Tiesą sakant, paskutiniu metu iš anksto leidžiu su- 
prasti, kad esu suirzusi, kad netenku kantrybės arba kad tiesiog noriu 
pabūti viena. 

Vakar pagaliau sulaukiau atpildo. 

Apsipirkinėjome su trylikmečiu sūnumi Rajanu. Jam reikėjo naujos 
žieminės striukės. Mes apėjome dvi parduotuves, bet jis nerado nieko, 


kas jam patiktų. Pakeliui į trečią parduotuvę jis tarė: „Eime namo.“ 


AŠ. Rajanai, bet kai ateis pirmas šaltukas, tu neturėsi ką apsi- 
rengti. 

RAJANAS. Mama, prašau. Aš noriu eiti namo. 

AŠ. Bet Rajanai... 

RAJANAS. Mama, aš bandau tau pasakyti! Aš jaučiu, kad genda 
mano nuotaika, ir nenoriu išsilieti ant tavęs. 
Kai ėjome namo, jaučiau, kad manimi rūpinasi ir di- 
džiuojasi. Ačiū, kad suteikėte man ir mano vaikams 
būdą, kaip apsaugoti vieniems kitus tada, kai jaučiame, 
kad „pratrūksim“. 


x *X* 


Lankiau jūsų „Kaip kalbėti...“ paskaitas praėjusį mėnesį. Norėčiau jums 


papasakoti savo pokalbį su aštuonmečiu sūnumi. 


ERIKAS.  (Lipdamas iš mokyklinio autobuso.) Spėk, kas nutiko šian- 
dien per pertrauką? 

AŠ. Aš klausau. 

ERIKAS. Maiklas pakliuvo į bėdą, nes kažkas jam sudavė, ir ponia 
M. jį aprėkė. Jis pradėjo verkti, o ji liepė jam liautis ir 


išvadino verksniu. 

AŠ. Tu turėjai jaustis prastai, kai pamatei, kas nutiko Mai- 
klui. 
ERIKAS. Taip! Aš jį apkabinau, štai taip (jis pakėlė ranką ir parodė, 
kaip patapšnojo per petį). 
AŠ. Lažinuosi, kad Maiklas pasijuto geriau. 
ERIKAS. O taip. Ponia M. turėtų lankyti tas paskaitas, kurias tu 
lankai, mama. 
Tikiu, kad naujas kalbėjimo ir klausymo būdas padėjo mano sūnui 
tapti jautresniu žmogumi, kuris nestovi nuleidęs rankų, kai mato ne- 
teisybę. 


**x* 


Kol kas mes tik stebėjome, kaip vaikai taiko įgūdžius. Paskutiniame laiške 


moteris aprašo savo bandymą išmokti šią „naują kalbą“. 


Dabar sėdžiu kupina džiaugsmo ašarų, netikėto atradimo ir pasididžia- 
vimo savimi ir tiesiog privalau parašyti jums ir pasakyti „ačiū“. Tūks- 
tantį kartų padėkoti. Šiandien supratau, kaip aš pasikeičiau, kiek daug 
patarimų pritaikau gyvenime. Štai vienas mažas nutikimas. Pas mus 
svečiavosi mano trejų metukų sūnaus pusbrolis (devynerių metų). Jis 
rodė mano sūnui, kaip reikia krauti lentas, kad būtų galima pasiekti 
tvoros viršų. Aš žvilgtelėjau į lauką ir ramiu, draugišku tonu pasakiau: 
„Ei, aš matau krūvą netvirtų ir nesaugių lentų. O tvoros nėra skirtos 
laipioti. Prašyčiau kojas nuleisti ant žemės.“ 

Ir nuėjau į šalį. Po poros minučių aš vėl žvilgtelėjau pro langą ir 
pamačiau, kad berniukai išnešė lentas ir žaidė kitą žaidimą! Staiga man 
dingtelėjo, kad rezultatas išėjo netgi geresnis, nei norėjau (norėjau, kad 


jie tiesiog pasitrauktų nuo tos lentų krūvos) ir man nereikėjo: 


1. Pirmiausiai pagalvoti, kokį įgūdį taikyti. Žodžiai tiesiog natūra- 
liai liejosi. 

2. Rėkti kaip šmėklai — dažniausias rezultatas mane užvaldančios 
baimės, kai įsivaizduoju, kas gali nutikti mano vaikui. 

3. Pačiai keisti situacijos. Išsakiau vaikams savo poziciją ir nesąmo- 


ningai palikau įvykio vietą. Tiesiog taip nutiko. Aš nuėjau į šalį ir lei- 

dau jiems patiems nuspręsti ką daryti. Iš karto nesupratau, kad spren- 
dimas palikti įvykio vietą buvo nesąmoningas. Suvokiau tik tada, kai 
atsisėdau rašyti šio laiško! Aš iš tikrųjų mokausi! Aš iš tikrųjų mokausi! 


Valio! 


Tai tiesiog įvyko. Aš pasitraukiau ir leidau jiems nuspręsti, ką daryti. 
Išėjau net nejausdama, ką padariau, aš nesuvokiau to tol, kol neprisėdau 
rašyti šio laiško! Aš mokausi! Aš tikrai mokausi! Valio! 

Vėliau, kai viską apmąsčiau, pagalvojau, kaip būčiau susitvarkiusi 
su tokia situacija prieš metus. Ir aš išsigandau. Pravirkau nuo minties — 
koks būtų buvęs mano vaiko gyvenimas be jūsų knygų. Tai nepakarto- 
jama galimybė bendrauti su savo vaikais jų nesmerkiant ir juos mylėti. 

Neseniai mudvi su mama susigraudinome, kalbėdamos apie tai, 
kaip ji turėjo elgtis su savo vaikais: „Kai girdžiu, kaip tu kalbi su savo 
sūnumi, man gėda dėl to, kaip aš kalbėjau su jumis.“ Aš jau atleidau. O 
ji greitai mokosi. Ją paskatino šilti jausmai, kuriais pasidalijo kiti tėvai 
ir seneliai. 

Mano sesuo, kuri neseniai pabėgo nuo smurtaujančio vyro, su savo 
vaikais bendravo pagiežingai ir paniekinamai, tad aš galiausiai supra- 
tau, jog nebegaliu būti vien stebėtoja. Man buvo taip skaudu dėl jos 
vaikų, kad nebegalėjau to klausytis. Aš jai nupirkau „Kaip kalbėti...“ 
ir „Nekonkuruojantys broliai ir seserys“ ir pasiūliau bent jau peržvelgti 
svarbiausius paveikslėlius. Tikiuosi, kad ji susidomės. Mano mama ne- 
seniai sakė, kad pastebėjo sesers bendravimo su vaikais pokyčius. Šių 
vaikų pasitikėjimą savimi išgelbėjo jūsų knyga. 

Aš tikrai nežinau, kaip išreikšti savo dėkingumą už viską, ką gavau, 
perskaičiusi jūsų knygą. 


Džeinė 


P.S. Alkoholizmas - klaikus reiškinys, ir mano šeima kol kas negali iš jo 
išsivaduoti. Tad šiuo metu negaliu atskleisti savo pavardės. 

Ačiū, Džeine. Dėkojame visiems, kurie radote laiko išsakyti savo mintis ir 
patirtį. Skaitydamos laiškus iš įvairiausių šalies vietų, mes dar kartą leidžia- 
me sau pasvajoti apie tai, kaip mes visi kartu — tėvai, mokytojai, psichinės 
sveikatos profesionalai ir užsiėmimų vadovai — nuolat dalysimės bendravimo 
su vaikais įgūdžiais, kad ateitų toks laikas, kai visi pasaulio vaikai augs sti- 


prūs, mokantys atjausti, pasitikintys savimi ir gyvenantys santarvėje vienas 
su kitu. 

